
PREDGOVOR 


AJrp^^eiua možda znanosti, koja bi toliko silila, da joj se put pro- 
krči do najširijih slojeva naroda, kao što je to nauka o 
narodnom gospodarstvu. Ako je tako u onih naroda, koji su mnogo 
više pokroČili u narodnom gospodarstvu, kako da to ne bi vriedilo 
još i više za naš narod, gdje narodno gospodarstvo pokazuje osjet¬ 
ljivi zastoj? Naša je „Matica“ pokušala već pred podrugi decenij, 
da u narod razasije knjige ove vrste, izdavši o narodnom gospo¬ 
darstvu knjigu iz vrstna pera pok. prof. B. Lorković a. Na 
žalost je taj početak ostao početak unatoč tomu, što je nauka o 
narodnom gospodarstvu svakim danom dobivala sve više znameno- 
vanja, a oskudica se ove vrste književnosti sve većma u nas osje¬ 
ćala Nisu pomogli ni natječaji, što ih „Matica Hrvatska“ razpisuje 
svake godine kao nagrade za književna djela. Pokojni je Lorković 
umro na žalost prerano; drugi, koji bi u prvom redu bili zvani, 
da nastave, gdje je Lorković prestao, prinukani su, da svoju spremu 
i svoje vrieme stave narodu u službu drugim načinom; treći napokon 
budi iz čednosti, budi iz neodlučnosti, budi dnevnim radom zaposleni 
ne laćaju se toga posla. Ali vrieme ne čeka. Red je, da narodu pri- 
kažemo njegov gospodarski dodir sa svjetskim gospodarstvom, jer 
razna gospodarska i socijalna pitanja dopiru eto i do nas kao go¬ 
tove činjenice, a narod gleda u njih kao domaćin u neznana na¬ 
metljiva gosta. 

Našemu narodu treba razložiti i prikazati položaj, u kojem se 
nalazi poljodjelsko gospodarstvo: agrarnu krizu, koja poput 

more pritište velik dio Evrope; agrarnu politiku, koja zadaje glavo¬ 
bolje tolikim evropskim državnicima; treba protumačiti odnošaj iz- 
medju velike industrije i maloga obrta, te krizu, u koju je dospio 
ovaj potonji, kao i obrtnu politiku u drugih naroda, pa i u nas. 
A napokon treba nam podučiti narod i o gorućem u drugim zem¬ 
ljama socijalnom pitanju, kojemu se je kod nas premalo pozornosti 
svraćalo. Sve su to pitanja, koja spadaju u „praktični dio“ političke 
ekonomije, tako rekuć dnevna pitanja; a ipak je o njima najmanje 
govora i u ono malo narodno-gospodarske književnosti, što je imamo. 

Pokojni je Lorković obradio liepo teoretski dio političke 
ekonomije, ali se je ova knjiga jur razpačala. Ovoj je nestašici do¬ 
skočio g. dr. Juraj Vrbanić napisavši knjižicu, koja svojim malim 
formatom, a bogatim sadržajem čovjeka zadivljuje. Ove dvie knjige 
(osobito ova potonja) omogućile su nama, da teoretski dio skratimo. 
Jedino nekim poglavljima (n. pr. novcu, kreditu, prometalima) po- 
svetismo radi dnevne i opće važnosti koju rieČ više; isto tako i hi¬ 
storijskomu razvoju gospodarstva, jer se o tom u našoj literaturi 
još u obće nije pisalo. I o praktičnom se dielu političke eko¬ 
nomije u nas pisalo. G. M. KreŠić, tajnik obrtničko-trgovačke 
komore, preveo je nekoliko monografijskih radnja, a imade i od 
drugih pisaca čislo ovakovih monografijskih sastavaka, razsijanih po 
časopisima. I tako se nestašica sistematskoga diela još težko osjeća, 
pa smo si mi tim više sviestni, da nismo napisali djelo bez nedo¬ 
stataka. Osobito treba iztaknuti, da ova grana znanosti, koja obu¬ 
hvaća toli brojna, a raznovrstna poglavlja, daje obilno prilike, da 
Čitatelj uzmogne imati ob ovom ili onom drugi nazor nego pisac. 

Dvoje nam je zadavalo mnogo glavobolje: terminologija i stili¬ 
zacija. U onom prvom bojali smo se kovanica, jer bi nam se moglo 
dogoditi, da nas ne bi razumjeli; u onom smo drugom držali na umu, 
da nam je napisati djelo po naravi svojoj znanstveno, a po formi 
popularno, pa je trebalo naći neki srednji put. 

Osim spomenutih momenata još nam se valja obazrieti na jedno 
poglavlje u našoj knjizi, o kojem treba da već ovdje jasno ozna¬ 
čimo svoje stanovište, premda dolazi istom pod konac II. svezka. To 
je poglavlje „Socijalno pitanje i socijalna demokracija". 

Socijalna demokracija sama, uza svu jedinstvenost u nekim 
temeljnim nazorima, ciepa se u drugim nazorima. Još više nego 
socijalističke stranke razilaze se o nazorima o socijalnom pitanju 
gradjanske stranke. Zato: „Nije se rodio, koji bi svima ugodio “ pi- 

šaci o ovoj stvari. To vriedi i za ovo djelo. Jednima će se činiti, 
da odveć simpatišemo s radom (radničkim staležom), a prema kapi¬ 
talu da gojimo neku nesklonost; drugi će opet misliti, da smo odveć 
„bourgeois*, jer nam se socijalnodemokratske pretjeranosti čine pre¬ 
malo ozbiljnima za realnu politiku. Da se uzmognemo razumjeti, 
neka nam bude dopušteno iztaknuti neke ideje, prema kojima shva¬ 
ćamo ovo pitanje. 

U sporu izmedju rada i kapitala ne lebdi nama pred očima 
ova ili ona radnička stranka, već ekonomsko i socijalno stanje 
radničkoga staleža. Mi priznajemo i cienimo sve zasluge, što idu 
kapital za unapredjenje industrije i cieloga gospodarstva u obće; 
mi ne kasnimo izraziti mu i svoje udivljenje ; ali simpatije pokla¬ 
njamo radu. Mi ovim ne stavljamo radniČtvo kao stalež na prvo 
mjesto, nama su svi staleži jednako vriedni i Častni; mi ne razli¬ 
kujemo čast ili poštenje ,,kavalirsko a , „vojničkog „gradjansko“, „rad¬ 
ničko “ jedno od drugoga, jer mi priznajemo samo jednu Čast ili po¬ 
štenje: čast plemenita i poštena čo vj eka. U vrieme jednakosti i slo¬ 
bode postala je staležka čast anakronizmom. U današnjem su družtvu 
svi staleži jednako častni, ali nisu svi individui. Danas je svaki poje¬ 
dinac kovač ne samo svoje sreće, već i svoje časti. Mi imademo 
vjerom sankcionisani moral, koji nam odredjuje dužnosti spram Boga 
i bližnjega. Više ili manje, s više ili manje savršenosti dolaze u 
pomoć obćenitim moralnim načelima i civilni zakoni. Sada, koliko 
je pojedinac prožet Čuvstvom dužnosti spram Boga i bližnjega, ili 
družtva; koliko on to svoje Čuvstvo dužnosti djelotvorno očituje, 
toliko je čestit i plemenit, toliko je častan, bez obzira na to, kojemu 
staležu pripada. Iz ove naše simpatije za radničtvo ne može se dakle 
izvoditi, da mi radnički stalež kao takav dižemo na više mjesto od 
kapitala, ili obratno. Dalje, s obzirom na to, što mi poklanjamo 
svoje simpatije radničkomu staležu u obće, premda velik dio ovoga 
staleža pripada socijalnoj demokraciji, treba da iztaknemo, da mi 
stojimo nepokolebivo na načelu privatnoga vlastničtva. Mi pratimo 
svim simpatijama borbu radničkog staleža za izvojštenje onik eko¬ 
nomskih i socijalnih prava, koja će mu omogućiti, da kao gra- 
djanin uzmogne vršiti sve svoje dužnosti spram Boga i bližnjega, 
spram obitelji i domovine. 

Ovo su dakako obća načela. Ali ova načela znače granicu 
skrajnjemu provedenju načela: „Laissez faire, laissez passer", koje 

je sankcioniralo pravo jačega na gospodarskom području. 

& 

Narodno gospodarstvo nije samo predmet znanosti, već i umjet¬ 
nosti, ne samo teorije, već i prakse. Praksa uži, kako bi se imalo 
ovo ili ono gospodarstvo prilagoditi gospodarskim zakonima. Zato, 
dok je narodno-gospodarska znanost, teorija, posvuda gotovo ista, 
praksa je gotovo svagdje drugačija, jer se narodno gospodarstvo 
prilagodjuje narodno - gospodarskim zakonima. Nauka se o narod¬ 
nom gospodarstvu razpada dakle u dva diela: teoretski i praktički. 
Znanstvena se djela strogo drže ovih granica; no mi smo mislili, 
jer pišemo samo popularno-poučno djelo, da se ne moramo toga 
strogo držati. I mi smo doduše odielili teoretski dio (I. svezak) od 
praktičkoga, ali kraj toga ima i u teoretskom dielu praktičke pri¬ 
mjese, kao što će u praktičkom biti teoretske. 

U II. će svezku biti govora o poglavitim granama narođno- 
gospodarske produkcije: o agrarstvu, obrtu (velikom i malom), te 
o trgovini. Tu će se više kazati o produkciji i konsumpciji, o ko¬ 
jima je zato manje govora u ovom I. svezku. Tako će se prištediti 
trud i prostor, jer ne će trebati istu stvar ponavljati, a pojedini će 
odsjeci izaći zaokruženiji i pregledniji, 

U nekim djelima o narodnom gospodarstvu dodana je i po- 
pulacionistika ili nauka o stanju i mienjanju pučanstva. Premda 
to po našem mienju ne spada ovamo, mi smo se ipak osvrnuli i na to. 

Da olakotimo čitanje i pobudimo zanimanje, napisasmo uvod, 
koji će podati čitatelju malu sliku o cieloj gradji. 

V 

Sto se pak ciele knjige tiče, treba da iztaknemo, da smo je 
pisali u tudjini, gdje su nam podatci o svim evropskim gospodar¬ 
stvima bili pristupniji, nego podatci o našoj hrvatskoj domovini. 
Ali uz dobrohotne savjete g. Milana KreŠića, izvrstnoga poznavaoca 
naših domaćih gospodarskih prilika, i možda još kojega prijatelja 
stvari, poći će nam, nadamo se, za rukom, da se, kako treba, oba- 
zremo i na naše gospodarske odnošaje. 

Literatura i kazalo za cielu knjigu bit će dodano II. svezku. 

I tako predajemo ovu knjigu u ruke hrvatskomu narodu sa 
željom, da se njome što izdašnije posluži, dok mu se podade koje 
Trstnije djelo ove vrste. 

Zagreb, u proljeću 1902 . 


Pisac. 

UVOD. 

I. 

povjest prati razvitak roda ljudskoga, ona nam po- 
je, da su sredstva za uzdržavanje bila jedan izmedju 
onih činbenika, koji su u svako vrieme i na svakome mjestu naj¬ 
jače utjecali na družtveni, kulturni i politički razvitak naroda. Si¬ 
stematski rad naroda oko sredstava za uzdržavanje nazivamo n a- 
rodnim gospodarstvom. Prema tomu prikazuje se narodno 
gospodarstvo u najtjesnijem vezu s napredkom čovječanstva. U da¬ 
našnje vrieme propovieda mu se vriednost sa najpozvanijih mjesta 
i na najodličniji način. Navest ćemo samo dva tri primjera. 

U mjesecu listopadu 1901. izjavio se je pruski ministar P o đ- 
bielski jednom zgodom od prilike ovako: „Narodno je gospo¬ 
darstvo ono polje, na kojem niče i uspieva politička moć naroda i 
države.“ Malo drugačijim riečima izrekao je istu misao nedavno 
poginuli predsjednik sjevero-američke Unije Mac Kinley još kao se¬ 
nator, izjavivši, da Sjedinjene Države ne smiju dieliti svoje gospo¬ 
darske probitke sa inozemstvom, jer da to znači trgati politički 
kruh od prstiju svoje djece, pa ga dieliti s nepoznatim tudjincem. 

Sve ovo dokazuje, kolika se vriednost daje narodnomu gospo¬ 
darstvu. A Čitatelji, koji su pratili nervozno naprezanje evropskih 
država pri izmaku obstojalih i u oči obnavljanja novih trgovačkih 
ugovora, ona težka naprezanja: kako bi zaštitili i unapriedili svoje 
gospodarske interese, — ti čitatelji će dopustiti, da su ta napre- 
Milobar: Narodno gospodarstvo. 1 

zanja tako rječiti dokazi znamenitosti narodnoga gospodarstva, da 
bi bilo suvišno dokazivati na ovome mjestu, kako je narodno gospo¬ 
darstvo ne samo nuždan uvjet za politički i kulturni procvat ne¬ 
koga naroda, već i za sam njegov obstanak. 

Kako liepo politički i kulturno može da napreduje neki narod, 
kojemu gospodarstvo cvate, živi su dokaz Sjedinjene Države ame¬ 
ričke; a kako žalostna sudbina stizava narod, koji gospodarski pro- 

pada, žalostnim su primjerom Irci, Španjolci itd. Ali čemu tražiti 
primjera tako daleko, eno našega slavnoga Dubrovnika i njegove 
prošlosti! 

U Njemačkoj javlja se sa najkompetentnijih strana, sa strane 
vlade i visokih učilišta, glas: neka bi se nauci o narodnom gospo¬ 
darstvu posvetilo u sveučilištima mnogo više vremena i pozornosti. 
A ipak će svatko priznati, tko je na njemačkim visokim školama 
ma i kratko vrieme učio, da se ondje u tom smjeru ne može pri¬ 
govarati, da se premalo uči. Ovaj dakle poziv nema se pripisati 
možda kakovom zanemarivanju ove nauke, već sve to većoj zname¬ 
nitosti ove stvari. Pa doista možemo reći, ne bojeći se, da ćemo 
previše kazati, daje danas poznavanje gospodarske znanosti čovjeku 
pojedincu, koji se kakovim većim gospodarstvom bavi, vrednije, 
nego Što je u minulim viekovima vriedilo Čitavim gospodarskim 
korporacijama, pače i samoj državi. To dolazi odatle, što su se 
družtveni, politički, gospodarski odnošaji i tehničke znanosti u pet 
do Šest decenija XIX. vieka jace promienile, nego li u minulih pet 
do Šest viekova. 


U minulim viekovima nose i najkulturniji evropski narodi na 
sebi tragove feudalnoga gospodstva u političkim, u družtvenim, a i 
u gospodarskim uredbama. Sa stajališta gospodarskoga znači feu¬ 
dalni sistem prevladu poljodjelskoga gospodarstva nad industrijom, 
prevladu naturalnoga gospodarstva (izmjenu dobara, plaćanje poreza 
itd. in natura) nad novčanim gospodarstvom. Priradnja i potrosak, 
razdioba rada, izmjena dobara — sve je to bilo vezano s mjestom 
i sfcaležem. No što se je većma industrija razvijala, to je veći sukob 
nastajao izmedju nje i feudalnih uredaba, izmedju naturalnoga i 
novčanoga gospodarstva. Smatralo se novčano gospodarstvo ili 
posljedicom, ili uzrokom u promjeni gospodarstva, u svakom slu¬ 
čaju ono dokazuje, da je ta promjena nastala u prilog industriji 
naprama poljodjelstvu, u prilog gradjanstvu („buržoaziji“) naprama 
feudalnomu gospodstvu. 

A kako je gospodarstvo u tiesnom vezu sa socijalnim i poli¬ 
tičkim uredbama, to su morale nastati promjene i u ovom smjeru. 
Tako se i dogodi. Odkriće novoga svieta i naseobna politika za¬ 
padnoevropskih država podiže gradjanski stalež i novčano gospo¬ 
darstvo. Pomoću njihovom središnja vlast skuči moć feudalnoga 
gospodstva te je skupi u svojoj ruci. Ali time, Što je prešla vlast 
iz ruku feudalne gospode u ruke središnje vlasti, nisu prestale i 
feudalne uredbe. Prava osobe i vlastničtva ostala su za seljaka go¬ 
tovo ista, kao u ono vrieme, kad je feudalizam bio na vršku: 
seljak je ostao kmetom svojih predjašnjih gospodara. Gradjanstvo, 
ponajvecma mali obrt, bilo je podpuno vezano svojom cehovskom 
organizacijom, koja je svu osobnu slobodu skuČila na korist korpo¬ 
racije, koja je odlučivala o svem : o broju majstora, o količini iz- 
radnje, o broju pomoćnoga i naučnoga osoblja, o cieni itd. — Sre¬ 
dišnja vlast, ojačavši do absolutne monarhije, uzela je i brigu oko 
narodnoga gospodarstva u svoje ruke (merkantilizam), pa joj se u 
tom smjeru moraju priznati mnoge zasluge. Ali njezina je briga 
bila jednostrana: ona je dizala veliku industriju, izvoznu trgovinu, 
brodarstvo. Na toj strani toliko se je upletala u privatni rad poje¬ 
dinaca, da je to ovima upravo dozlogrdilo. Na drugoj strani za 
mali obrt i seljačtvo ili se je brinula premalo, ili nikako. Radi toga 
na sve se strane oćuti potreba za većom slobodom pojedinca: rodi 
se borba pojedinaca, borba individualizma proti staromu sustavu. 
Ova je borba u svojoj jezgri borba trećega staleža, buržoazije, protiv 
ostataka feudalizma i protiv absolutne monarhije. U Englezkoj bila 
je buržoazija već od prije stegnula vlast absolutnoj monarhiji po¬ 
moću plemstva te izvojštila sebi politička prava i prava pojedincu. 
Ovaj uspjeh englezke buržoazije lebdio je vazda pred očima bur¬ 
žoaziji na kopnu. Ali ovdje, na kopnu, odkada je ojačala središnja 
vlast i uvela stajaću vojsku, nije bilo lasno provesti kakovu poli¬ 
tičku revoluciju bez pomoći plemstva i seljačtva. A ovo je prista¬ 
jalo uz monarhiju: ono prvo zato, jer je u monarhiji imalo još 
uviek najčastnije mjesto; ovo drugo zato, jer je jaka središnja vlada 
držala mir u državi, obuzdavši plemstvo. Zato pokret poče najprije 
u ime gospodarske slobode. U Francezkoj ustade škola fiziokrata 
(Quesnay), da traži oslobodjenje seljačtva (dakle i gradjanstva); u 
Englezkoj uze nekako u isto vrieme industrijalna škola (Adam 
Srnith), da traži slobodu za industriju. Dodamo li još k tomu staru 
težnju za osobnom slobodom, onda nam eto vapaja za slobodom na 

svim područjima narodnoga života. Borba bukne u Francezkoj i 
izvrgne se u onu veliku revoluciju. 

Ova revolucija dovela je individualizam (liberalizam) do po¬ 
bjede, djelomice odmah, djelomice posredno, s vremenom. U drugoj 
polovici XIX. stoljeća gospoduje individualizam gotovo na svim 
područjima, te se već izradja u skrajnji individualizam, protiv ko¬ 
jega se sada pojavlja jaca ili slabija reakcija na svim linijama. -— 
Ova borba, kako jur spomenusmo, bila je borba buržoazije protiv 
absolutne monarhije i feudalizma. U Francezkoj skršila je buržoazija 
jedno i drugo: oborivši priestolje, prenese suverenost na narod (par¬ 
lamentarizam) ; oborivši predstavnike feudalizma, podiže na njihovo 
mjesto buržoaziju (citojen). U srednjoj Evropi ugovara buržoazija sa 
monarhijom i feudalizmom: prvu prisili — rekli bismo — na raz- 


polovljenje suverenosti (konstitucionalizam). a sa potonjim podieli 


Čast i vlast u državi. 


Pobjeda buržoazije nad starim uredbama (ancien regime) do- 
niela je punu pregršt raznih sloboda i sloboština, — ali ne za sve 
jednako. Uza sve to doniela je ta borba plodova od vječne vried- 
nosti, n. pr. jednakost svih pojedinaca pred zakonom. A i sva 
ostala slobodoumna načela sama po sebi od trajne su vriednosti^ 
ali ne sva jednako. Odatle je i nastala mnoga nevolja. No ocje¬ 
njujući obćenito resultate ove borbe, mogli bismo reći, da je bur¬ 
žoazija za sebe najdeblji kraj izvukla. Ona je zapodjela borbu pod 
geslom: „Sloboda, jednakost, br atimstvo!“, ali je 
skrajnji individualizam i jednostrani liberalizam izvrgao u praksi 

tu teoriju vrlo često u zlo. Sto se tiče političkih prava, tu je bur¬ 
žoazija, dokopavši se vlasti, dosta škrto postupala: ona je velik dio 
naroda izključila od izbornoga prava (zakonodavstva), samo da tim 
lakše uvede takove zakone, koji će njezine interese proširiti i vlast 
joj utvrditi i ustaliti. Poglavito radi toga nije ona obćenitog iz¬ 
bornog prava Često niti uvadjala ili ako ga je ipak uvela, tada ga 
je uz tako visoki cenzus (plaćanje poreza i inih daća) privezala, 
da se izbornim pravom nije niti mogao poslužiti drugi do bur¬ 
žoazije. U svakom pak slučaju bilo je izborno pravo tako udešeno, 
da je buržoazija imala većinu. U nuždi se ona znade izmiriti s neka¬ 
danjim feudalcima, da zajedničkim silama odbiju zahtjeve brojni¬ 
jega, aii siromašnijega razreda naroda (radničtva i seljačtva). A 
gdje j e obće, jednako izborno pravo s tajnim glasovanjem uvedeno 
(kao n. pr. u Njemačkoj), nije to učinila buržoazija, već se je to 

učinilo proti njoj*. Ali nas zanima na ovome mjestu u prvom redu 
pitanje: Kojim je plodom urodila pobjeda individualizma na gospo¬ 
darskom području? 

Na gospodarskom polju doniela je ova pobjeda: osobnu 
slobodu, slobodu vlaslničtva, slobodu zanata, slobodu seljenja, slo¬ 
bodu utakmice. — Nekoja od ovih prava individua uvrštena su 
medju „neodtudjiva prava čovjeka“, a državi je naznačena dužnost, 
da bdije nad tim, kako bi se svaki pojedinac tim svojim pravima 
mogao služiti. Radi toga prozvaše takovu državu „pravnom dr¬ 
žavom M za razliku od predjaŠnje (absolutistiČke) države, koja bi 
nazvana „policajnom". 

Ovako je evo proveo treći stalež narodno gospodarstvo iz 
sredovječnih uredaba u moderno doba. A sada pogledajmo, ka¬ 
kovim je plodom urodila ta obćenita sloboda u praksi. 

Da vidimo najprvo, što se je učinilo na području po¬ 
ljodjelskoga gospodarstva (seljački stalež). 

Ondje, gdje je revolucija trećega staleža oborila monarhiju i 
feudalno gospodstvo, kao u Francezkoj, ondje bude seljak proglašen 
naprečac slobodnim, a posjed, što ga je držao u rukama, bude mu 
priznat svojinom s pravom razpolaganja za života i po smrti, a 
inače bude uvedeno jednako pravo nasljedstva, sloboda diobe i pro¬ 
daje. Ovo potonje zove se i „mobilizacija zemljištnog posjeda". Ova 
prava budu uvedena u Francezkoj već za revolucije, a kasnije ih 
protegne Napoleon i na druge zemlje, koje je osvojio i svome 
carstvu pripojio. Na taj način budu uvedena i u našoj Dalmaciji. 
Drugačije se dogodi ondje, gdje je buržoazija ugovarala s mo¬ 
narhijom: ondje morade sebi seljačtvo odkupiti pravo vlastnictva, 
a za tim dobi slobodu ,,mobilizovanja“. — - Praktični posljedak ove 
neograničene slobode bio je taj, da se je zemljistni posjed stao 
ciepati tako rekuć do atoma; ili gdje se je to htjelo zaprieČiti, 
ondje je zapao u dug i prezaduživanje. Posljedica toga jest 
opet ta, da države poČimaju pomišljati, kako bi ograničile tu slo¬ 
bodu razpolaganja. Tako Pruska uvadja na svojim rentovnim do¬ 
brima takovo nasljedno pravo, po kojem imutak (dobro) prelazi 
nerazdjeljivo na nasljednika, koji sunasljeđnike izplati**, ali samo 

• Obće je poznato, da je knez Bismarck poglavito stoga uveo obće iz¬ 
borno pravo s tajnim glasovanjem, da pomoću radničkih glasova šatre li- 
beralce. 

** To je t. zv. »Anerbenrecht«. — Poznata je pruska »nutarnja koloni- 

tolikim dielom, da ta odpravnina ne ugrozi dalji obstanak i na¬ 
predak nasljednikov i njegovu baštinu. 

Ovakova sloboda razpolaganja zemljištnim posjedom strogo 
provedena nosila je u sebi kao konačnu posljedicu osiromašenje. 
K boj nevolji pridružila se je druga : seljak, dobivši podpunu slo¬ 
bodu, primio je s njome i podpunu odgovornost za sye posljedice 
svoga gospodarenja. Kad bi podpuno osiromašio i onemogao. nije 
imao nigdje prava na pomoć, već u najboljem slučaju na milo¬ 
stinju. Prije je bio dužan njegov vlastelin, da mu u nevolji po¬ 
mogne, te je tako seljak bio u svakom slučaju osiguran, da barem 
od zime i gladi ne će propasti. — U kratko rečeno, novo doba 
urodilo je po zemljištni posjed ciepanjem, ili prezaduživanjem, što je 
takodjer jedan od glavnih uzroka današnje poljodjelske krize. 

Na područj u obrta dovelo je novo doba ovu granu 
narodnoga gospodarstva do jošter u povjesti nevidjene visine raz¬ 
vitka i procvata. Ali ovaj posljedak ima kraj svoje blistave strane 
i svoju tamnu stranu jednake jakosti, t. j. socijalno pitanje. Pod- 
puna sloboda obrta i utakmice ima na gospodarskom polju isti 
posljedak, koji bi imala na polju pravosudja podpuna sloboda, da 
svatko sam sebi kroji pravdu. Velike ribe dobiše p r a v o, da smiju 
gutati male ribe; jake gospodarske jedinice dobiše pravo, da mogu 
utući slabe gospodarske jedinice i njihov imutak prevesti u svoj 
posjed. U svim zemljama, gdje vlada podpuna sloboda utakmice i 
obrta, pojavila se ta značajka, da su jaki postali još jačima, a sla¬ 
biji još jače oslabiše, ili propadoše; na jednoj strani gomilanje 
dobara, na drugoj strani gomilanje biede, sirotinje, — prole¬ 
tarijata. 

Gdjekomu od naših čitatelja činit će se, da previše kažemo, 
ili da stojimo pod dojmom socijalizma, budući da se kod nas u 
Hrvatskoj još ne dadu ove vrste činjenice rukom opipati. Prizna¬ 
jemo, da kod nas još nije ta bolest tako zarazila; kod nas, oso¬ 
bito u pokrajinskim mjestima, može krojač, postolar i ini mali 
obrt ne samo da živi, već i da napreduje. Ali ne treba zaboraviti: 

zacija«. Njoj je svrha, da u iztoČnoj Pruskoj iztisne Poljake, a u zapadnoj 
Dance. U tu svrhu kupuje država zemljišta iz ruku Poljaka i Danaca, za¬ 
okružuje ta zemljišta u srednje posjede, pa ih prodaje njemačkim seljacima 
uz vrlo povoljne uvjete na odplatu. Knez Bismarck započeo je tu »nutarnju 
kolonizaciju« sa 100 milijuna maraka, grof Btilow zatražio je u istu svrhu 
trostruku svotu. 

mi još nismo industrijalna zemlja, već istom počimamo pokušavati, 
da to postanemo. . 

A kako se je to dogodilo ? 

U minulim vremenima bile su pojedine grane obrta u ru¬ 
kama obrtnih korporacija (cehova). Cehovi su primali u svoju 
svezu, odredjivali količinu i cienu izradjene robe. Na taj način nije 
se doduše mogao pojedini obrtnik znatno podići nad svoje drugove^ 
ali mu je zato ipak bio zajamčen ne samo obstanak, već i mo¬ 
gućnost, da dodje do nekoga blagostanja. A prvi uvjet, res capi- 
talis ili „kapital% stajao je u njegovoj strukovnoj naobrazbi. (Ka¬ 
snije izvrgla se i ova uredba u monopolizam cehovskih majstora.) 
Kada je individualizam pobiedio, ukinuo je ove korporacije, te 
uveo slobodu obrta i utakmice. 

Mali obrtnici, rieseni predjašnjih veza, uzeše raditi na svoju 
ruku, nastupi slobodna utakmica rnedju njima. I da bude kod 
toga ostalo, naime kod utakmice rnedju jednakima, težko bi se 
dala pomisliti pravednija uredba kako za obrtnike, tako za troši¬ 
te lje. Mali obrtnici, takmeći se rnedju sobom, bili bi prisiljeni, da 
što bolju i što jeftiniju robu izradjuju, pa bi se ciena držala svoje 
naravne granice (juste prix), t. j. oko troška izrađuje s praved¬ 
nim dobitkom za obrtnika kao naplata za njegov rad. A pokraj 
toga bio bi se uzdržao srednji posjed, — mali, ali samostalni 
obrtnik. 

Mi smo rekli, da bi bilo tako ostalo, da se bude dokinula samo 
korporativna (cehovska) organizacija, pače nije niti ovu trebalo do¬ 
kinuti, već samo preurediti, t. j. uzeti joj one povlasti, kojima je 
prieČila slobodnu utakmicu i ograničavala broj majstora. U svakom 
slučaju imalo je strukovno o s p os ob lj enj e za vodjenje obrta 
ostati res capitalis — „kapitalom tt , iliti glavnim uvjetom. Dakako 
da bi ovime načelo „slobode obrta “ bilo dobilo sasvim drugo značenje. 
„Sloboda obrta “ značila bi n. pr., da svaki iz učeni krojač ima 
pravo voditi krojački obrt. To bi bila uvjetna, a po našem mnienju 
i jedino prava i naravna sloboda obrta, koja bi bila na korist 
svima. No liberalizam je išao predaleko: on je uveo bezuvjetnu 
(osim nekoliko iznimaka) slobodu obrta. Ovo pak nije došlo ni¬ 
komu tako u korist, kao gospodarski jakima, t. j. kapitalističkoj 
izradnji. čim je uvedena podpuna sloboda obrta, strukovna na¬ 
obrazba nije više glavni uvjet za tjeranje obrta, već je to postao 
— obično kazano — novac. Tko ima novca, taj može voditi koji 

mu drago obrt, pače i više obrta, pa ne imao ni pojma o tom 
obrtu: dovoljno je, da može platiti izučena poslovodju. Pa doista 
nitko nije tu slobodu obrta tako izrabio, kao kapital. * On se baci 
na svaku ikoliko unosnu vrst maloga obrta, te se stane s njim 
natjecati. Nije ovdje mjesto, da prikazujemo, s kojih uzroka nije 
mali obrtnik kadar da se odupre kapitalističkoj utakmici, jer se o 
tome govori u posebnom poglavlju. Ovdje iztičemo samo to, da je 
po mali obrt nastupila borba na smrt. Ova je borba nenaravna. 
Ovo nije utakmica medju jednakima, već je to na neki način utak¬ 
mica izmedju pješaka i konjanika, borba čovjeka gola i goloruka 
s oklopnikom oboružanim do zuba. Tako je „podpuna sloboda obrta“ 
značila unapried smrt malomu obrtu. 

Sloboda obrta još je i inače došla u prilog samo kapitalu. 
Kapitalista može da otvori danas ovaj obrt, pa ako mu ne nosi, 
koliko je očekivao, može ga prodati, pa sutra otvoriti drugi. Mali 
obrtnik ne može nego ostati kod svoga. 

Na taj se eto način podpuna sloboda obrta i utakmice izro¬ 
dila u podpuno pravo jačega na području obrta. 

Posljedica ove nenaravne borbe bila je ta, da je na tisuće 
samostalnih obrtnika propalo, te moradoše postati radnicima, a radi 
toga je opet radnička plaća sve više padala. Na taj je način srednji 
gradjanski stalež sve to više slabio, a radnički se sve to više 
množio. 


Osim toga došao je i veliki napredak prirodnih znanosti kud 
i kamo više u prilog kapitalu, nego li malomu obrtu. Tehnički 
izumi omogućiše kapitalu, da zamieni u mnogo slučajeva skupi 
ručni rad jeftinim mehaničkim radom na stroju. Tako izgubi još 
veći broj radnika svoj kruh i nastade ona sila bezposlenih radnika, 
pripravnih, da po što po to dadu svoju radnu snagu u najam, samo 
da se prehrane. To je ona „pričuvna vojska radničtva“, o kojoj veli 
Marx, da obara cienu radu do one granice, gdje radnik dobiva tek 
toliku plaću, da životari. Tako eto nasta radničko pitanje. 

Ovim je evo smjerom udarilo narodno gospodarstvo tečajem 
XIX. vieka. To novo doba ostavilo je XX. stoljeću, da rieši ove pro¬ 
bleme: 1. agrarnu krizu, ili: kako da se spasi seljački stalež; 2. krizu 
maloga obrta, ili: kako da mu se pomogne; 3 radničko pitanje. 


* Pojam „kapital“ još nije občenito i konačno odredjen. Služi u raznom 
smislu i značenju, te se istom iz smisla cieloga govora razabire, što se hoće 
tom rieči kazati. Točnije o tome govorimo u poglavlju o kapitalu. 

Ali poljodjelstvo i obrt došlo je u teži položaj još i utjecajima 
izvana. 

Para i munjina sbližile su kontinente više, nego što su bile 
pred kojih stotinu godina dvie evropske države, neposredne susjede. 
Prometna sredstva tako su se usavršila, a prenos tako pojeftinio, da 
se žito dovezeno iz Amerike može jeftinije prodavati u Mannheimu 
(glavno žitno tržište Njemačke), nego li ono, što se doveze iz pruske 
Slezke, ili ono iz Ugarske. Radi toga stalo je gospodarstvo jednoga 
kontinenta silno utjecati na gospodarstvo dragoga. Jedan će primjer 
biti dosta. Početkom sedamdesetih godina prošloga vieka pojavi se 
američka Unija kao žitni takmac na evropskom tržištu. Jedva je 
prošlo pet do šest godina, ciena je evropskomu žitu spala za 40 do 
50%, a agrarna kriza pojavi se očito. Bilo je doba, kad je malne 
ciela Evropa plaćala jednomu čovjeku danak za razsvjetu: Američa- 
ninu Rockefelleru, koji je bio pribrao u svoje ruke monopol petro- 
leja. No još i veću nepriliku spremaju Američani staroj Evropi. 
Poznato je, da je pred kratko vrieme bio u Evropi američki bogataš 
Pierpon Morgan, da sklone najveća englezka i njemačka parobro¬ 
darska družtva, neka stupe u trust, da tako ujamce sebi monopol 
prevoza. Javljalo se, da je isti taj Američanin sklopio ugovor i s 
mnogim američkim vlastnicima željeznica, koje bi imale takodjer pri¬ 
stupiti ovome trustu. Od kolikoga je to zamašaja, vidi se odatle, što 
se je već u englezkom i francezkom parlamentu o toj stvari interpe- 
lovalo, i što su vlade manje ili više jasno izjavile, da i one tu stvar 
prate. A to nije ni čudo, jer bi ovime dobio ovaj trust trgovinu izmedju 
Evrope i Amerike u svoje ruke, te bi mogao uništiti koju bi htio od 
ovih dviju, — a to bi bila bez sumnje evropska. Ovaj trust bi ev¬ 
ropsku robu prevažao u Ameriku, recimo, nešto skuplje, nego ame¬ 
ričku robu u Evropu. Tako bi se u Americi industrija dizala, a u Ev¬ 
ropi bi mogla propasti. — Prije Morgana bio je u Evropi ravnatelj 
ocjelnoga trusta, koji se je pred tri godine sastavio, te razpolaže 
pregolemom glavnicom od kojih šest milijarda. Taj ravnatelj, Sehwob, 
došao je u Evropu, da prouči, kako bi utukao utakmicom američke 
ocjeli ovu vrstu industruje u Evropi, čitasmo, da je zakupio u Ev¬ 
ropi jedno dva najbogatija rudnika, koji mu doduše ne će rabiti, 
ali ne će doći u ruke ni evropskim industrijalcima. 

I tako ide Amerika za tim, da evropskoj industriji zada onakav 
udarac, kakav je već zadala njezinu poljodjelstvu. 

Time, što je para i munjina savladala prirodne zapreke te 

ne samo omogućila prenos dobara s jednoga kraja svieta na drugi, 
već i troškove prevoza snizila do neslućene jeftinoće, mogla se je 
roditi svjetska izmjena dobara i stvoriti svjetsko tržište. Da 
ova svjetska trgovina djeluje i na domaću priradnju, najbolje do¬ 
kazuje onaj primjer američke utakmice sa žitom na evropskom tr¬ 
žištu. Zato sada nastaje pitanje: Kako treba da se pojedina na¬ 
rodna gospodarstva drže spram ovoga svjetskoga tržišta? 

Dva su nazora o tom: slobodna trgovina (manchesterski 
sustav), i načelo zaštitne carine (protekcionistički sustav). 

Što je „sloboda obrta i utakmice* na području pojedinoga 
narodnoga gospodarstva, to je za svjetsko tržište načelo slobodne 
trgovine. Prvi ga je počeo zagovarati sam Adam S m i t h, a naj¬ 
više mu do praktične uporabe i proširenja pripomože t. zv. manche- 
sterska škola. Ovaj je sustav teoretski vrlo liepo obradjen i logički 
utvrdjen. On uči, da treba obćenitoj izmjeni dobara pustiti podpunu 
slobodu te sve zapreke odstraniti, Što tu slobodu sprečavaju. Na taj 
način će trošioci doći na najlakši način do jeftine i dobre robe. 
Slobodnom utakmicom na slobodnom tržištu sve će se ciene izjed¬ 
načiti, te se ustaliti oko svoje naravne granice, oko priradnih 
troškova. A budući da jedan narod istu robu uz jeftinije uvjete, uz 
manje troškove priradjuje, nego drugi, to će se svaki ograničiti na 
izradjivanje onakove robe, koja ga najmanje troška stoji. A kako 
je tržište veliko, to će mu priradnja kod jednoga dobra vriediti to¬ 
liko, koliko u drugim okolnostima kod više inih dobara. 

Ovaj nazor poprimi Englezka u praksi, te ga se je držala sve 
do dana današnjega. Za njom se neko vrieme povadjala i Njemačka, 
kratko vrieme Francezka, a bilo je vrieme, kad su i ostale evropske 
države pokazivale za čas neku sklonost ovomu načelu te ga do¬ 
nekle i oživotvorile. 


Protiv ovoga sustava stoji protekcionistički (Carey, Fr. Liszt). 
U času, kad su učitelji protekcionizma podizali svoj sustav protiv 
slobodne trgovine, tada još nisu vidjeli posljedice podpune slobode 
obrta i utakmice na području pojedinoga narodnoga gospodarstva. 
Uza sve to oni su svoj sustav od prilike tako obrazlagali, da bismo 
mi danas mogli njihove razloge svesti na to, kao da su govorili: 
Što sloboda obrta i utakmice znači na području pojedinoga narod- 
noga gospodarstva za pojedinca obrtnika, to znači slobodna trgo¬ 
vina na području svjetskoga tržišta za pojedina narodna gospodar¬ 
stva. Kao što ondje stradaju pojedine gospodarski slabe osobe, pa 

napokon i propadnu, —- tako će se na potonjem području doga- 
djati pojedinim slabim narodnim gospodarstvima 

Najveći dio evropskih država zadrža carinu i u onom času, 
kad se je moglo činiti, da smjeraju krenuti na put slobodne tr¬ 
govine. Je li to bila atavistička reakcija merkantilizma, ili je to 
bilo nadahnuće protekcionizma? Može biti, da je bilo jedao i drugo, 
a možda ni jedno ni drugo; ali bilo ovako, ili onako, glavni 
razlog, držimo, bio je fiskalne naravi: financije ne htjedoše začepiti 
jedno od najizdašnijih vrela državnoga prihoda. —• Dok su ovako 
evropske države u praksi provadjale protekcionizam, usudili bismo 
se reći, više iz fiskalnih razloga, nego iz osvjedočenja, dotle se 
Američani upravo iz uvjerenja o njegovoj koristi oduševiše za sustav 
protekcionizma. Ne ima naroda, koji bi manje nego AmeriČanin 
držao do „teoretizovanja* i „sistemizovanja“, dviju „manija nje¬ 
mačkih kojima se Američani rado podruguju, — pa ipak teorije 
protekcionizma realizovahu Američani u cieloj drugoj polovici XIX. 
stolj eća upravo bezprimjernom bezobzirnošću. Posljedice te politike 
izbijaju od nekoliko godina svaki dan sve to jače na površinu kako 
na gospodarskom području same sjevero-američke Unije, tako na 
području medjunarodne gospodarske politike. Gospodarstvo Unije 
podiglo se neizrecivom brzinom do zamjerne snage. Najprije dade 
agrarstvo Unijino Evropi da oćuti njegovu jakost, a iza toga svakim 
danom poČima se osjećati snaga njezine industrije. Pod dojmom toga 
zatihnuše glasovi o slobodno-trgovinskoj politici, izuzevši razmjerno 
maleni broj teoretičara. Dapače i praktični pioniri ovoga sustava 
(Englezka) sve po malo skreću ladju u luku protekcionizma, tako 
te se može reći, da je zaštitni sistem danas gotovo obćenito usvojen. 
I to nije možda „ tobože“ u zaštitu nar. gospodarstva, a u istinu 
radi fiskalizma, već upravo radi zaštite samoga narodnoga gospo¬ 
darstva. 

Zaštitna carinska politika služi narodnomu gospodarstvu kao 
bedem protiv poplave svjetskoga gospodarstva, ili bolje utakmice. 
Uza sve to ne treba odatle zaključivati, da bi se ovim sredstvom 
vriednost produkata koje gospodarske grane mogla trajno na nekoj 
visini uzdržati. Medjunarodna utakmica djelovat će i na ovu granu 
carinom zaštićenoga gospodarstva. Ako je n. pr. na medjunarodnom 
tržištu ciena žitu nizka, tada će i u zemlji, gdje je na vanjsko žito 
udarena carina, biti ciena samo za onoliko od prilike viša od ciene 
žita na medjunarodnom tržištu, za koliko je carina viša. Odatle se 

vidi, da se danas jedan narod od drugoga ne može ograditi: svi 
stoje pod utjecajem medjunarodnoga, svjetskoga gospodarstva i tr¬ 
žišta. U ovoj medjunarodnoj utakmici svi narodi naprežu sve svoje 
sile odstranjivanjem nedostataka i što većim gojenjem i unapredji- 
vanjem svojih sila i prednosti. Svaki ide za tim, da Što šire tržište 
nadje za svoje produkte i da se što većma oslobodi zavisnosti o 
tudjem gospodarstvu: jedni, mogli bismo reći, navaljuju, drugi se 
brane, a ipak svi su jedni o drugima zavisni. 

Dobrom gospodarskom politikom u kući te zgodnim trgo¬ 
vačkim ugovorima mogu države cielo svoje narodno gospodarstvo 
kao i pojedine grane gospodarstva zaštititi te podići i unapriediti. 
Ali treba pripaziti na poredak rieči: „zaštititi te podići i unapriediti u . 
Dakle ova zaštita je samo privremena, ona traje samo dotle, dok 
se gospodarstvo, ili njegova koja grana, podigne i unapriedi. Odatle 
sliedi, da država može u istinu zaštititi i spasiti svoje gospodarstvo 
samo onda, ako u samom narodu ima životne gospodarske snage. 
Ali gdje ove snage nema, ili gdje sebi narod nije sviestan svojih 
prednosti, ili gdje ne može s kakovih mu drago, naravnih, ili 
umjetnih, ali trajnih razloga, da one svoje sile razvije, koje u njemu 
neupotrebljene driemaju, — tomu narodu niti najzgodniji trgovački 
ugovori ne pomažu: tudjinac će se ugniezditi u narodu i raztakati 
ga, kao što crv raztače deblo; narod će, ako je i inače slab, posred 
mira, usred svoga rada na rodjenoj grudi propadati. 

Ali proti ovom našem gospodarskom razlaganju mogao bi 
tko — i sa državo-pravnoga gledišta umjestno — prigovoriti: da 
država po svojem suverenom pravu može po svojoj uvidjavnosti iz- 
vršivati svoje kućno pravo; suprema lex — salus reipublicae itd. To 
je sve u redu, i mi ćemo dopustiti, da država može ne samo skrajnji 
protekcionizam uvesti, već ćemo u teoriji dopustiti, da može pro¬ 
vesti i podpunu zabranu uvoza, ili izvoza, pa ipak i u tom slučaju 
mogu narodi, koji stoje na nizkom stepenu gospodarskoga razvitka, 
stradati pod utakmicom naprednijih susjeda. ProtumaČit ćemo to 
jednioi poznatim primjerom, i ako će se možda gdjekomu činiti, da 
zalazimo u sitno razlaganje. 

U najnovije vrieme postala je praksa pravom usvojenim u svim 
civilizovanim državama (barem u Evropi), da je inozemac izjednačen 
u svim pravima (osim političkih) domaćemu sinu: tudjinac može da 
se nastani, gdje hoće, da stiče imutak u svim pravnim granicama, 
kao i domaći državljanin. Ovaj inače liberalni nazor može da bude 

ubitačnim po gospodarsku privredu u narodu, koji stoji na nizkom 
stepenu gospodarskoga razvitka. Tko od nas nije vidio, kako se u 
proljeću, čim zidanje i gradjenje započne, najednom stvore kod 
nas talijanski paliri, graditelji, najamnici itd. Oni dodju s nešto 
kapitala, preuzimaju radnje na sve strane. Kad su našli radnje, 
dovedu na buljuke radnika iz Italije. Tudjinac evo radi, služi novac 
kod nas i Šalje ga kući; kod nas se prehrani, odnese iz našega 
žepa novac, a što rade naši zidari? Zar mi nemamo i domaćih 
zidara? Popravljaju li se javne zgrade i crkve, tuj rade ponajvećma 
Talijani, a naši domaći zidari, koji moraju plaćati poreze i prireze 
za ove popravke, mjesto da sami zasluže kod toga rada, gledaju, 
kako im tudjin odnaša i rad i novac izpred nosa. A zašto ? Zato, 
Što našemu čovjeku nedostaje tehničke naobrazbe, po kojoj bi 
se podigao do nadglednika, pa zato on ostaje tek radnik; nedostaje 
mu dalje i kapitala i neke trgovačke spretnosti, Što bi ga po¬ 
diglo do najamnika (t. zv. „poduzetnika*). Osim toga naši zidari, 
budući da se i sami drže za „majstore", više puta su preponosni, 
a da bi htjeli raditi Talijanu za nadnicu, a ponajvećma ih talijan¬ 
ski najamnik ne će niti da uzme na rad, jer se sa svojim zemlja¬ 
cima, koji su od njega ekonomski zavisniji, lakše sporazumije. 

Isto tako odlazi i naših ljudi na hiljade u tudjinu, da ondje 
što zarade i kući donesu. Mi htjedosmo ovim primjerom samo to 
pokazati, da sama država nema snage, da narod spasi od tudje 
utakmice, ako narod sam ne upre svoje sile, da se sam svojim radom 
spasi. Jer kao što u ovom slučaju tudji zidari nose naš novac u tu¬ 
djinu, tako mogu i krojači, cipelari, tvorničari, industrijalci, trgovci 
itd. Svatko će priznati, da je loš gospodar, koji ima toliki vino¬ 
grad, da bi mogao ne samo za sebe dovoljno prirađiti vina, nego 
polovicu prodati, a mjesto toga on svoj vinograd ne obradjuje, a 
vino na litre od krčmara kupuje. Upravo ovako se dogadja u onom 
narodnom gospodarstvu, gdje narod iz tudjine kupuje kakvu robu, a 
mogao bi je lako kod kuće priradjivati. To je eto načelo moderne 
gospodarske politike svih država, to je u jezgri podloga protekcio¬ 
nizma. 

Iz svega ovoga mogao je čitatelj opaziti, da je načelna zna¬ 
čajka modernoga gospodarstva: borba pojedinoga producenta protiv 
svekolike domaće i strane (koliko ovu potonju ne osujećuju carine) 
utakmice. A to i jest onaj razlog, koji čini, daje poznavanje nauke 
o narodnom gospodarstvu danas nuždnije pojedincu producentu 

(gospodaru), nego u minulim viekovima čitavim gospodarskim kor¬ 
poracijama. Ova utakmica znači borbu svib proti svima na gospo¬ 
darskom području, pa je ova doista neko vrieme i potrajala. Trajala 
je naime tako dugo, dok nisu izbile na vidjelo sve posljedice ova- 
kove borbe. Budući da nije bilo pregleda o količini potrebe na tr¬ 
žištu, rodilo se bezglavlje u izradnji, tržišta se prenatrpaše robom, 
ciena spade izpod priradnik troškova, nastade kriza u izradnji, 
gdje slabiji producenti nastradaše. Ovakovo skupo plaćeno izku- 
stvo dovede do spoznanja, da se mora urediti kakav takav nadzor 
nad potrebom tržišta te neka mjera izradnji. Naravski, da je za to 
bio prvi uvjet medjusobni sporazumak takmaca. Malo po malo pro- 
krči sebi put uvjerenje, da je bolje i razboritije zadovoljiti se i ma¬ 
njim, ali zato stalnim dobitkom, nego se boriti s vječnim rizikom. 
Ovo uvjerenje omogući takav sporazumak — i na mjesto bezglave i 
razuzdane utakmice nastupi neka organizacija, koja poprimi sad ob- 
ćenitija, sad odredjenija načela za medjusobne odnošaje: nastupi 
vrieme širega, ili tješnjega udruživanja. — Razumije se, da su do 
ovakovik nazora i uvjerenja došle ponajprije umnije i treznije glave. 
Zato vidimo, gdje se pojavljuju ovakova udruživanja najprije na 
području velike industrije (karteli, trusti, „ringi“ itd.), a po njihovu 
primjeru počeše se udruživati i producenti drugih grana. Prema 
tomu dogodilo se i to, da se je načelo udruživanja počelo prova- 
djati najprije u naprednijim narodnim gospodarstvima tako, da mo¬ 
žemo reći: što inteligentniji producenti, to razvijenija organizacija; 
što naprednije narodno gospodarstvo, to proširenije udruživanje. U 
ovome evo i leži uvećana pogibao po nenapredno narodno gospo¬ 
darstvo od strane naprednijega; jer ako je napredno gospodarstvo, 
već sbog toga, što je napredno, jače od nenaprednoga, — to je ono 
postalo po svojoj organizaciji mnogo jače. A baš evo u ovome stoji 
opravdanost protekcionizma: država treba da zaprieči navalu stranih 
organizovanih takmaca, dok se kod kuće domaće sile ne organi- 
zuju i ne uvješte. 

Ovako se evo postupa u drugim naprednijim narodnim gospo¬ 
darstvima, a to sve treba nama znati, da se poslužimo tudjim iz- 
kustvom. Što je pomoglo drugima, ne bi li moglo i nama? No kraj 
toga treba poznavati i naše prilike, pa ćemo se zato i na njih 
osvrnuti barem letimice. 


* 


* 

Prvi su uvjet za svaku uspješnu priradnju produktivna sred¬ 
stva, a odmak za tim tržište (Absatz). Produktivna su sredstva se¬ 
ljake va zemljište i prometna glavnica. Kako stojimo u 
prvom pogledu? Naš nekada gospodarski jaki seljak krivo shva¬ 
ćenom i loše provedenom gospodarskom „slobodom*, t j. diobom, 
pociepao zemljište u parcelice, koje ga Čine nesposobnim za obstanak, 
ili barem za umno gospodarstvo. Sićušni posjed vodi svagdje (osim 
malih iznimaka) do proletarijata. Nestašica zemljišta ne da seljaku, 
da razvije svoju gospodarsku snagu u razmjeru prema radnoj snazi. 
To je jedna nevolja. A gdje ne bi bilo ove, tu nastaje druga — 
nestašica prometne glavnice. Kod nas je seoski osobni kredit tako 
jadno razvijen, ili bolje nerazvijen, da tek o početku neke orga¬ 
nizacije može da bude govora. U nuždi je seljak upućen jedino 
na lihvara, ili na mjenicu. A ne zna se, koje je od ovih dvaju 
zala gore. 

Drugi uvjet za napredak poljodjelske priradnje jest tržište. 
Poljodjelstvo prirađjuje poglavito praprođukte, surovine. To su 
dobra, koja zapremaju razmjerno mnogo prostora i težka su, dok 
razmjerno malo vriede. Skupi prenos (transport) može onemogu¬ 
ćiti priradnju, koja bi se izplatila; zato se mora nastojati, da 
transport surovina bude što jeftiniji. Najjeftiniji je prenos po vodi; 
a gdje toga nema, tu treba da priskoči željeznica i tarifalna 
politika. Još je jedan razlog, koji zahtieva, da prenos bude što 
jeftiniji. Glavni konsumenat (kupac) surovina jest industrija (mali 
i veliki obrt). Industrija, da uzmogne sama napredovati, traži, da 
žitak i surovine budu što jeftinije. A da poljodjelski producent 
uzmogne jeftino prodati, treba da ima dovoljno zemljišta i prometnu 
glavnicu u sgodno vrieme. — 0 svem tom bit će više govora na 
svome mjestu. 

Kao što seljak brojem i priradnjom gospoduje na selu, tako 
obrtnik prevladava u gradovima (gradjanstvo). Izmedju sela i grada, 
izmedju seljaka i obrtnika vlada živahan saobraćaj: seljak kupuje 
od obrtnika, obrtnik od seljaka. U našoj domovini još je taj ođno- 
Šaj dosta dobro sačuvan. U drugim kulturnim zemljama, gdje je ve¬ 
liki obrt potisnuo mali obrt, drugČije izgleda slika : mali obrt pada 
u proletarijat, ili se težkom mukom uzdržaje na površini, te iz 
petnih sila nastoji, da sebi izvojšti pomoću udruživanja i pomoću 
zakonodavnih uredaba posebno, samostalno područje na polju iz- 
radnje. Tvornica (fabrika) i glavnica (kapital) pribraŠe u svoje 

ruke zauatlijsku izradnju, te doveđoše samostalnoga maloga obrt« 
nika (zanatliju, rukotvorca) do ruba propasti. U našoj domovini još 
se ta nevolja ne osjeća u velike, jer mi još nemamo velike in¬ 
dustrije takove vrste, a vanjska takova industrija još nije prodrla 
na sve kraje i u sve kute naše domovine. Ali zato u nedalekoj bu¬ 
dućnosti stigla bi našega maloga obrtnika još veća nevolja, nego 
njegova druga u Austriji, NjemaĆkoj itd., kad se ne bi bio pri¬ 
pravio. Zato treba da se mali obrt što prije organizuje u udruge, 
da ne bude zatečen. Neka se spremi, da dočeka utakmicu tudje, 
inozemne velike industrije. 

Velika industrija u našoj domovini još je u povo¬ 
jima: nedostaje joj tehničke i ekonomske spreme i nuždne komuni¬ 
kacije, dok ima prirodnih uvjeta za bujan razvitak. Naš domaći ka¬ 
pital pokazivao je do sada premalo spomenute spreme i smisla za 
velike industrijalne poslove, premda more u neposrednom susjedstvu 
već unapried zajamčuje premnoge prednosti i uvjete za uspješnu 
utakmicu. Najveći i najunosniji industrijalni poslovi u rukama su 
tudjinaca, a naš se kapital do sada najradje podavao osnivanju „šte¬ 
dionica “ i „koristonosnih predujmovnih udrugaU ostalom, to nije 
nikakvo čudo, jer mi nemamo vlasti u rukama, niti da podademo 
zamašnijih pravnih niti materijalnih pogodnosti i uvjeta velikoj in¬ 
dustriji, kao što nismo kadri niti da svestrano pravno zaštitimo mali 
obrt. Zato se po svoj prilici u doglednoj budućnosti ne će velika 
industrija razviti kod nas u pravom razmjeru prema onoj u Ugar¬ 
skoj i Austriji, a mali će obrt imati da izdrži težku borbu za ob~ 
stanak sa ugarskom i austrijskom industrijom. Da će u toj borbi 
mnogo trpjeti mali obrt, o tom nas podučava izkustvo u drugim 
zemljama. A da će težke dane maloga obrta oćutjeti i poljodjel¬ 
ski producent, seljak, lako je predvidjeti, ako se sjetimo, da je 
domaća industrija prvi i najnaravniji potrošnih poljodjelske pri- 
radnje. 

A što da reknemo o trgovini? Trgovina je već po svojoj 
naravi nož, koji na dva kraja reže. Njezino bivstvo stoji u tome, 
da kupuje, gdje je jeftinije, a prodaje, gdje je skuplje. Prema tome 
ona može da bude moćna usluga domaćoj priradnji i poluga za 
njezin razvoj; ali ona može da i ubitačno djeluje na domaću pri- 
radnju, stavljajući tudje produkte domaćima o bok. Da onemo¬ 
guće ovakav ubitačni rad trgovine, običavaju države slabiju do¬ 
maću produkciju da zaštite carinom protiv vanjske utakmice, dok 

na toliko ojača, da bnde kadra kod kuče odolievati vanjskoj utak¬ 
mici. Trgovina je uzko svezana s produkcijom, ali ona služi jakoj 
produkciji te vojuje uz nju protiv slabe, pa ako je domaća pro¬ 
dukcija jača, ona će služiti domaćoj, u obratnom slučaju tudjoj. Ako 
mi dakle ne budemo stvarali jake domaće industrije, onda će do¬ 
maća trgovina morati po svojoj naravi služiti tudjoj industriji, tudjoj 
produkciji, a pobijati domaću. 

Ovo je evo tek slab nacrt temelja našega narodnoga gospo¬ 
darstva u sadašnjosti i u doglednoj budućnosti. Slika je tamna, a 
izgledi tužni. No što nam je bilo činiti? Zar smo smjeli krkira 
granjem zvučnih i optimističkih fraza pokriti jaz, preko kojega nam 
je prieći, da se neopaženo, a tim i sigurnije u nj sunovratimo? 
Nama se čini patriotičnije odkriti ranu, pa pozivati na liečenje, nego 
je prikrivati, te joj tako omogućiti, da što dublje prodre u narodno 
tielo. — A kako tu ranu liečiti? —- Prije svega treba da budemo 
na čistu o tome, da se ne treba ni odakle izvana nadati kakovoj 
pomoći, te se na nju zanašati. Sa ovim „izvana" hoćemo da reknemo*, 
izvan narodnih sila, narodnog rada. Mi treba da tražimo iz samih 
sebe, iz svojeg narodnog tiela uvjeta i sila za ozdravljenje. U Nje¬ 
mačkoj je narodna gospodarska nužda bila sjeme, iz koga je niklo 
liepo unapredjenje gospodarstva. Radimo, da tako bude i kod nas. 
Ali ne zaboravimo, da elementi naše narodno-gospodarske politike 
moraju imati još više samosviesti, nego u Njemačkoj, ili gdje dru- 
gdje, jer oni ne mogu računati na onako izdašnu podporu od svoje 
vlade, kako ju je njemačko narodno gospodarstvo dobivalo od svoje 
vlade (ili svojih vlada). Treba vazda imati na umu, da smo mi u 
gospodarskom pogledu jedan dio, jedan komad ili jedan okrajak 
ugarskoga narodnoga gospodarstva. No nije posve pravo mnienje, 
da narodno-gospodarska politika stoji jedino u djelatnosti, d r ž a v e 
oko narodnog gospodarstva. Ova djelatnost države doduše je 
jedan veliki faktor u sglobu narodno-gospodarske politike; ali ipak 
sačinjava ta državna djelatnost tek jedan dio cjelokupne ove poli¬ 
tike, koju s druge strane sačinjava još i djelatnost privatnih 
gospodarstva. Ova privatno-gospodarska djelatnost smjera doduše u 
prvom redu na promicanje privatnih interesa, ali može sad više, 
sad manje utjecati i na razvoj obćega narodnoga gospodarstva. 
U ostalom, gdje nema prirodnih ili družtvenih uslova za veće 
unapredjenje gospodarstva, tu nema niti država dovoljno snage, 
da stvori cvatuće narodno gospodarstvo; a gdje ovo dvoje ne 
Milobar: Narodno gospodarstvo. 2 

manjka, tu veliko uplitanje države u gospodarstvo družtva nije niti 
nuždno. 

Mi smo malo prije dotaknuli onako samo površno naše na¬ 
rodno gospodarstvo i njegove poglavite tri grane, pa smo vidjeli 
malo utjeŠljivu sliku. No zar nam je zato zdvajati? Nipošto! Ra¬ 
diti nam valja l Treba samo da se osvrnemo širom domovine, pa 
tko ima oko za narodno gospodarstvo, odmak će opaziti, da mi 
nismo narod, kojemu je sudjeno, da ga siromaštvo i bieda ubije, 
već da u budućnosti stupi u kolo najimućnijih naroda. Hvala Bogu 
i našim djedovima, mi smo dobili u posjed takovu zemlju, zemlju 
tako bogatih prirodnih uvjeta, da ćemo moći gotovo 9 / 10 ua ših 
potreba kod kuće namirivati, kada sve svoje sile djelatno raz¬ 
vijemo; a naš kulturni napredak kraj svih potežkoća, što su ga 
priećile, jamči, da mi imamo i družtvenih uslova za unapredjenje i 
naših gospodarskih prilika. Samo treba da se rada latimo. Prva 
nam zadaća budi, da organizujemo svoje sile, da ne budemo stajali 
spram inozemstva kao pojedine razŠtrkane sile spram organizovanoga 
inozemstva. Tu organizaciju treba provesti na svim područjima na¬ 
rodnoga gospodarstva. 

Premda ovdje nije mjesto, da se upustimo u podrobnija na¬ 
brajanja naših gospodarskih potreba, to ipak držimo, da ne će biti 
s gorega, ako na neke važnije točke upozorimo. Hoćemo li naime, 
da na solidne temelje postavimo naše narodno gospodarstvo, treba 
da sustavno radimo, da uporedo posvećujemo pažnju i zemlji i pu¬ 
čanstvu Sto sezemljištnih prilika tiče, tu nam je držati 
na umu, da umno i intenzivnije gospodarstvo zahtieva, da se sve 
zemljište, sposobno za kulturu, što više priredi za izrabljenje. U tu 
svrhu trebalo bi kod nas osobitu brigu posvetiti poboljšanju nekih 
kraj eva: odvodnjenju te regulacijama rieka. (Ovim potonjim postigla 
bi se dvostruka svrha: učinio bi se kraj redovitim štetonosnim po¬ 
plavama, a uza to učinile bi se rieke jeftinim sredstvom prometa.) 
Obzirom na pučanstvo treba svratiti pozornost odnošaju izmedju 
brojnosti (gustoće) pučanstva i količine zemljišta. U ovom pogledu 
vlada kod nas osjetljiv nerazmjer: u nekim krajevima pučanstvo je 
pregusto, te mu nije moguće da razvije svu svoju radnu snagu, jer 
nema zemljišta. Odatle veliki gubitak s obćeg stajališta narodnoga 
gospodarstva, a siromaštvo u samom ovakovom kraju te velika sku¬ 
poća zemljišta. Na drugom kraju imade opet dovoljno zemljišta, ali 
premalo ruku za obradjivanje. Ovdje se opet ne razvija gospodar- 

stvo onoliko, koliko bi to zemljište dopuštalo. Ovomu nerazmjerju 
morala bi učiniti kraj nutarnja kolonizacija. Da se ova 
provede, trebalo bi organizovati akciju. U prvom redu trebalo bi 
seljaku organizovati kredit, da se uzmogne zemljište na jednoj 
strani prodavati, na drugoj kupovati. Seljak, koji bi u Zagorju 
mogao prodati svoj maleni posjed, mogao bi si u Slavoniji istim 
novcem pribaviti već srednji posjed. Ovako sgodnom razdiobom zem¬ 
ljišta i pučanstva diglo bi se znatno imućtveno stanje pojedinaca, 
pa i cieli narodno-gospođarski prihod. A dobro bi bilo, kad bi se¬ 
ljački narod još k tomu organižovao konsumne i druge udruge (za 
izvoznu trgovinu, za produkciju, n. pr. mljekarnice, sirarnice itd.). 

Isto tako treba posvetiti pažnju i malomu obrtu. Nepo¬ 
bitna je doduše istina, da danas može tvornica gdjekoje male obrte 
sasvim, a neke opet djelomice nadomjestiti. Uza sve to mi se ne 
možemo pridružiti onima, koji već sada pjevaju zadnje opielo ma¬ 
lomu obrtu. Ovaj naš nazor Činit će se komu možda zastarjelim, 
jer se ne osniva na potrebi produkcije (budući da je može tvornica 
namiriti); ali se osniva na potrebi socijalnoj, na potrebi gospodar¬ 
ske i socijalne ravnoteže. No kao što je svaki pojedinac gospodar, 
svaki stalež, tako je i mali obrt zvan, da se u prvom redu sam 
brine za svoje interese, za svoju sadašnjost i budućnost. Na njem 
je, da osniva razne udruge, da organizuje sebi kredit, produk¬ 
tivne zadruge, zadružna skladišta, da izvojšti sebi i zakonske zaštite 
protiv raznih utakmica (n. pr. kazniona, kućarenja itd.). 

Velika industrija imala bi se podići domaćim kapi¬ 
talom, koliko je to samo moguće. Kod nas ima kapitala, kako to 
svjedoče širom domovine razštrkane razne „štedionice", kojima ve¬ 
liki dio naroda (seljak) više puta zapisuje svoju dušu, dok bi u veli¬ 
kim industrijalnim poslovima djelovao kao oplodna kiša na razpu- 
cano suho tlo. 

Prometna sredstva trebalo bi pribaviti našemu na¬ 
rodu; a koliko spadaju pod upravu i nadzor države, to bi se imalo 
staviti pod kompetenciju hrvatske vlade. Željezničku (tarifalnu) po¬ 
litiku trebalo bi udesiti tako, da bude izdašno promicala našu na¬ 
rodnu priradnju, promet robe i osobni saobraćaj. Naravski, da bi 
mnogo vriedilo, kad bi naš narod mogao imati više utjecaja i na 
trgovačku politiku monarhije, ili kad bi barem za svoje područje 
mogao samostalnije odredjivati norme bud za zaštitu, bud za una- 
priedjenje našega narodnoga gospodarstva. 

Razumije se, da mi ovime nismo izcrpli sve zadaće našega na¬ 
rodnoga gospodarstva, već smo iztakli samo najznatnije momente, 
u prvom redu zato, da pobudimo volju za ćitanje ciele knjige. A 
ako nas ni gospodarska naša nevolja ne potakne na to, samo za¬ 
nimanje za gospodarsku nauku i njezine teorije lje nas ne će po¬ 
taknuti. 


II. 


Četiri glavna područja narodnoga gospo 

darstva. 



/ojave narodnoga gospodarstva obuhvataju Četiri glavna po¬ 
dručja, i to: 

A) Stvaranje narodnoga bogatstva ili produkcija (priradnja, 
„proizvodnja") dobara. 

B) Kolanje dobara ili prienos dobara od producenta (prirad- 
nika, „proizvoditelja") do potrošnika, (Cirkulacija dobara). 

C) Razdioba narodnoga gospodarskoga prihoda. 

D) Potrošak dobara. (Konsumpcija). 

Ova četiri područja Četiri su ugaona kamena, na kojima po¬ 
čiva i razvija se sgrada svakoga narodnoga gospodarstva. 0 skladnom 
razvitku ovih podruČ,a zavisi skladnost u razvitku cielog narodnog 
gospodarstva i sklad medju družtvenim razredima. A gdje nema raz- 
mjerja i sklada medju ovim područjima, tu nastaje nezdravo stanje 
u narodnom gospodarstvu, tu nema pravoga napredka, već se tu 
pojavljuju štokakva gospodarska i s njima u savezu družtvena (so¬ 
cijalna) „pitanja“ i problemi. Mi ne ćemo ovdje izpitivati, što 
bi se dogodilo, kad bi se na pr. razvijalo samo ono područje pod 
A), ili ono pod B) i t, d. Ali samo primjera radi spomenut ćemo 
ovo: Priradnja dobara ravna se poglavito po potrošku. Ako se 
mnogo više priradjuje, nego Što se troši, — tada mora nastati kriza 
na području priradnje, a ako se priradjuje mnogo manje, nego što 
se traži, — tada će ciena ovako silno traženim dobrima (produk¬ 
tima) tako visoko poskočiti, da će ovakova dobra moći sebi nabaviti 
samo bogati ljudi. 

Nije manje važno područje i cirkulacija dobara. Ondje, gdje 
nisu dovoljno razvita prometna sredstva, može se dogoditi, da tro- 

šioci u najvećoj nuždi mogu ostati bez najpotrebnijih sredstava. Malo 
će se tko naći, koji ne bi znao, da Rusija i Indija spadaju medju 
svjetske žitnice, t. j. medju zemlje, koje sviet obskrbljuju žitom. 
Pa ipak možda nema zemlje, gdje bi tako često tolika glad vladala, 
kao upravo u ovim zemljama. A tomu je glavni uzrok nestašica 
sredstava za prienos dobara, koja i to čini, da seljak mora na selu 
kupiti skupo, a prodati jeftino svoje stvari. Nestašica kreditne or¬ 
ganizacije čini, da seljak ne može umno gospodariti, jer mu po¬ 
nestane čas poslovne glavnice, čas ovo, čas ono i tako padne u ruke 
kakova lihvara, pa onda i ne radi, nego za njega. — Jednaka je 
nevolja i nerazmjerna razdioba narodnoga bogatstva. U narodnom 
gospodarstvu sudjeluju načelno svi članovi naroda. Za svoj rad 
imadu zato svi da dobiju pravedan dio od narodno-gospodarskoga 
prihoda. No može se dogoditi, da jedan od priradnih faktora (n. 
pr. kapital, ili rad) dobiva odveć mnogo, a drugi odveć malo. Za 
kratko vrieme to se ne će jako opaziti, ali dogadja li se tako dulje 
vreuiena, tada će izbiti na površinu Činjenica, da je jedan od spo¬ 
menutih faktora u velike gospodarski ojačao, a drugi oslabio. U ta¬ 
kovom slučaju radjaju se gospodarska i socijalna pitanja, pa se sve 
to većma Čuje glas i zahtjev, da tako ne može ići dalje, jer bi na 
jednoj strani nastala golema hrpa prosjaka, a na drugoj Šačica bo¬ 
gatuna. A to bi bio vrlo pogibeljan slučaj i za društvo i za dr¬ 
žavu. Isto tako treba da bude i potrošak dobara primjeren gospodar¬ 
stvu. Mi smo već prije spomenuli, da se prema potrošku ravna pri- 
radnja. Istina, ovdje se nema držati pred očima, kao da jedan 
narod onoliko priradjuje, koliko sam troši. To dakako ne stoji, jer 
gotovo svaki narod troši i takovih dobara, kojih u obće sam i ne 
priradjuje (mi n. pr. trošimo kavu, pamuk, čaj itd.), ili priradjuje ta¬ 
kovih dobara, kojih sam ili ne troši, ili ne potroši, već ih prodaje 
drugim narodima. Kad se govori o potrošku s narodno-gospodar¬ 
skoga gledišta, kao i o produkciji, tada je najprvo drugačiji nazor 
o štednji, nego sa stajališta pojedinca Čovjeka. S narodno-gospodar¬ 
skoga gledišta ne može se naime velika Štednja smatrati zdravom 
gospodarskom pojavom, jer se obično preveć radi oko povećanja 
priradnje: Što se većma štedi i sgrće kapital, to se većma stvara, 
„da kapital mrtav ne leži a . No gdje ih na stotine hoće priradjivati, 
a samo gdjekoji trošiti i kupovati, — tuj mora nastati kriza u pro¬ 
dukciji. Prema tomu mora i štednja imati svoje granice, t. j. svoj 
minimum, premda je sve ovo više akademička briga, nego praktična. 

Više je vriedno paziti na granicu konsumpcije prema gore, t. j. na 
maximum. Ni to se ne da potanje odrediti, ali kao pravilo treba 
uzeti, da svaki potrošak, koji ne služi u gospodarske ili kulturne 
svrhe, nije više toliko „potrošak“, koliko razsipnost. U obće nepo¬ 
treban potrošak nije gospodarski potrošak. Ali najnezdravijim mo¬ 
mentom u potrošku — s narodno-gospodarskoga gledišta — može 
se smatrati onaj potrošak, gdje potreba u istinu obstoji i gdje se 
potrebita dobra stvaraju, a nema sredstava, da se potrebi udovolji. 
Razumieva se, da se ovdje ne pomišlja na pojedine slučajeve osku¬ 
dice, čim se govori o narodno-gospodarskom stanovištu, već o osku¬ 
dici cieloga jednoga, ili više družtvenih razreda. Ovo pak nastaje 
poradi nerazmjerne razdiobe narodnoga bogatstva. A ovo neraz- 
mjerje zavisi (osim inih sporednih razloga) o neskladu i nerazmjerju 
izmeaju rada i kapitala i njihova prihoda. I tako se eto razabire 
već iz ovo nekoliko letimičnih primjera, kako jedno područje za- 
sieca a drugo, i kako sva stoje u uzročnoj svezi. 

No kao što cielo narodno gospodarstvo sačinjavaju Četiri pod- 
ručja, koja se ovako nadopunjuju te jedno utječe na drugo, tako 
i pojedina ova područja imadu opet svoje sastavine, od kojih 
svaka pojedina utječe ne samo jedna na drugu na onom području, 
kamo spadaju, već i na druga područja. Zato će biti uputno, da 
odmah na ovome mjestu prikažemo i te dielove svakoga pojedinoga 
područja. 


A) Stvaranje dobara (produkcija). 

Da u obće do kakove produkcije uzmogne doći, treba da za¬ 
jedno djeluje ovo troje: 

1) Rad (Čovječji intelektualni i fiziČni). 2) Priroda. 3) Kapital. 

To su eto sastavine priradnje te će biti kasnije o svakoj na¬ 
pose govora. Ovdje nam treba samo iztaknuti, da raznim sastavom 
ovih triju sastavina po kakvoći i kolikoći nastaju razni oblici pro¬ 
dukcije. U narodnom gospodarstvu osobito su zamašne ove vrste pri¬ 
radnje: 

a) Poljodjelstvo (agrikultura) sa raznim svojim podvrstama, kao: 

1) ratarstvo, 2) Šumarstvo, 3) vinogradarstvo, 4) vrtarstvo, 

5) voćarstvo, 6) stočarstvo, 7) pčelarstvo, 7) ribarstvo, 9) lov itd. 

b) Rukotvorna priradnja, koja budi mehanički, budi kemijski 
preradjuje prirode poljodjelstva, da ih Što sgodnije priredi za udo- 
voljenje potreba. — Ova priradnja dieli se u glavnom u dvie grane : 



23 


1) Mali obrt ili zanat (rukotvorstvo n užem smisla); 2) ve¬ 
liki obrt (velika industrija, kod nekih samo „industrija* 4 ); 3) ru¬ 
darstvo. 

c) Trgovina sa svojim raznim podvrstama, o kojima se govori 
kasnije. 

d) Tvorine t. zv. liberalnih zvanja: znanost i umjetnost. 

Savršenijim sastavom onih triju elemenata u priradnji (rada, 

prirode i kapitala) može se i sama priradnja sve više usavršiti — 
tehnički, a po tom dakako i do onoga gospodarskoga pravila, koje 
zahtieva Što manje troškove, a kraj toga što veći uspjeh u pri¬ 
radnji. Priradnja se unapredjuje i razvija osobito uz ova Četiri uvjeta: 

1) Razdioba rada i s njom skopčano udruživanje u radu. 

2) Uporaba strojeva kod priradnje. 

3) Tehničko-ekonomska (trgovačka) naobrazba priradnika. 

4) Osobito pak obrtna sloboda. No ova ne smije da bude ne¬ 
ograničena, ona ne smije dopuštati pojedincu, da ubija pravo dru¬ 
goga radi svojega interesa; ta sloboda treba da bude moralna 
(sdušna i poštena), da unapredjuje interese čitavoga družtva. 

Ovo su evo uvjeti, koji priradnju u prvom redu tehnički po¬ 
dižu. Ali oni su u isti čas i preduvjet za organizaciju pri¬ 
radnje u modernom stilu. 

U modernom gospodarstvu, naročito na području produkcije, 
znamenita je nova vrst rada, t. zv. poduzeća. Istina, u strogom 
smislu rieci svaki je i najmanji obrtnik, ako radi samostalno i na 
svoju odgovornost, — poduzetnik; isto tako njegov rad jest podu¬ 
zeće. Ali u modernoj produkciji razumieva se obično pod podu¬ 
zećem takav posao, koji počiva vec na Široj, složenijoj razdiobi rada, 
gdje su radnja i radna pomagala (instrumenti, strojevi) podieljena 
medju više osoba, kojima stoji na čelu jedan organ (sastojeci iz 
jedne ili više osoba), koji vodi i tehničku i ekonomsku stranu posla, 
a drugomu na užitak, dakle za tržište, a ne za vlastitu uporabu*. 

Poduzeća su vrlo raznovrstna. Ona su ili velika, ili mala 
javna, ili privatna; pojedinačna (individualna), ili udružna 
(kolektivna). U modernom gospodarstvu osobito su znamenita 
kolektivna poduzeća. Ona su sastavljena ili od samih kapitalista, 
ili od samih radnika, ili od obojih. Kakova sve mogu biti ova udružna 
poduzeća, o tomu se obširnije govori u posebnom poglavlju. 

* Mi nismo ovime kanili definovati pojam poduzeća, već tek donekle 
označiti, što pod poduzećem mislimo. 

Obzirom na kapital i kredit, koji ovakova udružna poduzeća 
imadu u ruci, mogu ona da prošire priradnju do golemih veličina. 
Najbolje to pokazuju veliki američki trustovi. Ali uza sve to 
imade i moderna produkcija svoje granice. Već smo prije rekli, da 
se produkcija ravna po potroŠku. Dakle više, nego što se troši, nije 
uputno da se stvara. Ali imade i inih (tehničkih, ekonomskih, trans¬ 
portnih, konkurentnih) zapreka. 


B) Cirkulacija dobara (promet) i prometna pomagala. 

Pod cirkulacijom, kolanjem ili prometom dobara razumieva se 
onaj niz radnja, što se sgadjaju sa dobrima (stvarima), dok stignu 
iz ruku producenta do ruku trošioca. U uredjenoj državi mora da 
je kolanje dobara sigurno, brzo, redovito i jeftino. 
Ona dobra, koja kolaju na prodaju, zovu se roba. Najsgodnija roba 
za kolanje su pjenezi. Sva ona sredstva i uredbe, koje kolanje do¬ 
bara omogućuju, ili olakšavaju, zovu se prometna pomagala, pro¬ 
metna sredstva. Ovih imade čitavo čislo, pa što je koja zemlja na¬ 
prednija, to savršenije ima uredjena ovakova pomagala. Poglavita 
su prometna pomagala: 

1. novac i novčani surogati, te novčani zavodi (banke); 

2. kredit i kreditni zavodi; 

3. trgovina i pomoćna joj sredstva, kao: sajmovi, burze itd. 

4. transportna i komunikaciona sredstva: željeznice, paro- 
brodarstvo, pošte, brzojavi, telefoni. 

0 svim ovim prometalima bit će govora napose. 

C) Razdioba narodnoga bogatstva (narodno-gospo- 

darskoga prihoda). 

U cieni kojeg priradka (produkta) sadržana je plaća za sve 
one radnike, koji su na bilo koji način kod izrađjivanja toga pri¬ 
radka (robe) sudjelovali. Jedino u poljodjelskom gospodarstvu može 
se dogoditi — i dogadja se kod malenoga gospodarstva — da sva 
ciena priradka pada u ruke poduzetniku (gospodaru) samomu, jer 
je on vlastnik zemljišta, posjednik kapitala te ujedno i radnik. 

Razdioba narodno-gospodarskoga prihoda zavisi o količini pri- 
radnje, o broju pučanstva i o načinu (sustavu) đieljenja. 

Obični način razdiobe, nazvan i naravni, temelji se na privatnom 
vlastničtvu priradnih sredstava (zemljišta i kapitala), te na slobodnoj 
utakmici. To je današnji, gotovo u svim državama vladajući sustav. 
Protiv ovoga stoje komunisti i socijalisti, koji traže, da priradna 
sredstva prođju iz privatnog vlastničtva u družtveno vlastničtvo (t. 
j. u vlastničtvo države), pa bi onda imala država da odredjuje i pro- 
vadja i razdiobu prihoda. Ta vrst razdiobe naziva se: „umjetnom u , 
za razliku od „naravne". 

Kako je spomenuto, kod priradnje sudjeluju tri faktora: rad, 
priroda i kapital. Prema tomu zapada i prihod priradnje ova tri 
faktora. Samo taj svaki dio nosi drugačije ime. Onaj dio, što od- 
pada na rad, zove se n zarada“ (zaslužba); onaj dio, što zapada 
kapital, zove se „kamati*; a onaj dio, što zapada prirodu (zem¬ 
ljište), obično se naziva „renta w . 

Moderno gospodarstvo pozna još jednu vrst suradnika kod 
priradnje, koje nije lako pribrojiti niti k radnicima, niti kapita¬ 
listima, jer mogu biti u isti čas i jedno i drugo, a ne moraju 
biti ni jedno ni drugo, — premda vode i tehnički i ekonomski 
rad kod poduzeća. Ovi poduzetnici dobivaju svoju naplatu u — 
profitu. 

No bilo je rečeno, da imade i liberalnih zvanja, koja takodjer 
prirađjuju. Njihov je rad, misli Adam Smith, neproduktivan, a i 
medju najnovijim piscima ima ih, koji su istoga mnienja*. Medjutim 
to ne stoji. Liberalna zvanja su kapital, koji je možda najviše 
oplodio moderno narodno gospodarstvo. A kao kapital imade i 
pravo, da se pribroji u produktivna sredstva, a ne da se naprečac 
i bez dokaza baca u red trošilaca (konsumenata). 

Pitanje o razdiobi dobara spada upravo medju najvažnije pro¬ 
bleme u modernom narodnom gospodarstvu. 0 njem se razpravlja 
već od početka prošloga stoljeća. Ono spada medju karakteristične 
točke socijalističkoga i komunističkoga programa. U teoriji našli su 
se razni sistemi, ali ti svi izazivaju prije revoluciju, nego evoluciju. 

* S ovim nazorom Adama Smitha i njegova sumišljenika L. Cosse ne 
slažu se mnogi drugi pisci. Nama se čini, da ovi potonji imadu pravo. Friđrik 
Liszt doveo je ovaj originalno Smithov nazor vrlo sgođnim opazkama ad 
absurđum. 

U praksi pomiče se tek lagano napried postepeno usavršivanje i 
poboljšavanje. Ovo pitanje osobito je zaoštreno na području indu¬ 
strije izmedju kapitala i rada. 


D) Potrošnja dobara (konsumpcija). 

Dobra se priradjuju, da posluže čovječjim potrebama i da se 
u toj službi potroše. 

Potrošnje dobara ima razne vrsti već prema tomu, s kojega 
ju gledišta posmatramo. Potrošnja je javna, ili privatna, već 
prema tomu, troše li privatne osobe, ili javne korporacije (država, 
obćina). Ona može biti trajna, ili Časovita. 

Obzirom na ekonomski momeuat potrošnja je produktivna i 
neproduktivna. 

Produktivna potrošnja je ona, gdje se jedna dobra troše, da 
se iz njih naprave druga. Ova vrst potrošnje zove se radi toga i 
reproduktivnom. Ona ne služi izravno udovoljenju potrebe, već istom 
po preradnji. —- Neproduktivna potrošnja je ondje, gdje se dobra 
troše, da se odmah izravno udovolji kakovoj potrebi. Medjutim i 
kod ove vrsti potrošnje može i mora da se nadje ekonomski mo- 
menat, t. j. treba nastojati, da se po mogućnosti udovolji potrebi 
sa što manjom potrošnjom. Uza sve to upravo je ova neproduktivna 
potrošnja konačna svrha priradnji, jer čovjek priradjuje dobra, da 
ih troši i dotroŠi, a ne, da u njih gleda; čovjek priradjuje nova 
dobra, da nadomjesti stara. Kad bi prestala ili zastala trošnja, morala 
bi prestati i priradnja. 

Narodno gospodarstvo prekoračuje neka obćenita pravila o 
trošnji. Da navedemo nekoja: 

1. Trošilac neka troši vrlo razborito i oprezno na račun 
kredita. To vriedi osobito za one troŠioce, kojima je kredit naj¬ 
moćnija poluga u gospodarstvu. 

2. U prvom redu neka se troši na onakova dobra, koja služe 
čovjeku za uzdržavanje i za usavršivanje. 

3. Uviek neka se drži pravo razmjerje izmedju trošnje produk¬ 
tivne i neproduktivne. 

U ostalom svaki razborit trošilac sam će si znati postaviti 
razpored i količinu trošnje: prvo će mu pokazati njegov razbor, 

potonje njegova gospodarska snaga. — Za sve pak trošnje i trošioce, 
privatne i jayne, a naročito za javne vriedi načelo, da su one 
trošnje gospodarske, koje su ujedno i moralne. 

Uvećani pojam za neproduktivnu trošnju jest — razkoš. 
Nepotrebna, suvišna trošnja skupocjenih dobara bez ikakove druge 
svrhe, osim da se udovolji kakovoj mušičavosti, to je pravi pojam 
razkoši. U ostalom ovaj se pojam dade natezati. Umjerena i kakovoj 
razboritoj svrsi shodna razkos oplemenjuje ukus i diže priradnju. 
Dakako da i razuzdana razkos dolazi u prilog priradnji, ali ona 
djeluje poput otrova u socijalnom pogledu, jer pobudjuje zavist i 
mržnju u siromašnijim slojevima. 

Razkoši slično je razaranje, uništavanje dobara, jer je 
jedna i druga potrošnja neproduktivna. Razlika stoji samo u tome, 
što je raskoš dobrovoljno, hotomično trošenje vlastitih dobara, 
dočim razaranje nastaje slučajem, nesrećom, ili opačinom drugih 
ljudi, dakle u svakom slučaju proti volji vlastnika. Proti opačini 
ljudi brani vlastnika država svojim zakonima, a proti nesreći i 
nesretnim slučajima treba da se brani sam, ili ako to ne može, da 
se sdruži s drugima u tu svrhu. Tako se i dogadja, pa odatle i 
imamo prerazličitih osiguravajućih družtava. U današnje 
vrieme osiguravajuća družtva vrlo su znamenita u narodnom gospo¬ 
darstvu. To su svoje vrsti poduzeća, koja se osnivaju na uzajam¬ 
nosti. što je naprednije gospodarstvo, to mnogobrojnijih i raznovrst- 
nijih ima osiguravajućih družtava. Ima danas doduše ovakovih druž¬ 
tava i u manje naprednim zemljama, ali to su obično podružnice 
stranih, inozemnih matica. Sviestan narod stvara sebi sam ovakove 
matice i podružnice, te se nastoji osloboditi izpod skrbničtva ino¬ 
zemstva. Ovakova poduzeća ne samo da domaći novac kod kuće 
zadržavaju, već organizuju gospodarski i u neku cjelinu mnogo¬ 
brojne domaće gospodare. Ovo bi trebalo da se kod nas drži na 
umu, jer smo i mi još uviek i u tom u velike podanici inozemstvu. 

To su eto ta četiri glavna područja narodnoga gospodarstva. 
Razumieva se samo po sebi, da ovim nije izcrpljeno svekoliko nar. 
gospodarstvo. Narodno gospodarstvo je s jedne strane izravna pod¬ 
loga državnomu gospodarstvu, o kojem pobliže govori financijalna 
znanost, a s druge strane ona je podloga družtvenomu razredji- 
vanju (klasiranju), kojim se potanje bavi socijologija. Uza sve to 
imade i nar. gospodarstvo da se barem donekle osvrne na jednu i 
na drugu stranu, i to ne toliko radi znanosti same (jer ovoj služe 

spomenute discipline), već radi praktićne svrhe. Zato smo mi ovoj 
našoj knjizi dodali i kratak nacrt o financijalnoj znanosti. A obzirom 
na socijalno gospodarsko područje posvetili smo najzaoštrenijemu 
socijalnomu pitanju, borbi četvrtoga ili radničkoga staleža, osobitu 
pažnju. 

III. 

Problemi modernoga narodnoga gospo¬ 
darstva. 

o je rečeno, da nema sklada u narodnom gospodarstvu niti 
u narodnom družtvu, pa niti pravoga gospodarskoga na- 
predka, gdje nema razmjerja medju svim gospodarskim područjima, 
ili medju faktorima ovih područja. Tako ima u modernom narodnom 
gospodarstvu čitav niz gospodarskih i socijalnih pitanja, koja očekuju 
svoje riešenje, ili bolje: poboljšanje. Tko pogleda na stanje evrop¬ 
skih kulturnih naroda u XVIII. vieku, pa ga sravni s onim u 
XIX., opazit će golemi razvitak, i recimo otvoreno, golemi napredak. 
Ali upravo tako veliki skok u tako kratko vrieme daje opravdana 
povoda i površnomu motriocu, da dodje do zaključka, da taj na¬ 
predak nije mogao biti svestran. Taj napredak tek je djelomično 
neosporiv, djelomično polovičan, gdjegdje je ostalo pri starom, a 
gdjegdje je krenulo i na gore. 

U povjesti narodnoga gospodarstva nema primjera, da bi se 
koji narod do tako visokoga stepena razvio, kao što su se raz¬ 
vili industrijalni narodi u modernom gospodarstvu. Ali zato nema 
spomena ni o tom, da bi kraj tolikoga napredka bilo toliko gorućih 
pitanja u gospodarskom i socijalnom pogledu, kao upravo u naše 
doba, u našem ovako naprednom gospodarstvu. Ali upravo te zna¬ 
čajke, naime golemi i djelomični napredak u raz¬ 
mjerno kratko vrieme i t o 1 i k o pitanja, što su se odatle 
porodila, — to sve svjedoči, da ovo nije nego neko prielazno stanje, 
iza kojega će istom sliediti mirni, ali veličanstveni tok razvitka na 
svim linijama narodnoga gospodarstva i u svim slojevima narod¬ 
noga družtva. Kad se to jednom dogodi, tada će biti već kristali- 
zovani ođnošaji, u današnje doba mi se nalazimo istom negdje u 
sredini toga procesa ili kristalizovanja. 

U predjašnjim viekovima bili su staležki interesi izvorom 
pravnih institucija, gospodarske organizacije i velik izvor družtve- 
noga morala. U modernom gospodarstvu zauzeo je to mjesto indi¬ 
vidualizam, t. j. interesi pojedinca su njegovo mjerilo na području 
gospodarstva; na ovom području slobodno mu je, da sebi prema 
vlastitim interesima stvara i moral; a prema tim interesima ogra¬ 
ničen je i utjecaj države i družtva naprama gospodarskomu radu 
pojedinca. Medjutim nekadanji nazor o nepogrešivosti individua¬ 
lizma, t. j. o njegovoj neosporivoj valjanosti i iz toga nazora pro- 
izlazeča svemoć individualizma več je prevalila svoj vršak, pa se 
naklanja sve to više prema zapadu; a za individualizmom sve se 
više na obzorju diže načelo budućnosti: načelo, da interesi čitavog 
družtva imadu biti izvorom i mjerilom pravnim uredbama, gospo¬ 
darskoj djelatnosti i družtvenoj ćudorednosti. I tako će se u neku 
ruku mnogo toga oživotvoriti, što socijalizam traži. Samo se to 
ne će dogoditi onako, na onaj način, kako to naročito socijalni 
demokrati uče: ne naime revolucijom, već evolucijom, ne proti 
Božanstvu i religiji, već pomoću njih; ne naprečac, već postupice, 
ne u interesu pojedinca, niti pojedinoga razreda, već u interesu 
naroda, družtva i cieloga Čovječanstva. 

Mi se nalazimo već danas na tom putu. To se u ovaj čas 
obćenito još ne opaža, jer nam zastire vidik prašina, što je ostavlja 
za sobom odmičući individualizam i jer nas još zagluŠuje sve to 
slabija vika socijalne demokracije. Ali u naše vrieme, gdje se već 
i na svjetskoj pozornici počimaju mienjati prizori nekuda parom i 
munjinom, opazit će se obćenito i taj novi tečaj, kojim — kako 
rekosmo — jur zaplovismo, 

U povjesti narodnoga gospodarstva ostat će minuli XIX. viek 
u savezu sa još nekoliko desetgodišta ovoga vieka posebnim, do¬ 
duše kratkim, ali zato vanredno obilježenim perijodom. On nam 
prikazuje doba dvostrukoga prielaza u narodnom gospodarstvu 
i u družtvenom gibanju : prielaz od stališkog načela do načela indi¬ 
vidualizma, te od ovoga — do socijalnoga načela. Ali ovo socijalno 
načelo nije isto, što i socijalističko. Ovo potonje ide za pođružtve- 
njem ili točnije za podržavljenjem produktivnih sredstava (zemljišta 
i kapitala u prvom redu); država imala bi provadjati i razdiobu do¬ 
bara. U kratko : osoba, pojedinac, imao bi posve izčeznuti u družtvu. 
A ono socijalno načelo, što no ga mi netom spomenusmo, ne smije 
da utopi pojedinca u družtvu, već pojedinac neka kraj družtva i 

dalje postoji, samo je družtvo ono mjerilo, kojemu se interesi poje¬ 
dinca imadu prilagoditi: samo u sreći, dobrostanju i napredku čita¬ 
voga družtvenoga organizma mogu i pojedini organi da nadju svoju 
sreću, svoje blagostanje i napredovanje. 

Razmjerno prebrzi prielaz od onih uredaba i poredaka, na 
kojima je gospodarski, družtveni i politički život evropskih kulturnih 
naroda počivao, do modernih poredaka, — prouzročio je raznih 
nedostataka u družtvu, koji ne izbijaju na površinu samo u gospo¬ 
darstvu, već i u družtvu, pa i u zakonodavstvu i upravi. Da bude 
slika jasnija, udarit ćemo historijskim putem. 

U prošlim viekovima, prije neograničene monarhije, stvarali 
su zakone kraljevi sa stališima i redovima. Neograničena monar¬ 
hija, skršivši moć plemstva, zabacila je i staliŠko zastupstvo: kralj 
je stvarao zakone sam po svojoj uvidjavnosti bez pitanja i dozvole 
plemstva. A kad je prevladao treći stališ i dokinuo feudalni sustav, 
uvedena je opet ustavnost (jer se stališko zastupstvo imade smatrati 
takođjer ustavnošću svoje vrsti) i zastupstvo, ali ne pojedinih sta¬ 
liša, već „cjelokupnoga naroda". Ali ovo potonje nije sasvim iz- 
pravno: u istinu uvedeno je zastupstvo tek posjedujućih razreda. 
Pa niti ovdje nije bilo bez tjesnogrudnosti: imućna klasa birala 
je izravno, a neimućni, maleni posjed birao je neizravno. Visoko 
plemstvo sastavlja posebnu komoru (u konstitucionalnim državama). 
Na taj način zajamčila si je imućna gradjanska klasa (buržoazija) 
odlučujući glas u zakonodavstvu. Prema tomu sasvim je naravno, 
da je to zakonodavstvo stvaralo takove zakone, koji su u prvom 
redu dolazili u susret interesima onoga razreda, koji je bio u za¬ 
konodavstvu najjače zastupan, dakle imućnoj buržoaziji. Uzmemo li 
sada na um, da neposjedujuća klasa nije bila nikako zastupana, a 
mali posjed samo tako rekući na oko, onda je jasno, da je zastup¬ 
stvo liberalističkoga sistema u svojem početku samo toliko različito 
od stališkoga zastupstva, što je i treći stališ stupio u to zastupstvo; 
ili još bolje, da je treći stališ potisnuo feudalce od stola, da se sam 
posadi na njihovo mjesto. Zato nije daleko od istine promašio St. 
Simon, kad je označio pobjedu buržoazije nad feudalcima riečima: 
„Ote toi que je m' y mette" *. Ali su to doskora opazili oni raz¬ 
redi, koji od novoga ustava, od novoga zastupstva nisu imali do¬ 
voljne zaštite svojih interesa. Odatle borba za izborno pravo. 


* Makni se, da se ja tu postavim. 

činjenica je, da liberalistička stranka iliti stranka imućne bur¬ 
žoazije nigdje nije uvela jednakoga obćega izbornoga prava. U borbi 
pak sa zapostavljenim razredima, koji su nekoć podupirali buržoaziju 
proti feudalcima, običava se ova stranka sdružiti sa svojim neka¬ 
danjim protivnicima (feudalcima) proti svojim nekadanjim savezni¬ 
cima (radničtvu i malomu posjedu). Odatle ogorčena i dugotrajna 
borba za izborno pravo, ali ujedno i nepodpunost današnjega par¬ 
lamentarizma u mnogim evropskim državama. 

Kada tako stoji stvar sa zakonodavstvom, sasvim je naravno, 
da drugačije ne može stajati niti s upravom. Moderno zakonodav¬ 
stvo, stojeći na individualističkom principu, odkrojilo je u tom smjeru 
djelokrug pojedincu, družtvu i upravi, t. j. upravi u širokom smislu 
rieČi, ili državnoj vladi. Državi je propisano držanje u izreci fizio- 
krata Grournaya: „Laissez faire, laissez passer, — le monde va de 
lui-mčme u .* Njemački narodno-gospodarski učenjaci protumačiše to 
tako, da se država ima okaniti svake produkcije na svoj račun; ona 
ne smije ništa drugo producirati, do li sigurnosti i slobode za svoje 
državljane. Drugim riečima: država ima biti samo onaj niemi policist 
na tržištu, koji se nema pačati u poslove sajmara, već ima jedino 
da pazi na red. Ako pri tom slabiji podlegne jačemu, neizkusni ne- 
savjestnomu, lakovjerni prepredenomu lažljivcu, — sve se to ne bi 
imalo ticati državne vlasti (uprave), jer svakomu ima da bude prosto, 
da svoje interese unapredjuje i brani, kako zna i može. 

Tako se je neko vrieme i dogadjalo, pa se pokazalo, da je 
ovakovo pasivno držanje nemoguće za dugo vremena. U nastaloj 
naime gospodarskoj borbi, u slobodnoj utakmici ostadoše slabiji go¬ 
spodarski elementi bez ikakve obrane proti jačima. Najgore dakle 
prolažahu upravo oni, koji niti u zastupstvu (parlamentu) nisu bili 
primjereno ili u obće nikako zastupani. 

Odatle sve to veći zahtjev za intervencijom države u inače pri¬ 
vatne odnošaje; odatle težnja za utjecajem u javnu upravu preko 
zakonodavstva. Na taj eto način zaoštri se politička borba, borba 
za zakonodavni utjecaj na gospodarske interese; borba za izborno 
pravo postade ekonomskom nuždom, potrebom, dužnošću. 

Stvar se je do toga razvila od prilike ovako: ukinućem feu¬ 
dalnoga sistema postadoše priradna sredstva gibljivijima, a po slo¬ 
bodi obrta dodjoše do svoje prave uporabe i vriednosti time, što 


* Neka se radi, neka ide, — sviet ide sam od sebe. 

prieđjoŠe u sposobnije ruke. Sloboda utakmice učini, da su se indi¬ 
vidualne sposobnosti razvile do najveće snage. A to su eto sve pred¬ 
uvjeti, na temelju kojih se je mogla razviti priradnja do višega 
stepena, nego je bilo moguće u predjašnjim perijodama narodnoga 
gospodarstva. No da se je priradnja podigla do ovolike visine, na 
kojoj ju danas vidimo, to ima ponajvećma da zahvali onim sred¬ 
stvima, koja su joj dale upravo one „neproduktivne“ radnje 
brojnih liberalnih radnika, t. j. radnika na polju raznih znanosti. 
Osobito naravoslovne znanosti svojim odkrićima i izumima podadoše 
mnogu dragocjenu polugu priradnji. Ugljen, para, munjina, ke¬ 
mija i mehanika, — sve se to stavi u službu priradnje. S pomoću 
ovih nauka i njihovih produkata osobito se razvije industrija. No 
to je dovelo ujedno do razdiobe industrije u dva tabora: u mali 
obrt ili rukotvorstvo (zanata i veliki obrt, veliku industriju. Tvor- 
niČka radnja i osobito rukotvorni veliki obrt u velike stane ubijati 
mali obrt. Odatle najoštriji sukob izmedju ova dva tabora industri- 
jalne priradnje. Nego ova utakmica, u kojoj svagdje podlieže 
mali obrt velikomu, gdje dolaze u sukob, ne potraj a samo doma, 
već se proširi tako rekuć preko svieta. Do jošte nevidjene savrše¬ 
nosti dotjerana prometna sredstva (željeznice, parobrodi, brzojavi), 
koja stadoše prenašati robu s jednoga kraja svieta na drugi uz 
dosad nečuveno jeftine troškove, omogućiše utakmicu strane robe 
na domaćem, a i utakmicu domaće robe na inozemnom tržištu. 
Ovakova svestrana utakmica porodi nove odnošaje ne samo na do 
maćem tržištu, već i na inozemnom, kao i na medjusobnom sno¬ 
šaju ovih dvaju tržišta. Odsele postaje domaće tržište više ili manje 
dionikom velikoga svjetskoga tržišta, te se mora po njemu ravnati. 
Ova sveobća utakmica dovede do spoznaje, da se može držati samo 
ona priradnja, koja jednako vriednu robu izrađjuje uz najniže 
troškove. To je gospodarski zakon o najmanjim izradbenim troš¬ 
kovima. Pod teretom ovoga zakona, samo da izradbeni troškovi 
budu Što manji, stadoše poduzetnici izrabljivati radničtvo. A ko¬ 
liko ne bi ni to koristilo, udari se putem sljeparenja, nesolidne pro¬ 
dukcije, odurne reklame i prljave utakmice, koja je onemogućivala 
solidnu utakmicu. Na taj način bude otežčan položaj velike indu¬ 
strije medjusobnom utakmicom. Da se tomu doskoči, uzeše se koa- 
lirati poduzetnici (ringi, karteli, trustovi). U takovim prilikama na¬ 
stadoše novi odnošaji na području priradnje i razdiobe narodno- 
gospodarskoga prihoda; odnošaji, koji nekim razredima osobito na 

teret padoše, a nekim opet upravo propašću zaprietiše. Odatle dje¬ 
lomice narodno-gospodarska, a još više socijalno-politička potreba, 
da se ovakove pogibli odstrane. Socijalna politika zahtieva, da se 
i onaj dio maloga obrta uzdrži, koji sa stanovišta narodno-gospo- 
darske priradnje ne bi bio nuždan. Ondje bo samo vladaju zdravi 
gospodarski i socijalni odnoŠaji, gdje je narodno bogatstvo poste¬ 
peno razdieljeno. Veći dio narodnoga bogatstva mora da se nalazi 
u rukama većine pučanstva, i to tako, da u narodu prevladjuje 
srednje imućni stališ. 

Kao što na području obrta veliki obrt ugrožava mali, tako se 
pokazalo, da na području poljodjelske priradnje (agrarstva) veliki 
posjed, osobito latifundije, ugrožavaju mali i sitni (seljački) posjed. 
No medjutim niti samomu veleposjedu ne cvatu baš ruže. Vanjska 
utakmica pomoću spomenutih transportnih pomagala Čini, da agrarni 
priradci ne nose onoga dobitka, koji bi se prema uloženu kapitalu 
mogao smatrati povoljnim. K tomu dolazi i preveliko zaduženje po¬ 
ljodjelskoga posjeda, koje je gotovo u svim zemljama zavladalo, gdje 
zakoni o nasljedstvu stoje na strogo individualističkom načelu. 

Tako su se eto na svim područjima narodnoga gospodarstva 
doskora pokazale i slabe strane ovoga individualističkoga načela. 
Nema dvojbe i nitko pravedan ne će poricati, da je ovo načelo do- 
nielo mnogo dobra. Pobornicima ovoga načela bez dvojbe nije ni 
lebdilo pred očima drugo, nego samo svietle strane. Istina, bilo je 
odmah u početku i takovih umova, koji su proniknuli i u tamne 
strane ovoga načela. Ali za veliku većinu trebalo je da nastupi tek 
izkustvo, koje ih je dovelo do spoznaje, da i ova medalja imade 
dvije strane. Odatle reakcija proti ovomu načelu na svim područjima 
narodnoga gospodarstva još prije, nego je to načelo u svim kon- 
sekvencijama provedeno. I zakonodavstvo, i uprava, i znanost, i po¬ 
litika, i pojedinci, i korporacije, — sve to danas radi na tome, da 
se dobra strana od lošije odluči, te da se ono, što je dobro, sačuva, 
a ono, Što nije, da se odstrani i boljim zamieni. 

No uza sve napadaje na postojeće odnošaje ne treba ipak biti 
nepravednim, ili sliepim, te ne htjeti vidjeti, da je u prosjeku na¬ 
rodno gospodarstvo posvuda učinilo velik napredak i da je blago¬ 
stanje družtva prosječno poraslo. Dakako, da tu imade i biede, ka¬ 
kove u predjašnjim viekovima po svoj prilici nije bilo; ali da danas 
đružtvo udobnije živi nego prije, to po nazoru malne svih narođno- 
gospodarskih učenjaka stoji. Istina, toga suvremeno družtvo ne opaža, 
Milobar: Narodno gospodarstvo. 3 

jer je odraslo u višoj kulturi, koja sa sobom donaša i veće potrebe. 
Suvremeni naraštaj imade druge pojmove o dostojnom načinu ži¬ 
vota „kulturnoga Čovjeka", nego što su ga imali istoga stališa ljudi 
u prošlim viekovima. Naši seljaci, koji odu u Ameriku u rudnike, 
prištede liepe svotice od one iste zarade, koju američki radnici 
proglašuju prenizkom. A to dolazi odatle, što naš seljak živi onako 
skromno, priprosto i jeftino, kao i kod kuće. Zato će biti takodjer 
jedan veliki razlog današnjemu nezadovoljstvu i to, Što se je kul¬ 
turni raz družtva i što su se kulturne njegove potrebe dizale mnogo 
brže, nego li je rasla količina prihoda, potrebna za udovoljenje tih 
potreba. Taj manjak potrebitih sredstava tim se teže osjeća, što ne 
bi morao biti tako velik od naravi, već se više umjetno stvara 
time, što je potrošak narodnoga bogatstva razmjerno dosta slabo 
reproduktivan, a možda više, nego bi trebalo, neproduktivan. Tomu 
mnogo doprinašaju tri okolnosti: državni dugovi, pa onda milita¬ 
rizam i skupocjeni brojni Činovnički stališ. Ove tri rubrike iznose 
goleme procente narodno-gospodarskoga potroška. Ovo su evo ta¬ 
kodjer pitanja, koja se još imadu da prouče, te barem poboljšaju i 
urede tako, da se što bliže primaknu gospodarskomu zakonu o 
najmanjim produktivnim troškovima. 




Fran Milobar NARODNO GOSPODARSTVO (POLITIČKA EKONOMIJA) I.Elektroničko izdanje ©MH 2010. 



Prvo poglavlje. 

§ 1. Gospodarstvo. 

vjek se sastoji od dva elementa: prolaznoga — tiela i 
vječnoga — duše. Po tome ima Čovjek — prema dvojakoj 
svrsi — i dvojake potrebe: tjelesne i duševne. Zadovoljavanje tje¬ 
lesnih potreba ima da služi duševnoj svrsi čovjeka, jer bi zadovo¬ 
ljavanje tjelesnih potreba kao zadnja svrha samu sebi — čovjeka 
poživinČilo. 

Da se koja svrha postigne, treba za to sredstava. Ova sredstva 
dobivaju vriednost po svrsi, kojoj služe. A kako po onome, što smo 
kazali: da zadovoljavanje tjelesnih potreba ima da služi duševnoj 
svrsi, najvišemu dobru, tako i sticanje sredstava za podmirenje tje¬ 
lesnih potreba ima kraj sve svoje materijalne naravi i svoju etičku 
stranu. A to smo držali nuždnim da naglasimo odmah na početku, 
jer ćemo poslije vidjeti, da nauka o narodnom gospodarstvu svraća 
svu pozornost na materijalnu stranu gospodarstva. 

Sredstva za podmirivanje tjelesnih potreba zovu se u svim 
jezicima: „dobro", „dobra" (Giiter, biens). 

Ona pak čovječja djelatnost, kojom stiče ta dobra, zove se 
gospodarenje, gospodarstvo. 

No hoćemo li da točnije odredimo pojam gospodarstva, i to, 
kako bolje odgovara znanosti, tada bismo rekli: Gospodarstvo je 
ona djelatnost, koja po nekoj promišljenoj osnovi sustavno prova- 

djana ide za tim, da steče dobra, ili da jur stečena očuva i po mo¬ 
gućnosti pomnoži. 

Borba za obstanak, a poslije nje želja za udobnošću i užitkom 
(egoizam) već su u naravi Čovječoj usadjena poticala, koja ga na¬ 
gone na rad i gospodarenje, na sticanje vremenitih dobara. Ali ovi 
nagoni ne smiju biti jedinim mjerilom pri sticanju dobara, jer bi 
se odavle porodio rat svih proti svima, kao u živinskom carstvu. 
Kao Član obitelji, zadruge, političke i crkvene obćine — Čovjek mora 
da radi i za sve ove, a time služi i drugima, time se od egoizma od- 
kidaju komadi, od kojih postaje altruizam, i to često nehotice i ne¬ 
znalice. Tako čovjeka egoizam nagoni, a altruizam upućuje na sti¬ 
canje vremenitih dobara. 

Gospodariti ili gospodarstvo voditi može pojedina živuća (fi- 

ZiČ.kal n«nV»a. ili lrabnva. n miSli pn a GnrisfiČlra.l n_ nr 7.a.dm era. 

udruga, družtvo, obćina, dioničarsko družtvo itd. 

Gospodarstva mogu imati različnu svrhu, te se prema tomu i 
diele u razne kategorije, no svima je zajedničkom oznakom svrha, da 
nekoj potrebi udovoljavaju. Svako gospodarstvo ima prvu svrhu, da 
sebi obstanak izvojšti i zajamči, a onda po mogućnosti nakupi dobara 
i preko najnuždnije mjere za obstanak ; a to znači kapitalizovanje. 

Svako gospodarstvo, pripadalo ono pojedinoj, budi fizičkoj, 
budi jurističkoj osobi, obitelji, ili zadruzi, zove se gospodarskom 
jedinicom, osebujnim gospodarstvom, a sva ova zajedno sačinjavaju 
narodna gospodarstva. Svako pojedinačno gospodarstvo, svaka 
gospodarska jedinica radi i teži jedino za svojim vlastitim probit- 
cima i ciljevima ne osvrćući se pri tom niti na svoga susjeda, a još 
manje na svekoliku cjelinu, na narod. Istom država s pozitivnim 
zakonima i vjera sa svojim ćudorednim zahtjevima stavljaju granice 
utakmici, istom ove više sile sjedinjuju pojedina gospodarstva sa 
svojim osebujnim, partikularističnim i egoističnim težnjama u skladnu 
i jedinstvenu cjelinu, u narodno gospodarstvo. 

0 osebujnom (individualnom ili siogularnom) gospodarstvu 
može biti govora tek u relativnom smislu. Absolutno, posve indi¬ 


vidualno, osebujno gospodarstvo vodio je Robinson na svom otoku, 
odsječen od svakoga saobraćaja s ostalim svietom, ali i podpuno 
neodvisan od njega. 

U okviru narodnoga gospodarstva nema niti pojedinoga Čo¬ 
vjeka, niti kojega staleža, koji ne bi bio u svojem gospodarenju ovi¬ 
san o drugim ljudima, o drugim staležima. A to je lako shvatiti, jer 

svatko na svoje oci vidi, da je pojedinac čovjek već po naravi 
zavisan o drugim ljudima kao Član obitelji, zadruge vjerske, ili 
političke. Stališi su pak prođu kat ove zavisnosti, zavisnost je pred¬ 
uvjet za postanak raznih stališa. Razdioba naime posla i različna 
vještina (tehničko diferiranje) donasa sa sobom različne zanate, a 
ovi pak različan gospodarski rad. Vještina (tehnika), gospodarstvo 
(ekonomija) u družtvu radja stalež. Što veća razdioba rada, što 
različnija vještina u radu jednoga naroda, tim je veća ekonomska 
zavisnost pojedinih gospodarstva. U zaokruženim kućnim gospo¬ 
darstvima, koja su sama sebi zadovoljavala, kao što su n. pr. naše 
zadruge u prošlim viekovima, narod je odielo sam u kući priugo- 
tavljao od prve vunene ili lanene niti, pa sve do zadnjega puceta. 
Kasnije razdielio se je taj rad na deset radnika ili obrta, gdje 
jedan pribavlja samu vunu, drugi je prede, treći tka, četvrti šiva 
i kroji, peti izradjuje puceta itd. Svaki pojedinac bavi se samo 
jednim od ovih posala, i to je izvor njegova ekonomskoga stanja. 
Danas je zavisan kupac odiela o deset raznih radnika, a ovi opet 
zavise o kupcu. I tako eto razna osebujna gospodarstva zavise jedno 
o drugom, nadopunjuju se. Tehnička strana gospodarskoga rada 
dopušta osebujnosti i nezavisnosti, ali gospodarska ne dopušta. 

Ovime smo došli do pojma „tehničke" i „ekonomske" 
strane gospodarstva. Svako gospodarstvo ima ove dvije strane. 
Tehnički rad u gospodarstvu sastoji poglavito u ručnom obavljanju 
posala. Kada seoski gospodar svojom rukom ore, kopa, vozi, tad 
on obavlja tehničku stranu gospodarstva. Ali kad on nalaže slugama, 
da jedan ide kopati, drugi voziti, treći na sajam, kad on snuje, 
gdje će i po što će prodati svoju priradnju i gdje će kupiti za sebe 
potrebne stvari, tad on obavlja ekonomsku stranu gospodarstva. 

Ovakova osebujna gospodarstva mogu biti u istinu poje¬ 
dinačna, a mogu biti i skupna; dalje mogu biti privatna i 
javna. Gdje je samo jedna osoba subjekat gospodarskoga rada i 
svrhe, nosilac volje i potreba, tamo imamo pojedinačno gospo¬ 
darstvo; gdje ima više osoba u onom položaju, u kojem je poje¬ 
dinac u pojedinačnom gospodarstvu, ondje imamo skupno gospo¬ 
darstvo. Najjednovitije skupno gospodarstvo jest obiteljsko gospo¬ 
darstvo, koje se dalje naravnim ili pravnim putem proširuje do 
zadružnog, družtvenog, obćinskog i državnog gospodarstva. 

Prema tomu, da li se družtvo osniva na javnom, ili privatnom 
pravu, može hiti skupno gospodarstvo privatno, ili javno. Javna 

gospođarsva imadu tu značajku, da se osnivaju obično na prisilnim 
normama, pa se zato u njemačkoj literaturi Često označuju kao 
„prisilna skupna gospodarstva 14 ( w Zwangsgemeinwirtschaften“), Na 
protiv nazivaju se ona skupna gospodarstva, koja počivaju na slo¬ 
bodnoj volji članova, „slobodnim gospodarstvima" (freie Gemein- 
wirtschaften). K ovim potonjim pripada čitavo područje đružtava, 
udruga, koalicija itd. K onim prvim pripada u prvom redu obćina 
i država. A svakolika ova gospodarstva sačinjavaju jedinstveno 
narodno, političko gospodarstvo. 

§ 2. Narodno gospodarstvo. 

Pojam narodnoga gospodarstva (političke ekonomije) po svom 
sadržaju obuhvata sbroj svih gospodarskih jedinica nekog poli¬ 
tičkog naroda, a po svom obsegu podudara se ovaj pojam s ob- 
segom pojma političkog naroda (države). Prema tomu mogli bismo 
pojam narodnoga gospodarstva ovako opisati: Narodno je gospo¬ 
darstvo gospodarska djelatnost odredjene količine pojedinih ljudi, 
stopljenih u jedan politički narod, koji kao takav posjeduje svoj 
vlastiti teritorij, živi neodvisno, te se pokorava jedino svojoj suve¬ 
renoj vlasti (državi). Ali u današnje vrieme nema ni države, a još 
manje gospodarstva, koje bi bilo od vanjskoga svieta, od drugih 
država i naroda nezavisno. Naročito to vriedi za narodno gospo¬ 
darstvo, koje se dade pomisliti kao cjelina samo u teoriji, a u praksi 
svako narodno gospodarstvo nije nego jedna karika u lancu 
velikoga svjetskoga gospodarstva. Ali koliko se narodno gospo¬ 
darstvo dade odrediti kao osebujnost u krugu svjetskog (kosmo- 
politskog) gospodarstva, to se ono dade predočiti kao produkat 
ovih triju faktora: 1. zemljišta (teritorija), na kojem jedan narod 
stalno obitava i koji služi za prirodni osnov narodnoj produkciji i 
potrošku, prometu, t. j. čitavomu gospodarstvu; 2. gospodarska dje¬ 
latnost pojedinih ljudi, ili pojedinih gospodarskih jedinica; 3. država 
sa svojim zakonarstvom i javnom upravom. Ovaj treći faktor čini, 
da je medju ljudima moguć miran zajednički rad i život pojedinih 
ljudi s njihovim interesima; on čini, da se u vječnoj utakmici ne 
porodi rat svih protiv svih. 

Narodno gospodarstvo tiesno je sraslo sa svojim narodom; 
ono je s narodom nastalo, s njim se razvija i cvate, s njim strada 
i propada; ono je dionik narodne prosvjete i političke povjesti. 

Narodno je gospodarstvo kao što i narodni jezik, narodne znano¬ 
sti, umjetnosti i književnosti, narodni obiteljski i ćudoredni običaji 
te narodna politika jedan je od onih posebnih biljega, koji narodu 
u skupu drugih naroda zajamčuju njegovu osebujnost; jedan od 
onih uvjeta, što narod narodom čine. Pojam narodnoga gospodarstva 
nije dakle tako jednoličan, kako bi se na prvi mah moglo misliti. 
Njegov je sadržaj doduše sbroj svih osebujnih gospodarstva, ali 
taj sbroj nije nekakva mehanička mješavina, već produkat triju 
elemenata: prostornog, duševnog i vremenskog, t. j. političkog 
teritorija s trajno nastanjenim pučanstvom, istih pravnih i ćudo¬ 
rednih običaja, jezika i naobrazbe, i napokon povjesti narodne. 
Zato kad jednom koji narod postane političkim narodom (državnim), 
dakle svoj narod (persona sui juriš) medju ostalim narodima, tada 
mu je prije svega do toga, da to pravo sačuva, t. j. da razvija 
one osebine, koje ga posebnim narodom čine. A sredstva za to pri¬ 
bavlja mu njegovo gospodarstvo. Stoga svaki narod mora paziti na 
to, da mu se ne podkapa njegovo gospodarstvo, jer se time razaraju 
i oni elementi, koji ga čine političkom osebujnosti, jedinicom, na¬ 
rodom ; podkapanjem narodnoga gospodarstva ruši se i odplavljuje 
teritorij i pučanstvo, i njegove duševne prirodjenosti (jezik, običaji, 
ćudoredje, pravo). Odatle se vidi, kako narodno gospodarstvo imade 
i veliko etično, kulturno i materijalno značenje uza sve to, što 
nam se u svojim pojavama — gdje se ljudi takme u izmjenji¬ 
vanju, dieljenju, sticanju dobara, te rade, da svaki za sebe povuče 
što više — i pričinja slikom utjelovljene materijalnosti. Kao što 
ekonomske prilike bitno odlučuju o obiteljskom životu, o hrani i 
odgoju djece, o njezi njihovih duševnih i tjelesnih sposobnosti 
pojedinaca, — tako i o narodnom gospodarstvu zavisi način i mjera 
razvitka i napredka cieloga naroda. Od gospodarske snage naroda, 
od njegova bogatstva zavisi, koliko će država moći ubrati poreza, 
a o tom opet, koliko će pribaviti sredstava za Čuvanje slobode i 
nezavisnosti narodne, koliko će moći njegovati one narodne osebine, 
štono ih gore spomenusmo. Odatle se vidi, da narodno gospo¬ 
darstvo stoji u uzkom savezu i sa kulturnim životom naroda uza 
sve to, što se inače bavi izkljuČivo materijalnim živovanjem naroda. 
Narodno gospodarstvo osnov je narodne kulture. 

Kao što narodno gospodarstvo stoji u tiesnom savezu s kul¬ 
turno* političkom stranom narodnoga života, tako se uzko veže i sa 
socijalno - političkim životom. Mi bismo morali daleko zasegnuti u 

obće državno pravo, kad bismo htjeli pokazati, kako su političke 
uredbe uobličivale narodno gospodarstvo, a gospodarstvo opet dje¬ 
lovalo na političke i socijalne uredbe. Ali mi na svoje oči gledamo, 
kako je način i vrst gospodarskoga zanimanja te količina dobara 
osnov, na kojem se cieli narod razvrstava u razrede s raznim 
družtvenim položajem i raznim političkim pravima i dužnostima. A 
tako je bilo i u sva vremena. 

Odatle se donekle vidi, da narodno gospodarstvo nije jedino 
produkat zemlje i podneblja, pod kojim se je razvilo, več je ono 
produkat i narodnoga značaja. Drugačije je bilo narodno gospo¬ 
darstvo u Irskoj i Škotskoj, dok su ove zemlje gospodarile po svojim 
narodnim običajima (clans), a drugačije je postalo, kad su one 
podpale pod englezko gospodstvo (feudalni gospodari). 

Iz toga se može razabrati, da je narodno gospodarstvo hi¬ 
storijska činjenica, t. j. odnošaj, koji je tečajem vremena na¬ 
stao, tečajem vremena se razvijao, mienjao. Budući pak da je to 
mienjanje stajalo u uzkom savezu s političkim, kulturnim i soci¬ 
jalnim odnoŠajima u pojedinih naroda, — to je sasvim pojmljivo, 
što ni u sadašnjosti, ni u prošlosti ne nalazimo jednakoga narod- 
noga gospodarstva medju suvremenim narodima. Svako narodno 
gospodarstvo nosi svoje osebujne biljege, po kojima se od drugih 
razlikuje. Zato svako narodno gospodarstvo iziskuje svoje posebno 
proučavanje, te bi bilo pogrešno, kad bi tko htio po jednoj šabloni 
prosudjivati svako narodno gospodarstvo, ili sastaviti pravila, koja 
bi vriedila za sve narode, i po kojima bi tobože moralo procvasti 
svako gospodarstvo u svako doba. Ako se ipak govori, da nauka o 
nar. gospodarstvu ima zadaću, da pronadje gospodarske „zakone u , 
pa da ih u korist i napredak narodnoga gospodarstva upotriebi, — 
to znači, da se hoće da nadju zakoni, koji vriede tek relativno, 
uvjetno. Nauka o narodnom gospodarstvu iztražuje, da ii odredjeni 
uzroci u odredjenim okolnostima istim posljedicama radjaju. ili da li 
odredjene pojave nastaju pod odredjenim uvjetima s istih uzroka. 
Ako uz iste uvjete jednaki uzroci imadu pravilno iste posljedice, 
onda se to uzima za pravilo, za ,,zakon“, koji pod tim uvjetima 
vriedi. Kad bi narodno gospodarstvo zavisilo samo o nepromjen¬ 
ljivim prirodnim zakonima (n. pr. o zemlji i podneblju), tad bi 
se dali za svaku zemlju postaviti u neku ruku absolutni gospo¬ 
darski zakoni. Ali narodno gospodarstvo zavisi, kako rekosmo, još 
o tolikim socijalnim, političkim i kulturnim uvjetima, koji su 

u raznih naroda različiti, pak zato za nj i vriede tek uvjetni 
zakoni. 

Ali nza sve razlikosti u sadašnjosti i u prošlosti imali su 
evropski narodi u svom gospodarskom razvoju više ili manje zajed¬ 
ničkih momenata. A takih momenata nastaje sve više s napredkom 
kulture, koja narode sve večma sbližuje i izjednačuje. Zato se može 
donekle govoriti o povjestnom razvitku narodnoga gospodarstva 
u obce, premda kod raznih naroda razne faze gospodarskoga raz¬ 
vijanja ne moraju padati u isto vrieme, pače obzirom na vrieme 
mogu stajati vrlo daleko. 

§ 3. Historijski razvitak narodnoga gospodarstva. 

Narodno je gospodarstvo historijska činjenica (gl. str. 40.). 
Svaki razvitak uključuje promjene od primitivnoga prema savrše¬ 
nijemu. 

Razvitak narodnoga gospodarstva posmatra znanost sa dva 
stajališta: sa stajališta narodne priradnje (produkcije), ili sa staja¬ 
lišta izmjene dobara. 

Neki pisci misle, da su svi narodi bili najprije lovački, ili 
ribarski, zatim da su se podigli do stočarstva, onda do ratarstva, 
za tim do obrta, industrije, trgovine itd. sve do današnje sa¬ 
vršenosti. 

Da lovačko ribarski narodi stoje na najnižoj kulturi, to do¬ 
puštamo; ali da bi svi narodi morali početi ovim prvim stupnjem, 
to nam se ne čini vjerojatno. Moguće, da je bilo tako u pradavno 
(predhistorijsko) doba; ali odkada povjest prati razvoj roda ljud¬ 
skoga, ne bi se dalo niti za tri evropska naroda povjestno dokazati, 
da su bili prije lovci, ribari, ili nomadi, nego Što su postali ratari. 
Sgodnije i oštroumnije razlaže Roscker, koji cieli razvitak go¬ 
spodarstva posmatra sa stajališta triju glavnih privrednih sila: na¬ 
ravi, rada i kapitala. Prema tomu stajalištu razlikuje on i 
tri perijođa: U prvom perijodu prevlađjuje kao glavni faktor pri¬ 
vrede narav, u drugom perijodu r a d, a u trećem perijodu ka¬ 
pital. Najsgođnije je mnienje Schonbergovo, koji uzima kul¬ 
turu za mjerilo napredka i od mjerenje pojedinih perijođa gospo¬ 
darstva. Prema tomu razlikuje i on tri perijođa, ali u prvi stavlja 
sve vrste gospodarstva do obrta, u drugi perijod stavlja obrt i 
trgovinu, a u treći veliku industriju. 

Da se Sehonberg u glavnom sa Roscherom slaže, to nije težko 
opaziti, jedino je njegovo označivanje odredjenije. 

Posmatra li se narodno gospodarstvo sa stajališta izmjene 
dobara, pokročilo je ono već dva stupnja, pa je sada u trećem. 
S toga se stajališta razlikuje: prirodno gospodarstvo, novčano go¬ 
spodarstvo i vjeresijsko gospodarstvo. 

I. Razvitak narodnoga gospodarstva obzirom na pri- 

radnju (produkciju). 

A. Lovačko -ribarski narod. 

Gospodarski je osnov lovačkomu narodu šuma sa svojom div¬ 
ljači, ribarskomu rieke i more sa svojim ribama i jestivim mekuš¬ 
ci ma. čistih lovačkih naroda ima danas malo: nešto u Sjev. i Juž. 
Americi, tamo oko Oregona i Patagonije, u Africi (Bušmani), te 
nešto u Australiji i na susjednom otočju. Čistih ribarskih naroda 
ima još danas samo u studenim krajevima, gdje podneblje ne do¬ 
pušta razvitka do višega kojega stupnja gospodarstva. 

TJ gospodarstvu lovačkoga i ribarskoga naroda priroda je 
najglavniji faktor. Njezini su darovi jedini uvjeti za život i obsta- 
nak ovih naroda. 

Priradnja lovačkoga i ribarskoga naroda stoji u prisvajanju 
onih svačijih prirodnih darova: lovac tamani divljač, a ribar lovi ribe. 
Priradnja i potrošak zavisi o prirodi, a svaki pojedinac priradjuje 
t. j. lovi po miloj volji. A kako ovaki narod živi od dana 
na dan, priradjujući samo za potrošak, ne vodi niti pojedinac stal¬ 
noga sustavnoga gospodarstva. A gdje nema govora o privatnom 
gospodarstvu, tu može biti još manje govora o kakovom javnom 
narodnom gospodarstvu. 

Drugi faktor gospodarstva, rad, nalazi se kod ovih naroda 
na vrlo'primitivnom stupnju: pravljenje orudja, primitivnoga odiela 
od životinjskih surovina — to je eto sav rad. 

Kapital stoji u orudju. Nagomilavanje produkata: tama¬ 
njenje divljači, ili lovljenje ribe preko potrebe i za duže vrieme, 
nema smisla, jer nema medju jednakim gospodarskim jedini¬ 
cama obično nikakve izmjene dobara; a i sami priradei 
(produkti) radi svoje kratkotrajnosti ne dopuštaju nagomilavanja. 

Kako gospodarski odnošaji, tako su i pravni i kulturni na vrlo 
nizkom stupnju. 0 kakovom državnom uredjenju nema ni govora. 
Obitelji su vezane u plemena, i to je jedina neka politička sveza. 
Politička zadaća ove sveze ograničuje se na zaštitu zajedničkoga 
prirodnoga područja (šuma, ili rieka), koje su im izvorom za život 
potrebnih priradaka. Privatno pravo jednako je nerazvito kao i 
javno pravo. Privatno vlastniČtvo, osnov privatuo-pravnih odnošaja, 
ograničuje se samo na orudje, pa zato ne može biti ni traga ka¬ 
kovomu pravosudju: svatko sebi kroji pravdu sam, a odatle krvna 
osveta u cvietu. Kulturni raz, kao i duševni obzor prema zani¬ 
manju : vještina u lovljenju, lukavština, okrutnost, hrabrost — je¬ 
dina su duševna svojstva, koja se do višega stepena razvijaju. 
Ribarski narod reć bi stoji na nešto višem stupnju od lovač¬ 
koga. Dok lovca sili nužda, da se sve dublje u šumu povlači i 
tako sve više i sam podivlja, dotle se ribarski narod sve većma 
na obalama rieka i mora množi i đruztvenije živi, jer hrana ne 
sili pojedinca, da se odbija u samoću. I ribar i lovac bavit će 
se do sgode lovom i ribolovom. Ali obično će se razviti lovački 
narod u pastirski narod (u nomade), a ribar će se prije latiti 
ratarstva. 

B. Stočarski ili pastirski narod (nomadi). 

Je li se lovac naučio krotiti i pitomiti zvjerad, te se njom i 
svim, što podaje, koristiti u svojem gospodarstvu, eto pastira, sto¬ 
čara. Prema tomu stoji stočar gospodarski na višem stepenu od 
lovca. Glavna grana stočareve priradnje stoji u gojenju blaga (stoke), 
koje mu je i glavni izvor hrane. Njegov obstanak ne zavisi više 
jedino o darovima prirode, već o stoci, pa zato se njegova dje¬ 
latnost i ne usredotočuje u prisvajanju prirodnina, već u sustavnom 
gojenju blaga. Ali uza sve to priroda je još uviek vrlo znamenit 
faktor u gospodarstvu i životu stočarevu, jer ako život samoga 
stočara i ne zavisi više ravno o samoj prirodi, ali zato tim više 
zavisi o njoj život njegova jedinoga blaga, njegove stoke. 

Stoga može da živi samo ondje, gdje ima cielu godinu hrane. 
A jer toga nema na jednome mjestu, zato mora stoćar s jednoga 
kraja u drugi, gdje mu se stoka može prehraniti. Ovakovi narodi 
trebaju, pa bili inaće brojem dosta slabi, goleme i prostrane zemlje. 
Odatle se poradja medju susjednim stočarskim narodima vječni 
rat. Ta je gospodarska nužda posljedica ovakvoga gospodarenja. 

Vazda seieći postanu ovaki narodi vrlo okretni, a u vječnoj borbi 
medju sobom vrlo hrabri. Odatle se razumije, zašto su Huni, 
Avari, Mongoli itd., premda brojem razmjerno slabi, onako goleme 
države osnovali i onako lako mirne ratarske, makar i mnogo jače 
narode ujarmili i inače kulturne i jake države nadvladali. Koliko 
puta su skitske konjaničke Čete poharale bogate zemlje zapadne 
Azije! Kako su Mongoli ujarmili Kitaj, državu kulturom, brojem 
pučanstva i prostorom veliku! Kulturno visoko razviti Egipat eno 
podleže navali Hiksa, kojima morade služiti nekoliko stoljeća. Tako 
je bilo u starom vieku, pa se to opetovalo i u novom. Koliko su 
evropske države stradale od Batukana, od Magjara, od Osmanlija ! 
A ipak bila bi dostajala i jedna država, da odbije navalu ovih 
malobrojnih, ali divljih nomada, da je bila i koliko vojnički spremna. 
Tako si eto možemo lako protumačiti, zašto su Avari u srednjem 
vieku zavladali brojnim plemenima slovjenskim, koja su se već 
onda prostirala negdje od sredine Rusije, pa sve ovamo do sre¬ 
dine Evrope. 


Uza sve to, što u gospodarstvu nomada još moćno djeluje 
priroda, ipak se već pojavljuju i druga dva faktora gospodarstva: 
rad i kapital. 

Rad postaje ovdje već raznoličniji i sustavniji nego kod lovca. 
Stočar ima da se brine još i za svoju stoku, a lovac, kad se je 
naj eo, ljenčari. Brinuti se za hranu stoci (selenjem), te je čuvati 
od grabežljivih zvieri i još grabežljivijih susjeda — zato treba po¬ 
sebnog uredjenja rada i družtva. Uza sve to ne nalazimo nigdje 
traga kakovoj višoj uredbi rada u našemu smislu. Odatle i dolazi, 
da je način života pastirskih naroda u raznim viekovima i na 
raznim mjestima gotovo isti. Zato dobro opaža Roscher, da pa¬ 
stirski narodi doduše ne napreduju, ali ne stare. 


I kapitalizovanje se već pojavlja na ovom stupnju gospo¬ 
darstva; manje ili veće stado blaga (stoke) znak je manjega, ili 
većega bogatstva (kapitala). Biblija pripovieđa, kako je bio bogat 
Job, jer je imao toliko i toliko deva, toliko i toliko ovaca, toliko 
i toliko inoga blaga. 

Medju samim članovima pastirskoga naroda redje se doduše 
dogadja izmjena dobara, jer svi isto priradjuju. Ali zato se tim 
češće javlja izmjena izmedju nomadskih naroda i njihovih susjeda. 
A i to je tim lakše, što se nomadski narodi redovitim prigodama 

sele s jednoga kraja na drugi. Na taj način postaje stoka izvorom 
kapi i alizo vanj a. 

Imutak i kapital obično su uvjeti za razdiobu družtva u raz¬ 
rede. Ali kod nomadskih naroda, ma koliko bilo razlike izmedju 
bogatijega i siromašnijega, ipak se riedko dogadja, da se razviju 
družtvene klase, budući da jednolični način života sve nekako 
izjednačuje. 

Javno i privatno pravo već stoji donekle na tom stupnju, da 
se o njem barem donekle može govoriti. Nomadi nemaju države u 
onom smislu, u kome mi državu pomišljamo. Oni nisu stalno na¬ 
seljeni, nemaju stalnoga prebivališta, dakle niti stalnoga zemljišta. 
Mi bismo po našim nazorima rekli, da su nomadske države samo 
države u postajanju. Koliko u obće o državnom uredjenju može 
biti govora, rekli bismo, da tu vladaju patrijarhalni odnošaji. Cieli 
narod ili pleme smatra se jednom velikom obitelji, u kojoj vlada 
kao starješina ili vojvoda obično od svih priznati izravni potomak 
praotca plemenskoga. Inače o kakvoj upravi i upravnim oblastima 
u našem smislu nema dakako ni govora, kao ni o kakvoj pokor- 
nosti i poslušnosti. Pače ni porezima nema traga, jer se nekuda 
samo po sebi razumije, da ovakav poglavica mora da bude već 
od kuće onako stokom bogat, kao što je rodom ugledan. Jedino u 
ratu dolazi ovakav vojvoda do veće političke, ili bolje vojničke vlasti, 
kao i do većega diela ratnoga pliena. 

Gdj e se javlja privatno vlastničtvo, tu se nužđno moraju raz¬ 
viti i pravne uredbe u zaštitu pravnih činjenica ili odnošaja. Kraj 
privatnoga vlastničtva poznadu nomadi i nasljedstvo. Prema tomu 
moraju da imadu neko imovinsko i nasljedno pravo. Dakako, da to 
pravo nije pisano, već običajno. Imade tu već i neka vrst pravo¬ 
sudnih organa, ali dakako na primitivnom stepenu razvitka. To su 
donekle „dobri ljudikoji prosudjuju razpre prema zdravom ra¬ 
zumu, ili prema starom obiĆaju. A kako pravni odnošaji na ovom 
stupnju narodnoga gospodarstva ne donašaju mnogostranih i za¬ 
pletenih pravnih prilika, tako se i to njihovo pravo obično nije 
razvilo dalje od nasljednog prava. 

Što se kulturnoga razvoja tiče, to bi reći, da medju nomad¬ 
skim narodima ipak ima nekih stupnjeva, premda oni „ne napre¬ 
duju i ne stare 44 . Tako nomadi na skrajnjem sjeveru, odsječeni od 
kulturnih naroda, te nemogući stoga od njihove kulture ništa pri¬ 
mati, a s druge strane pritisnuti krutim podnebljem, ne mogući 



46 


sami po sebi stvoriti nikakovog napredka, ostaju čitave viekove 
na istom stupnju prosvjete. Drugačije to biva s ono nekoliko još 
preostalih nomadskih naroda u Aziji i Africi (Turkmeni, neka 
arapska plemena, Beduini). Ovi, seleći se iz jednoga kraja u drugi, 
dolaze u susjedstvo i dodir sad s jednim, sad s drugim narodom. 
Osim toga danas ti narodi ne stoje izvan dohvata civiiizovanih na¬ 
roda i njihova međjasobnoga saobraćaja, već mu pače i usluge čine 
(n. pr. karavane u Aziji i Africi). Na taj način postaju i oni nekom 
karikom medju civilizovanim narodima. A tu mora svakako pasti 
koja mrva sa stola civiiizovanih naroda, pa time nastaje i neka razno¬ 
likost u njihovoj kulturi. 

Ako svi znaci ne varaju, moglo bi se suditi, da nomadi 
izumiru. Civilizovani ih narodi nekako ne vole u svom susjedstvu. 


C. Stalno nastanjeni ratarski narod. 

Na mnogo višem gospodarskom stupnju stoji stalno nasta¬ 
njeni ratarski narod. Ovaj se svojim gospodarskim napredkom od¬ 
likuje nad predjašnjima po svim trima gospodarskim faktorima: po 
prirodi, radu i kapitalu. Dok je lovački i ribarski narod podpuno 
zavisan o naravi i njenim darovima, dok nomad mora radi svoje 
stoke da trči za prirodom, dotle je ratar nekako nezavisan od pri¬ 
rode. Naravski, ta nezavisnost nije podpuna, jer ni ratar ne može 
da se čega lati protiv naravi podneblja, ili protiv naravi tla. Ali 
koliko prirodni odnošaji dopuštaju, on može da i sebe i svoju stoku 
učini donekle nezavisnom o prirodnim darovima. Pače moglo bi 
se donekle reći. da njegov rad gotovo podpuno nadomješta ove 
darove. 

Kako se po tom vidi, dolazi ovdje drugi faktor u priradnji, 
t. j. rad, nekako do prve vriednosti. Ratar, poljodjelac obuhvata 
sav rad nomada, lovca i ribara, gdje je za to prilike, a uza to jos 
se poglavito bavi težanjem zemlje. Stoga je njegov rad mnogo- 
straniji i uporniji od rada prije spomenutih naroda, pa zato mora 
da nastupi ovdje i malo veća razdioba rada. 

Kad se je ljudski rod poćeo baviti ratarstvom, toga povjest 
ne bilježi. Ona bilježi jedino mitske bajke, koje samo to kažu, da 
se je čovjek već davno prije hranio kruhom, t. j, sijao žitak, nego 
što je nad njim zasjala luč po vješti. Grčka i rimska mitologija priča, 
da su razni bogovi i božice naučili Čovjeka težati zemlju. A to znači, 



47 


da početak ratarstvu treba tražiti u davnoj davnini, a to potvrdjuju 
i geoložka iztraživanja. Već u kameno doba nalazi se orudja, po 
kojem se dade suditi, da je služilo ratarstvu. Svakako većina da¬ 
našnjih evropskih naroda, čim se javlja u povjesti već se pokazuje 
u neku ruku savršenim ratarima. Po opisu rimskih povjestničara 
bili su Germani, što su prevaljivali preko Alpa u Italiju i preko 
Rajne u Galiju, savršeni ratari i s toga stajališta kulturan narod. 
U osmom stoljeću spominje se već t. zv. tropoljski sustav, koji još 
i danas u kulturnih naroda u ratarskom gospodarstvu ne samo ob- 
stoji, već u mnogo slučajeva prevladava. 

Budući da povjest prikazuje kulturnije narode već u početku 
njihove povjesti kao vješte ratare, ne treba nam se ovdje upuštati 
u nagadjanja, kako se je poljodjelski narod razvijao u ono pra¬ 
davno doba, već ćemo uzeti na oko samo gotove činjenice. 

Kad bi Germani osvojili koju zemlju, razdielili bi je medju 
plemena, a plemena bi se opet razdielila u sela. Svaka obitelj" do¬ 
bila bi u selu „kućište" (Hofstatte), na kojem si je sagradila kuću 
za sebe, staje za blago i ine gospodarske sgrade. A izvan sela do¬ 
bila bi svaka obitelj jedan dio oranice, a Kvađe (pašnjaci) i Šume 
bile su zajedničke čitavomu selu, pa i u obće osim kućišta bio je Čitav 
zemljištni posjed vlastničtvo sela. Svakoj kući odmjerio bi se na 
početku svake godine dio oranice, obično svaki put drugdje. Malo 
po malo razvilo se je iz ovoga skupnoga posjeda privatno vlastničtvo. 
Najprije je dakako palo „kućište“ u privatno vlastničtvo, zatim ora¬ 
nica, a najkasnije livada i šuma. Zajedničko vlastničtvo, livade i 
šume, uzdržalo se je razmjerno vrlo dugo. Pače još i danas imade 
u Švicarskoj zajedničkih pašnjaka, a šuma imade po svim zemljama, 
a osobito u našoj domovini, koje još i danas pripadaju obćinama. 

Kako se je dalje razvio pravni odnošaj ratara spram zemljišta, 
o tom će biti govora kasnije. U ovaj čas spominjemo samo to, da 
se je riedko gdje u Evropi od plemenskoga, ili obćinskoga posjeda 
razvio slobodni osebujni posjed, ili točnije rečeno privatno seljačko 
vlastničtvo. To je zapriečio feudalni sustav, koji je i k nama unesen 
iz tudjine. To se dogodilo ovako: Glavari u pojedinim župama 
(kod nas župani, a u Njemačkoj i drugdje grofovi), koji su bili 
inače kraljevski činovnici, t. j. sudci i vojvode, te brali poreze za 
kralja, izvojštili su si od kraljeva pravo, da im ta čast ostane u po¬ 
rodici nasljedna, a poreze, koje su prije brali za kralja, da pobiru 
odsele za sebe, a u mjesto toga da dovedu odredjeni broj vojnika, 

kad bi to kralj zapovjedio. Na taj način izrodi se prvobitna su¬ 
dačka vlast u upravnu silu, a predjašnje vojvodstvo u policijsku 
vlast, te župani dobiše sudstvo i upravu, vojsku i financije svoje 
Županije u svoje ruke, i tako postade župa njihovom baštinom, a 
župljani njihovim kmetovima. Kraj visokoga plemstva podigne se 
svojom naobrazbom, svojom duhovnom vlasti i bogatim zemljištnim 
posjedima i svećenstvo do jednake moći u državi. Ta moć osobito 
poraste, kada biskupi i opati dobiše od kraljeva velikaške Časti i 
vlasti (n. pr. knez-biskup, knez-opat i t. d.). I tako se dogodi, da 
je u srednjemu vieku sav zemljištni posjed i sav ratarski narod 
dospio pod gospodstvo plemstva i svećenstva. 

Vratimo se na prvobitno gospodarsko stanje ratara. U početku 
bio je život ratara i njegov rad dosta jednoličan. Ratar priradjuje 

ono, što za kuću treba, i to sve sam (samovlastno ili 

autarhijsko gospodarstvo). Istina, javlja se i sada po koji zanatlija 
ili rukotvorac, no je li slobodan, uza sve to mu ratarstvo ostaje 
glavnim zanimanjem, čisti rukotvorac obično nije slobodan, već je 
kmet ili sluga (obrtnik na dvoru svoga feudalnoga gospodara) i 
radi samo za gospodarevu kuću. 

Na ovom stupnju gospodarstva nema još prave trgovine. Tu 
se doduše dogadja, da susjedi medju sobom izmjenjuju robu za 
robu, ali pravih trgovaca, trgovačkoga staleža nema, a i novac još 


nije postao gospodarskom uredbom, jer mjesto njega služi kućni 
prirod, obično blago (goveda), ine životinje i što se od njih dobiva. 
Odatle i ime novcu u latinskom jeziku: „pecunia a od rieČi pecus 
(govedče), a u hrvatskom „blago“, što danas znači i novac. U Hr¬ 
vatskoj zadrža se dugo vremena običaj, da je narod plaćao porez u 
kuninim kožama, odakle je došla kuna u grb Slavonije. 

čim se jednom Čovjek stalno nastanio i uz grudu prirastao, 
od tada istom počima za pravo njegov kulturni život. U predjaš- 
njem stanju on se sliepo pokorava naravi, te gdje mu je neprijatna, 
ondje joj se uklanja. Od sada se Čovjek osovljuje na vlastite noge, 
pa donekle i prkosi prirodi. Iz ovoga sukoba s prirodom izilaze 
njegove duševne i tjelesne sposobnosti razvite i oČtliČene, a odtuda 
i njegov gospodarski, kulturni i politički napredak. 

Ako se već kod pastira pojavljuju tragovi javnog i privatnog 
prava i neki začetci kulture, to se još veći napredak može oče¬ 
kivati kod ratarskog naroda. Da na zajedničku korist sačuvaju onu 
zemlju, što su je težkim znojem obradili; da si očuvaju ona dobra, 

što su ih u znoju lica zemlji izmamili, — tolika zajednička korist 
protiv trećega pobudjuje u takovu narodu sviest medjusobne zavis¬ 
nosti i vez prema onoj grudi, koja ih hrani. A iz svega toga radja 
se Čuvstvo i pojam domovine i naroda, te po malo dozrievaju na¬ 
zori, koji u pravnim običajima i u životu dobivaju odredjeni oblik. 
Odatle uredba političkih obćina u jednu veliku političku obćinu 
— državu, odatle organi, koji vode brigu za sigurnost i obstanak 
ove uredbe, odatle uredjena obrana prema vani. Vječni zajednički 
život i rad mnogih pojedinaca namiče nuždu, da se postave od¬ 
redbe, koje će omogućiti miran i uredan život i rad medju susje¬ 
dima. Odatle uredba pravnih odnošaja, proširenje prava vlastničtva 
koli nepokretnog, toli pokretnog imetka, uređjenje pravnoga odno¬ 
šaja izmedju posjednika zemljišta i neposjednika, izmedju gospodara 
i sluge ; odatle potreba pravnih oblasti, organa, koji će nad ovim 
zapletenim pravnim odnoŠajima bditi te javnomu redu do potrebe, 
u interesu koli pojedinca, toli skupnosti, zadovoljstvo pribaviti. 

I tako se eto pokazuje ratarstvo kao tvorac mnogih pravnih 
i čovječjih uredaba, te koliko ih i samo ne razvija, a ono barem 
sve druge u zametku nosi. 

Kao prvi prielaz k višem u stupnju kulture, Što ga ratarstvo sa 
sobom donaša, jest raznovrstan rad, kako smo već spomenuli, a za 
taj raznovrstni rad treba raznih vrsti radnika i orudja. Tuj se pruža 
prilika, da gdjekoji pojedinci ne težaju samo zemlju, nego se više bave 
izradjivanjem posebnih poljodjelcu potrebnih dobara. Ovdje je evo 
zametak obrtu i trgovini, jer čim se u poljodjelskom narodu po- 
jave ljudi, koji više ne žive o poljodjelstvu, već preradjuju surovine 
za potrebe drugih; kada se je već razvio obrtni razred, od tada 
prestaje taj narod biti čistim ratarskim narodom, te postaje obrt- 
ničko-trgovačkim narodom. 


II. Obrtničko-trgovački narod. 

Gradjanski (obrtnički) stališ počeo se je u Njemačkoj razvi¬ 
jati tamo od Karla Velikoga pod zaštitom visoke gospode, biskupa 
i samostana. Na gospodskim dvorovima morala je služinčad najprije 
raditi za gospodski dvor, vojnike i druge. Osobito i najprije se to 
uvelo u samostanima. Ovako su se na dvorovima najprije razvili 
obrti i izučili razni obrtnici. Ovi obrtnici stanovali su obično u 
Milobar: Narodno gospodarstvo. 4 

predgradju izvan gradskih zidina. Domala je obrtnicima dopušteno, 
da rade i za druge kupce. A kada su gospoda vidjela, da to nosi 
liep dohodak, počela su sama podizati obrt, otvarati sajmove i saj¬ 
mišta. Obrtnici malo po malo dobiju slobodu, uz uvjet, da plaćaju 
određjeni prinos. Ovako se evo već do XIII. stoljeća razvije u Nje¬ 
mačkoj cieli niz obrtničkih gradova (hanza). Uz pripomoć kraljeva 
ovi se sasvim oslobode od gospodstva plemstva i klera, te postanu 
trećim slobodnim stališem u državama. 

U romanskim zemljama razvilo se je gradjanstvo nešto prije 
i nešto različitije. Tu je još preostalo neozlieđjenih rimskih muni¬ 
cipija i poslije provale germanskih Gota (iztoČnih u Italiju, zapadnih 
u Španjolsku) i Franaka (u Galiju ili Francuzku). Ovi gradovi su 
i dalje zadržali stare rimske ustanove, bili su uredjeni po primjeru 
Rima: tu ie bio senat i nučkć skuuštine. tu su bili patriciji i narod 
(populus), a i plebs bez osobitih prava. Pa zato dok u njemačkim 
gradovima vidimo, da se gradjanstvo dieli u cehove, dotle u ro¬ 
manskim gradovima cvate patricijatstvo i populus. 

Naš narod, osvojiv nekadanje cvatuće rimske pokrajine: Dal¬ 
maciju, dio Ilirije i donju Panoniju, našao je u ovoj zemlji još 
živih tragova rimske kulture. Ali ta kultura nije doprla u njegove 
ruke ravno iz ruku samih romanskih gospodara, već iz ruku divljih 
Avara, koji su prije kojih desetak godina bili osvojili ove zemlje. 
Jedino u Primorju tik uz more uzdržalo se nekoliko rimskih mu¬ 
nicipija, koji su se poslije razvili na istim temeljima i u istom smjeru, 
kao i drugi gradovi u Italiji. 

Izgubivši naš narod za rana svoju podpunu političku osebuj¬ 
nost, nije mogao zadržati i razviti niti svoje socijalne osebujnosti 
u čisto narodnom duhu, već je pao pod romanski i njemački utje¬ 
caj. Zato i vidimo, da se u Dalmaciji razvijaju gradovi po roman¬ 
skom tipu, dok nam spomenici pokazuju, da je Zagreb bio drugi 
Niirnberg (naravski uz nekoje narodne osebujnosti). Tako se je u 
našoj domovini razvio gradjanski obrtnički stališ i u slobodnim 
kraljevskim gradovima, samo što se taj stališ nikada nije razvio u 
prošlosti do one političke vriednosti, što su je imali gradovi u za¬ 
padnoj Evropi. Istina, bilo je i kod nas obrta i trgovine, ta kra¬ 
ljevski, martinski i t. d. sajmovi glasoviti su od stoljeća u Zagrebu; 
trgovina upravo je evala izmedju Bosne i Dalmacije; ali narod u 
svim našim zemljama ostao je do dana današnjega u preogromnoj 
većini poljodjelcem. 

I tako se eto kraj prva dva najviša stališa, kraj visokog plem¬ 
stva i svećenstva, rodi novi stališ — gradjanski, obrtnički. Ovo je 
bilo od velikog zamašaja po narodno gospodarstvo, koje je time do¬ 
bilo novi poticaj. Gradjanski stališ počeo se je u našim gradovima 
(osim Dalmacije) uvadjati, kad je u Njemačkoj bio jur do nekog 
procvata dospio. Već su Arpadovci počeli krepko podizati „trgo¬ 
višta “ i gradove (povlastice kralja Bele IV. gradu na „gričkim 
goricama", gdje su prije bili obrtnici zagrebačkoga kaptola, te po¬ 
vlasti trgovištu Samoboru i Jastrebarskom). Osobito pak kralj Ma- 
tija Korvin ostavi iza sebe liepu uspomenu u gradjanskom stališu. 
Kako jur prije spomenusmo, u nutarnjoj Hrvatskoj uvadjale su se u 
gradovima uredbe po njemačkom uzoru, pa zato si i možemo stvo¬ 
riti dosta jasnu sliku o gradjanskom životu kod nas, ma koliko nam 
inače domaća vrela i bila oskudna. Nego ovdje nije mjesto, da pri¬ 
kazujemo život u sredovječnim gradovima, već nam je samo na oko 
uzeti gospodarske posljedice, što ih je novi stališ izazvao. 

Kada su u zemljama niknuli gradovi i trgovišta, postanu oni 
središta obrta i trgovine. Pravi gradjani bave se ponajvećma samo 
obrtom i trgovinom, a oni obrtnici u „trgovištima" još ne puštaju 
poljodjelstva, već njeguju obadvie grane uporedo, no poljodjelstvom 
se bave samo za kućnu porabu. Kraljevske povlastice obično daruju 
gradovima okolišna sela i kmetove; a gradjani zahtievaju, da se¬ 
ljaci svojih priradaka ne smiju nigdje drugdje prodati, nego u 
gradu, niti robe drugdje kupovati, nego u gradu. Izmedju grada i 
ladanja nastaje tako živahna izmjena dobara. Sama produkcija u 
gradovima razvija se u mnogobrojne obrte, a obrti se opet vještinom 
i razdiobom rada usavršuju, a izradci su (roba) mnogobrojniji, jeftiniji 
i bolji. Sa gradjanskim stališom usavrši se, za ondašnje prilike, or¬ 
ganizacija produkcije. Istina, sav je taj obrt mali obrt, a trgovina 
i trg ponajviše mjestne naravi. Ali je zato ipak gospodarsko i 
družtveno stanje bilo povoljno. Cehovi su imali strukovni i policajni 
nadzor nad svojim obrtom. Oni su pazili, da se ne porodi musava 
konkurencija i da se ne uvuče u produkciju sljeparija. 

Prvobitna ova izmjena dobara samo izmedju grada i ladanja 
proširi se po malo izmedju raznih gradova. A ta se izmjena ojača 
i više, kada su razni gradovi i trgovišta stala posebne vrsti robe 
za trg izradjivati. Tako su n. pr. od vajkada bili na glasu na zagre¬ 
bačkim sajmovima ivanićki lončari. 

Tako je nastalo novo stanje u razvitku gospodarstva: Obrt i 

trgovina postađoše samostalnima. U obrtu se razvije osobita dioba 
rada, posebne grane i osobite vještine do prave umjetnosti. Trgo¬ 
vina se proširi takodjer najprije doma, a onda priedje i u tudjinu 
i u prekomorske zemlje. Doduše obrt se još uviek služi jedno¬ 
stavnim orudjem, te dosta neznatnim kapitalom; ali se kapital već 
sada pojavlja, samo se ograničuje na trgovinu. Sada se uvadja i 
novac, te se naturalno gospodarstvo počima pretvarati u novčano 
gospodarstvo. Još samo treba, da se u ručnom (tehničkom) radu 
uvedu promjene prema jur sabranom kapitalu, i eto nas pred novom 
fazom u razvitku gospodarstva — pred velikom industrijom. 

Ali vratimo se k obrtu. 

Sve prilike političke i gospodarske nukale su obrtnike, kao 
stanovnike gradova i nosioce gradskih interesa (političkih, pravnih 
i gospodarskih), da se slože i urede, da uzmognu što bolje una- 
predjivati svoje vlastite i gradske interese. Pa zato i vidimo, kako 
su se u prošlim viekovima obrtnici (zanatlije) svih struka organi- 
zovali u strukovne korporacije, nazvane „cehovi" (Ziinfte). Načela, 
koja su lebdila cehovima pred očima, bila su tehničke, ekonomske 
i moralne naravi: temeljita, solidna i donekle usavršena obuka u 
nekoj struci obrta; osiguranje razmjerno jednakoga dohodka, oja- 
čanje druževnosti, stališke časti i ćudorednosti. Ćudoredni odgoj, 
što ga je podavao ceh svojim Članovima, najbolje se zrcali u nekim 
običajima i uredbama, koje nisu inače strogo spadale na ekonomsku 
stranu cehovske djelatnosti. Tako je n. pr. svaki ceh imao kojega 
svetca za svoga „patronakojega je slavio na osobito svečan i 
pobožan način. Ceh je pazio, da njegovi članovi strogo vrše crkvene 
i vjerske dužnosti. Ceh je sakupljao svoje članove na molitvu i 
na pobožnost; posebne zastave sa slikom sv. zaštitnika, posebne 
svieće, posebni oltari, često i posebne kapelice bile su cehu ures 
i dika. Nije bilo prilike, koja se je ticala ceha, a da ceh ne bi 
sazvao sve Članove i njihove obitelji, da u toj prilici zajednički 
budi radost, budi žalost podiele. Brigu i skrb za članove vodio je 
ceh ne samo za života svojih drugova, već se ta bratimska ljubav 
protezala i preko groba. Kada bi koji drug upao u siromaštvo, ili 
bolest, ceh bi ga pomagao i tješio; u slučaju smrti, pa bilo to i na 
vlastite troškove, dostojno bi ga sahranio, pa se napokon za pokojni¬ 
kovu sirotČad pobrinuo. 

No nije ceh imao samo ovakve čovječne i vjerske zadaće, nije 
to bilo samo društvo u svrhu unapredjenja materijalnih i moralnih 

interesa svojih drugova, već je to postala s vremenom javno-pravna 
institucija sa dosta širokim ovlastima i preimućtvima javno-pravne 
naravi. Kako je do toga došlo i u čem je to stojalo, vidjet ćemo 
kasnije. Za sada spominjemo samo to, da su i ta preimućtva bila 
razlogom, te su se dobre uredbe i plemenite dužnosti cebova izro¬ 
dile u egoizam, monopolizam i izrabljivanje, pošto su se neke pri¬ 
like promienile. Tim zloporabama cebova učini kraj koncesio- 
nistički sistem, a malo zatim pripravi mu kapitalizam faktično, 
a liberalna era i formalno grob. 

Cehovsko uredjenje značajni je biljeg obrtno-trgovačkoga na¬ 
roda, barem za evropske narode. Oni uvjeti, koji su cehovskomu 
uredjenju pripravljali konac, pripravljali su ga i malomu obrtu. Te 
uvjete rodilo je samo naše doba, dok svi kulturni narodi staroga i 
srednjega vieka nisu prekoračili stepena obrtno-trgovačkoga na¬ 
roda. Egipćani, Feničani, Grci, Rimljani i t. d. ostali su na tom 
stepenu. Tek naš viek stvorio je još jedan viši stupanj. 


III. Industrijalni narodi. 

Prije nego podjemo da označimo industrijalni narod, treba da 
ustanovimo nešto točnije granice pojmu „industrijalan“. Rieč in¬ 
dustrija shvaća se u književnosti i u zakonodavstvu različno. Mi 
uzimamo rieč industrija u smislu velikoga obrta, ili još jasnije: mi 
pod taj pojam stavljamo kapitalističku produkciju, toliko tvorničku, 
koliko i rukotvornu kapitalističku. 

Zapravo bilo bi izpravnije, kad bismo za gospodarstvo „inđu- 
strijalnoga naroda“ uzeli stroj (mašinu) karakteristikom, a ne ka¬ 
pital. Kapital se pojavlja već i u predjaŠnjoj perijodi, pa ona ipak 
nema obilježja velikoga obrta. Ali mi smo već rekli, čim se tehnika 
izradjivanja popne do visine kapitalu primjerene, to ćemo u taj 
čas imati industrijalni narod. Pa tako se i dogodilo, čim je tehnička 
znanost izniela na svjetlo stroj (mašinu) u XIX. vieku, u „vieku 
izuma 

Strojevi su pokrenuli i preokrenuli cielu produkciju: u ve¬ 
like ju pojeftinili, smanjivši troškove kod izradbe i umnoživši znatno 
robu. A jeftinija roba našla široko tržište, i tako su strojevi po¬ 
digli industriju na prvo mjesto u narodnom gospodarstvu. Industri¬ 
jalni narodi postadoše najnapredniji u gospodarstvu i najbogatiji. 

Koliko napredak u tehnici, toliko promjena u socijalnim i poli¬ 
tičkim odnošajima (ukinuće staliških povlastica i kmetstva, sloboda 
osobe i imetka, sloboda selenja) — sve je to doprinielo brzom i 
do tada nevidjenom razvitku narodnoga gospodarstva. Industrija 
podiže kapital do jošte nevidjene moći, porodi u državi do sada 
nepoznat nov razred društva — poduzetnike — i stvori, ili barem 
poveća radničku sirotinju (proletarijat). 

Ali strojevi obično mnogo stoje, pa zato se njima služi onaj, 
tko ima, a to je kapital. Stroj zahvalno služi svome gospodaru, i 
to dosada nevidjenim uspjehom ; on mu služi u obrtu, on mu služi 
u prometu, on mu služi napokon i u poljodjelstvu. Stroj služi, 
kapital gospodari svemu dobru i zlu, — intelektualni je dakle za¬ 
četnik kapital. Zato smo i mi mislili, da je zgodnije pripisati od¬ 
govornost za djelo gospodaru, nego slugi; zato i označi smo ka rak 
teristikom gospodarstva kod inđustrijalnog naroda — kapitalističko 
izradjivanje strojem i rukom. 

Pošto smo ovako odredili i odsjekli pojam industrijalne pro¬ 
dukcije, koja udara obilježje gospodarenju i podaje gospodarsku 
oznaku narodu, idemo da vidimo dobre i zle strane na ovome 
stupnju gospodarenja. 

D prvom redu treba iztaknuti dva svojstva tvorničke produk¬ 
cije pomoću strojeva. Stroj je, kako već spomenusmo, skup, ali 
zato izradjuje najednom mnogo robe uviek jednakom i nepromie- 
njenom snagom i brzinom. Zato se* izradjivanje strojem izplaćuje 
samo onda, ako se izradjuju velike množine. Treba držati na umu, 
da stroj radi vrlo jeftino, ako mnogo radi. Mnoga roba stane 
mnogo skuplje, ako se pravi rukom, nego strojem; ali da se uz¬ 
mogne strojem izradjivati, mora čovjek imati naravski prije svega 
stroj, a zatim tržišta, gdje će razprodati svu tu robu. Dalje, stroj 
izradjuje bez prestanka množinu robe, mora dakle imati stalno ve¬ 
liko tržište. Odatle to, da do mnogih produkata mogu danas lako 
doći i siromašniji ljudi, pa je to zasluga moderne kapitalističke 
produkcije na stroju, što su mnoga dobra došla i do širokih slo¬ 
jeva naroda. K tomu treba još iztaknuti napredak u prometu. Bez 
usavršenja prometnih sredstava ne bi bila moguća niti ovakova 
produkcija, jer bi se mjestno tržište brzo prenasitilo robom, a radi 
toga bi se izradjivanje moralo za neko vrieme obustaviti još prije, 
nego što seje razmahalo. Ali današnja gotovo savršena prometna po¬ 
magala proširila su to tržište po cielom svietu. Na nekadanjem 

mjestnom tržištu javlja se već i svjetska (međjunarođna) utakmica. 
Stroj je čovjeku skinuo s ledja gotovo sve najteže rućne radnje i 
uzrokovao razdiobu rada do najsitnije sitnice. Cieli sustav izradji- 
vanja, posmatran u cjelini, zadivljuje svojom složenošću i umnošću, 
a posmatran sa stajališta pojedinosti raztvara se u bezbroj jedno¬ 
stavnih ćisto ruĆnih radnja, u kojima se može za kratko vrieme i 
najneukiji radnik izvještiti. 

Sve su ovo svietle strane današnjega izrađbenoga sustava, 

pa ipak, ako svi znaci ne varaju, ovo je tek početak još veće sa¬ 
vršenosti. Ta eno kemija, koja se tek jučer, da tako reknem, ro¬ 
dila, pa nam već toliko novih darova odkrila i svedjer odkriva, što 

li ne će još u budućnosti na svjetlo iznieti? A što da reknem još 
o munjini, o mehanici, o uporabi zračnih i vodenih sila itd. 

Da ovaj sustav imade i svoje tamne strane, razumieva se 
samo po sebi; ali da su te strane tako tamne, ne bi čovjek vje¬ 
rovao, kad one ne bi probijale na površinu kroz sve blistavilo 
uspjeha. Socijalna bieda i proletarizovanje sliedi uzastopce ove 
goleme napredke, kao Što je ono nekoć biedno roblje sliedilo sjajna 
kola triumfatorova. 

Mi se ne ćemo na ovome mjestu upuštati u opisivanje tamnih 
strana današnjega gospodarskoga sustava, jer bismo morali opeto¬ 
vati cielo socijalno pitanje, koje je odraslo s ovim sustavom, a 
o kom govorimo na drugome mjestu. Ovdje ćemo samo iztaknuti 
to, da bi kapitalističko gospodarenje bilo urodilo blagoslovuijim 
plodovima, kad bi mu se bio od početka odredio uži, već samom 
naravi odredjeni djelokrug. U tom bi slučaju kapitalističko gospo¬ 
darstvo nalikovalo onoj uredjenoj rieci, koja tjera stotine mli¬ 
nova (pojedina mala gospodarstva), po promišljenom sustavu na¬ 
tapa suha polja, a suši močvare, nosi ladje i brodove, spaja sela i 
varoši, u kratko postaje žilom kucavicom cielomu gospodarstvu i 
prometu u onoj zemlji, kojom teče. Ali bez ovakovih granica naliči 
kapital i njegovo gospodarenje onoj biesnoj bujici, koja se preko 
svojih obala razlije, te sve uništi, poplavi i u nepovrat odnese. 

Današnje gospodarstvo stoji prema gospodarstvu predjašnjih 
viekova od prilike tako, kao današnja veleliepa tvornica prema 
čednoj postolarskoj radionici prošloga vieka. Zato je posve zazum- 
ljivo, što je ona ograda, onaj pravni obseg, koji je dosta bio organi¬ 
zaciji prvobitnoga obrta, postao pretiesnim organizaciji modernoga ve¬ 
likoga obrta. To se je opazilo vec prošloga vieka, pa se odatle rodila 

nekoliko ekonomskih škola ili sustava, koji su radili o tom, da 
se novomu načinu produkcije proširi djelokrug. Države su se u 
početku siiztezale, ali kad je došlo do vlasti ono društvo, koje je 
za tim promjenama težilo i kojemu su te promjene najvećma išle 
u prilog, tada je to društvo pomoću zaokupljene vlasti novomu 
gospodarskomu sustavu ne samo proširilo granice, več mu sve 
ograde razgradilo i zapreke uklonilo. A to i jest uzrok, što je 
kapitalistička izradnja postala onom bujicom, koja prelazi preko 
svojega korita na druga područja (na polje maloga obrta), te ovdje 
obara i guta, što na putu susretne. Odatle poremećenje sklada u 
razdiobi narodnoga bogatstva; odatle padanje srednjega gospo¬ 
darskoga razreda i sustavni porast proletarijata. — Moderna velika 
industrija stvara dakle socijalno-politička pitanja ponekud u istom 
smjeru, kojim sama napreduje. Tako ne bi moralo biti, kad bujica 
ne bi prelazila preko svojega korita. 


IV. Razvitak narodnoga gospodarstva obzirom na 

izmjenu dobara. 

A. Naturalno gospodarstvo. 

Kod lovačkoga, ribarskoga i nomadskoga naroda nema uvjeta, 
da se razvije znamenitija zamjena dobara. Jedino može nastati 
prilika u nomada, da nešto više zamjenjuju dobra, ali ne sa suple¬ 
menicima, nego sa susjedima. Nego u ratarskom narodu, koji se 
sa svojega zemljišta ne miče, a svaka obitelj priradjuje isto, težko 
tako skoro dodje do zamjene. U prvo vrieme dosta su čedne rata- 
reve potrebe, pa ono, što za kuću treba, izradjuje sam. Zadruga, 
kod Hrvata i Srba živjela je n takvom autarhijskom gospodarstvu sve 
do najnovijeg doba. A kako se običaji i potrebe naroda nisu znatno 
promienile, mogle bi živjeti i danas, da „moderni 44 , „kulturni", 

„napredni 44 i još kojekaki razlozi nisu „silili", da se zadruga raz- 

.-- 

vrgne. Ovakove su ratarske obitelji izradjivale, što je i koliko je 
trebalo. Kućna izradba ravnala se je po kućnom potrošku. Pod 
ovakim uvjetima dakle nije mogla nastati, ili barem nije se mogla 
osobito razviti izmjena dobara ili trgovina. Prvi uvjet izmjene jest 
dioba rada. I ta dioba mora se već toliko razviti, da pojedina 
gospodarstva postaju već zavisna o tržištu. S početka o takovoj 

zavisnosti ne može biti govora kod ratara, dok on sve svoje potrebe 
u kući namiruje. 

Uz taj jedan uzrok, što se nije mogla izmjena dobara razviti, 
bilo je i mnogo inih. Ako je tko htio, da zamieni svoju stvar 
drugom stvari u koga drugoga, tada je nastala potežkoća u procjeni 
vriednosti jedne i druge stvari. Ako su ove dvije stvari bile jedne 
te iste vrste, mogle su biti različite svojom kakvoćom. Još teže je 
bilo, ako su ove dvije stvari bile razne vrste. Vol za vola, konj za 
konja još se dadede donekle lakše zamieniti. Ali kako da se 
zamieni n pr. žrvanj za kravu?* A još najteži je slučaj, kad 
posjednik žrvnja mora uprtiti svoj žrvanj na ledja, pa se odputiti 
od kuće do kuće, od sela do sela, pa tražiti čovjeka, koji bi mu 
htio dati kravu za taj žrvanj. Ovo se čini malo smiešno, ali je tako 
bilo u ono doba, kad su se dobra zamjenjivala u naravi 

Težko je reći, da li su ove potežkoće u cieni i prienosu 
dobara bile razlogom, što je ratar izradjivao sve kod kuće, ili je 
ovo domaće izradjivanje bilo razlogom, Što je zamjena dobara bila 
riedka. Kako bilo, činjenica je, da na stupnju prirodnoga gospo¬ 
darstva ne može biti govora o kakovoj jačoj izmjeni dobara. Odatle 
je i nastala nužda — kada se je dioba rada više razvila, — da su 
narodi počeli koju odredjenu robu izabirati za novac Tako je došlo 
do toga, da su negdje zrnca kave, negdje školjke, negdje koralji, 
negdje komadi kamene soli i t. d., služili kao novac. 

v 

Sto je koji narod bio u kulturi napredniji, to je i savršeniji 
novac imao. Već u rano doba počeli su kulturni narodi staroga 
vieka kovati novac. Rimljani su poznavali već zlatni i srebrni 
novac. Evropski narodi poslije pada rimskoga carstva nisu bili, 
misli se, ni časa bez novaca. Rimljani i Bizantinci plaćali su tim 
narodima harač. Pa i poslije, kad su osvojili rimske pokrajine, 
našli su gradjansko društvo, od kojega su primili mnoge uredbe, a 
medju tima i novac. 

B. Novčano gospodarstvo. 

Već se u naturalnom gospodarstvu javljaju prvi znaci novca. 
Ali pravo gospodarstvo počima ondje, gdje novac postane državnom 

* Izračunano je (Umfenbach, Volkswirfchschaftslehre, Wurzburg 1867 p. 
106—107), da bi tržište sa 800 dobara podavalo mogućnost za 319.600 ciena, 
da se uzmognu ta dobra zamieniti. 

institucijom, kada država odredi, što ima biti novcem, koju vriednost 
imade, te mu poda i nuždae pravne vlastitosti, t. j. učini ga zako¬ 
nitim sredstvom za plaćanje ; pod rečenu vriednost prima sama dr¬ 
žava taj novac, te obvezuje i svoje državljane, da ga medju sobom 
pod tu vriednost primaju. 

Ovaj perijod narodnoga gospodarstva počima u ono vrieme, 
kad se stanu dizati gradovi i obrtni stališ gradjanski. Istina, 
evropski su narodi poznavali novac već i prije ove dobe, ali su to 
bili samo najviši slojevi. Od sada se procvatom obrta razvila u velike 
razdioba rada, pa je novac počeo kolati i u srednjem stališu, a 
odavle dopro je i do širokih slojeva seljačkoga svieta. Kad se je 
to dogodilo, pokazale su se i posljedice, što ih sa sobom nosi novac. 
Na mjesto zamjene u prirodninama stupa zamjena robe za novac; 
na mjesto plaćanja raznih „deputata* i „đacija“ u prirodninama i 
robi, dolaze porezi u novcu; na mjesto feudalne vojske stupaju 
plaćene čete; na mjesto feudalne uprave i sudstva dolazi plaćeno 
državno činovničtvo; na mjesto mjestnih oblasti (decentralizacija) 
stupa središnja vlast (centralizacija); na mjesto mjestnih interesa 
državni interesi; na mjesto maloobrtniČke gradske politike stupa 
državna trgovačka politika. Kao kruna svemu pojavi se neogra¬ 
ničena vladarska vlast, absolutizam i merkantilizam. 

Ovako je evo uvedenje novca u promet preobrazilo gospo¬ 
darske i političke prilike. Svih potežkoća naturalnoga gospodarstva 
i naturalne izmjene nestade: sve postade pomično i tekuće, kao da 
se hoće da potvrdi ona Heraklitova: „Sve teče.“ 

Kao sve ljudske uredbe, tako ni ova nije usavršena, i ova 
ima svoju dobru i lošu stranu, svojih slavitelja i kuditelja. Mi ćemo 
iztaknuti samo to, da su već rimski pjesnici kudili pohlepu za 
novcem, „kletu žedju [glad] za zlatom (auri sacra fames)“, a Plinij 
uzdiše za onom dobom, kad se je roba za robu zamjenjivala. 

U naše vrieme najveći su neprijatelji novcu socijalisti, koji 
tvrde, da novac pretvara ljudstvo u živine, a slobodne ljude u roblje. 
Mi bismo se pak usudili postaviti novac uz vatru i vodu, o kojima 
veli naša narodna poslovica, da su dobre sluge, ali loši gospodari. 

C. Kreditno gospodarstvo. 

0 kreditu govorimo potanko u posebnom poglavlju, a ovdje se mo¬ 
žemo ograničiti samo na to, da promotrimo, koliko je kreditno gospo¬ 
darstvo korak napried na putu usavrŠivanja narodnoga gospodarstva. 

Najprvo treba iztaknuti, da kredit i kreditno gospodarstvo 
nije isto. Kredit se nije istom rodio iz novčanoga gospodartva, niti 
je to kakova stečevina najnovijega napredka. Kredita je bilo bez 
dvojbe i kod naroda i na najprimitivnijem stupnju gospodarstva. 
Ali organizacija kredita u takovom stilu, da se je mogla razviti 
čitava jedna grana gospodarstva, koja je kredit i s njim spojene 
poslove dovela do jedne vrsti obrta, — to je stečevina najnovijega 
vremena. Pa kao što je Čisti ratarski narod postao obrtnim narodom, 
kad se je u njem porodila obrtna grana gospodarstva, kao Što je 
opet ovoj obrtni narod postao industrijalnim narodom, kad se je 
u njem porodila veleobrtna grana gospodarstva, — tako se je eto 
dogadjalo i na području gospodarstva obzirom na izmjenu dobara. 
Naturalno gospodarstvo postaje novčanim gospodarstvom, kad se 
izmjena prirodnih dobara pretvori u izmjenu za novac; a kreditno 
gospodarstvo nastaje, kad. se pojavlja izmjena dobara na kredit. 
Ali da se ovo postigne, mora u narodu biti i obrtna grana, koja se 
tom vrsti gospodarstva bavi. 

Vidjeli smo u predjašnjem odsjeku, gdje novčano gospodarstvo 
znači nedvojbeni napredak narodnoga gospodarstva, ako ga pri¬ 
spodobimo s naturalnim gospodarstvom. Tako se eto Često slavi i 
kreditno gospodarstvo kao veliki napredak naprama novčanom go¬ 
spodarstvu. Imade pisaca, koji idu pače tako daleko, te misle, da 
će kreditno gospodarstvo onako potisnuti u kut i gotovo zamieniti 
novčano gospodarstvo, kao što je ovo iztisnulo naturalno gospo¬ 
darstvo. Tako misli n. pr. pisac Bruno Hildebrand. To je dakako 
previše, ali svakako mnogo ima istine u tome, kada kaže: „Natu¬ 
ralno je gospodarstvo ljudstvo vanjskim osjetnim vezovima medju 
sobom svezalo, ali je time podvezalo razvitak svježega slobodnoga 
strujenja sokova u organizmu naroda; novčano je gospodarstvo te 
vezove razkinulo, te ljude na nov život i novu snagu probudilo, ali 
je ujedno stvorilo sebično gospodarstvo interesa i čitavo društvo u 
same atome raztvorilo. Kreditno pak gospodarstvo opet spaja ljude 
duševnim i ćudorednim vezovima; ono ujedinjuje najveću gibivost 
sa nutarnjom Čvrstoćom; ono čini, da kapitalna sila naroda postaje 
obćim dobrom; ono uklanja proletarijat, te stvara na taj način 
takav gospodarski red, koji prednosti obadviju predjašnjih gospo¬ 
darskih razvojnih epoha spaja“ (Jahrb. II. 22.). Macleod opet kliče: 
„Kredit je kapital!“ 

Ali kraj svih prednosti, što ih može kredit da pruža, ne može 

mu se pripisati tolika moć. Istina, kredit je donekle kapital, ali 
moralni kapital; on je neka projekcija realnoga kapitala, pomišljeni 
kapital, koji nikada nije kadar, da iztisne realni kapital iz na¬ 
rodnoga gospodarstva. Mi bismo kredit donekle uzporedili s onom 
lupom, Što nam stvari po nekoliko puta poveća: Objektivno ostaje 
stvar jednako velika, samo joj lupa povećava sliku u našem oku; 
ali od toga povećanja može biti pozitivnih koristi, pa je u tom 
sluĆaju lupa ućinila onu službu, što bi nam je učinila stvar sama, 
da je veća. 

Da je od kredita velika korist u privatnom gospodarstvu, 
služio on priradnji (produkciji), ili potrošku, to je danas od stotinu 
pojedinih privatnih gospodarstva možda tek jedno oćutilo. A koliko 
vriedi u narodnom gospodarstvu, to možemo najbolje osjetiti mi 
Hrvati, koji nismo sve do najnovijega vremena imali najprimitiv¬ 
nije organizacije osobnoga kredita za seljaka. Koliko je tu seljačkih 
kuća uništeno lihvarstvom! Koliko je tu propalo gospodarstva radi 
Časovite neprilike, a kako lako bi se mogla ta gospodarstva spasiti 
i domala oporaviti, da seljak bude imao u sgodnom času kredita! 
A to isto vriedi i za javni kredit. Pomoću javnoga kredita mogu 
se na području narodnoga gospodarstva provesti razne investicije, 
koje mogu prihod podvostručiti, potrostručiti, pače i postostručiti, 
a bez kredita se ne bi mogle nikada provesti. Sto bi se moglo 
stvoriti pomoću kredita u našoj domovini, kad bismo imali kredita 
za potrebne investicije! Naše more, naše rieke, naš komad Dunava, 
naše podzemno blago itd., kako bi to lako sve te investicije amor¬ 
tiziralo i još k tomu neki višak narodu odbacivalo! Danas seljački 
narod propada, obrtnički stališ propada, pače i sama zemlja i same 
vode propadaju, jer im nedostaje kapitala, koji oživljujuje. A kapi¬ 
tala nema, jer nemamo kredita, niti kreditne organizacije. 

Predaleko bi nas odvelo, kad bismo htjeli nabrojiti, što su 
sve učinili drugi narodi pomoću kredita. Iztičemo samo, da bi bez 
njega narodi stajali danas valjda ondje, gdje su stajali pred stotinu 
godina, jer se gotovo nijedna veća radnja nije izvela bez kredita. 

Ali kreditno gospodarstvo ima svoje tamne strane. Na pod¬ 
ručju privatnoga gospodarskoga prometa čini laki prielaz i gomi¬ 
lanje kapitala pomoću kredita, da se poslovi lako podavaju vrato¬ 
lomnim spekulacijama. U ovom pogledu osobito lako i rado grieše 
dionička družtva. Tu se nadje nekoliko ljudi, koji idući za časo- 
vitim sobstvenim dobitkom utemeljuju dioničke poslove pod takovim 

uvjetima, koji ne zajamcuju niti obstanka, a kamo li procvat po¬ 
slu. Njima je samo do toga, da im tečaj dionica za čas poskoči, 
da ili tako čim više razprodadu, bez brige za to, što će biti, ako 
posao propane. Više puta povuče nekolicina čitave razrede pučanstva 
u ovakovu spekuleciju, koja se obično svrši obogaćenjem nekoli¬ 
cine i orobijenjem i prievarom množine (Panama!). TJ ovom pogledu 
na lošu sa glasu t. zv. „credits mobiliers^, banke, koje za pravo ni 
nisu kreditni zavodi, nego zavodi za štokakove, Često vrlo sumnjive 
poslove. 

Pa i samo bankarstvo, koje inače može da bude žilom kuca¬ 
vicom cieloga gospodarskoga razvoja u narodu, može prouzročiti 
silne potrese u izradnji, da obezvriedi golema imućtva te cieli na¬ 
rodni dohodak navrati na korist bogataša, ako se vjeresija i pla- 
ćevnost skupi u njihovoj ruci. Već same promjene diskonta mogu 
pod rukovodstvom egoističnih ljudi prouzročiti zastoj u priradnji i 
izradnji i zapreke prometu, te Čitavo narodno gospodarenje učiniti 
nesigurnom spekulacijom. Osobito golemih šteta i pogibli može za¬ 
dati narodnomu gospodarstvu lakoumno i nerazborito poslovanje 
notnih banaka. 

Dobra strana kredita, koja spaja stotinu poslova, može da se 
pretvori u strahovitu propast, ako kredit izgubi solidnu podlogu. 
To su tako zvane krize, koje tim većma haraju, to Šire krugove 
zahvaćaju, što je većma kredit razvit, vežući stotine gospodarstva 
jednim vezom. 

Kako privatni, tako i javni kredit može da se izrodi u zlu 
uredbu. Mjesto blagoslovnih investicija, koje bi služile na korist 
sadašnjemu i svim budućim pokoljenjima, može država da im lako¬ 
umnim i nesavjestnim zaduživanjem nametne jaram. A što je naj¬ 
gore, u ovaj jaram budu obično upregnuti za dugo vremena siro¬ 
mašniji razredi, a bogati razredi, koji su dali zajam, dobivaju cielo 
vrieme rentu od države. A „moderni rentni teretveli Schaffle, 
„sličan je vječnim feudalnim teretima iz predjaŠnjih vremena samo 
po svojoj dugotrajnosti, — ali je u tom gori od njih, što obtere- 
ćenima ne daje prava, da traže kakovu uzvratnu uslugu od po¬ 
vlaštenih *. 

I tako se eto kreditno gospodarstvo pokazuje u svakom po¬ 
gledu kao napredak : u dobrom, a i u zlom smjeru. 

§ 4. Znanost o narodnom gospodarstvu i razne gospodarske 

škole. 

Gospodarstvo u obee dolazi u književnosti pod imenom eko¬ 
nomi ja. Ime samo pokazuje na grčku kolievku (owcovojxwc), a do¬ 
slovno prevedeno na hrvatski reklo bi se kućanstvo. Nauka 
o gospodarstvu zove se ekonomika; a nauka o narodnom 
gospodarstvu zove se narodna ekonomika*. 

Zadaća je gospodarske znanosti u obće, da upozna pravila i 
zakone, po kojima se je razvio gospodarski život naroda; a zadaća 
je n a r o d n o-g ospodarske znanosti, da proučava te zakone 
u pojedinih naroda. Odatle se vidi, da znanost o gospodarstvu ima 
u jednu ruku vrlo široke, gotovo neomedjene granice, jer obuhvata 
gospodarstvo gotovo cieloga čovječanstva; u drugu pak ruku ima 
stalno odredjene granice, jer obuhvata samo pojedine narode, t. j. 
političke narode, one, koji su okupljeni u jedno političko tielo, u 
državu. Odatle eto i ime narodnoj ekonomiji: „politička" ekono¬ 
mija — u mnogih naroda. Tako učenjaci. Po našem pak mnienju to 
ne bi bila prava oznaka, jer prava znanost ne poznaje političkih 
granica; a i proces samoga gospodarstva ne da se kitajskim zidom 
ograditi od drugoga naroda. Naziv je ipak toliko opravdan, koliko 
narodno gospodarstvo govori o priradnji stanovitog naroda, te o 
privredi, stečenoj tom priradnjom. 


D. Novovjeki gospodarski sistemi. 

1. Merkantilni sistem. 

Iza križarskih vojna bila se liepo razvila trgovina na Sređo- 
zemnome moru. No pravi preokret u gospodarskom životu nastade, 
kad je Kolumbo odkrio novi sviet. Prekomorska trgovina sasvim 
preporodi stari sviet. Trgovina prekomorskom (kolonijalnom) robom 
odkri novo područje poslovima, dovoz plemenitih kovina stvori ka¬ 
pital, obrt se posve odciepi od poljodjelstva, te se pretvori u indu¬ 
striju, a ova opet stvori novi stališ u državi, radnički stališ. 

* Francezi je nazivaju: Economie politique, Talijani: Economia poli- 
tica ili publica, Englezi: Public Economy, a Niemci: Politische Oeconomie, 
ili od vremena Liszta obično Nationaloeconomie. 

Ovaj gospodarski preokret nastade najprije n onim državama, 
koje su se najviše bavile pomorstvom i prekomorskom trgovinom, 
najprije u Španiji, onda u Francezkoj, zatim u Nizozemskoj, pa 
onda u Englezkoj. Na posij edku uhvati se to i Njemačke i Italije, 
a odrazi se i u političkim uredbama. Novčani sustav donese sa 
sobom državne poreze u novcu i centralizaciju u upravi. Mjesto va¬ 
zalskih četa bude uvedena stalna plaćenička vojska, plemstvo izgubi 
svoja prava, a kraljevska sila ojača uz izdašnu pomoć gradova i 
gradjanskoga stališa. Blago, koje se bilo nakupilo u nekim grado¬ 
vima te podiglo njihovu moć ugled i procvat, sve je to nukalo 
državnika na proučavanje uzroka narodnog blagostanja i moći. Ovim 
iztraživanjem došlo se do Čudnog zaključka, da je obilje plemenitih 
kovina izvor svega blaga u državi. Kad je sebi to mnienje jednom 
prokrčilo put, sve se države pojagmiše, kako bi u svoje riznice na¬ 
gomilale što više zlata i srebra. U tu svrhu slale su se svega la¬ 
ćati, kako bi se u zemlju uvuklo čim više novca, a novcu se zakrČio 
izlaz iz države. Izvoz se na svaki način podupirao, a uvoz strane 
robe otežčavao i priečio; sva mudrost trgovačke politike išla je za 
tim, da se zemlja gospodarski ogradi protiv vanjskog uvoza, te da 
bude izvoz što veći, uvoz što manji, pa da razliku plati inozemstvo 
u novcu, da se tako postigne povoljna trgovačka bilanca. U tu 
svrhu podupirala je država industriju, brodarstvo, naseljivanje preko 
mora, sklapala povoljne trgovačke ugovore, da nađje u tudjini tr¬ 
žište i da iztisne utakmicu drugih država na tom tržižtu, da steče 
monopol svojim produktima na inozemnom tržištu. II kratko, vodio 
se na svim linijama ekonomski rat. 

To je eto bila ekonomska politika od početka XVI. do blizu 
konca XYIII. vieka u zapadnoj Evropi. Uveo ju je bio car Karlo 
V., a njega su sliedili u tom Francezi (Colbert 1661.—1683.), 
Englezi (Navigationsakte Olivera Cromwella 1651 ) i t. d. Merkan- 
tilni sistem unapriedio je trgovinu u velike, a znamenovanje novca 
podigao na vrhunac. 

A kako je merkantilizam djelovao na organizaciju produkcije 
(koncesionistiČki sistem), o tom je govora na drugome mjestu. Inače 
se može ovaj sistem smatrati mostom, preko koga je prešla sredo¬ 
vječna produkcija u novovjeku, odatle joj je utro put fiziokratski 
industrijalni i manchesterski sistem, o kojima nam je sada govoriti. 

2. Fiziokratska škola. 


Propast je španjolskoga i francuzkoga gospodarstva uzprkos 
svemu sgrtanju dragih kovina pokazala, da blagostanje naroda ne 
stoji u hrpama srebra i zlata. S jedne strane to spoznanje, a s 
druge okolnost, što je merkantilizam bio čedo absolutizma, uČiniše, 
da se je pod konac XVIII. vieka stala očitovati reakcija proti mer- 
kantilizmu. Atmosfera, u kojoj je živio francuzki narod, več je bila 
napunjena onim idejama, koje su svom silom izbile domala na po¬ 
vršinu u velikoj francuzkoj revoluciji. Ove ideje odpuhnule su ne 
samo absolutizam, već i samu monarhiju, a s njom i stališke po¬ 
vlastice. Ovo razpoloženje duhova očitovalo se je na području filo¬ 
zofije, politike, književnosti u obće, pa i na području gospodarske 
znanosti. Ova reakcija proti tadanjemu gospodarskomu sustavu do- 

Fiziokratska škola vuče svoju lozu iz naturalističke pravne Škole 
(Naturrecht), koja je učila, da je čovječanstvo živjelo u „naravnom 
stanju" (status naturalis), prije nego je stvorilo državu (status ei- 
vilis); u naturalnom stanju da je vladala podpuna individualna slo¬ 
boda, koja nije imala druge granice do li one, gdje se je sukobila 
s individualnom slobodom drugoga pojedinca. Ta je dakle indivi¬ 
dualna sloboda sizala dokle i jakost sila pojedinca. Sve, što se je na¬ 
lazilo u okviru ove sile, bilo je vlastničtvo pojedinca, koje se je pro¬ 
tezalo najprije na pomične stvari, a onda i na nekretnine i na zem¬ 
ljište, koliko je to mogao pojedinac svojom silom obraniti. U tom 
dakle naturalnom stanju vladala je podpuna individualna sloboda, 
ako je pojedinac imao dovoljno sile, da si ju sačuva. On je imao 
pravo na slobodu, ako je imao dovoljno sile za nju! Pravo dakle 
i sila naturalnomu su stanju identični pojmovi, pa zato i zaklju¬ 
čuju naturalisti sasvim logički, da je u naturalnom stanju vladao 
rat svih proti svima. 

Ali ovo stanje, ma da i jest obilovalo individualnom s obodom, 
sudeći po daljem nauČanju naturalista bi reći, da je i naturalnomu 
čovjeku dozlogrdilo. Jer -— uče naturalisti — ljudi su se spora¬ 
zumjeli i „ugovorom" medju sobom stvorili državu. — A kako su 
mudri bili ti naturalni ljudi, vidi se odatle, Što oni nisu htjeli — 
ako ćemo vjerovati Hobbesu, Rousseauu itd. — svoje osobne slo¬ 
bode i svoja prava vlastničtva državi žrtvovati i sebe robljem pro¬ 
glasiti, već su baš zato i stvorili državu, da im zaštiti pravo slobode 
i imetka. 

Ovu evo filozofiju poprimili su i fiziokrati. I oni polaze sa sta~ 
novišta individualne slobode i prava. I oni uče, da je država radi 
pojedinaca, te da je sloboda i vlastničtvo individua ona granica, 
gdje i volja same države prestaje. Ova nauka o individualnoj slo¬ 
bodi služi izhođištem ne samo fiziokratskomu, nego i svim drugim 
sistemima, koji su se poslije pojavili, osim socijalizma. Do skrajnosti 
pak dotjerala ju je slobodna trgovačka ili manchesterska škola. 

Ova individualna sloboda, uče dalje fiziokrati, stoji u interesu 
cieloga društva, osobito na gospodarskom području, na području 
narodne priradnje. Nepobitna je naime činjenica, da je najekono- 
mičnija ona priradnja, gdje se uz što manje priradne troškove posti¬ 
zava što veći dobitak. Zato valja dati pojedincu slobodu, da uz¬ 
mogne nabavljati stvari ondje, gdje ih najjeftinije može dobiti, a to 
je ondje, gdje se najjeftinije izradjuju i gdje vlada najslobodnija 
utakmica. Zato i savjetuje fiziokrat Gournay: „Laissez faire, laissez 
passer £< — pustite svakomu, neka radi, što ga volja, i neka boda, 
kud ga volja 

>}c rfs 

Kako smo vidjeli, početci filozofijskih nazora fiziokrata nalaze 
se već u naturalističkoj školi. Ovih nazora naći je već kod Lockea, 
Fenelona, Filangieria i dr., ali se pravim utemeljiteljem ove škole 
smatra Franpois Quesn*ay (1694.—1774.). 

Quesnay bio je tjelesni liečnik kralja Ljudevita XV. Bio je 
suradnikom i Diderotove enciklopedije; no na glas dodje g. 1758., 
kadno izda dvie razprave o narodnom gospodarstvu: „Tableau eco- 
nomique“ i „Maximes generales de gouvernement economique d 7 un 
royaume agricole“. Kao motto, veli se, da je sam Quesnay ovom 
djelu stavio rieči, da je kraj siromašnog seljaka uboga država i 
kralj („Pauvre paysan — pauvre royaume, pauvre royaume — pauvre 
roi“), Quesnay ući, da socijalni poredak počiva na naravnom od 
Boga određjenom redu, pa iz toga izvadja sliedeća načela: 

Prvobitni izvor narodnog bogatsva i svih dobara jest sama 
priroda. Prema tomu je obradjivanje prirodnina, t. j. poljodjelstvo, 
jedini produktivni rad u narodnom gospodarstvu, jer ono uzdržava 
ne samo sebe, već i sve ostale društvene klase hrani, te namiruje 
potrebe države i crkve. 

Industrija je na kraju krajeva pasivna. Ona samo preinačuje i 
preradjuje produkte prirodne. Koliko ovi produkti oplemenjivanjem 

Milobar: Narodno gospodarstvo. 5 

dobivaju veću cienu, to odnese trošak oko preradjivanja i opleme¬ 
njivanja, pa je stvar opet ondje, gdje je i prije bila. A postigne li 
se ipak kakav pretićak, to opet nije nego prikrata seljakove rente. 

Trgovina je takodjer pasivna, jer sam promet još ne povećava 
broj dobara, — ne producira. A dobit, što je trgovac namakne pro¬ 
dajom, oštećuje seljaka, jer bi ta imala seljaku pripasti. 

Uza sve to, što kod Quesnaya industrija i trgovina zlo prolaze, 
on ib ipak ne zabacuje; jer makar ib i smatra nekom vrstom na- 
metnićtva na narodnom gospodarstvu, ipak dopušta, da je to neko 
nuždno zlo: industrija i trgovina stvaraju tržišta poljodjelstvu, te 
poljodjelskim produktima dižu cienu. 

Ove teorije ne imadu baš velike vriednosti po narodno gospo¬ 
darstvo, ali zato tim više zasiecaju u nj zahtjevi Quesnayevi. Tako 
on zahtieva, da se odstrane sve zapreke, koje stoje na putu razvitku 
poljodjelstva (n. pr. desetine, grofovske povlastice, zabrane proda¬ 
vanja itd.), te da se dopusti podpuna sloboda razpolaganja zemlji- 
štnim vlastnictvom. Za industriju traži slobodu, t. j. da se zaprieci 
uplitanje države u industrijalne poslove, a za trgovinu sloboda koli 
u tuzemstvu, toli slobodni saobraćaj s inozemstvom. — Državni 
porezi neka se nametnu samo na pojedina zemljišta, jer da je 
poljodjelstvo jedino produktivno. —- Sloboda i vlastnićtvo u savezu 
sa pravom temelji su društvenog i državnog života. 

Quesnay nadje mnogo pristaša, te se na temelju njegovih 
nazora stvori ćitava škola. Ova je škola djelovala u tri smjera. 
Quesnay sam, te Mirabeau i Dupont de Nemours radili su oko 
agrikulture; drugi, na čelu im Grournay i Necker, bavili su se trgo- 
vačko-industrijalnim pitanjima, te radili, da ove grane gospodarstva 
oslobode od prevelikog upliva države (policije). (Laisser faire, laisser 
passer). Turgot i de V Aulme kombinirali su obadva momenta. 
— Neki od ovih istakli su se malo kasnije u francuzkoj revoluciji 
kao ministri nesretnog Ljudevita XVI. (Necker, Turgot, de T Aulme), 
a neki kao vodje revolucionarnoga pokreta (Mirabeau). 

Fiziokratizam se nije nikada razvio u praksi do znamenitosti, 
kao merkantilizam. Ali je za sebe predobio ipak najuvidjavnije vla¬ 
dare svoga doba; nadvojvodu Leopolda od Toskane, Fridrika U. 
pruskoga, cara Josipa II. i Katarinu II. — Uza sve to učinio je 
mnogo, što je upozorio na mnoge potrebe suvremenog gospodar¬ 
stva, te prokrčio put novim nazorima i iztraŽivanjima i u obee izazvao 
sistematsko proučavanje narodnoga gospodarstva. 

3. Industrijalni sistem. 

Od mnogo većega zamašaja u praksi postade industrijalni 
sistem, kome je bio početnik školski filozof i moralista Adam Smith 
(1733.—1790.). Obćeći osobno i dopisivanjem s francuzkim fizi- 
okratama usvojio je mnoga njihova načela, ali je stvorio posebni, 
od njihova različit gospodarski sistem. I on se osloni u mnogom 
na nauke naturalističke pravne Škole, kao i fiziokrate. I on uzima 
individualističku slobodu osobe i mutka za izhodiŠte svoga sistema, 
pa odatle mnoge dodirne točke izmedju njegova i fiziokratskoga 
sistema. Adam Smith je umio, da se postavi na stanovište tadanje 
gospodarske potrebe svoje domovine, pa to je i bio razlog, da je 
njegov sistem brzo našao pristaša upravo kod najaktivnije gospo¬ 
darske klase u Englezkoj. Kao u Francuzkoj, tako je naime i u 
Englezkoj vladao merkantilni sistem i poticajno tuturstvo nad pri¬ 
vatnim poslovima, kao i na kontinentu. Kao posvuda drugdje, tako 
je i u Englezkoj imao ovaj sistem i svojih dobrih posljedica. Pod 
zaštitom nerkantilizma razvio se je bio naime u velike englezki obrt, 
te je tražio šire tržište, nego mu je Englezka mogla podati. Ali 
merkantilni sistem po čitavoj Evropi bio je nesavladivom zaprekom 
tomu proširenju. U samoj Englezkoj bila je jaka stranka agrarnoga 
veleposjeda, kojemu je prohibitivni sistem dolazio u prilog. Zato su 
englezki obrtnici pravim oduševljenjem pozdravili oštroumno i du¬ 
hovito obrazlaganje nove gospodarske politike, koja je njima išla 
toliko u prilog. 

Godine 1776 izda Smith svoje djelo: „Iztraživanje o naravi i 
uzrocima bogatstva kod naroda* (An Inquiry into the Nature and 
the Causes of the Wealth of Nations). U toj knjizi postavlja Smith 
pravilo, da je ona množina dobara, što je sebi neki narod u godini 
dana priradi, onaj fond, iz kojega narod namiruje za to vrieme 
svoje potrebe i užitke. — Odatle zaključuje Smith dalje, da je izvor 
svega narodnoga bogatstva rad. Što više obiluje koja zemlja mno¬ 
žinom vještih i raznostrukih radnika, to će njezin rad biti veći i 
mnogovrstniji te će se po tom i više tražiti. — Ali broj radnika 
zavisi o množini kapitala, t. j. o onom fondu narodnih dobara, što 
ih narod ima na razpolaganje za rad. Prema tomu zavisi rad o ko¬ 
ličini nabrana kapitala. 

Dakle rad i kapital su uvjeti narodnoga bogatstva. Ali po 
nazoru Smithovu od velike je važnosti i sam način, kako ova dva 

faktora djeluju. Evo, kako on sada lomi koplje protiv policajnoga 
tutorstva, a za individualnu slobodu. 

Po Smitbovu su mnienju dva načina, po kojima se pribavlja 
narodno bogatstvo: naravni i umjetni. Naravni je onaj način, kad 
čovjek radi onako, kako mu se samomu najprobitačnije čini; a 
umjetni je onaj način, gdje nad pojedincem bdije i stražari neka 
viša sila, koja ga upućuje, kako da upotrebi svoj kapital i svoj rad, 
pa prema tomu ta vlast jednoga i odveć podupire, a drugoga prieči. 
Ali svaki sistem, koji nekoj grani obrta izvanrednim unapređiva¬ 
njem dodjeljuje više sredstava iz narodnoga imetka, nego li bi ib sebi 
ta grana naravnim putem pribavila, radi upravo protiv svrbe, za 
kojom teži. Isto se dogadja, ako se kojoj grani obrta izvanrednim 
odredbama podvezuje onaj pritok iz narodnoga kapitala, koji bi ta 


grana obrta sama svojim radom sebi pribrala. — Ako se priradnji 
pusti naravni tok, t. j. ako se svakom pojedincu prepusti, da pri- 
radjuje prema svojoj uvidjavnosti, tada će se svaki rad i svaki kapi¬ 
tal onoga posla i na onome mjestu prihvatiti, gdje će mu se činiti, 
da će se najbolje izplatiti. Na taj će način svaki pojedinac tražiti 
u svom vlastitom interesu, gdje će i kako će svoje materijalne i fi¬ 
zičke sile na najrentabilniji način izrabiti. A na taj način idući za 
svojim vlastitim interesima najbolje će pojedinci služiti skupnim inte¬ 
resima. „Mi ne očekujemo od dobrote mesarove, pivarove, ili peka¬ 
rove naš ručak, nego od njihova koristoljublja. Mi se ne obraćamo 
na njihovu ljubav spram bližnjega, nego na njihovo samoljublje. 
Mi se ne pozivamo na našu potrebu, nego na njihovu korist— 
Zato je najsgodnije, da se svakomu prepusti, neka u okviru pra¬ 
vice po miloj volji radi o svom boljku, neka traži svoju probit, na 
kojem hoće putu, neka sdružuje svoj rad i svoj kapital s radom i 
kapitalom, kojega mu drago drugoga pojedinca ili razreda. 

Stoga je sistem osobne slobode najprobitačniji, po rad i kapital 
pojedinca i najkomotniji po vladara, jer će on skinuti vladaru 
s vrata težku brigu za svakoga pojedinca, pri čem mu nikada ne 
može da uzmanjka razočaranja. 

U tom smislu uči dalje Smitb, da su poljodjelstvo, obrt i trgo¬ 
vina tri grane narodne privrede, koje su sve tri jednako produk¬ 
tivne. To je velika razlika napram nazoru fiziokrata. — Pravo isti¬ 
nita i sigurna vriednost dobara može se ustanoviti jedino slobodnom 
utakmicom (konkurencijom). Slobodna utakmica jedina je podobna, 
da odkrije pravi odnošaj izmedju količine potrebe i produkcije, iz- 

medju ponude i potroŠka. A iz pravedne ciene zapada pravedan dio 
naplate svakoga, tko je kod stvaranja produkta sudjelovao. — Dr¬ 
žava se nema uplitati u rad pojedinca. Osobna korist tako je moćno 
poticalo na rad, da se država ne treba upuštati u kakovo izravno 
podupiranje pojedinca. Dužnost države stoji samo u tom, da od¬ 
strani zapreke, što leže na putu slobodnomu gospodarskomu gi¬ 
banju i radu pojedinaca. — Država, ne će li da podkopa narodno 
gospodarstvo, smije namirivati svoje potrebe jedino iz čistoga do¬ 
bitka svojih sugradjana. Dakle jedino čisti prihod može biti opo- 
rezovan. 


&mifchovo djelo postalo je u brzo poznato po cielorn svietu, 
te je bilo prevedeno u sve kulturne jezike. Malo po malo osvajalo 
je ono za sebe učenjake i zakonodavce, pa i vlade, te se tako izpu- 
nilo, što je rekao već god. 1797. Englez Pulteney u parlamentu: 
da će Smith tadanju generaciju uvjeriti, a budućom vladati. U no¬ 


vije vrieme nalazi Smithov sistem sve to više protivnika, ali uza 


sve to može se reći, da njegovi nazori uz neke modifikacije vladaju 
i danas gotovo na svim katedrama, u svim učevnim knjigama i u 
svim državnim upravama. Adam Smith stoji kao neki obelisak u 
znanosti narodne ekonomije, te je dieli u dvije pole: predsmi- 
thovsku i posmithovsku. Slično se izjavljuje i Roscher, koji veli, da 
sve predjašnje izgleda kao priprava k Smithu, a sve kasnije kao 
nastavak Smitha, ili pobijanje njegovih nazora. (Gresch. d. Nat.- 
Oekon., p. 593—4.) 


Adam Smith imao je mnogobrojne privrženike, koji su njegov 
sistem dalje razvijali. Izmedju ovih osobito se iztiče David R i- 
cardo (1772.—1823.) i Thomas Robert Malthus, anglikanski 
svećenik (1766.—1834). Prvi je glasovit sa svoje teorije o razdiobi 
narodnoga prihoda i o željeznom zakonu radničke plaće, a potonji 
dodje na glas sa svoje neizpravne teorije, da pučanstvo raste u 
geometrijskoj progresiji (kao 1:4:9: 16), dok živežna sredstva 
rastu u aritmetičkoj (1:2:3: 4). Po Ricardu raztvara se sav prihod 
narodnoga gospodarstva u zemljištnu rentu, kapitalističke kamate 
i radničku nadnicu. Zemljištna renta ravna se prema obradbenim 
troškovima najskupljega zemljišta, koje još dolazi na red, da ob- 
skrbljuje tržište. 


Da razjasnimo ovu točku o 
tržište sa svojim prirodom. 

Na neko tržište dovaža se 


zemljištu, koje već ne dolazi na 
neki poljodjelski prirod, kojega 

jedna q stoji, dok se priradi: na parceli A 1 for, na B 2 foi\, na 
C 3 for., na D 4 for., na E 5 for. 

Parcele A, B, G nisu dosta, da sasvim obskrbe potrebu tr¬ 
žišta; mora se dakle pritegnuti i parcela D. No budući da i ova 
parcela koće da ima ćistoga prihoda, to ona prodaje istu koliĆinu 
(kao i A, B, C) priroda po 5 for.; a budući da A, B, C, nisu 
voljni i ne moraju dati svoga priroda izpod ove ciene, to onda 
i oni imadu ćistoga prihoda (rente), koji iznaša kod A 4 for., kod 
B 3. for., kod 0 2 for. kod D 1 for., a kod E ništa ne dolazi do 
prodaje. Visina rente zavisi kod ovih svih parcela o parceli D, 
koja zadnja dolazi uz najpovoljnije uvjete, da namiruje tržištne 
potrebe. 

Što se tiĆe radnićke nadnice, to je Ricardo o njoj mislio 
isto, što i Adam Smith, t. j. ua obstoji u narodnom gospodarstvu 
stanovita količina kapitala (Fonds), koji je odredjen za radničku 
nadnicu. Prema tomu zaključivao je Ricardo, da radnička nadnica 
zavisi s jedne strane o veličini toga fonda, a s druge o dnevnoj 
potrebi radnika. — Kamati kapitala pak zavise o zemljištnoj renti 
i radničkoj nadnici. Cim su ove veće, tim su manji kamati kapitala. 
A jer zemljiŠtna renta i radnička nadnica imadu u istinu tenden¬ 
ciju, da rastu, to će kapitalistički kamatnjak sve to većina padati. 
— Od svih ovih prihoda, misli Ricardo, najmanje je opravdan i za¬ 
služen prihod poljodjelstva, zemljiŠtna renta; zato da bi se tre¬ 
balo postarati, da uzmognu stupiti na tržište i one vrste zemljišta, 
koje uz najnepovoljnije uvjete prlradjuju. Od većega dojma nego 
li vjerojatnosti bila je njegova teorija o radničkoj nadnici. On drži, 
da ta nadnica zavisi o stanovitoj količini kapitala u narodnom 
gospodarstvu, koji može doduše da s vremenom u nekom stano¬ 
vitom tempu raste, ali koji se naprečac ne da prilagoditi potrebi 
niti utjecajem države, niti utjecajem družtva. 

Na ovu Ricardovu teoriju nadovezao je Thomas Malthus svoju 
još drastičniju teoriju o raste nj u pučanstva. Malthus uči, da se 
pučanstvo tim većina množi, Čim imade više obskrbnih sredstava, 
pače da to množenje teče u geometrijskoj progresiji, u kvadratiČnim 
omjerima naprama množenju živežnih sredstava. I tako biva, da se 
uviek nadje više radnih ruku, nego li rada, više trošitelja živežnih 
sredstava, nego producenata. Odatle izvadja Malthus nekaki pri¬ 
rodni zakon, koji tobože bezuvjetno suvišne upropašćuje, osudjuje 
na skapavanje i smrt: nestašice radjaju bolesti, koje opet reduci- 

raja broj radnika na normalno stanje, t. j. prema količini fonda, 
prema količini živežnih sredstava. — Odatle se izveo onaj „gvoz¬ 
deni zakon o radničkoj nadnici", koji veli, da radnik ne može ni¬ 
kada dobiti veće plaće, nego Što mu je najnuždnija za životarenje. 
Imade li naime više razpoloživa fonda, porasti će za neko vrieme 
radniku plaća, ali poradi toga domala će se poroditi toliki broj rad- 
ničtva, da će radi utakmice morati radnici raditi uz takovu plaću, 
da tek mogu živjeti. Ponaraste li pak broj radnika preko količine 
fonda, onda je njihova sudbina ista, kao i onih brodolomaca, za 
koje više nema mjesta na splavi. 

Koliko je ovaj jednako nesmiljeni kao i neispravni „zakon" 
uzvitlao prašine, to ćemo vidjeti, kad budemo govorili o socija¬ 
lizmu. 

K odlučnim pristašama Smithove škole treba da se pribroji i 
John Stuart Mili (1806.—1873.). 

4. Slobodna trgovačka ili manchesterska škola. 

Učenici i pristaše Smithova sistema razvijali su njegov sistem 
dalje i dotjerali ga do skrajnje individualističke slobode, pače samo¬ 
volje. K ovoj školi pribrajaju se osim spomenutih jos: Torrens, Mac- 
culloch Senior, Tooke, Macleod, I. B. Say, Rossi, A. Blanqui, Miehel, 
Chesalier Ch. Dunaher, Baudriilart, Courcelle-Senueil i Dumesnil- 
Marigny. 

U Njemačkoj razširili su Smithovu nauku već u prvom deset- 
godištu XIX. stoljeća Satorius, Siider, Jacob Kraus, a dalje ju na¬ 
stavljali i poglavite ideje razvijali — Hufeland, Lotz, Storch itd. 
Na drugome mjestu govorimo o socijalizmu i predočujemo cieli 
sistem manchesterske škole, kako ga je razvio Prince- Smith, pa nam 
zato nije nužduo dalje govoriti o tom sistemu. Samo napominjemo 
to, da je taj sistem bio dosta omražen, jer su mu spočitavali, i ne 
bez razloga, najbezobrazniji kapitalistički egoizam. 

Ma koliko Smithov sistem pobudio simpatije za sebe, nije ne¬ 
dostajalo uvidjavnih ljudi, koji su odmah opazili i prave posljedice 
njegove nauke, te je s toga pobijali. Ovdje spominjem u prvom 
redu Sismonda de Sismondi (Nouveaux principes d’ eeonomie politi- 
que 1819). On spominje, da je ovo naopaka organizacija industrije,, 
koja vodi do sukoba izmeđju bogatstva i proletarijata, te upozo- 
ruje na tu pogibao, obara se na neobuzdanu konkurenciju i 

sgodno opaža, kako su pri tom na službu kapitalu najjača i najsil¬ 
nija sredstva, kao što su n. pr. strojevi, banke, prometala itd. 

I u samoj domovini Smithovoj pojavio mu se je doskora protiv¬ 
nik James Lauderdale (An inquiry into tbe nature and the origin of 
public wealth 1804.). Ovaj pobija važnost trgovačke djelatnosti, koju 
su toliko uvažavali Smithovi učenici, pa iztiče, kao i prije spome¬ 
nuti Francuz, da sve blago i bogatstvo naroda ne stoji u bogat¬ 
stvu u obće, nego u pravednoj razdiobi dobara medju sav narod. 
Nije svrha produkcije, misli Si3mondi, da se obogati jedan, pa bio 
to i znatan dio družtva, već joj je svrha, da sav narod obskrbi 
nužđnim dobrima. 

Poslije ovih pojedinaca pojavile su se domala ciele škole, koje 
su pobijale Smithov sistem. Tu dolazi najprije : 

5. Nj emaČka romantička gospodarska škola. 

Vrlo je sretna oznaka ove Škole, jer u istinu ono, za Čim ona 
teži, ne može se drugačije označiti, nego romanticizmom i nekom 
vrsti vjetrogonstva na području narodno-gospodarske znanosti. Ova 
Škola uzdiše za onim zlatnim vremenima naturalnoga gospodarstva, 
gdje nije trebalo novaca, nego se je za svakojaku robu svakojaka 
roba dobivala. Prvakom ove stranke može se smatrati Adam Miller, 
profesor u Tiibingenu (Vorlesungen tiber die Elemente der Staats- 
kunst 1809.). A najuplivniji član te škole bio je Fridrik Grentz, pri¬ 
vatni tajnik kancelara kneza Metternicha. Osim ovih idu amo još 
K. L, von Haller, Stahl, Leo i Bernhardi. 

Ova škola sa svojim neizvedivim programom, ova tako rekući pla- 
tonička opozicija nije dakako mogla da mnogo naudi svojim praznim 
hitcima čvrstomu, reć bi na granitu sazidanu Smithovu sistemu. 

6. Sistem zaštitne carine. 

Ovaj sistem uzeo je propoviedati u Njemačkoj Fridrik List 
(1798.—1846.). On upozoruje njemački narod, da Smithov sistem u 
praksi ima tu svrhu, da za englezku industriju izvojšti monopol u 
svietu r Početkom i u prvoj polovici XIX. vieka bila je naime en- 
glezka industrija već tako jaka, da je mogla utući svakoga konku¬ 
renta. Zato nije ni Čudo, što je u Englezkoj načelo „slobodne u tr¬ 
govine našlo sijaset prijatelja. Dalje on zahtieva, da se u gospo¬ 
darstvo uvede narodni momenat, a da se iztisne kozmopolitizam. 

Ekonomski život mora se podrediti političkim narodnim svrhama, 
ali napredno gospodarstvo najbolja je podpora narodne moći i ci¬ 
vilizacije. List zahtieva ujedinjenje Njemačke — nekoliko desetgo- 
dišta prije, nego se je to postiglo — u ime narodnoga gospodarstva i 
prosvjete. Narodno gospodarstvo može procvasti, samo ako se jed¬ 
nako uporedo razvijaju sve produktivne sile, a ne samo industrija, 
ili trgovina. U normalnom stanju naroda tri su glavne produktivne 
sile: poljodjelstvo („agrikultura"), obrt („manufaktura") i trgovina. 
Da se koji narod uzmogne podići s nižega stupnja gospodarstva 
na viši, mora početi slobodnom trgovinom (t. j. ne smije udariti 
na uvoznu robu visoke ciene), te u isti čas raditi, da si kod kuće 
podigne „manufakturu". A kad se je manufaktura stvorila kod kuće, 
onda je valja štititi carinom, da je ne utuče konkurencija vanjske 
robe na domaćem tržištu. Je li se napokon domaći obrt na toliko 
ojačao, do je podoban stupiti u boj sa vanjskom utakmicom, tada 
se valja opet povratiti na slobodnu trgovinu. 

List je i danas u velikom ugledu kod njemačkog naroda i 
mjerodavnih krugova. Valja znati, da njemački narod već pol vieka 
provadja u gospodarstvu u mnogom pogledu Listov program. Ta 
okolnost morala bi na sebe svratiti pažnju u prvom redu naše 
monarkije. List uči, da u područje „njemačkoga narodnoga" gospo¬ 
darstva spada ciela srednja Evropa, u prvom redu Austrija, a preko 
nje kao gospodarsko zaledje — Balkan i Mala Azija. Trst i Ham¬ 
burg imaju biti dvie njemačke luke. 

Ne valja smetnuti s uma, da najbolji njemački ekonomi izjav¬ 
ljuju, da je državna gospodarska politika samo toliko nešto razbo¬ 
rito stvorila, koliko se je držala Listova programa. 

Ovaj zaštitno-carinski sistem ima svoj korien već u merkan- 
tilizmu. Razlika stoji samo u tom, Što ondje carina nosi izrazito 
prohibitivni karakter, dok u potonjem slučaju ima samo zaštitni. 
Friderik List je presadio ovu biljku iz Amerike. Ondje su se bili 
digli ekonomi Carev i Hamilton protiv englezke utakmice, doka¬ 
zujući, da će englezki obrt posve uništiti domaću industriju, ako 
se ova ne zaštiti carinom protiv silne englezke utakmice. U to 
vrieme stajala je Njemačka gotovo na istom stupnju industrijalnoga 
i poljodjelskoga razvitka, kao i sjevero-američka Unija. Oštro vidni 
List je to vidio na svoje oči, pa kad se je vratio iz Amerike u do¬ 
movinu, uzeo je propoviedati isti sistem proti istomu neprijatelju 
— englezkoj industriji. 

7. Historijsko-etička škola u Njemačkoj. 

Pod konac prve polovice i na početku druge polovice XIX. 
stoljeća đadoŠe njeki ugledni njemački učenjaci i ekonomi novi 
smjer gospodarskoj znanosti. Oni idu za tim, da iztraže uzroke i 
razvitak raznim gospodarskim sistemima, koji se razilaze od Smithova, 
i da izpitaju, koliko su opravdani. Glavni predstavnici ove nove 
Škole jesu: Lorenz v. Stein (Sozialismus u. Komunismus des heutigen 
Frankreichs 1842.); Bruno Hilđebranđ (Nationalokonomie đerGegen- 
wart and Zukunffc 1848.); K. Knies (Die polit. Oekonomie vom 
Standpunkte der gesch.icb.tlich.en Methode 1823.); no čitavu biblio¬ 
teku napisao je u ovom historijskom smjeru W. Roseher (1817-—97.). 
(System der Yolkswirtschaffc 1854; Geschichte der National-oeko- 
noinik in Deutschland 1874.). — Uz ove ima još cieli niz učenih 
i po znanost vrlo zaslužnih ljudi. 

IJ semdamđesetim godinama XIX. vieka počela je historijska 
škola svoje djelovanje. Ona je uvidjela, kako nije dovoljno, da se 
važne, gospodarske pojave iztražuju i historijski izpituju sve do nji¬ 
hova postanka te da se uzroci postanka protumače, već da valja 
dobivene resultate i pouku praktički upotriebiti, te iz stečena iz- 
kustva stvoriti pravila, koja će narodno gospodarstvo postaviti na 
što zdraviju podlogu. Na čelu ovoga smjera stoje Albert Schaffle i 
Adolf Wagner. Prvi izpituje u nizu gospodarskih djela družtvenu 
stranu naroda i odnoŠaj družtva spram narodnoga gospodarstva; 
potonji posvećuje više pažnje odnošaju gospodarstva napram pravu i 
pravnim znanostima, a osobito nastoji, da odredi granice pojmovima 
„ slobode“ i „vlastničtva“ te njihov odnošaj spram državne vlasti. 

Nije bez zanimljivosti i znamenitosti stanovište ove škole, što 
ga je zauzela spram radničkoga pitanja. U listopadu god. 1872. 
sastadoše se u Eisenachu zastupnici ove škole, sve sami ljudi od 
znamenita imena na polju narodno-gospođarske znanosti, da upo¬ 
zore sviet na stanovište znanosti spram socijalnoga pokreta u rad¬ 
ništvu. Kako ćemo đomala vidjeti, bila se u Njemačkoj razmahala 
borba izmedju socijalističke i kapitalističke ili manchesterske stranke. 
U ovoj književničkoj i novinarskoj borbi pozivali su se manchester- 
ski književnici na znanost te u ime njeno, u ime kulture, napredka 
i Bog ti ga znao, u ime čega sve pobijali su sve i najopravdanije 
zahtjeve radničtva. Osobito pak izticali su to, da država nema 
nipošto prava, da se upliće u „privatne stvari“ izmedju radnika i 

njihovih poslodavaca. Kad je ta zla poraba mancbesterske Škole 
znanošću već postala bezobzirnom, te stala zavadjati neupućene 
družtvene krugove u bludnju, držali su ovi učenjaci svojom duž¬ 
nošću, da osieku stanovište znanosti u ovome sporu i da uĆine 
kraj zlorabljenju ugleda nauke u stranačke i egoistićne svrhe jedne 
stranke. 

Karakterističan je govor, kojim je Sehmoller otvorio ovaj 
sastanak u Eisenachu: „Ljudi," veli on, „koji su sazvali ovu 
skupštinu, dozvoljavaju, da se radnici danas možda bolje odievaju 
i hrane, da ih možda ne skapava laganim umiranjem od gladi 
toliko hiljada, kao u prošlim stoljećima; ali oni ne gledaju u prvom 
redu na to, već pitaju, da li životni uvjeti, pod kojima najveći dio 
radnika danas žive, omogućuju njihov ćudoredni i gospodarski 
napredak. Oni moraju ovo pitanje barem za velik dio radničtva 
zaniekati. Mjesto toga ćudorednoga i gospodarskoga napredka vide 
oni 5 gdje radničtvo dolazi u sve to oštriju opreku spram boljih i 
obrazovanijih razreda; a pri svem tom čini se njima opasnijim onaj 
jaz u ćudorednom osjećanju, naobrazbi, nazorima i idealima, nego li 
opreka njihova gospodarskoga stanja. Ovi muževi sjećaju se iz 
povjesti, da je svaka viša kultura, kao ona Grka, Rimljana i drugih 
naroda propala poradi sličnih opreka medju razredima, radi nespo¬ 
sobnosti, da se pronadje način izmirenja izmedju viših i nižih raz¬ 
reda. Ovi muževi vide — premda još u dalekoj budućnosti, jednaku 
pogibao za našu kulturu, ako ne podje za rukom, da se na temelju 
naše pravne jednakosti, naše obćenite školske i obranbene dužnosti, 
kao i na temelju svih ostalih reforma, na kojima sadašnjost radi, 
razredi toliko podignu, naobraze i izmire, e bi se mogli u skladu 
i miru priviti uz organizam družtva i države. 

Nije naš društveni ideal kakovo niveliranje u socijalističkom 
smislu; mi držimo ono društvo za najmoralnije i najzdravije, koje 
pokazuje svoju razdiobu u spodobi ljestvice raznih eksistencija, ali 
s lakim prielazom s niže priečke na višu. Ali naše današnje družtvo 
sve to većma počima nalikovati onoj ljestvici, gdje priečke napram 
dolje i gore postaju sve gušće, dok se one u sredini lome, tako 
te se još može stajati samo na najdonjem i na najgornjem kraju. 
Mi mislimo, da odveć veliki nerazmjer u razdiobi imetka i dohodaka, 
kao i ogorčena borba medju razredima mora s vremenom uništiti i 
sve slobodne političke institucije, te nas opet privesti absolutizmu: 
pa već s toga držimo mi, da država ne smije prekrštenih ruku gle- 

dati ovakav razvitak stvari. Mi zahtievamo od države, kao i od cie- 
loga družtva te od svakoga pojedinca, da se svedjer sve to veći dio 
našega naroda privuče do viših dobara kulture, do naobrazbe i do 
blagostanja/' 

Ovako je evo znanost u njemačkoj shvatila socijalnu borbu 
izmedju socijalizma i kapitalizma. U opreci spram manchesterske 
Škole zahtieva ona intervenciju države u prilog radnićtvu. To je bio 
razlog, da je machesterska škola prozvala ove učenjake katedar- 
skim socijalistima. 

8 . Socijalistički i komunistički sistem. 

Svi ovi dosele napomenuti sistemi i škole imadu pred očima 
poiedine o-osnodarske ieđinioe te misle, da se može Dostići nanredak 
i procvat čistog narodnog gospodarstva, ako se podignu i procvatu 
sve ove pojedine gospodarske jedinice. Proti ovom nazoru diže se 
nova struja, nova nauka, koja u družtvenom, ponajvećina kolekti- 
vističkom posjedu i radu želi postići blagostanje naroda. Prije spo¬ 
menuti sistemi misle tu svrhu postići što slobodnijim gibanjem i 
utakmicom pojedinih gospodarskih jedinica, dok ova potonja nauka 
gotovo svaku utakmicu izključuje, jer ponajvećma zabacuje izključivo 
viastnićtvo. Ova nova gospodarska stranka, škola, ili nauka, koja 
broji nebrojene pristaše u najnižim i najbjednijim slojevima družtva, 
— zove se socijalizam i komunizam. 

Socijalistička nauka polazi sa stanovišta, da je sloboda i jed¬ 
nakost pravo svakoga čojeka. A jer u današnjim uredbama vlada 
nejednakost, nesloboda i nepravica, to se moraju kako politički, 
tako socijalni i ekonomski odnošaji iz temelja popraviti, reformi¬ 
rati. U gospodarskom pogledu želi ova nauka maknuti privatni 
kapital, pa na njegovo mjesto postaviti kolektivnu (skupnu) glav¬ 
nicu; a mjesto slobodnog individualnog gospodarstva državnu upravu 
cielog narodnog gospodarstva. 

Komunizam i socijalizam nije baš jedno te isto, ma da u 
mnogo di pogledu i naliči jedan drugomu kao jaje jajetu. 0 kakovoj 
indentićnosti može ovdje biti tim manje govora, što miade u jed¬ 
nome kao i u drugome različnih nazora, koji nisu medju sobom u 
skladu. Kao što socijalizam, tako ima i komunizam raznih smjerova. 

Razlika izmedju socijalizma i komunizma stoji u tome, što 
socijalizam zahtieva, da rad bude mjerilo za posjed dobara. Prema 

tomu socijalizam ne zabacuje vlastničtvo bezuvjetno. Komunizam na¬ 
protiv stoji na stanovištu podpune jednakosti i jednakopravnosti svih 
ljudi, te prema tomu stoji nepokolebivo na načelu, da svi ljudi imadu 
jednakopravno sva dobra. Ovime se ukida bezuvjetno svako privatno 
vlastničtvo. 


Komunizam. 

Komunizam u širem smislu ili naprosto komunizam, dieli se 
u tri podvrsti. 

I. Negativni komunizam. — Komunizam ne priznaje pri¬ 
vatnoga vlastničtva: sva dobra pripadaju svima, zemlja ne pripada 
nikomu, njezini plodovi svima. Danas ovaj komunizam nema ni¬ 
kakvih apostola, jer je očevidno, da bi kraj ovakovoga sistema, gdje 
bi svi imali pravo na svačije dobro, brzo ponestalo volje za svaki 
rad, a poradi toga bi ponestalo i onih za život najpotrebnijih do¬ 
bara. — Ovaj sistem urodio bi gorim stanjem, nego li je bilo ono 
naturalno stanje (status naturalis) naturalističke škole. Ondje je slo¬ 
boda razpolaganja vlastničtvom stajala barem donekle pojedincu na 
volju; ondje je imao pojedinac barem nekakovo pravo na svoj rad? 
— ali pri ovakovom komunističkom gospodarskom sistemu svi bi 
imali jednako pravo na rad pojedinca, koliko i on, pače još više, 
nego on. Zato ova vrst komunizma stoji kao posebna vrst samo u 
pojmu. 

Glavni je zastupnik komunizma Baboeuf, koji je g. 1796. 
smaknut, jer je htio nasilnim načinom, revolucijom, da obori tada¬ 
nje državno uredjenje, ukine vlastničtvo i uvede komunizam. Cabet 
(1780.—1854.) zastupa takodjer komunizam, samo ne onako nasilno, 
kao Baboeuf. On to želi provesti mirnim putem. Vlastnik svega je 
država, koja ima da uzdržava sve obitelji. Novac se imade ukinuti; 
svaki državljanin, koji je navršio 21. godinu, član je zakonodavne 
skupštine, koja većinom glasova o svem odlučuje. Nitko ne može 
zaključku većine uzkratiti posluh. 

II. Skrajnji (ekstremni) pozitivni komunizam. — 
Ova vrst komunizma hoće da sva dobra bez izuzetka prenese na 
družtvo, državu; hoće da dobra zajednički priradjuju i zajednički 
uživaju. Objedi, spavaonice, bolnice, odgajališta — sve je to zajed¬ 
ničko. — Ova vrst komunizma bila je idealom starijih komunista. 
Ovamo bismo mogli pribrojiti velikoga, ali nepraktičnoga grčkoga 
filozofa Platona. 

III. Umjereni pozitivni komunizam. — Ova vrst ko¬ 
munizma hoće da radna sredstva izuzme iz privatnoga vlastničtva, 
te da ih prenese u vlastnićtvo pojedinih radničkih obćina. Ove ob- 
ćine bile bi međjusobno spojene u savez, ali nad sobom ne prizna- 
vaju nikakve više vlasti. Odatle ime „anarhisti" za ovu vrst komu¬ 
nista. U Francuzkoj nazivaju pristaše nezavisnih obćina komunistima, 
ali se ovi francuzki komuniste, ili bolje rekući: komunardi, razli¬ 
kuju od spomenutih anarhističkih komunista u tom, što oni svi ne 
zahtievaju zajedničko vlastniČtvo. 

S ocij alizam. 

I. Socijalistički sistemi, — Obćenito se uzima, daje 
začetnik današnjega socijalizma komunističke naravi francuzki aristo¬ 
krata grof Henri de Saint Simon (rodjen 1760., a umro 19. svibnja 
1825.). On izda u dvadesetim godinama svoje socijalističke spise (Ca- 
teehisme des Industriels 1822; Nouvean Christianisme 1825.). U tim 
spisima prihvaća misao Adama Smitha, da je rad izvor svega bo¬ 
gatstva, pa izvadja dalje: Ako su radnici tvorci svega bogatstva, 
onda je pravo, da oni budu prva klasa i prvi uživatelji toga bogat¬ 
stva, a ne zadnji, kao Što su danas. Saint Simon spoČituje trećemu 
stališu, buržoaziji, da je digla veliku revoluciju, uzvitlala golemu 
prašinu protiv staroga družtvenog poredka sve u ime čovječanstva, 
njegovih prava i njegova boljka, osobito pak da su joj bila puna 
usta zahtieva za potlačene; u istinu pak ona nije gledala nego samo 
na svoju vlastitu korist prema onoj : ustani sa stolice, da ja na nju 
sjednem. 

Sa stanovišta radničtva nije se u družtvu, kaže, nikakova pro¬ 
mjena dogodila, jer liberalizam buržoazije nije ništa bolji od pre~ 
djašnjega feudalizma. Zato mora radnik nastojati, da se i taj libe¬ 
ralizam nadomjesti drugom udružbom ljudi, u kojoj će se svakomu 
davati rad prema njegovim sposobnostima, a svakoj sposobnosti na¬ 
plata prema njezinu radu. Saint Simon nije postigao osobitoga upliva 
niti efekta svojim spisima; on je ostao teoretik. 

Više uspjeha imali su njegovi učenici, Aid and Bazara i En- 
fantin. Bazara razvijao je dalje Saint Simonove nauke u svojem 
spisu „Doetrine de St. Simon tt (Pariš 1829.). Da odstrani nejed¬ 
nakost i nepravednost u postojećem poredku vlastničtva, zahtieva 
podpunu preobrazbu nasljednoga prava. Na mjesto nasljedstva po 
krvnom rodbinstvu neka nastupi nasljedstvo po zaslugama, ili bolje 

rekući, neka država zapane svaka baština, a ona onda neka je po¬ 
djeljuje medju najvrednije. Inače saint-simonisti ne traže sistem za¬ 
jedničkoga vlastniČtva, jer ne samo da priznavaju nejednakost ljudi, 
već dapače drže, da je ta nejednakost nuždan preduvjet socijal- 
noga poredka. 

Država treba da u svoje ruke uzme sav posjed zemlje i sav 
kapital, te da svakomu pojedinomu Članu podieli prema njegovim 
sposobnostima sredstva za rad, pa što si koji privriedi, ono neka 
mu bude. Ova je privreda u neku ruku privatno vlastničtvo, kojim 
se može pojedinac po volji služiti, — dok živi. Oporukom ne može 
se ništa ostaviti drugomu, već opet pripadne državi. — Saint Simon 
htio je ukinuti i ženidbu, koja je, kaže, nemoralnost (!). 

U isto vrieme, kada je Saint-Simon nauČao socijalizam u Fran- 
cuzkoj, javlja se kraj njega Charles Fourier (rodj. 1772., umro 
1837.). U nizu svojih spisa, što ih je izdavao tiekom 20 godina 
(Theorie des quatre mouvements, 1808; Traite de 1’ association 
domestique agricole, 1822; Nouveau monde industriel, 1829.) zago¬ 
vara federativni sistem. Bogatstvo je podloga ljudske sreće, ali u 
ovaj čas vlada siromaštvo, koje je liberalizam još povećao. Izrugava se 
„glupoj iluziji", da je država postala slobodnim društvenim ugo¬ 
vorom, dok u istinu obstoji samo na temelju bajuneta i glada. Na 
svim područjima narodnoga gospodarstva vlada ciepanje i razsipa- 
vanje radnih sila i kapitala, a to dolazi odatle, što se narodno 
gospodarstvo pociepalo u bezbroj pojedinih gospodarstva. Sva ova 
gospodarstva treba sjediniti, tako da se na svaku četvornu milju 
smjesti jedna „falanga" od 2000 ljudi, koji će zajedno raditi u 
velikoj sgradi, tako zvanoj „falansteriji", gdje će i stanovati, te 
živjeti i raditi pod vodstvom i nadzorom jednoga pročelnika, tako 
zvanog unarke. Ove falange mogu se dalje dieliti u serije, a se¬ 
rije u družtva ili hrpe. Svatko može posao po volji mienjati, jer 
će time porasti ljubav k radu i rad će dobiti svoju poeziju. Od 
dobitka, Što ga priradi falanga, odpadaju 4 / 12 kao kamati na ka¬ 
pital, 3 / 12 idu za naplatu talentu, a 5 / 12 ostaje radu. 

Uza sve to ne zabacuje ni Fourier privatnoga vlastniČtva, nego 
samo zahtieva, da vlastnici (posjednici) dadu svoja dobra u svrhu 
zajedničkoga poslovanja, a da pri tom ne izgube svoje pravo vlast¬ 
niČtva. 

Ovaj socijalistički sistem običavaju nazivati inđustrijalnim so¬ 
cijalizmom. 

Fourier je imao mnogobrojne pristaše, pače su mjestimice u 
Americi i u Francuzkoj kušali, da njegov sistem u praksi provedu. 

Učenik Fourierov bio je Victor Considerant, koji je sistem 
svoga učitelja dalje razvijao u djelu „Destinee sociale“. 0 Čitavom 
sustavu izražava se njemački učenjak V. Mohl, da ne stoji i ne 
pada sa ludom primjesom (mit dem tollen Behverke), već da daje 
ozbiljna poticaja na razmišljanje. 

Državni socijalizam. —- Propoviedao ga je Louis Elane 
i Sismonde de Sismondi. Ovoga potonjega ubrajaju medju socija¬ 
liste, prerada za pravo ovamo ne spada. U svom djelu „Organi- 
sation du travail i£ prihvaća on nazor Sismondov, daje jedno od naj¬ 
većih zala slobodna, ili bolje rekući, razuzdana konkurencija. Da se 
tomu na put stane, preporučuje, neka bi država kao producent stu¬ 
pila u utakmicu sa privatnim poslovima i produkcijama te pobivŠi 
ove đa bi ostala jedina na poprištu i tako ■ odstranila konkurenciju 
pojedinaca. Ta gospodarska vojna imala bi se po mnienju Blan- 
kovu provesti od prilike ovako : Država sklopi zajam te si na ovaj 
način pribavi sredstava, kapitala, kojim će osnovati velike tvornice 
dobara (robe) na području poglavitih grana narodne priradnje. Pro¬ 
ducirajući u većem stilu, nego ikoji privatni posao, mogla bi ona 
prisiliti privatne poslove, da obustave samostalnu produkciju, pa da 
se pridruže kao podružnice državnoj produkciji. Na taj način misli 
Louis Blanc, da bi država mogla s vremenom svukoliku produkciju 
u svoje ruke pribrati. Sav godišnji prihod, koji bi odatle nastao, 
imao bi se podieliti u tri diela: 1. dio imao bi zapasti članove 
udruga, koje bi postajale, dok bi još ovaj proces trajao; 2. dio 
imao bi služiti za uzdržavanje staraca, bolestnika i za rad nespo¬ 
sobnih radnika, kao i za podporu onih grana industrije, koje bi za¬ 
pale u krizu; 3. dio imao bi se upotriebiti za proširenje ovakove 
udružne produkcije, da se uzmognu malo po malo svi radnici na¬ 
mjestiti. I kapitalisti imali bi se privući u ovakove udruge, te bi 
za posudjeni kapital dobivali kamate, ali na čistom prihodu podu¬ 
zeća mogli bi kao dionici sudjelovati samo onda, ako bi pri tom 
poduzeću kao radnici sudjelovali. Plaću, što bi je svaki radnik dobio, 
mogao bi upotrebiti, kako bi htio, ali prednosti zajedničkoga živ¬ 
ljenja sklonile bi ga, da dobrovoljno pristane na ud ružno gospo¬ 
darenje. A to sve skupa bi dovelo do rezultata, da bi se radilo 
prema radnoj sposobnosti, a uživalo prema individualnoj potrebi. 
— God. 1848. dodje Louis Blanc u privremenu republikansku 

vladu, gdje inu podje za rukom, da se je pokušalo sa nekoliko na¬ 
rodnih radionica (ateliers nationaux); ali domala padne ova vlada, 
a s njom i njegovi pokusi. — Uza sve to misli V. Scheel (Schon- 
berg’s Handbuch, T. 97), da ovaj neuspjeh pokusa još uviek ne 
dokazuje neizvedivost Blancovih ideja, što ih je razvio u spome¬ 
nutom svojem djelu.o organizaciji rada. 

Još nam je letimice spomenuti jednu vrst socijalizma, koju 
bi bilo bolje spremiti medju komunizam, ali ju znanost pribraja 
k socijalizmu pod imenom kritičkoga socijalizma. Ovaj smjer soci¬ 
jalizma zastupao je P. I. Proudhon u četrdesetim godinama 
pr. stoljeća. Proudhon nije zadovoljan niti kojom socijalističkom 
niti komunističkom teorijom, niti u obće kojim obstojecim sistemom. 
Vlastničtvo je za njega otimačina („la propriete c’ est le vol“), 
kojim jaki izrabljuju slabe; a zajedničtvom (zajedničkim posjedom 
dobara) izrabljuju slabi jake. —- Svaki radnik ima se jednako na¬ 
platiti bez obzira na rad, sposobnost i kapital. Zakon valja da pro¬ 
izlazi iz znanosti, te se oslanja na osvjedočenje. Svatko je prema 
svom uvjerenju obvezan. Zato ne treba zakonodavstva već zako¬ 
nom postaje obće priznana istina. Ovakovo uredjenje društva naziva 
on „slobodom". Prema tomu je „sloboda", gdje nema nikakve vlada- 
juće sile, gdje je anarhija. 

* 

* * 

Tamo od francuzke revolucije Francuzka je bez prestanka 
ognjištem prevrata i revolucija. Onaj mir, što ga je za Čas umio 
uzpostaviti silni Napoleon, tek je na čas obuzdao strasti, koje je 
revolucija razpirila. Sve ove revolucije bile su ponajvećma političke 
naravi, ali se je k njima pridružilo i još ih povećalo i nezadovolj¬ 
stvo razočaranih u svojim nadama nižih slojeva. To je bio razlog, 
što su u Francuzkoj poslije revolucije nicali raznoliki socijalistički 
učitelji i sistemi kao gljive iza kiše, koji su kod nezadovoljnika 
razpirenih strastima nalazili odziva, što ga u normalnim prilikama 
valjda ne bi našli. Mi smo ovdje nabrojili samo poglavitije sisteme 
i uplivnije učitelje, premda i drugi, kao: Cabet, Pierre Leroux, 
Blanqui etc, nisu bili bez upliva. Ovi su učinili, da je socijalno- 
revolucionarni elemenat bivao sve to rogoborniji, te su ga uzgojili 
sve do zrelosti za nasilja. Tako se dogodilo, da je god. 1839. došlo 
do krvavoga sukoba. God. 1848. bili su radnici, kako smo vidjeli, 
došli nekako u provizornu vladu, koju je buržoazija srušila. Malo 
Milobar: Narodno gospodarstvo. 6 

zatim digne se radničtvo silom proti njoj, ali bude krvavo razbito. 
Sada za neko vrieme umukne radničko pitanje. Istom god. 1864., 
kadno se u Londonu osnovala medjunarodna radnička asocijacija, 
tako zvana „internacionalka", pojavi se opet u Francuzkoj radnički 
revolucionarni dub, koji izbi god. 1871. na površinu kao komu- 
nardski ustanak. 

Poslije toga nije bilo više dozvoljeno radnicima, da osnivaju 
politička društva, ali su ih oni potajno podržavali. Istom koncem 
sedamdesetih godina bude socijalistima dozvoljena veća sloboda, pa 
se sada povrate u Francuzku vodje nekadanje internacionalke i pa- 
rižkih komunarda, koji su bili prognani iza ugušenja one bune od 
1871. God. 1880. razdvoji se socijalistička stranka na kongresu u 
Havreu u dva krila: u posibiliste i marxiste. Poslije toga još su 
se i više ciepali. Čim im je bila dana veća sloboda, tako da se diele 
u više grupa. Najbrojnija je grupa „neodvisnih socijalista". Ova sa¬ 
stoji od svake vrste elemenata: tu ima komunista, umjerenih dr¬ 
žavnih socijalista, tu internacionalaea i nacionalaca, tu su zastupane 
čisto gospodarske i čisto političke boje. U kratko: kraj deset pro¬ 
grama — nema nikakvoga. God. 1893. bilo je u francuzkom par¬ 
lamentu oko 50 zastupnika socijalista, od kojih je 35 pripadalo 
„neovisnim socijalistima”. Medju ove ubraja se i Jaures, jedan od 
najboljih govornika u francuzkom parlamentu. Ova je grupa još naj¬ 
umjerenija izmedju svih socijalističkih frakcija. Osim ove još su tri 
frakcije. To su tako zvani alemanisti, ili revolucionarna radnička 
stranka; druga frakcija zove se marxistima, ili francuzka radnička 
stranka; treći su blankisti. Prve dvie frakcije odielile su se na 
kongresu u Havreu od posibilista, doČim su blankisti preostatci ne¬ 
kadanje komune. 

Alemanisti su stranka radničkih družtava, sindikata, koji idu 
za ekonomskim poboljšanjem, te se nerado upuštaju u politiku. 
Njihovo su oružje obći štrajkovi. Marxisti zabacuju obće štrajke te 
polažu najveću važnost na to, da se dočepaju političke vlasti. Oni 
su dakle više politička stranka. Blanquisti su često politička i često 
revolucionarna stranka: oni idu za tim, da se pomoću revolucije do¬ 
čepaju političke vlasti. 

III. Socijali zam u Englezkoj. U Euglezkoj nije 
bilo početkom XIX. vieka još ni traga kakvomu socijalizmu medju 
radničtvom, ali zato je bilo ipak nezadovoljstva sbog velike biede, 
boja je vladala medju radničtvom. A to je bio najpogodniji pred- 

uvjet za širenje socijalizma. —- U Englezkoj se bila razvila već 
velika industrija do višega stupnja, nego igdje u Evropi, zato su 
se ondje pokazale najprije posljedice kapitalističke produkcije. Eu- 
glezka je bila osim toga domovina naturalnoga prava i individu- 
alističkoga liberalizma, pa se je tako dogodilo, da se je u En¬ 
glezkoj liberalizam i njegova gospodarska načela najprije u praksu 
uveo. Stoga već god. 1804. uči Charles Hali, da je sloboda konku¬ 
rencije najveće zlo, te da vodi do toga, da će bogataši postati još 
bogatiji, a siromasi još siromašniji. Zato on predlaže, neka bi država 
od vremena do vremena odredila novo dieljenje zemljišta. 

Medjutim je nezadovoljstvo radničtva bivalo svaki dan sve to 
veće, kao Što je bivala sve to veća i njihova bieda. Krize na svim 
područjima gospodarstva stale se pojavljati: ratovi protiv Napo- 
leona, onda njegova trgovačka politika spram Englezke (1809. 
god. zatvori on gotovo cielo evropsko kopno uvozu englezke robe). 
Englezko se tržište prezasiti, nastane golema utakmica, padanje 
ciena produktima, kriza u produkciji, nestalnost i neizvjestnost u 
cieloj zemlji pogorša stanje radnika. Spisi, koji nam slikaju biedu 
tadašnjega radničtva, upravo su strahoviti, a egoizam kapitala do 
skrajnosti brutalan. Samo da bude nadnica što niža, odpuštali bi 
tvorničari skuplje mužke radnike, te namještali čitave mase žena i 
djece, čovjek ne bi vjerovao, do koje je granice izrabljivanje rad¬ 
ničtva doprlo, kad ne bi bilo i službenih izvještaja, koji svjedoče, 
da su čak i djeca izpod 8.—9. god. morala raditi po 12 —14 sati 
danju i noću. Da je pri tom čovječji ponos i ćudorednost medju 
radničtvom duboko pala, razumije se samo po sebi. 

Tomu težkomu materijalnomu stanju i ćudorednoj zapuštenosti 
radničtva htjede doskočiti jedan plemeniti čovjek, imenom Robert 
Owen. Ovaj je bio i sam fabrikant, pa je najprije u svojim vlastitim 
tvornicama pokušao, da pomogne i podigne radnike. U tu svrhu 
skrati ponešto radnju, povisi ponešto plaću, žene i djecu oslobodi 
rada, dade im nuždnu poduku — i rezultati bijahu povoljni. Rad¬ 
nici su izradjivali jednako kao i prije, premda su radili kraće 
vrieme, a ćudoredni raz bio se visoko podignuo uz materijalno 
poboljšanje radnika i njihovih obitelji. Ovi uspjesi pobude Owena 
na agitaciju. On stane učiti, da moralna vriednost čovjeka ovisi o 
tom, u kakvim okolnostima živi. Zato opominje poslodavce, neka 
barem toliko brige posvete rađničtvu, koliko je posvećuju mašinama, 
pa će već time podignuti karakter radnika. A da se materijalno 

podigne radnik, neka bi se bezposleno radništvo organizovalo u ve¬ 
like obitelji od 500—4000 Članova, kojima bi se dao stanovit komad 
zemljišta, da na njem obradjuju i priradjuju sve, Što im treba. 
Ta priradnja smjerala bi pak samo na namirenje domaćih potreba, 
a ne na tržište. Prema tomu to bi bile autarhijske velike obitelji, 
koje bi same sebi udovoljavale. Sam Owen pokušao je sa ovakvim 
eksperimentima kasnije i u većem stilu*, ali su mu se pokusi izja¬ 
lovili. Nu taj plemeniti čovjek nije prestao raditi i pisati u tom 
smjeru do smrti (1823.). 

Ovaj neumorni rad Owenov našao je donekle odziva. Nekako 
u istom smjeru piše i William T h o m p s o n (1824.). Ion kao i Hali 
naučava, da današnji razvitak vodi do jos većega obogaćenja bo 
gatih i do još većega osiromašenja siromašnih. A to se dogadja 
zato, Što siromašni ne dobivaju podpune nadnice za svoj rad, nego 
samo minimum. Preostatak zapada djelomice kapitalistu kao kamati, 
djelomice posjednike zemljišta kao renta. Tomu se može pomoći, 
misli Thompson, ako bi se osnovale onakove komunističke zadruge, 
kakove je preporučao Owen. 

Medjutim se i samo radništvo stalo organizovati i pomišljati, 
kako bi sebi u sdvojnom položaju pomoglo. Kako je taj ele- 
menat bio ogorčen, vidi se odatle, što bi svaki Čas došlo do kakove 
gungule, koja bi se obično time svršila, da bi radnici provalili u 
tvornicu i razbili omražene im mašine. U isto vrieme bilo je i medju 
buržoazijom nezadovoljnoga radikalnoga elementa, koji je tražio 
proširenje slobodoumnih institucija. Radništvo je u prvi čas prio- 
nulo uz ove elemente. Ali domala opazi, da su ga i oni ostavili 
na cjedilu. Kad je naime prodrla ova nezadovoljna buržoazija sa 
svojim zahtievima te dotjerala dotle, da je liberalno ministarstvo 
došlo na vladu, tad zaboravi na svoje dojakošnje radničke saveznike. 
A ministarstvo, ćuteći se sigurnim na svojoj stolici, odbijalo je sve 
zahtieve radništva. Tako je to potrajalo tamo od 1832—1837. Ove 
potonje godine organizuju se radnici kao posebna „radnička stranka" 
s posebnim programom, u kojem su zahtievali obće pravo glasa, 
tajno glasovanje, odstranjenje imućtvenog ključa za izbornike, svako- 
godišnje parlamente, dnevnice za zastupnike i jednake izborne ko¬ 
tare. Ovaj program nazivali su radnici ma gnom chartom radničke 
slobode, pa im odatle i ime chartiste. 

Kako se odavle vidi, organizovali su se radnici u političku 
stranku, njihov program je skroz politički, a ipak povod svemu bio 

je ekonomske naravi. Radničtvu je u jezgri bilo manje stalo do 
političkih, prava, a više do pravednije razdiobe prihoda i vlastničtva. 
S toga su u toj radničkoj organizaciji sve to više maha preotimali 
oni elementi, koji su išli za materijalnim poboljšanjem radničkog 
stanja, odnosno za novom razdiobom posjeda. Kako se vidi, sjeme 
je Chvenove, Thompsonove nauke palo baš na vele neplodno tlo. 
Već god. 1839. preotmu maha u radničkoj organizaciji ovi revolu¬ 
cionarni elementi. Iste god. dodje do nasilnoga ustanka. Radnici 
navale na paidamenat i opliene ga. Oni budu doduše suzbiti, ali 
od sada ne prestaju salietati parlamenat peticijama za materijalno 
poboljšanje. A kad su ovakove molbe ostale bezuspješne, dogodili 
bi se opet pojedini izgredi. Od god. 1840. cieli decenij unapried 
radili su radnici na organizaciji radničkoga elementa; pomoću nje¬ 
zinom bilo bi moguće provesti golemi štrajk u isti čas po cielom 
kraljevstvu i u svim granama produkcije. 

Ova organizacija nosila je u sebi i pogibao velike revolucije, 
jer je sve to većma preotimalo maha mnienje, da se buržoazija i 
radniČtvo ne će prije sporazumjeti, dok krv potokom ne poteČe. 

Ali do toga, Bogu hvala, nije došlo. Tri su tomu razloga: 
Vanredno agilni rad kršćanskoga socijalizma (Fr. Dr. Maurice, Eh. 
Kingsleg i I. A. Ludlovv; prva su dvojica anglikanski svećenici, 
a potonji je odvjetnik), organizacija brojnih radničkih družtava 
i napokon zaštitni radnički zakoni, što ih je parlamenat izdao pod 
pritiskom pogibli. Kršćanski socijalizam velikim je marom radio, 
da u jednu ruku podigne i raz religijoznog i ćudorednog čuvstva u 
zapuštenom dosada radniČtvu, dok je u isti Čas radio i na tom, da 
radničtvu i materijalno pomogne organizovanjem raznih udruga. A 
osim toga radio je kršćanski socijalizam i na tom, da tim rad¬ 
ničkim udrugama i družtvima pridigne ugled. — Radnička pak 
družtva, koalicije, bila su materijalna sila radničke vojske, koja su 
išla za tim, da poduzetnicima izprešaju povoljniju naplatu za rad. 
Napokon bile su sve te radničke organizacije gromoglasna opo¬ 
mena parlamentu, da i on posveti nešto pažnje radničkomu stališu, 
dok je još vremena. A odatle su se rodili spomenuti zažtitni rad¬ 
nički zakoni. Ovako evo bude pomoću moralnih gospodarskih i 
pravnih norma odstranjena od družtva u Englezkoj golema pogibao. 
Još i danas medju svim radničtvom materijalno najbolje stoji orga- 
nizovani englezki radnik. A to je eto razlog, što se nekada najrevo¬ 
lucionarniji englezki radnički elemenat nije kasnije oduševljavao za 

revolucionarnu taktiku internacionalke, ma da se ona i jest rodila 
na englezkom teritoriju. 

Tamo od osamdesetih god. unapried počeo se je opet pojavljati 
socijalizam u Englezkoj. Bio je tomu uzrok s jedne strane porast 
brojnoga neškolovanoga i neorganizovanoga radničfcva, gdje je 
bieda bila silno mah preotela, a s druge strane mnoge gospodarske 
krize i nesigurnost u industriji i trgovini, što je i opet veliki broj 
organizovanih radnika lišilo kruha. Napokon dosta je tomu do¬ 
prinio i izaziv bogatih klasa, koje su prekomjernim razkošjem po- 
budjivale ogorčenost u gladnom radniČtvu. God. 1884. utemelji se 
socijalno-demokratska „federacija", koja si je postavila zadaću, da 
osnuje samostalnu socijalističku radničku stranku. God. 1892. izstupi 
nekoliko socijalističkih radničkih družtava iz socijalno-demokratske 
federacije, te osnuje „neodvisnu radničku stranku". U isto vrieme, 
kad se je osnovala socijalno-demokratska federacija, osnuje se i 
družtvo „Fabija". Ovi su sebi postavili zadaćom, da staru historijsku 
stranku Whiga pretvore u neku vrstu socijalističke stranke. Ovi 
fabiji broje mnoge podružnice u cieloj zemlji, pa zato i jesu soci¬ 
jalističke ideje uhvatile korena u englezkom gradjanstvu više, nego 
gdje drugdje. Ali englezki socijalizam dobrano se razlikuje od 
njemačkoga, Marxova socijalizma. „Federacija" je doduše marxi- 
stička, ali i zato najmalobrojnija. Kod izbora god. 1892. dobila je 
jedva nešto preko 3500 glasova. — „Neodvisna radnička stranka" 
prihvaća samo povjestno-filozofijsku nauku Marxovu, dok glavnu 
njegovu teoriju o vriednostnim višcima (Mehrwertbtheorie) zabacuje; 
isto tako Lassalleov gvozdeni radnički zakon. Istim smjerom brode 
i fabiji. U obće po svom programu, koji sadržaje sve same takove 
točke, koj e se dadu u okviru današnjega družtva oživotvoriti (n. pr. 

obće pravo glasa, dnevnice za zastupnike, svakogodišnje parlamente, 

* 

visoko oporezovanje, kapitalističkog kamatnjaka i zemljištne rente, 
podržavljenje željeznica itd.), moglo bi se reći, da je ovo prije 
kakova buržoazijska radikalna opozicija, nego socijalno-demokratska 


stranka. 

IV. Socijaliz am u Njemačkoj. Socijalnim pitanjem 
u Njemačkoj počeli su se učeni ljudi baviti već dosta rano. Filozof 
Fichte, V. Thiinen i pl. Rodbertus, bivši ministar, raz- 
pravljaju o gospodarskim pitanjima, a ovaj potonji sasvim jasno 
u socijalističkom duhu. Ali sav njihov rad niti je imao te svrhe, 
da stvori kakvu stranku u ovom smislu, niti ju je stvorio. Pače 

dugo vremena ni sami agitacioni spisi, koji su za tom svrhom 
išli, nisu je dugo vremena postigli. Spis Lorentza v. Steinao 
komunizmu i socijalizmu u Francuzkoj, Što ga je objelodanio god. 
1842., zvucio je njemačkoj publici ponajvečma kao priča iz daleke 
tudjine, veli Roscher. A rovarenje nekih komunističkih bjegunaca 
u Švicarskoj, kao n. pr. Weitlingovo, doimalo se Niemaca, veli isti 
učenjak, više komično, nego tragično. Pa i sami spisi Friđrika En* 
gel sa, koji je (1845) u strahovitim bojama slikao neizrecivu biedu 
radničkih razreda u Englezkoj, nisu mogli da u Njemačkoj pribave 
sgodnoga tla za socijalističke ideje. God. 1850. izda Mario svoje 
djelo: „Sistem svjetske ekonomije, ili iztraživanja o organizaciji 
rada". Ovo djelo, koje se imade ubrojiti medju najtemeljitije, naj- 
savjestnije i najrazboritije tvorine socijalističke literature, zapade 
— tek što je sunce ugledalo — u zaborav. Iz svega toga se vidi, 


da u Njemačkoj po svoj prilici još nije bilo pravih uvjeta za širenje 
socijalističkih ideja. Socijalizam u Njemačkoj počima istom u Četr¬ 
desetim godinama XIX. vieka, a izazvao ga je neumornom agita¬ 
cijom (1860.—1863.) Ferdinand Lassalle. Njegov rad urodi tim 
plodom, da se je na 23. svibnja 1863. osnovalo u Lipskom obće nje¬ 


mačko radničko družtvo. 


Lassalleova socijalna demokracija razlikuje se od one socijalne 
demokracije, koja nam u običnom govoru pred očima lebdi (inter- 
naeionalka) time, što je ovo nacionalni socijalizam, doČim je ona 
prva internacionalni komunizam; ova hoće poboljšanje radničkoga 
stanja pomoću države, dočim ona ide više za nasilnim sredstvima. 
Lassalle nadovezuje na postojeće družtvo. On se izmiruje s posto¬ 
jećim kapitalom, kao s gotovom činjenicom, pa ide samo za tim, 
da u buduće kapital ne proguta još ona dobra, Što nisu u njegove 
pandže zapala. „Ako mi i prelazimo preko onoga kapitalističkog 
vlastničtva, koje je već jednom nastalo, te ga smatramo pravnom 
Činjenicom, koja stoji u skladu s postojećim odnošajima" -— veli 
Lassalle, — „ali zato imademo mi ipak neosporivo pravo, da ona 
dobra budućnosti, što još nisu postala vlastničtvom, učinimo pomoću 
preobraženja produkcije vlastničtvom radnika. Valjda naša gospoda 
gradjani ne će htjeti da postave feudalnu tvrdnju, e su radnici nji¬ 
hovi „grudi pripisani a kmetovi, te da narod mora nastaviti ovaj 
način produkcije u korist kapitalu i nakon što je progledao i pro¬ 
niknuo u obljubljenu tajnu današnje produkcije." 

Ekonomski je program Lassalleov, Što ga običavaju i mo- 

narhističkim socijalizmom nazivati, da se kapitalistički način pro¬ 
dukcije nadomjesti takovim sistemom produkcije, koji će radniku 
pravedno udieliti njegov dio zarade. A taj sistem stojao bi u tom, 
da bi se osnovale produktivne asocijacije od stanovitog broja rad¬ 
nika iste struke. Ove asocijacije birale bi si same slobodnom voljom 
svoje poslovodje, te bi pod njihovim rukovodjenjem na svoj vlastiti 
račun priradjivale dobra, koja bi prodavale i prihod od svoga rada 
slobodno po svojoj uvidjavnosti medju radnike dielile. „Ne radi se 
nipošto o tom, a veli Lessalle, „da se odstrani dioba rada, koja je 
izvor svake kulture, već da se kapital degradira na mrtvi službu¬ 
jući instrumenat rada; ne radi se o tom, da se ukloni razdioba 
rada, već baš protivno, da se još više razvije.* — Najzgodnije 
sredstvo, da se to postigne, jesu produktivne asocijacije radnika, pa 
se za to „moraju osnovati asocijacije, i one se hoće osnovati, pa 
makar se sviet u komade lomio.“ 

Ali osnivanje produktivnih asocijacija nije moguće kraj da¬ 
našnje velike industrije sbog toga, Što družtvena produkcija mora da 
razpolaže kapitalom, a toga radnici nemaju. Ovdje valja da država 
priskoči u pomoć, t. j. da asocijacijama posudi nuždni kapital, na 
koji se može osigurati, jer te asocijacije ne traže diela nego od 
onoga dobitka, što će ga pomoću toga kapitala priraditi. — Da 
se pojedine asocijacije uzmognu očuvati od kriza, morale bi stupiti 
u neku vrstu kartelističke sveze. ■— Dužnost je države, da priskoči 
u pomoć radničkim asocijacijama, jer je njezina zadaća i svrha, da 
podpomaže i omogućuje kulturni napredak Čovječanstva. Ali dok 
je vlada u rukama posjedujućih klasa, dotle ne će te klase do¬ 
pustiti, da vlada pomogne radniku. S toga valja da si radnici pri¬ 
bave utjecaj na vladu, da njezinu vlast upotrebe u svrhu provedbe 
ovakovih socijalnih reforma. Zato je praktični cilj najbližeg rad¬ 
ničkog nastojanja taj, da si izvojšte obće izborno pravo, da uz¬ 
mognu u što većem broju poslati radničkih zastupnika u parla- 
menat, gdje će ovi želje radnika zagovarati i provesti. 

Otobitom žestinom obara se Lassalle na nauke manchesterske 
škole, Što ih je razvio Prince-Smith, u kojima se traži podpuna 
sloboda za ekonomski rad pojedinaca i u kojima se već unapried 
baca krivnja nastradalih na njih same. A kada je jedan pristaša 
ove Škole, naime Schulze-Delitsch, pozvao radničtvo, da si samo 
pomogne štednjom i umjerenošću, obori se na nj Lassalle svom 
žestinom svoje zagrižljive ironije. Knjigu, u kojoj je Schulze- 

Đelitch dao radnicima ovakove savjete, nazvao je sam „radničkim 
katekizmom 44 . Schulze je gotovo od rieči do rieči preveo francuz- 
koga manchesterliju, pa mu Lassalle piše poslanicu pod naslovom: 
„Gospodin Bastyat-Schulze plemić od Delitscha, ekonomski Julijan, 
ili kapital i rad.“ — Već u samom naslovu sadržana je ujedljiva 
ironija, jer mu se pridjevkom „Bastyat“ već spotiče plagijatstvo, 
a pridjevkom „plemić od Delitscha 44 hoće se u jednu ruku da 
iztakne, kako i on spada u onu klasu, od koje radnici ne imadu 
nikakova dobra očekivati, a u drugu ruku kako se ulaguje vlada- 
jućoj manckestersko-liberalnoj kliki, e bi mu ona udielila plemstvo. 
Sam bo Schulze nije bio plemić, već je nosio pridjevak „Delitsch“ 
po svom rodnome mjestu, i to za razliku od suvremenoga Schulze- 
Gavernitza. 

No vratimo se na samu poruku Lassalleovu, u kojoj se 
ovako izrugava Schulzeovu savjetu o štednji, kojom da su i ka¬ 
pitalisti došli do svoga blaga, pa se štednja, odricanje i pregaranje 
savjetuje i radnicima, da i oni postanu kapitalistima. Evo, što Las¬ 
salle na to: „GlavniČni profit je plaća za pi’egaranje! A evropski 
milijunari, askete i indijski pokajnici, sve sami svetci, što po stu¬ 
povima na jednoj nozi stoje, nagnu gornje tielo napred, pa blieda 
lica izpruže ruku s tanjurićem i prosjače, e bi ih narod nagradio 
za njihovo pregaranje! A posred njih na najvišem mjestu izmedju 
svib pokornika kao glavni patnik i pregaralac kuća Rothschildova! 
To je eto položaj družtva! Ali samo kako to, da ja to nisam mo¬ 
gao opaziti! — Ta da to bude rekao tko drugi, n. pr. kakav 
bankir, ali baš vi, moj gospodine! Kakav ste vi morali biti raz- 
sipnik i požđeruh cieloga svoga života, jer mi prijatelji o vama 
vele, da vi u obće ni nemate kapitala, pa bi se i osrednji bogati 
bankir ustručavao, da onoliko, koliko je navikao trošiti za priličan 
ručak, dade u ime godišnje nagrade za odricanje svoga (t. j. ka¬ 
mate), toliko vi toga da potrošite! Pa istom ti radnici, kakvi mora 
da su to tek pijanci i gladni požderusi, koji negdje potajice imadu 
svojih villa, zaselaka, milostnica, gdje sigurno drže svoje orgije, 
budući da ama baš nikakve nagrade i naplate u ime svoga pre- 
garanja ne pobiru! Ali šalu na stranu, jer se ovdje nije moguće 
Šaliti . . . Vrieme je, dapače već skrajnje vrierne, da se piskutljivi 
glasići tih eunuka zatome gromornim glasom gruboga basa! Ta 
je li se ikada što slična čulo, da bi se profit od glavnice . . . one 
glavnice, koja je nekakva spužva, što prirad i znoj radnikov u 

sebe upija ... da se ta glavnična dobit predstavlja radnicima kao 
neka nagrada za njihova odricanja i pregaranja! Pa još ima netko 
drzovitosti, da se radnicima, onim kukavnim i oskudnim radnicima, 
dobaci neopisivo ruglo i pogrda u lice! Zar ne ima više savjesti 
na svietu, pa zar je i sam stid već rneđju životinje pobjegao? I to 
toliko poživinčenje puka već se je s tolikim uspjehom provelo, da 
radnici tu porugu najstrpljivije podnašaju! Zašto nema zakona, 
kakove kazni za ovakove stvari ? Svjetska povjest ne poznaje ni 
jedne toli nizke i kukavne licemjernosti, kao što je ova.“ 

Evo ovo je program Lassalleova socijalizma. Sto se njegove 
praktične vriednosti tiče, za to bi mogli navesti rieči kneza Bis- 
marcka, koji je jednom zgodom rekao: „Podieljenje državnih sred¬ 
stava za produktivne udruge jest stvar, o kojoj se ja ni danas 


nisam uvjerio, na »i ona nesnouna. 

Lassalle ova socijalna stranka nije bila dugoga vieka. God. 1864. 
na 31. kolovoza umre Lassalle od rane, što ju je dobio u dvoboju. 
Poslije njegove smrti razpade se njegova stranka u frakcije, čemu 
su bili poglavito krivi nespretni predsjednici. Poslije njegove smrti 
postade predsjednikom neki Bernard Becker, čovjek surov i nezna¬ 
lica, koji nije mogao podnašati ništa, što je odavalo naobrazbe i 
duha. Iza njega postade predsjednikom malo bolji čovjek, neki 
Toleke, koji je običavao predsjedati s omašnom toljagom u ruci. 
Poslije ovoga postade predsjednikom neki Perl, koga su sami soci¬ 
jalisti nazivali glavnim smeten jakom. Na sreću stranke postade 
predsjednikom neki I. B. v. Schweitzer (1867.—1872.), koji je stajao 
na čelu stranci upravo u ono vrieme, kad joj je najveća pogibao 
zaprietila od privrženika Marxovih, kojima su bili u Njemačkoj na 
čelu Liebknecht, književnik iz Lipskoga, i Bebel, tokarski majstor 
odande. Domala proguta ipak Lassalleovu stranku radikalnije soci¬ 
jalističko krilo Marxove boje. Ali ipak zato još u dva kongresa 
socijalističke stranke u Njemačkoj čvrsto izbija na površinu upliv 
Lassalleovaca. 


da hi hi!« nfishodna. 


Kako se je dalje socijalizam u Njemačkoj razvio, o tom je 
govor ondje, gdje je rieč o internacionalki. 

V. Socijalizam u austro-ugarskoj monarkiji. Vi¬ 
djeli smo, kako je u Englezkoj i Francuzkoj već krv tekla tamo 
u tridesetim godinama sbog socijalističkih uzroka, a u Njemačkoj 
još se nije ni sanjalo o kakovim socijalistima. Tri je desetgodišta tre¬ 
balo, dok je shvaćanje za ovakove stvari prešlo preko Rajne i Kanala. 

Kada se je jednom u Njemačkoj pojavio socijalizam, onda 
mn nije bilo težko prodrieti u našu monarkiju. Mi stojimo u odveć 
tiesnom saobraćaju sa susjednim carstvom, ne samo geografski, 
nego i u kulturnom i socijalnom pogledu, a da bi nam kakova znat¬ 
nija pojava mogla ostati sakrita. I tako se dogodi, da još nije 
prošlo niti jedno desetgodište, odkako se u Njemačkoj konsolidovala 
socijalistička stranka, i već se u našoj monarkiji pojavlja omaŠan broj 
socijalističkih družtava. Godine 1879. mogahu se austrijski socijalni 
demokrati pohvaliti brojem od 202 družtava, koja su imala manje 
više dosta veliki broj članova. A kako se je ta struja kod našega 
radničtva hitro širila, vidi se odatle, što je već sliedeče godine po¬ 
rastao broj socijalno demokratskih družtava na 224. A bilo bi ih još 
i više, da nije policija od god. 1879.—1880. veliki broj družtava 
razpustila. Po broju družtava na prvome mjestu stoji Češka sa 66 

družtava, Beč sa 33 dražtva, a u samom Tirolu, gdje bi to čovjek 

najmanje očekivao, ima 12 družtava. 

Ovo je samo austrijska polovina bez Ugarske, koja nipošto 
nije zaostala za svojom družicom s onu stranu Litave. Na kon¬ 
gresu, što se držao u Pešti u mjesecu svibnju god. 1880., nadje se 
111 odaslanika, koji su zastupali 152 družtva. 

Ovako brzomu širenju socijalizma u Austriji bila je kriva sama 
vlada. Liberalni regim htio se poslužiti socijalistima protiv kleri¬ 
kalizma, pa je sam povećao broj socijalnih družtava. Liberalni je 

regim mislio, da će moći izrabljivati socijaliste, učinivši ih svojim 
oružjem, da ga odbaci kao izciedjeni limun, kad ga ne bi trebao. 
Austrijski državnici odlikuju se po staroj navadi kratkovidnošću, 
pa tako nisu ni ovdje opazili, da socijalizam ima svoje posebno ko- 
renje, svoj posebni život, neodvisan od vlade. 

Kada je brzi porast socijalne demokracije i njezinih družtava 
otvorio oci bečkoj vladi, tada ona udari u druge diple, te poče to¬ 
liku strogost upotrebljivati protiv socijalista, kolikom ih je prije 
blagosti i popustljivosti gladila. 

Socijalisti u Ugarskoj imadu dva lista, jedan njemački i jed^n 
magjarski, koji u Pešti izlaze; osim toga imadu jednu mjesečnu 
smotru, koja se tiska u Požunu. Ove novine doduše ne dopiru na 
ladanje, ali ondje ih zamjenjuje strahoviti agent: lihva, koja se ondje 
u nečuvenom stupnju tjera. Ovaki lihvom izsisani seljak vrlo je 
sklon socijalističkim naukama o oslobodjenju osiromašilik klasa iz 
njihova zdvojnog položaja. Jedan dopisnik „Kršćansko-socijalnih 

listova" (1882., svezak 4.) piše o množenju socijalizma u monar- 
kiji ovako : 

„Organizacija socijalno-đeinokratske stranke u Austriji stoji 
na početku god. 1882. u glavnom na istom stupnju, kao i na po¬ 
četku predjašnje godine. Mjesto nekoliko razpuŠtenih družtava pojavi 
se više s nova utemeljenih, mjesto obustavljenih listova bude ih 
nekoliko novih osnovano, stari vodje pojavljaju se na čelu pokreta, 
isti govornici zastupaju u mnogobrojnim javnim skupštinama na¬ 
čela stranke, isti spisatelji rade u Štampi istim sredstvima, kao i 
prije, te gotovo s istim uspjehom, kao u god. 1880., bude u god. 
1881. Čvršća organizacija stranke provedena u unutrašnjosti i do¬ 
vedena u tjesniju svezu sa internacionalnom socijalnom demokraci¬ 
jom, a napokon se nastoji, da se pokret prenese preko radnika na 
zanatlije i seljake". 

A sada dalje pripovieda dopisnik, s kojih razloga pada srednji 
stališ u mreže socijalne demokracije: „U ostalom dvie su stvari, 
koje u našem cielom srednjem stališu medju gradjanima i seljacima 
od godine do godine rastu sve to većma i sve to strašnijim na¬ 
činom: Sve to veći zahtjevi života kraj sve to veće materijalne kul¬ 
ture i propadanja kršćansko-religijoznoga mišljenja i života. Tako 
ovo od godine do godine u velike samo otežcava socijalno pitanje i 
socijalnu pogibao, bez obzira na to, da li organizacija socijalne 
demokracije raste, ili pada". 

Već pet godina proganja bečka vlada socijalnu demokraciju, pa 
ipak se osjeća prinuždenom, da početkom god. 1885. predloži rajhs- 
ratu zakonski predlog protiv socijalista. Pri obrazlaganju toga za¬ 
konskoga predloga prizna vlada, „da je izkustvo pokazalo, kako su 
socijalno demokratske ideje u Austriji odveć proširene, a da bi se 
mogle zagraditi običnim sredstvima 14 . — U isti pak čas rade au¬ 
strijski manchesterlije bezobzirno na svom programu, te izazovu u 
mjesecu lipnju iste godine (1885.) u Brnu u Moravskoj štrajkove 
i burne izgrede radnictva svojim bezobzirnim i prekomjernim zah¬ 
tjevima. 

Medjutim nastade aiedju austrijskim socijalistima neki mir. Bit 
će tomu u prvom redu razlogom proces čišćenja, koji se je porodio 
u samoj stranci (bilo je tu naime kraj umjerenih kolektivista i ne¬ 
obuzdanih anarhista). Osim toga stalo se je i narodno zastupstvo 
zanimati za položaj radničtva i razpravljati o zaštitnim zakonima 
za radničtvo. Ozbiljni ljudi medju socijalistima, kojima je bilo do 

triezna rada, čekali su na posljedice zakonodavnoga rada, pa su miro¬ 
vali. Ali ljudima, kojima je bilo pod svaku cienu do rovarenja, kao 
Što su oni, koji su se sakupljali u uredničtvu tadanjeg oficijelnog 
internacionalkinog organa „Socijaldemokrata", već su unapried sve 
odsudili, što će zakonodavstvo zaključiti. Socijalističke agitacije po- 
stadoše ponešto manje bučne, ali zato ipak nisu jenjale, Što je dalo 
povoda, da su mnoga družtva bila razpuštena, a mnoga se sama 
razišla. Ali zato se socijalni demokrati odštetiše u družtvima za pod- 
poru bolestnih i invalida. Ova se družtva razŠiruju po cieloj mo- 
narkiji, te su u brzo brojila preko 100.000 Članova, koji su pogla¬ 
vito pripadali socijalnoj demokraciji. 

God. 1886. bude odkrit nekakav anarhistički komplot, koji 
dade izliku vladi, da je malo oštrije stala postupati sa socijalde¬ 
mokratima. Sada se je mislilo, da je socijalizam u Austriji na umoru, 
kad je bečki odaslanik na kongresu u Parizu, koji se je obdržavao 
14. srpnja 1880., izviestio, da se je socijalistički pokret upravo od 
god. 1886. „iznova počeo razvijati". Dalje izvješćuje isti odaslanik 
bečkih socijalista, — čudne li ironije! — Židov i milijunar Adler, 
da je mnogo muke stajalo, dok su se nutarnje razmirice izravnale. 
Osim toga da je bilo razlogom zastoju u razvitku socijalizma u 
Austriji to, što nema zakona o družtvima, ograničenje štampe i 
kolportaže, narodnostne i jezične razlike, vrlo nizki stupanj na¬ 
obrazbe i utjecaj zakonodavstva na poboljšanje radničkoga stanja, 
te da su ovi zakoni, premda manjkavi, bili od nemaloga upliva. 

Ako je Adler pripoviedao, da je socijalna demokracija god. 
1886. novim životom uzživjela, nije krivo izviestio; jer kongres, koji 
se je god. 1888. obdržavao u Hainfeldu, dao je tomu nedvojbena 
dokaza. Na kongresu se sastalo 67 odaslanika, od kojih je poslao Beč 

V 

22, Donja Austrija 5, Gornja Austrija 5, Salzburg 1, Štajerska 6, 
Koruška 2, Kranjska 2, Tirolska 2, češka 10, Moravska 10, Slezka 
1, Galicija 1. K tomu je nadošlo još 30 gostova. 

Kako se odatle vidi, socijalna demokracija pretrpjela je ipak 
neki poraz, sudeći barem po broju odaslanika i po broju družtava. 
Tako je u češkoj spao broj sa 65 na 10, a u Beču sa 33 (god. 
1880.) na 22. Uza sve to nije se mogao omalovažiti ovaj kongres, jer 
je dokazao, kako je već daleko u sve austrijske pokrajine prodrla 
socijalna demokracija, kraj svih zapreka nutarnjih i vanjskih. Na 
ovom kongresu kano da se je stranka iznova konstituirala. Prvi 
članak načelnoga programa kaže: „Socijalno-demokratska radnička 

stranka jest medjnnarodna stranka. Ona zabacuje sva preimućtva 
narodnosti, rada, porietla i imetka. Ona izjavljuje, da borba protiv 
izrabljivanju radnika mora biti internacionalna, budući da je i 
izrabljivanje internacionalno 

Valja znati, da su se u ovo vrieme Činile priprave u čitavom 
svietu za medjunarodni socijalno demokratski kongres, koji se je 
imao sliedeće godine sastati u Parizu prigodom svjetske izložbe. 
Kakove je zaključke stvorio taj kongres u Parizu, to će Čitatelj 
naći na onome mjestu, gdje se govori o internacionalki. Na ovome 
mjestu spominjemo samo to, da je austrijska socijalna demokracija 
na svom kongresu u Hainfeldu (1888.) stvorila u glavnom iste za¬ 
ključke, koji su godinu dana kasnije bili primljeni na parižkom 
kongresu kao program za svekoliko medjunarodno radničtvo. 


God. 1889. brojila je socijalna demokracija u Austriji 


Iron "U 


8—9 listova i Čitavo čislo perijodičnih listića. Poslije toga znatno 
se je umnožio broj socijalističkih članova u svim zemljama Austrije. 


* 

* * 

0 socijalnoj demokraciji u Ugarskoj izvješćuje nas do¬ 
pisnik „Socijal-deinokrata u u broju od 20. travnja 1889. ovako: 

„Dok inače posvuda, gdje je moderni industrijalizam predjašnji 
mali obrt pomalo uništio, socijalna demokracija pokazuje moćni po¬ 
rast, a njezini se redovi od dana do dana sve većma novim borcima 
napunjaju, mora se u Ugarskoj na žalost opaziti neki nazadak u 
pokretu radničtva, nazadak, koji se tim više mora požaliti, što bi 
se ikoliko energičnom agitacijom mogli postići znatni rezultati. Za 
to zgodna proletarijata ima dosta i u glavnom gradu i na ladanju. 
Ta eno je sama statistika utvrdila, da 90% ugarskoga pučanstva 
spada u same proletarce, koji ništa svoga nemaju, do li radne snage, 
koju pod svaku cienu moraju prodati. (Ovo je valjda socijalistička 
statistika!) Tako ima u Ugarskoj Čitavih predjela, gdje popriečna 
plaća radnika s malim izuzetcima ne iznaša više od 40 nvč. na dan; 
slučajevi, gdje se pače samo 10 nvč. dnevne nadnice plaća, ne 
spadaju takodjer u riedkost. U samom glavnom gradu doprlo je 
proletarizovanje pučanstva već do tolikoga stupnja, do svaki deseti 
stanovnik stanuje u podrumu, pa je uzprkos ovako žalostnim prili¬ 
kama ipak nazadak u radničkom pokretu!" 

Sada pripovieda dopisnik, da je radnički pokret zaostao, što 
je agilni agitator Leo Frankl ostavio zemlju, nakon što je odsjedio 

18 mjeseci zatvora radi nekog tiskovnog prekršaja. Stranka je u 
njem izgubila svoju najbolju silu; mjesto predjašnje jedinstvenosti 
nastao je razdor, agitacija je bila zanemarena, predavanja se više 
nisu držala, a dodir se s masama radničkog pučanstva izgubio. 
Energičkih pokušaja, da se ovomu štetnomu neradu učini kraj, nije 
nedostajalo, ali bez uspjeha, jer ono malo svjestnih drugova, koji 
su radili oko proČišćenja stranke, morali su svoju odlučnost težko 
platiti. 

Pod takvim okolnostima bit če svakomu shvatljivo, zašto se 
je na kongresu ugarske radničke stranke, Što se je obdržavao pred 
dvije godine, prihvatio takav program, koji se osniva prije na 
svemu, nego na socijalno demokratskoj osnovi. Taj je program tako 
voden, ili bolje rekuč tako ništetan, da nije vriedno pozabaviti se 
pojedinim točkama, niti o njima govoriti; neka bude dovoljno, 
ako spomenemo, da je najveći zahtjev, do koga se je kongres „sa 
smrt prezirućom hrabrosti“ usudio popeti, stojao u zahtjevu obćeg 
izbornog prava 

Ovaj izvještaj potvrdio je u glavnom odaslanik peštanskih 
socijalnih demokrata, Ihrlinger, na parižkom kongresu od 14, srpnja 
god. 1889., izjavivši, da je Pešta jedino mjesto u Ugarskoj, gdje 
se o socijalno-demokratskoj stranci može govoriti. 

Poslije toga stvar je krenula u socijalističkom pogledu to¬ 
liko na bolje, Što je koncem devedesetih godina došlo i n provin¬ 
cijalnim mjestima do ozbiljnih izgreda, kojima se je pridružilo i 
samo ladanjsko pučanstvo. 

Na istom parižkom kongresu bilo je govora i o socija¬ 
lizmu medju Slavenima. Izvjestitelj iz Češke, Hybes, izjavi uz 
živahno odobravanje drugova, da se po prvi put sada veo i medju 
Slavenima opaža visoko talasanje socijalističkoga pokreta. Kapita¬ 
listička produkcija stvorila je, kaže, nove mase proletarijata i nove 
mase biede. Proletarijat u Češkoj pocima se gibati, a da ne manjka 
pokušaja, kako bi ga ugušili. Ali pokret napreduje i bez ikakovog 
osobitog vodstva. 

Tamo od konca osamdesetih godina po čim a se internacionalna 
demokracija javljati i kod nas n Hrvatskoj, premda nemamo ka¬ 
pitalističke produkcije, koja bi narod gonila u proletarijat i biedu. 
Ali mi imađemo dosta proletarijata i biede sve bez kapitalističke 
produkcije, pa to izlazi na isto. Jer ako je proletarizovanje i eko¬ 
nomska bieda uzrok širenju socijalizma, to je sve jedno, koji sn 



96 


uzroci toj biedi. Za nas je glavno, što moramo konstatovati, da ta 
bieda biva sve to veća i da prema tomu socijalna demokracija do¬ 
biva sve to više i sve to plodnijega zemljišta za svoje sjeme. Koji 
su tomu uzroci, to ne možemo sada na ovome mjestu iztraživati. 
Ali da socijalizam uzporedo sa osiromašenjem naroda raste, tomu 
je najbolji dokaz onaj izgred, što se je pred godinu, dvie dogodio 
u Slavoniji. Sudeći po provedenoj sudbenoj razpravi bila je ta mani¬ 
festacija socijalizma iz daleka, ali vrlo dobro organizovana. Poslije 
toga stišali su se glasovi o kakovom socijalističkom gibanju većega 
stila u našoj domovini, ali odatle nipošto ne slieđi, da je jedna sud¬ 
bena razprava obratila tolike pristaše socijalizma bez ikakvih nu¬ 
tarnjih razloga. 

* 

* * 

Ovime smo izcrpli i naveli sve gospodarske i socijalne pe¬ 
gla vi ti je sustave. U današnje vrieme posvećuje doduše već svaka 
politička stranka manje ili više pozornosti razvitku narodnoga go¬ 
spodarstva; svaka uzme po koju stavku o narodnom gospodarstvu 
u svoj program. Ali čisto gospodarsko-socijalne stranke su samo 
dvie: socijalno-demokratska i kršćansko-socijalna. Valja naime 
spomenuti, da je socijalno-demokratska radnička stranka, organi¬ 
zovana u internacionaln, ponajvecma absorbirala sve ostale socija¬ 
lističke sustave, stranke i strančice. Ob ovim dvim velikim stran¬ 
kama govorimo dalje n posebnom poglavlju. 




Fran Milobar NARODNO GOSPODARSTVO (POLITIČKA EKONOMIJA) I.Elektroničko izdanje ©MH 2010 


Drugo poglavlje 


Obći pojmovi. 

§ 5. Uzroci gospodarenja: potrebe 


, ^/\ v a đ čovjek nema sredstava za postignuće svili svrha 

smo govorili odmah na početku, onda se govori o potrebi. 
Nauka o narodnom gospodarstvu bavi se materijalnom stranom 
ljudskoga života, pa zato kad ovdje govorimo o potrebama, imamo 
pred očima gospodarske čovječje potrebe. S ovoga stajališta dao 
bi se pojam potrebe od prilike ovako opisati: Potrebom nazivamo 
ono stanje, kada čovjek nema za postignuće stanovite životne (go- 
spodarske) svrhe stanovitih nužđnik sredstava. — Čovječje potrebe 
zavise ne samo o gospodarskom i klimatskom položaju zemlje, 11 a 
kojoj čovjek živi, već i o čovjeku samom, o njegovu značaju, uz¬ 
goju, kao i o odnošaju spram društva, te kulturnog, političkog, 
socijalnog i gospodarstvenog razvitka toga istoga društva. Ali ko¬ 
liko i bile te potrebe različite i koliko one i zavisile o bezbroju raz¬ 
ličitih uvjeta, to ipak ima nekih obćenitih vrsti potreba, tako da 
se mogu u neki red svrstati. 

N u ž d n e su one potrebe, koje je čovjeku već sama pri¬ 
roda nametnula, čovjek mora n. pr. jesti, negdje stanovati i ođie- 
vati se. 

Slobodne su one potrebe, koje zavise o slobodnoj volji i 
navici. Bogat AmeriČanin mora na put u „ gnjilu u i „ degeneriranu u 
Milobar: Narodno gospodarstvo. 7 

(kako oni vele) Evropu, a Englez na kontinenat (u Švicarsku). 
To je za njih. „potreba". 

Ima još i šbokakovih fizičkih i moralnih, materijal¬ 
nih i idejalnih, t. j. etičkih i intelektualnih potreba. Ta tko 
bi ih sve nabrojio, kad se mienjaju kod jedne te iste osobe sa sto 
raznih svrha i uzroka gotovo svaki dan, skoro svaku uru ! Ali svim 
je ljudima zajedničko to, što svi imadu dvie vrste potreba: životne 
i udobnostne. Međju prve spada hrana, stan, odielo; druge se pak 
ne dadu lako izbrojiti i omjeri ti. Ipak se prema socijalnim prilikama 
pojedinih društvenih razreda može od prilike proračunati, kakove su 
im i kolike su im te potrebe. A to je dosta znamenito za produ¬ 
centa, jer se on po tom ravna. 


§ 6. Pojam i vrste dobara. 

Sredstva nazivamo i „dobra u . Pojam dobra dao bi se prema 
tomu ovako opisati: Sva ona sredstva, koja služe čovjeku, da udo¬ 
volji svojoj potrebi, zovu se „dobra". 

Odatle se vidi, da je pojam dobra relativne naravi. Njegova 
vriednost ovisi o potrebi. Neko „dobro“ imade samo tako dugo 
neku vriednost, dok može služiti za udovoljenje neke potrebe. Prema 
tomu „dobro" prestaje biti ..dobro", izgubi svoju vriednost u dva 
slučaja: ili se je stanovito dobro posve pokvarilo, ili je nestalo sta¬ 
novite potrebe, kojoj je to dobro služilo. Novac za Čovjeka ima 
veliku vriednost jer njime može čovjek da udovolji bezbroju potreba. 
No izgubi li novac vriednost (zakonitim putem), kao n. pr. neka¬ 
danje banke forintače, tada je prestao biti ,,dobrom“, U vrieme 
poplave dao bi čovjek sve blago za jednu splav, samo da život 
spasi. Kada mine poplava, splav izgubi svoju vriednost kao splav, 
pa se kao drvo upotriebi. 

Po odnošaju spram Čovjeka mogu se dobra u dvie velike 
polovice podieliti: u nutarnja i vanjska dobra. Nutarnja 
čovječja dobra su ona, koja čovjek ima od naravi, koja sa mu pri- 
rodjena, ili odgojem uciepljena, ili nutarnjim (duševnim) stvaranjem 
proizvedena (talenat, znanje, misli, duševne tvorevine). Ova nutarnja 
dobra postanu vanjskim dobrima, kad ih proizvadjatelj učini pri¬ 
stupnima drugim ljudima, kada ih vanjskomu svietu na koji način 
priobci. Zato i govorimo o velikom „gubitku", kad umre kakav 

veliki produktivni glasbotvorac, ili književnik, jer se je moglo oče¬ 
kivati, da bi on bio saobćio još koje od svojih nutarnjih dobara. 

Vanjska su dobra ona, koja se iz vanjskoga svieta primaju. 
Dobra u vanjskom svietu pristupna su čovjeku ili samo u ograni¬ 
čenoj mjeri, ili u neograničenoj, gdje svaki čovjek može da do njih 
dodje i njima razpolaže. Ovakovim dobrima može čovjeka samo dobri 
Bog i mati priroda obskrbiti. Zato se ova dobra i zovu „slobodnima". 
Ona pripadaju svima, dakle nikomu; ona nisu ničije izključivo 
privatno vlastmičtvo. (Zrak, sunčano svjetlo.) No i druge stvari, 
koje nisu u neograničenoj mjeri stvorene, mogu biti pod stanovitim 
uvjetima i u stanovitim prilikama „slobodnim" dobrima. Tako n, pr. 
zemljište, šuma, drvo, voda, voće itd. smatraju se kao „slobodna" 
dobra, ako se u mnogo većoj množini nalaze, nego što ih pučanstvo 
potrebuje, gdje si svatko može od tih dobara prisvojiti, koliko hoće, 
pa uza sve to još ih preostaje. 

Cim se čovjek, ili bolje, čim se društvo na stepenicama kulture 
više penje, tim uži biva krug „slobođuih" dobara. U civilizovanim 
državama nisu danas više niti najgorostasnije šume „slobodno" 
dobro. Tu niti je siečenje drva prepušteno samovolji pojedinaca, 
niti ona zvjerad u šumi. Tako je isto i s ribama u vodi i pticama 
u zraku. Nego ako civilizacija na jednoj strani i sužuje krug 
slobodnih dobara, na drugoj strani ih opet stvara. Pomislimo samo 
na javna šetališta, javne sbirke prirodnina, slika, muzeje, knjižnice 
itd. Ovakovi zavodi i šetališta, zabavišta itd., ma da i jesu državna, 
gradska i obćinska imovina, ipak se mogu donekle u „slobodna" 
dobra ubrojiti, jer svakomu pojedincu stoje na uporabu. Ovo su 
„slobodna" dobra, ali u kulturnom smislu; ona nisu „ničija" (res 
nullius), kao ona prvo spomenuta. 

Ali narodno gospodarstvo, baveći, se vanjskim dobrima, ima u 
prvom redu na umu gospodarstvena dobra, a to su ona, koja 
nisu svakomu u neograničenoj mjeri pristupna, niti nastaju bez 
čovječje suradnje, niti mogu biti izključivim vlatničtvom svih; ova 
se dobra ne mogu pribaviti po volji i bez ikakove muke; ona su 
potrebna, pa zato i jesu „dobra". Da se do njih dodje, mora 
se promišljeno, sustavno raditi, t. j. gospodariti, pa se zato i zovu 
gospodarskim dobrima. 

Ova vanjska gospodarstvena dobra dolaze u životu pod raznim 
prilikama. Ta dobra su ili stvari (gibive ili negibive), ili o d n o š a j i, 
i to odnošaj Čovjeka spram stvari, ili spram čovjeka. 

V 

Sto čovjek ima različitije i brojnije potrebe, to si ib teže može 
sam pribaviti; pače ima dobara, koja čovjek niiždno treba, a ipak 
mu je nemoguće, da si ih sam svojom rukom pribavi. U ovakvim 
slučajevima čovjek mora tražiti pomoć svojih bližnjih, tražeći to 
dobro u drugoga i dajući mu od svoga dobra u zamjenu, što 
onaj želi. Odatle nastaje zamjena. Ako čovjek obećaje kakovu 
uslugu, ili odštetu, nastaje odatle obveza. 


§ 7. Zamjena. 

Zamjena dobara ima korien u razlikosti potreba, u razlikosti 
sposobnosti pojedinaca, te n odnošaju čovjeka spram prirode i 

V* 

družtva. Cim su ove osobne razlike veče i spomenuti odnošaji raz- 

iićitiji, tim je zamjena dobara nužđnija i veća. 

Zamjena dobara zapoČima ondje, gdje se je narod jur do nekog 
stupnja kulture popeo, gdje je već razdioba rađa započela. Kako 
smo već prije vidjeli, narodi na nizkom stupnju kulture, n. pr. 
lovački i ribarski narodi sa svojim primitivnim gospodarstvom, ne 
imaju zamjene dobara, jer nemaju potrebe za to. Pa ni poljodjelski 
narod ne poznaje s početka zamjene, dok se nalazi na najnižem 
stupnju svoje kulture, jer tu dostaje jedna kuća, jedna obitelj ili 
zadruga samoj sebi, budući da se u samoj kući priredjuje i izra- 
dj u j e sve, što za kuću treba. U obitelji, u zadruzi počima doduše 
razdioba posla, te u kući znadu svi članovi obitelji sve poslove 
(mužkarci ruužke, a žene ženske poslove), ali s vremenom se koji 
član osobito uvjesti u nekom stanovitom poslu, pa se ovakav majstor 
dade tada samo na to zanimanje i stane raditi i za svoje susjede, 
a oni mu za njegov rad davaju žitak, platno i ostale za život 
potrebne stvari. Tu je eto početak razvrstanju rada, pa ujedno i 
početak zamjene. — Mi smo već na drugome mjestu govorili, kako 
se je ta razdioba rada najprije i najbujnije razvila na dvorovima 
visokoga plemstva, svećenstva i samostana, pa se je tamo i usredo¬ 
točila zamjena dobara. Kad se je jednom rad ovako razdielio, nastala 
je zamjena dobara nuždnom, jer je jedna vrst radnika postala ovisna 
o drugoj. Ovakva neprekidna, sustavna zamjena dobara nije ništa 
drugo, nego ono, što mi danas zovemo prometom. Zamjenjivati 
se mogu samo takova dobra, koja su sposobna za zamjenu, za promet. 
Takova pak dobra ili se sama po sebi mogu prenieti na drugoga, 
da postanu vlastničtvom druge osobe, ili ih barem drugi mogu 

uživati (n pr. glasbotvorac notama saobćuje ljudima u svom duhu 
zamišljenu melodiju, slikar saobćuje sliku bojama). U svakom sluĆaju 
su ta dobra takove naravi, da ne nastaju bez Čovječje suradnje i 
da ne mogu biti bez ikakve muke svojinom svakoga. S napredkom 
kulture raste i množtvo ovakovih za zamjenu sgodnih dobara, jer 
s kulturom rastu i potrebe. 

§ 8. Vriednost. 

Zamjena dobara donosi sa sobom potrebu, da se odredi neko 
mjerilo dobara i potreba. Mi smo već prije spomenuli, da potreba 
dobru podaje vriednost, ali sama potreba nije jedina okolnost, 
o kojoj vriednost kojega dobra zavisi. Na tržištu n. pr. ima raznih 
soli, od najčistije kamene do najzamusanije zemljom i pieskom 
izmiešane morske soli, pa će od ovih vrsti najveću vriednost imati 
za kuharicu ona sol, koja će biti najzgodnija za porabu. Potreba 
dakle čini n obće neku stvar „dobrom" ; ali uporabljivostjoj 
daje posebnu vriednost. Prema tomu vriednost nije stvari priro- 
djeno svojstvo, već je vriednost samo odnošaj te stvari naprama 
svrsi. Budući da stvar može služiti raznim svrhama, to onda možemo 
govoriti i o raznim vrstama vrieđnosti. 

U gospodarstvu trebamo stvari (dobra) ili u tu svrhu, da ih 
odmah potrošimo, ili da si pomoću ovih dobara pribavimo zamjenom 
druga dobra. U prvom slučaju procjenjujemo stvar s uporabne 
strane i govorimo o uporabnoj vrieđnosti; u potonjem se 
slučaju gleda na to, kakovu će vriednost imati stvar pri izmjeni, 
pa se govori o mjenitbenoj ili prometnoj vrieđnosti. 

Nego svako gospodarstvo, koje se u istinu ekonomski, t. j 
po nekoj promišljenoj osnovi i svrsi vodi, ide za tim, kako bi nz 
što manje žrtve što bolje udovoljilo svojim potrebama. Zato ovakovo 
gospodarstvo ne će paziti jedino na to, kakovu vriednost ima koje 
dobro za uporabu, već i na to, koliko će stajati. Ovu vriednost mi 
bismo nazvali pribavnom vrieđnosti (Kostenwert). 

Uporabna vriednost kojega dobra zavisi o njegovoj kakvoći i 
kolikoći, te o većoj ili manjoj potrebi, dakle i o ćasovitim (vre¬ 
menitim) i mjestnim potrebama, t. j. neko dobro ima u nekom mjestu 
tako dugo vriednost, dok potreba nije zasićena. 

Kako se odatle vidi, vriednost se nekog dobra može sa raznih 
gledišta posmatrati, te u razne razrede i stupnjeve razvrstati, no 

glavni su uvjeti vriednosti: potreba kojega dobra, te kvalitativna i 
kvantitativna sposobnost, da toj potrebi udovolji. 

To su eto uvjeti za vriednost kod onih dobara, koja su od¬ 
red] ena za neposrednu uporabu. Malo drugačije stoji stvar kod 
onih dobara, koja si čovjek odredi u svrhu, da ih do zgode ža¬ 
ro ieni (proda), a ne da svojoj časovitoj potrebi udovolji. 

Prometnu vriednost (Tauschwert) mogu imati satno ona dobra, 
koja uz neku priznatu uporabnu vriednost mogu biti u izkljuci- 
voin posjedu neke osobe, te se mogu prenieti. Ima mnogo dobara, 
koja su u istinu vrlo potrebita, ali se ne dadu prenieti, pa zato 
nisu ni sgodna za zamjenu. U drugu ruku ima opet takvih do¬ 
bara, koja bi bila sgodna za zamjenu, dala bi se prenieti, ali ne¬ 
maju uporabne vriednosti, ili ih ima toliko, da ih svaki čovjek 
može uzeti, svakomu su pristupna (n, pr. „slobodna* 4 dobra). 
Vriednost dakle kojega dobra, obzirom na zamjenu, zavisi i o po- 
težkočama, kojima se dolazi do toga dobra (ne smiju biti „slo¬ 
bodna* dobra), te o tom, mogu li se u istinu zamieniti, t. j. pre¬ 
nieti i u izkljiiČivi posjed predati. A povrh svega toga dolazi na¬ 
ra ysk i kao bitni uvjet i potreba, jer bez ove ne može biti ni upo¬ 
rabne vriednosti, a još manje mjenitbene. 

Kako se odavle vidi, mora neko dobro imati više uvjeta, da 
bude sgodno za zamjenu, da bude imalo veću mjenitbenu ili prometnu 
vriednost, nego ono dobro, koje je odredjeno za neposrednu upo¬ 
rabu. Odatle sliedi, da je prometna vriednost podvrgnuta mnogo 
većim promjenama, nestalnosti i talasanju, nego uporabna vriednost. 

Narodi na primitivnom stupnju kulture i gospodarstva ili u 
obće ne imaju zamjene dobara, ili ako je imaju, zamjenjuju dobra 
u naravi (robu za robu). A odatle sliedi, da se pri takovoj zamjeni 
pazi u prvom redu na uporabnu vriednost dobara, jer se zamjenjuju 
samo onakve stvari, koje jedna ili druga strana potrebuje za ne¬ 
posrednu uporabu. Prema tomu prometn a vriednost nije poznata 
niti na nižem stupuju zamjene, a kamo li na nižem stupnju go¬ 
spodarstva. Prometna vriednost nastaje ondj e, gdje se je zamjena 
digla već do veće savršenosti, do prometa. U današnje vrieme, 
gdje se je podigao promet i kultura do velike savršenosti, mjere 
se dobra više prema prometnoj, nego uporabnoj vriednosti. 

§ 9. Imetak. 

Sbroj svih gospodarskih dobara, što spadaju u vlastničtvo 
koje fizičke, ili juristiČke osobe, nazivamo njezinim imetkom. Ne¬ 
čiji imetak, ili njegova veličina, može se odrediti absolutno, ili 
relativno. Absolutna količina imetka odredi se tako, da se odredi 
vriednost svih dobara, što pripadaju k ovomu imetku. Vriednost se 
računa obično prema prometnoj vrieđnosti. -— Relativna količina 
(vriednost) imetka proračuna se tako, da se od absolutne vrieđnosti 
odbiju popriečne potrebe gospodareve, pa se onda ovaj preostatak 
omjeri o osrednji imetak socijalno jednako stojećih osoba. — Iz 
odnošaja imetka naprama gospodarevim potrebama mogu se odrediti 
pojmovi siromaštva, blagostanja i bogatstva. Gdje su potrebe gospo¬ 
dareve veće, nego imetak, t. j. gdje dohodak imetka ne dostaje, da 
podpuno pokrije potrebe, tu velimo, da vlada siromaštvo; gdje pak 
izmedju imetka i potreba obstoji pravedan ođnošaj, tu se govori o 
blagostanju. Gdje je imetak daleko veći od potreba te izgleda ugle¬ 
dan i onda, ako se omjeri s imetkom drugih osoba na istom soci¬ 
jalnom stupnju, to zovemo takav imetak bogatstvom. 

Nego nijedna procjena imetka nema trajne vrieđnosti, već 
samo časovitu, koja vriedi samo za neko vrieme. U jednu ruku 
mogu se potrebe sad povećati, sad umanjiti; a u drugu može se i 
vriednost, budi uporabna, budi prometna, kod mnogih dielova imetka 
promietiti. A i način gospodarenja mnogo odlučuje, kakovu vried¬ 
nost ima, ili bi mogao imati koji imetak. 

Tako eto procjenjuje ekonomska znanost imetak pojedinaca, 
privatno gospodarstvo. A kako stoji stvar s narodnim imetkom? 

Kao što kod pojedinih ljudi, tako se može govoriti i kod 
narodnog imetka o bogatstvu i siromaštvu. Razlika je samo u 
tom, što kod pojedinaca odlučuje poglavito količina imetka, a kod 
cieloga naroda odlučuje uz količinu dobara i njihovo razdieljenje. 
Tako ne može da bude govora o kakvom blagostanju naroda, 
g d j e je veći dio narodnog imetka sgrnut u rukama šačice gavana, 
a manji dio zapada milijune ostaloga naroda; gdje na jednoj strani 
zlatna oligarhija u slasti orgije slavi, dok na drugoj strani pau- 
perizatn milijune naroda raztače. — Ovime ne ćemo da reknemo, 
e je nesreća, ako u narodu ima bogatuna; već mislimo reći, da je 
nesreća, gdje u narodu nema srednjega imućnoga stališa. Svakako 
je najbolje razdieljenje ondje, gdje se pokazuje neko postepeno blago- 

stanje od najnižega razreda do najvišega. Zato je sveta dužnost 
države brinuti se za blagostanje svih slojeva naroda. Od države se 
ne može zahtievati, da provede jednakost medju svojim gradjanima ; 
od nje se ne može ni to zahtievati, da podieli vlastničtvo nad do¬ 
brima, da uzme od bogatih, pa njihovo podieli medju siromahe. 
Ali od države se smije zahtievati, da omogući i zajamči svakomu 
dostojnu naplatu sgodnim uredbama. Medju pojedinim gospodarskim 
hrpama bilo je i bit će uviek borbe, ali pri tom ne smije država 
stajati prekrštenih ruku, kako to nauča ponajvećma manchesterska 
škola sa svojim: „Laisser faire, laisser passer“, te gledati, kako 
jedan dio društva pada žrtvom drugomu dielu. Svi dielovi društva 
sastavni su dielovi jednoga naroda, jednoga državnoga organizma, 
pa ako se zato jedan dio odveć razvije na račun drugoga, tada 
mora drugi okržljaviti, a to Škodi cielomu državnom organizmu. 
Država pak, kao jedinstveno tielo, mora da ima pred očima bla¬ 
gostanje cieloga tiela, cjelokupnoga naroda. 

Narodni imetak, rekli smo, može se cieniti upravo kao i 
imetak pojedinih ljudi. Dakle tu se može mjeriti absolutno i rela¬ 
tivno bogatstvo naroda. Absolutno je bogat onaj narod, u kojega 
je količina dobara absolutno velika, bez obzira na odnošaj narodnih 
potreba prema toj količini dobara, bez obzira na druge države i 
na odnošaj, kakav vlada izmedju količine dobara i narodnih po¬ 
treba u tim državama. Nego ovakova absolutna procjena nema 
osobite, a nikakve praktične vrieđnosti. Mnogo više vriedi relativna 
procjena i relativno bogatstvo naroda, t. j. ono bogatstvo, koje još 
preostaje preko svih narodnih potreba i koje se u omjerivanju 
spram bogatstva drugih država ugledno pokazuje. Stoji li ovakovo 
relativno bogatstvo absolutnom narodnom bogatstvu o boku. tada 
istom postaje narodno bogatstvo političkim faktorom, političkom 
moći, koja može da napram vani imponuje. 

Imetak pojedinaca obično se cieni po prometnoj vrieđnosti poje¬ 
dinih sastojnih dielova toga imetka; narodni imetak naprotiv ne valja 
cieniti po prometnoj, već po uporabnoj vrieđnosti. Jer kada bi se 
narodni imetak po prometnoj vrieđnosti njegovih sastojnih dielova 
računao, tada bi ostali gotovo najvažniji sastojni dielovi narodnog 
imetka izvan računa, kao n. pr. luke, uređjene plovne rieke, razni 
drumovi itd. Ako je možda koja grana narodnog imetka veća pro¬ 
metnom vriednošću, nego uporabnom, tada i narodni imetak time 
ništa ne gubi, već se to broji samo kao čisti prirast vrieđnosti. 

Da se narodni imetak uzmogne barem približno procieniti, 
valja paziti na sliedeće okolnosti, koje nam pri ocjenjivanju kao 
kažiput služe: 1. Prilično udobno stanje nižega sloja pučanstva.—- 
Ovo u svim državama sačinjava pretežnu većinu naroda. Zato mora 
biti i veliki dio narodnog blaga u rukama ovoga diela pučanstva, 
ako se kod njega opaža kakovo blagostanje. — 2. Množtvo skupo¬ 
cjenih gradja i gradjevina, sustavno provadjano poboljšanje zem¬ 
ljišta, kao Što je to umjetno natapanje i odvodnja, razni putevi i 
ceste, brojni humanitarni i naučni zavodi. — 3. Isto tako odavaju 
narodno blagostanje sjajna s velikim troškovima skopčana poduzeća 
pojedinih državljana u privatne svrhe (samo ta poduzeća i ti troš¬ 
kovi moraju biti ekonomski razboriti, a ne kakova razsipnost), kao 
i slična poduzeća države u javne svrhe. — 4. Jednako svjedoče za 
narodno blagostanje i česta velika plaćanja u prometu, te posudji- 
vanje novca inozemnim dužnicima. (N. pr. francuzki državljani po¬ 
zajmljuju novac Rusiji; belgijski novčari pozajmili su novac mnogim 
austrijskim i talijanskim gradovima.) 

To su eto točke, po kojima se narodni imetak prosudjuje. 
No naše je mnienje, da se u prvom redu ima pitati: u kakovom 
se stanju nalazi onaj razred pučanstva, koji je u državi brojem 
najpretežniji. Ako je ovaj razred imućan i ikoliko prosvietljen, lako 
će stvoriti sve one ostale uvjete; ako je pak ovaj dio pučanstva 
biedan, tad sve one ostale oznake nisu nego varka. — K tomu 
valja takodjer posvetiti pažnju i prosvjetnom stanju naroda. To je 
takodjer kapital, premda se ne da niti po prometnoj niti po upo¬ 
rabnoj vrieđnosti odmjeriti. Mi bismo se pače usudili uztvrditi, da 
je ovo najveće narodnje bogatstvo te izvor svemu ostalomu bogat¬ 
stvu. Neka se samo sjeti čitatelj, što je sve preživjela Francuzka 
tamo ot Ljudevita XIY. pa do godine 1872., pa gle, taj narod ne 
zaosta niti u prosvjeti, niti u gospodarstvu ni za kojim prosviet- 
Ijenim narodom, boji je možda u boljim prilikama dva vieka živio. 
A eto u Rusiji vlada siromaštvo, premda ruski narod nije od 
viekova tolikih i takovih krvarenja i invazija pretrpio, kao fran¬ 
cuzki. A što da se rekne tek o Turskoj, koja jedva kamate plaća 
za ratnu odštetu, dočim je Francuzka četiri puta veću odštetu za 
koje dvie godine izplatila! A zašto? Zato, jer je prosvietljeni fran¬ 
cuzki narod imao u svojoj prosvietljenosti kapital, kojim je iz¬ 
ravnao sve nedostatke, što su zle kobi naniele njegovu gospo¬ 
darstvu. 



Fran Milobar NARODNO GOSPODARSTVO (POLITIČKA EKONOMIJA) I.Elektroničko izdanje ©MH 2010. 



Treće poglavlje. 

O produkciji dobara i njenim faktorima. 

§ 10. O produkciji u obće. 

«o g je čovjeka obdario nekim nuždnim dobrima u obilnoj mjeri. 

Takova su dobra sunčano svjetlo i topli ua, zrak, voda i zemlja. 
Ali sve ovo ne udovoljava Čovječjim potrebama. Veliko množtvo 
dobara mora čovjek sam svojim umom i svojom rukom priraditi. 
Ona djelatnost, kojom si čovjek ta dobra stvara i priradjuje, zove 
se priradnja ili produkcija („proizvodnja 14 ). Prema tomu rekli bismo: 
produkcija je stvaranje gospodarstvenih (ekonomskih) dobara čo¬ 
vječjim sudjelovanjem. 

Produkcija sa Iržaje u sebi dva momenta: tehnički i gospodarski. 
Zato podpuno uspjela produkcija mora tehnički i ekonomski uspjeti. 
Mjesto dugoga opisivanja neka jedan primjer razjasni svu razliku 
medju obim nazivima i njihovim sadržajem. Čizmar A napravi za 
gospodina B dobre čizme, koje pristaju, kao da su na nogu „sali¬ 
vene^. B je vrlo zadovoljan s čizmama, pa ih primi. Ovdje je pro¬ 
dukcija tehnički podpuno uspjela. No gospodin B mjesto da 
čizme odmah plati, obeća, da če ih platiti „na prvoga', pa me- 
đjutim ode u Ameriku, ne plativši čizmaru ni novčića. U ovom je 
slučaju produkcija uza svu tehničku uspjelost ekonomski skroz ne¬ 
uspjela. Produkcija bi bila ekonomski uspjela onda, kad bi čizmar ’ 
bio dobio takovu naplatu, da bi ova sadržavala: 1) sav novac, što 

ga je Čizmar dao za koža i druge stvari, što za priugotavljanje či¬ 
zama trebaju; 2) naplatu za muku i vrieme (rad), što ga je trebao, 
dok je čizme izradio; 3) odštetu za izrabljivanje svoga alata; 4) ka¬ 
mate na novce, što ih je uložio u kožu potrebnu za Čizme; 5) neki 
manji ili veći pretiČak (dobitak) povrh svega predjašnjega. Mjesto 
čizmara možemo pomisliti i kakovog velikog industrijalca, n. pr. 
tvorničara sukna, koji hoće da priugotovi sukna u vriednosti od 
jednog milijuna kruna. Ovaj tvorničar računat će ovako: Tekući 
kapital, što ga je uložio u vunu, od koje će se napraviti sukno, 
iznaša n. pr. 500.000 K; kamati na ovu glavnicu po 4°/ 0 na tri 
mjeseca (jer tako dugo traje, recimo, izradnja) iznose 5000 K; iz¬ 
rabljivanje strojeva iznosi, recimo, 1000 K; plaća radnicima 100.000 
K. U cieli posao uložio je tvorničar dakle glavnicu od 606.000 K, 
a roba mu poslije jedne godine dana unese jedan milijun kruna. 
U ovoj svoti sadržane su sve gore spomenute skrižaljke, te kamati 
od 606,000 K na godinu dana (24.000), njegov tehnički rad (nadzor, 
računanje itd.) za godinu dana (n. pr. 24.000 K). Ostane tada još 
oko 300.000 K, u kojima je sadržana tako zvana riziko-premija i 
Čisti dobitak. U ovom je slučaju produkcija ekonomski vrlo dobro 
uspjela. No neka se sva zaliha sukna proda istom nakon pet go¬ 
dina, i to tek za 700.000 K, tada težko da će se tvorničar pohvaliti 
ekonomskim uspjehom uza sve to, što je namirio sve troškove pro¬ 
dukcije i kamate od tri godine na uloženi kapital, jer je sav njegov 
rad i riziko-premija tako malena, da bi on bio više zaslužio, da je 
bio poslovodja u tudjoj tvornici, dakle kao radnik, nego što je za¬ 
služio ovako, kao svoj tvorničar. 

Iz ovih se primjera može vidjeti, da se neka produkcija po¬ 
kazuje ekonomski tim većma uspjelom, čim manje vremena, rada i 
pripomoćnih dobara iziskuje njezin tehnički uspjeh. 

Kod produkcije govori se uz tehničku i ekonomsku stranu 
još i o produktivnosti i rentabilnosti produkcije. 
Produktivna (plodonosna) je svaka produkcija, koja stvara nova 
dobra za udovoljenje stanovitih potreba. Ovo sasvim odgovara gore 
opisanom „tehničkom uspjehu". Svaka tehnički uspjela produkcija 
jest produktivna, jer stvara nova dobra, koja udovoljuju svojoj svrsi 
baš zato, što su uspjela. A jer je produkcija uspjela, zato su se iz 
nje porodila nova dobra. 

Još jače se podudaraju pojmovi „rentabilnost produkcije u i 
„ekonomska uspjelost u njezina. Rentabilna je naime ona produkcija, 

koja odbacuje rentu, t. j. stanoviti čisti dohodak; a „ekonomska 
uspjelost“ produkcije stoji u tom, da produkcija uz namirenje svih 
svojih troškova odbacuje još i Čisti dobitak. To dakle za pravo nije 
drugo, nego samo druga rieČ za iste pojmove. 

Sada se samo pita, da li je svaka produkcija rentabilna i je 
li renta plod produkcije; dakle: u kojem odnošaju stoji produk¬ 
tivnost prema rentabilnosti ? 

Svaka je produkcija — a i mora biti — manje ili više pro¬ 
duktivna, ili o produkciji ne može da bude govora, jer svaka pro¬ 
dukcija mora da iznese na sviet više ili manje, bolje ili lošije robe. 
Nego za producenta (tvorničara, rukotvorca) ima veću vriednost to, 
da mu produkcija bude rentabilna. A produkcija je rentabilna onda, 
kad se izpune svi oni uvjeti, što smo ih spomenuli kod „ekonom¬ 
skog uspjeh a“ produkcije. Najmanju mjeru (minimum) rentabilnosti 
donaša produkcija, ako produkti namiruju sve njezine troškove i 
osobni rad producentov. Ovo je tako zvano zastoj no stanje (stag¬ 
nacija) u produkciji, jer se imetak producentov, ako se baš i ne 
umanjuje, ne povećava, a riziko uviek traje. Zato se ovo stanje u 
produkciji i zove zastojnifn, te je redovito prielazno, t. j. za neko 
vrieme ili mora produkcija postati rentabilnom, ili će producent 
prestati dalje raditi, te glavnicu na kamate uložiti. U ovom slučaju 
ima barem jednu brigu manje: stresao si je vječni riziko s ramena. 
Odatle eto sliedi, da sa produkcijom mora bezuvjetno biti 
skopčana i rentabilnost, ili produkcija inače ne može da 
obstoji. 

A sada se može pitati, mora li biti i obratno, t. j. može li 
rentabilnost obstojati i bez produkcije, ili je ona vezana na pro¬ 
dukciju onako, kako je produkcija na rentabilnost? 

Na ovo pitanje odgovara svakidanje izkustvo, da rentabilnost 
može obstojati sama o sebi, te ne treba biti ve¬ 
zana na produkciju. Jedan ce primjer cieli odnošaj razjas¬ 
niti. U neko primorsko mjestance, što leži daleko od šume, običa¬ 
vali su seljaci doganjati na konjima drva. Svakog petka i svetka 
došlo bi do stotinu konja natovarenih drvima. Stanovnici toga mje¬ 
stanca nakupovali bi tada drva za cieli tjedan, sve do drugoga 
petka. Takov saobraćaj izmedju mješćana i seljana trajao je od dav¬ 
nine, ali se to jednoga dana za čas preokrene. U isto mjestance 
naseli se naime neki žudija, koji se dosjeti, kako će bez muke na¬ 
praviti trgovinu. U petak u zoru izađje on izvan mjesta na čitav 

sat daleko drvotržcima u susret, te sve tovare drva djelomice kupi, 
a djelomice zakapari. Seljani dodju u mjesto, ali drva ne nose na 
pazar, već ih onako u svežnjima stovare žudiji pred kuću, poberu 
novce, pa hajde kući. Videći mješćani, da više nikakva drva ne do¬ 
laze na pazar, biše prisiljeni, da svi idu kupovati k žudiji. No kod 
njega svežanj drva stoji dvostruko onoliko, po što su seljani pro- 

v 

davali. Zudija eto nije ništa producirao, a dobio je novce na novce, 
uĆinio je u istinu rentabilni posao, a da nije niti za jedan novčić 
producirao. Rentabilnost ekonomske djelatnosti može dakle u sta¬ 
novitim slučajevima obstojati i bez produkcije dobara. 

Nego produkcija nije nipošto samonikla biljka, koja bi rasla, 
gdje se i ne posije Baš je obratno. Ona je vrlo osjetljive naravi, 
zato niče i uspieva samo pod stanovitim uvjetima, pa i tada se mora 
gojiti i njegovati, jer opet lako zahiri i propane. Koji su to uvjeti, 
pod kojima produkcija može da nastane, te da se razvije i procvate, 
to ćemo promatrati u sliedećem odsjeku. 


§11. Temeljni uvjeti za razvitak produkcije. 

Temeljni uvjeti za razvitak narodne produkcije dvovrstne su 
naravi: moralni i materijalni. U prve brojimo slobodu osobe, 
t. j. skup prava i dužnosti, štono se vežu na osobu kao pravni 
subjekat; zatim slobodu imetka, t. j. pravni odnošaj osobe prama 
gospodarskim dobrima. U potonje uvjete spada zemljište, na 
kojem narod kao na podlozi gradi i radi, gospodari; zatim rad, 
ona djelatnost, kojom narod stvara gospodarska dobra; napokon 
kapital ili sredstva, pomoću kojih čovjek razvija gospodarsku 
djelatnost na spomenutoj podlozi. Svi ovi uvjeti i odnošaji moraju 
biti uredjeni i odredjeni, hoćemo li, da se razvije i procvate prava 
narodna produkcija. Bez ovakovog uređjenja ne da se ni pomisliti 
miran i skladan obstanak mnogobrojnih gospodarskih jedinica medju 
sobom, gdje je sebičnost i koristoljubivost pokretač svega rada. Ovo 
pak uredjenje moguće je samo u državi i po državi. Zato treba da 
se ovdj e u kratko dotaknemo odnošaj a države spram narodnog 
gospodarstva. 

Narodno gospodarstvo jedno je od najjačih materijalnih sred¬ 
stava države za izpunjenje njenih zadaća i svrha. Zato je u inte¬ 
resu države, da to sredstvo bude što jače, zato ona mora da po- 

dupire i unapredjuje narodno gospodarstvo, što bolje znade i može, 
jer time samo sebe jači. Znanost o narodnom gospodarstvu iztra- 
žuje i sakuplja pravila i zakone o unapredjenju narodnoga gospo¬ 
darstva, ali država si pridržaje pravo, da po svojoj uvidjavnosti i 
prema državnim potrebama ta pravila upotrebi, kada, gdje, i kako 
misli, da to sredstvo državi najbolje služi. 

Svakomu je narodu u krvi (imanentna) ekonomska sila, koja 
ga nagoni na gospodarenje, te upravo i stvara svako narodno gospo¬ 
darstvo. Ovu evo gospodarsku narav uzima država na oko i smatra 
je nekom vrstom osobe, koja stvara kapital. Ali ta osoba nije tek 
stanoviti broj pojedinaca, ili stanoviti razred društva u državi, već 
ona obuhvaća svekoliko društvo, svekolike gospodarske jedinice u 
državi. Kad se zato veli, da je dužnost države podupirati osob- 
nost, koja stvara kapital, tad se pod tim ne smije razumievati, e 
je dužnost države, da podupire pojedinca napose, da pojedincu daje. 
Samo gospodarsku sveukupnost ona mora podupirati, t. j. svima 
podati jednake uvjete za stvaranje kapitala, i to uvjete, kojih si 
sam pojedinac ne bi mogao stvoriti. Država ima po mogućnosti sva¬ 
komu omogućiti, da što sebi priskrbi, ali nikomu ne smije davati. 
To bi bo znaĆilo: jednima uzimati, pa drugim davati. Na ovom te¬ 
melju znaći obogaćenje pojedinaca — obogaćenje države i cieloga 
društva. Iz ovoga obogaćenja i obogaćivanja zapada neki dio i dr¬ 
žavu, koja ovime opet dobiva sredstava, da proširi uvjete za obo¬ 
gaćenje ciele gospodarske sveukupnosti. 

Pa upravo zato, što država ima pred oćirna unapredjenje ciele 
gospodarske sveukupnosti, a ne pojedinaca-gospodara, nastaje za 
nju dužnost, da stvori takove odnošaje, da uvjeti kapitalizovanja (a 
to je svrha svega gospodarstva) ne budu vezani na kapital. Odatle 
oi se naime porodio uvjet, da jedino kapital bude kadar kapitali- 
zovati, a odavle bi se porodio nezdravi odnoŠaj, da imućni postanu 
sve bogatiji, a siromasi sve siromašniji. Država mora nastojati, 
da uvede takove uredbe, koje omogućuju svakomu gospodarskomu 
radu mogućnost kapitalizovanja. Samo na ovaj način može se omo¬ 
gućiti prielaz medju razredima pučanstva, t. j. prielaz iz jednoga 
razreda u drugi. A nepobitna je dužnost moderne države, da omo¬ 
gući svojim državljanima, da se svojim radom podignu iz nižega 
razreda u viši, iz biede do blagostanja. Evo ove uvjete mora država 
stvoriti, a dalje neka se državljani sami brinu, da se ovima uvje¬ 
tima okoriste i da se svojim gospodarskim radom podignu. 

Jedno od najhitnijih sredstava za razvitak narodnog blago¬ 
stanja jest produkcija gospodarskih dobara. Zato država mora 
stvoriti uvjete za podignuće i procvat produkcije. A to su upravo 
moralni uvjeti, koje smo malo prije naveli. 


A. Moralni uvjeti produkcije. 

§ 12. Osobna sloboda. 

Osobna sloboda stoji u tom, da se pojedinomu čovjeku u dr¬ 
žavi zakonom prizna pravo, da svoje duševne i tjelesne sile može 
po volji na svoju korist upolriebiti, koliko to stoji u skladu sa 
občim dobrom te zakonom koli ljudskim, toli božjim. 

Povjest uči, da je u starom i srednjem, pa i u novom viekn 
do nedaleke prošlosti u svim državama bio velik dio državnoga 
družtva (naroda), koji nije bio slobodan. Razlozi tomu nisu bili 
jedino političke naravi, već i velikim dielom gospodarske. Jači narod 
podjarmio je svoga slabijega susjeda u tu svrhu, da susjedovu zemlju 
proglasi svojom, a na njoj obitavajući narod svojim robom, koji je 
imao tu zemlju obradjivati i njene plodove gospodaru donositi, ili 
barem neku odredjenu svotu, ili ini kakvi harač u naravi plaćati. 
Pobjeditelj je običavao takodjer povesti jedan dio pobiedjenoga 
naroda kao roblje u svoju zemlju, pa su ti robovi onda morali 
obavljati služinske poslove, za koje se nije pristojalo, da ih obavlja 
slobodan gradjanin, U starih klasičnih naroda mogao je pod nekim 
uvjetima pasti u robski stališ i slobodni gradjanin na temelju ta¬ 
danjih državnih ustanova. (Rimljanin je mogao biti radi duga 
prodan u robstvo s onkraj Tibera; otac je mogao sina prodati u 
robstvo.) U srednjem vieku u zapadnoj Evropi nastao je brojni stališ 
neslobodnih već sa samim postankom zapadno-evropskih država. 
Franci, Burgundi, Groti, Langobardi, osvojivši pokrajine zapadno- 
rimskoga carstva, razdielili su, kako jur negdje prije rekosmo, 
osvojenu zemlju medju svoj narod, a urodjenike učiniŠe kmetovima 
osvajača. Uza sve to, što su se s vremenom podigli brojni gradovi, 
a gradjani bili slobodni, ipak se stališ neslobodnih nije smanjivao, 
nego povećavao. Kako je do toga došlo, to smo već na svome mjestu 
spomenuli. •— NaŠ hrvatski narod imao je takodjer robija od prvoga 
dana, odkako je zavladao syojim zemljama. Konstantin Porfirogenit 



Fran Milobar NARODNO GOSPODARSTVO (POLITIČKA EKONOMIJA) I.Elektroničko izdanje ©MH 2010. 


112 


pripovieda, da je one Avare, koji su preostali iza boja, učinio 
robljem. Da su svi robovi stajali pravno i ugledom daleko izpod 
slobodnog naroda, svjedoči Porfigenitova primjetba, da su se ti 
podjarmljeni Avari još u njegovo vrieme obličjem pođpuno razli¬ 
kovali od Hrvata. Dakle iza preko 300 godina sačuvali su ti Avari 
svoj tip. A to se može samo tako razumjeti, što su se ženili samo 
izmedju sebe. Avar nije mogao da se oženi slobodnom hrvatskom 
ženom, a slobodni Hrvat nije se ženio avarskom robinjom. To je 
bilo po svoj prilici infamno, sudeći po anologiji kod drugih naroda. 

U srednjem je vieku svaki slobodni gradjanin imao svoju 
zemlju, svoj imetak. Tko nije toga imao, nije mogao kao slobodan 
živjeti. Zato su mnogi inače slobodni vlastnici dali svoj imetak u 
zaštitu jačih susjeda ili samostana, te time postali kasnije dobro¬ 
voljno neslobodnima ili kmetovima svoga Štitnika. 

Napredak kulture, razvitak razdiobe i razvrstbe rada omo¬ 
gućio je mnogomu pojedincu, da živi i bez vlastite zemlje. Ali ovo 
su bili samo pojedini slučajevi. U glavnom bio je seljak kmet, pa 
je mogao do slobode doći samo u gradskim ili manastirskim zidinama 
time, da je u gradu izučio kakav zanat, te postao građjaninom, ili 
da je u manastiru stupio u koji red. Ovakav poredak potrajao je u 
Evropi do konca XVIII., pače velikim dielom još i kroz prvu polo¬ 
vicu XIX. vieka. Stališke povlastice razđielile su državno đružtvo 
u tri slobodna stališa: plemstvo, kler i građjanstvo, dok je seljak 
kinetovao i robovao svima trima. Ova tri razreda bila su tako 
ogradjena svojim povlasticama, da je prinlaz iz jedne klase u drugu 
bio skopčan s težkirn uvjetima, a kmetu se je bilo gotovo nemo¬ 
guće podići u više klase. Istom francuzka revolucija stresla je ove 
verige staliŠkih povlastica s francuzkog naroda, a iz Lu-aneuzke 
prešle su ideje slobode i jednakosti i u drugo narode. Mi smo iz- 
taknuli francuzku revoluciju zato, jer je osamljenih ustanaka, koji 
su išli za političkim, socijalnim i gospodarstvenim preporodjenjem 
seljačkog stališa, bilo i u drugih naroda. Za to ne treba tla tražimo 
primjere u tudjini, kad ih imamo i kod kuće. Seljački ustanak u 
hrvatskom Zagorju pod vodstvom stubičkoga seljaka Matije Gubca, 
toga slavnoga mučenika za slobodu hrvatskoga seljaka, najbolje je 
svjedočanstvo, da hrvatski narod još nije bio izgubio sviesti o svom 
čovječem dostojanstvu i o postulatima spojenima s tim dostojanstvom, 
ma koliko bio ugreznuo u klanje s Osmanlijama, ma koliko ga i 
kinile orgije obiestnoga plemstva. Tri stotine godina iza Gubčeve 

smrti proglašena je ona sloboda hrvatskom seljaku upravo s onih 
pet kamena na Markovu trgu u Zagrebu, gdje je za tu slobodu 
junački Matija pretrpio junačku smrt. 

Kada je bila proglašena sloboda i jednakost državljana pred 
zakonom, kada su dakle bile ukinute staliŠke povlastice, tada je 
več bila industrija dobro napried pokročila, a novčano gospo¬ 
darstvo u cvatu. Već sam novčani sustav dobrano je doprinesao 
oslobođjenju neslobodnih, jer se je mogla mnoga dužnost u novcu 
izplatiti, mjesto radnjom odslužiti. Naravski, da se je to dogadjalo 
samo u osamljenim slučajevima, no ovi pojedini slučajevi utrli su 
malo po malo put običaju. Razvitak gospodarstvenog života sve je 
većma jačio oslobodjenje još prvo, nego Što je sloboda bila zakonom 
zajamčena. Ali pravoj gospodarskoj slobodi nije bilo pravog raz¬ 
vitka, dok nije pobiedila sloboda na političkom polju. 

Proglašenje osobne slobode i jednakosti odstranilo je stara 
preimućtva, povlastice manjega diela pučanstva, da živi na račun 
većega diela naroda. Razmjerno malen broj odabranih trošio je 
prirad i muku cieloga naroda, a ovaj narod, znajući, da ne radi 
za sebe, već za drugoga, nije naprezao svojih sila, pa se zato 
gospodarstvo nije intenzivno vodilo, niti onoliko donašalo, kao 
poslije. 

Sloboda osobe doniela je sa sobom slobodu u izboru zvanja i 
obrta. U yrieme staliških povlastica mogao je sin nasliediti samo 
zanimanje svoga otca. Ova je sloboda učinila svakako mnogo za 
procvat produkcije, jer onaj rad, koji se dobrovoljno i s ljubavlju 
obavlja, svakako bolje napreduje, nego onaj, koji se obavlja pod 
silu i proti volji. Ova je okolnost znatno dopriniela k prielazu iz 
jedne klase pučanstva u drugu: obrtnik se mogao dati na poljo¬ 
djelstvo, a poljodjelac na obrt. A to prije nije bilo lako, jer se je 
obrtnik bojao, da ne postane kmetom, a seljak opet nije baš lako 
bio primljen u ceh. 

Dalje, dopust za tjeranje obrta nije više zavisio o samovolji 
cebova, koji su se s vremenom bili izrodili u monopol nekolicine 
obitelji. Po cehovskim pravilima mogao je naime tjerati obrt samo 
„meštar u . A meŠtrom je postao samo onaj kalfa, koji je znao na¬ 
praviti takav ,,majstorštuk“, da ga je cehovsko vieće proglasilo 
sposobnim za samostalan rad, te ga primilo u svoj ceh. Ali po 
tadanjim državnim uredbama morao je sin pripadati otčevu stališu. 
Zato su cehovski meštri uveli na neki način odredjeni broj članova 
Milobar: Narodno gospodarstvo. 8 

svoga ceha, pa je tako šačica obitelji malone kroz viekove Čuvala 
ceh za sebe i svoje potomke, uporno braneći, da se broj cehovskih 
članova poveća i konkurencija ponaraste. Zato su na sve moguće 
načine otežčavali „majstorštuke' 4 . A kada ni to nije pomoglo, onda 
su stavljali kojekakve neprilike obiteljske naravi (tako n. pr., da 
nitko ne može postati meŠtrom, koji ne dokaže, da mu u obitelji 
sve do djeda ili pradjeda nije bilo nezakonita djeteta). 

Svega je toga nestalo, kada je država stala dieliti koncesije 
ili obrtne dozvole. A pogotovo tih potežkoća nestade, kad su se raz¬ 
vile razne grane industrije, osobito velika industrija sa svojom vele 
razvitom razdiobom rada, za kojom je sliedilo provađjanje manje 
vise pođpune obrtne slobode. 

A sve ove okolnosti imale su tu posljedicu, da je interes 
radnika postao mnogo uže skopčan s uspjehom rada, jer je o tom 
uspjehu jednako zavisio i njegov probitak. 

I tako eto vidimo, da je izvojštenje osobne slobode imalo ne 
samo političku vriednost za pojedince, tako da je narod, ili u neku 
ruku svaki pojedinac, postao nosiocem državne suverenosti, o čem 
ovdje nije mjesto da se dalje razpravlja, već je ta sloboda dopri- 
niela i gospodarstvenomu preporodu. Ta eto nas povjest uči, da su 
gospodarstveno napredovali samo oni stališi, koji su uživali slobodu, 
kao i oni pojedinci, koji su tim stališima pripadali. Nego najuže 
je skopčana s osobnom slobodom sloboda imetka, jer je upravo ona 
prva rodila ovu drugu. Slobodno gibanje osobe donielo je sa sobom 
i slobodno gibanje njezina vlastničtva. No budući da ova uredba 
ima i svoju posebnu povjest, zato mislimo, da ne će biti suvišno, 
ako i tomu posvetimo jedan posebni Članak, i to tim više, što to 
zahtieva i lakši priegled gradje. 

§ 13. Privatno vlastničtvo. 

Kao Što se može prava djelatnost i rad razviti samo pod uvje¬ 
tom osobne slobode, tako se može i kapitalizovanje razviti jedino 
pod uvjetom, da onaj, koji radi, bude podpuno siguran, da svoju 
muku i zaradu može u svako vrieme uživati po svojoj volji; da mu 
njegove muke ne može nitko oduzeti, niti mu braniti, da se svojom 
zasluženom imovinom po volji služi. Samo će pod tim uvjetima 
čovjek Časovite suviŠke spravljati i čuvati za budućnost, te nastojati, 

da tih suvišaka bude što više. Ovaj pak uvjet zove se pravo 
slobodnog vlastničtva. 

Narodi na primitivnom stupnju kulture obično ne poznaju 
nego zajedničko vlastničtvo. Prielaz od skupnog do privatnog 
vlastničtva nije se preko noći razvio, već se prikazuje kao dugi 
put kulturnoga razvijanja. Privatno vlastničtvo utire si put tek 
malo po malo, počimajuć najprvo vrlo čednim pokušajima. Poje¬ 
dinci počimaju prisvajati u izključivi posjed bez dvojbe ponajprije 
malene stvari, koje su služile osobnoj porabi, n. pr. rublje, oružje itd. 
Iza toga sliedilo je izključivo prisvajanje prava na gibiv imetak, 
n. pr. stoku, konje itd. A najposlije iza dugoga vremena dolazi 
na red dieljenje i prisvajanje negibivosti, n. pr. sgrada, te na¬ 
pokon izključivi posjed zemljišta. Povod je prisvajanju dobara 
u izključivo vlastničtvo dala narodu različita narav pojedinaca. 
Jedan je u zadruzi nada sve sebičan, drugi nada sve nehajan. 
Onaj će prvi ovomu cdkidati s njegove hrpe, pa na svoju metati, 
i to s prostoga razloga, što znade, da se onaj nehajnik ni dosjetiti 
ne će, a kamo li pitati. Jedan u zadruzi može biti vrlo radin, 
brižan i marljiv, drugi bi samo spavao, uživao, trošio i zabavljao 
se, ali mu se ne da znojiti kod posla. Onomu prvomu bome se 
ne će dopasti, da se muči za ovakvoga lienoga truta. A naj¬ 
običnije se dogadja, da je siledžija i otimač prvi početnik izklju- 
čivog prisvajanja. K ovim socijalnim razlozima obično se pridruže 
i politički, jer povjest prikazuje narode obično već u nekoj poli¬ 
tičkoj organizaciji, koja već sama sobom donaša zapovieđajuću i 
slušajuću stranu u družtvu. Zapoviedajuća vlast (sila) ne obstoji 
samo po svojoj moralnoj krieposti, već i po svojim materijalnim 
sredstvima. I tako poglavice naroda od najvišega pa do najnižega 
moraju imati neku veću silu, nego drugi pojedinci. Tom će oni 
silom uvesti pravo na neki posebni dio dobara, pomoću kojih će 
nadvisivati moću i ugledom sve druge. Upravo ta okolnost donaša 
potrebu, da se uvede institucija privatnog vlastničtva i naprama 
dolje. Jer ako je stajalo poglavicama do toga, da si izvojšte pravo 
na pobiranje nekog prihoda, to je narodu opet stajalo do toga, da 
se ustanovi mjera, do koje može poglavica pobirati prihod od po¬ 
jedine zadruge, ili obitelji. Ovime se je plemenski zajednički posjed 
razdielio u zadružni ili obiteljski; a odavle do osobnog vlastničtva 
zemljišta bio je samo jedan korak. Kod Grka i Rimljana, osobito 
kod ovih potonjih, razvilo se privatno vlastničtvo podpunoma. Do 

tančine izradjeno rimsko pravo pokazuje privatno vlastničtvo ma- 
lone u svim mogućim odnošajima modernoga doba. Zato gotovo 
nema civilizovanog naroda u Evropi, koji nije uz neke preinake 
veći, ili manji dio rimskoga prava primio u svoje pravo. Poj¬ 
move ,,posjed“ (possessio) i ,,vlastničtvo“ (dominium), koji se u 
običnom životu toli slabo razlikuju, a u pravničkom su jeziku 
toliko oprečni, rimsko je pravo tako oštro odsjeklo, da ti pojmovi 
u istom smislu i danas vriede. A to nije malena stvar, jer se pre- 
eizovanjem ovih pojmova udario temelj pravnomu odnoŠaju osobe 
spram stvari vanjskoga svieta i spram društva. Ovime je stvorena 
solidna podloga individualnim gospodarstvima (gospodarskim jedi¬ 
nicama) i temelj, na kojem je mogao pojedinac razviti sve svoje 
sile na svoju vlastitu korist. Jer uporedo s pojmom, t. j. s pravom 

protiv nepovlaštenog uplitanja treće osobe u tudje vlastničtvo. Iz te 
okolnosti razvio se nuždno pojam slobodnoga razpolaganja svojim 
pravom, svojim vlastničtvom, 

Najzamašnija posljedica, što ju je imao razvitak prava vlast- 
ničtva, jest razdieljenje zemljišta u izkljucivi posjed. Razdioba 
zemljišta u pojedina vlastničtva postala je pravom ekonomskom 
nuždom, kada se je narod jur tako umnožio, da ga okupacija (po¬ 
biranje) prirodnih darova (n. pr. lov, ribarenje) više nije mogla 
hraniti, već se je morao dati na obradjivanje zemlje. S porastom 
pučanstva ponarastu potrebe, koje su se morale upornijim radom 
iz zemlje izbiti. U tu svrhu moralo se doprinašati žrtava u radu i 
kapitalu. A budući da nitko nije voljan, da što radi i žrtvuje za 
drugoga, to je postalo privatno vlastničtvo gospodarskom nuždom. 

No ako je privatno vlastničtvo nad zemljom uzsliedilo zbog 
porasta pučanstva te kada je već ponestalo zemljišta, koje bi se 
moglo posvojiti, to tim nisu bile sve socijalne neprilike za vazda 
uklonjene. Pučanstvo je i dalje raslo, a s njim i potrebe, dok je 
zemljište ostalo jednako. Jedino, što se je dalo učiniti, bilo je to, 
da su se veliki posjedi mogli razdieliti u manje, koji su se mogli 
uzornije obradjivati. Ali i to ima svoju granicu. Posljedicom ovakova 
stanja bili su onda ratovi medju susjedima, te socijalističke i ko¬ 
munističke težnje medju poraslim bezposjednim pučanstvom. Jest, 
socijalizam i komunizam nije čedo tek modernoga doba; ova se 
socijalna struja pojavlja već kod Grka i Rimljana. Niemac Roscker, 
koji se je bavio iztraživanjem povjestnoga razvitka narodnoga go- 

spodarstva više no itko, veli, da su socijalno-komunističke pojave so¬ 
cijalna bolest, koja se gotovo redovito pojavlja i opetuje kod na¬ 
roda visoke kulture u stanovitim odsjecima narodnoga života. Ta¬ 
kovi za socijalizam i komunizam povoljni periodi, pripovieda Ro- 
scher, nastaju onda, kada se narodni imetak tako skupi u kojoj 
klasi, da na jednoj strani stoji bogatstvom obilno obskrbljena 
manjina, a na drugoj strani velika većina naroda ugrezla u siro¬ 
tinju ; zatim, kad se je razdioba posla tako razvila, da je u jednu 
ruku medjusobna zavisnost ljudi i čitavih razreda pučanstva u ve¬ 
like ponarasla, a s druge je strane upravo ta prevelika razdioba 
rada onemugućila nenaobraženomu množtvu, da pregleda odnošaj 
izmedju zasluge i naplate; napokon preveliki zahtjevi nižih klasa, 
koji se radjaju kao posljedica demokratičkog, ili u obće onakovog 
državnog uredjenja, koje se osniva na odveć širokoj (slobodoum¬ 
noj P) podlozi. — S tih razloga, misli isti iztražitelj, pojavljaju se 
komunističke ideje u staro doba u vrieme, kada je helenizam počeo 
propadati, a kod Rimljana, kada se je republika i s njom repu¬ 
blikanske uredbe stale izradjati; a u novije vrieme u doba refcr- 
macije i u današnje vrieme. 

U glavnom ima Rocher pravo, ali nema u svem. Mi držimo, 
da je socijalizam u prvom redu pitanje kruha. Ovo pak pitanje, 
gdje je nastalo, obstoji bez obzira na to, ima li dotična država de¬ 
mokratski, ili drugi kakvi ustav „na širokoj osnovi", ili bila to 
država absolutistička do despotizma. — No vratimo se na našu stvar. 

Rimsko pravo preživjelo je rimsku državu, te je postalo većim 
ili manjim dielom svojinom zapadno-evropskih naroda. To pravo 
obradilo je pojam vlastničtva te sva s njim skopčana prava do 
gotove savršenosti izdjelalo, pa ipak se nije u srednjem vieku 
vlastničtvo ravnalo po njem niti obzirom na gibiva dobra, niti 
obzirom na zemljište. Mi ćemo o tom reći, što bude nuždno, kad 
bude govor o agrarnom pitanju. 

I tako smo u kratko prikazali moralne uvjete, nuždne, da se 
uzmogne razviti narodna produkcija. Iz svega ovoga još ne sliedi, 
da produkcija u obće ne bi mogla nastati bez ovih uvjeta. Ta 
čovjek može producirati i gospodarstvo voditi i bez države i bez 
zakona. Komu nije poznat Robinzon? Eno i on je vodio gospo¬ 
darstvo, i on je producirao gospodarska dobra. Jest, pomisliti se 
dade gospodarstvo bez ikakvih zakonskih uredaba. Ali narod¬ 
noga gospodarstva nema bez naroda i narodne produkcije; a 

ovoga opet nema bez uredaba, koje su s pojmom naroda i narod¬ 
noga gospodarstva sraštene kao rodjene sestre. Sloboda osobe, t. j. 
stanovita prava osobe, te sloboda privatnog vlastničtva bitni su 
uvjeti, da se uzmogne razviti gospodarska djelatnost cieloga na¬ 
roda. Posmatramo li pak produkciju samo s gledišta tehničkog us¬ 
pjeha, t. j. pitamo li se, koji su uvjeti nuždni, da se produkcija u 
obće uzmogne roditi, tad se tu susrećemo s materijalnim uvjetima. 
A ti su, kako je jur spomenuto: narav, rad i kapital. 

Produkcija naime nastaje čovječim radom pomoću prirode, u 
kojoj čovjek živi s jedne strane, a s druge strane pomoću sred¬ 
stava (orudja), koja si je čovjek sam priugotovio. A to se zove 
kapital. To su dakle tri faktora, tri sile, koje produkciju stvaraju. 
Nijedna od ovih triju sila ne može sama o sebi stvarati gospo¬ 


darskih 


pred u kata 




dat ćemo svaki od ovih triju faktora napose. 


B. Materijalni uvjeti produkcije. 

§ 14. Narav (priroda). 

Priroda utječe na produkciju na dva načina: svojim daro¬ 
vima i svojim silama. Ali vriednost ovomu prirodnomu utjecaju 
odredjuje čovjek; on ocjenjuje svoje potrebe, a potrebe davaju 
vriednost sredstvima, koja im služe. Prirodni darovi i prirodne sile 
dobivaju svoju vriednost ili po prometu (dakle prometnu vriednost), 
ili po uporabi (uporabnu vriednost). Gdjekoje voće, što na selu 
raste kraj putova, kao n. pr. crne kupine, dar su prirode. Ali one 
ostanu „slobodno" dobro, dakle bez vriednosti, dok ih cobanče ne 
pobere, pa odnese na prodaju, t. j. u promet. Mnoge prirodne sile: 
rieke i vodopadi ostaju bez vriednosti, dok ih čovjek ne stane upo¬ 
trebljavati budi kao sredstvo prometa, budi kao silu kod industri- 
jalnih poslova. 

1. Prirodni darovi vrlo su različiti. Oni su takove naravi, 
da se dadu odieliti od onoga mjesta i prirode, gdje su nastali, te se 
dadu prenieti, ili se ne dadu odieliti, pa zato imadu vriednost dobra 
samo na onome mjestu, gdje se nalaze. Prvi su koristui svagdje, 
kamo god se prenesu, potonji samo na svome mjestu. Medju prve 
ubrajamo n. pr. rude, medju potonje mogli bismo ubrojiti razna 
prirodna lječilišta, kupelji. 

Naravne darove dielimo u dva velika razreda. Jedni nam služe 



119 


neposredno za živež, pa ih zato i nazivamo prirodnim živežnim 
dobrima; drugi nam služe samo kao pomoćna sredstva za stvaranje 
drugih dobara te ih nazivamo prirodnim privrednim dobrima. 
Prva vrst dobara ima većim dielom prolaznu vriednost, druga je 
vrst obićno trajne vriednosti. Dobra ove potonje vrsti, ma u kolikom 
se množtvu nalazila, nikada ne mogu da budu narodu suvišna. 
Prva vrst naprotiv može biti svojim prevelikim obiljem ubitačnija 
po razvitak narodnoga gospodarstva, nego ako narod njima osku- 
dieva. Narodi od prirode obilno obdareni živežnim dobrima nikada 
nisu razvili niti znamenitije gospodarske snage, niti se podigli do 
osobite kulture. Samo mukom i radom te naprezanjem duševnih i 
fizičnih sila može da uznapreduje narod u jednom i drugom pogledu. 

2. Prirodne sile isto su tako različne i brojne kao i 
prirodni darovi pa bi se zato i one dale svrstati u razrede. Naj- 
znatnije su svakako: tlo, voda i podneblje (klima). Ova tri faktora 
djeluju uporedo, te unapried označuju pravac gospodarstvu. No ako 
i odielimo zajedničko djelovanje ovih triju faktora, te promatramo 
svaki pojedini napose, to i u tom slučaju imade svaki svoje ose- 
bine, koje treba uzeti u obzir, jer svaka od tih osebina nešto dopri- 
naša naravi i značaju gospodarstva. 

Kod tla susreće se početak gospodarstva ponajprije s njego¬ 
vim orografskim svojstvima i obličjem. Uzvisitost tla, njegova brdo- 
vitost te način, kako se brda spuštaju prama ravninama, postupice, 
položeno, ili strmo, čine kraj manje ili više pristupnim. U vele- 
liepim, nepristupnim brdinama najkasnije se otvara gospodarski 
život, pa se i najslabije i najjednostranije razvija, a^ gospodarski 
promet se u takim krajevima riedko kada digne. Gorani nemaju 
kamo, nego u dolinu, oni su prisiljeni, da sami spuštaju svoj prirad 
u dolinu te potrebne stvari kući nose. 

Ovakova brdovita zemlja otežčava i saobraćaj medju samim 
susjedima. Zato se u brdinama ponajvećma najpodpunije razvija 
kućna industrija i takovo kućno gospodarstvo, koje samo prira- 
djuje, što mu treba: produkcija i konsumpeija u kući. Mnogo je 
pogodniji položaj za gospodarstvo, ako rieka ili zaton prosieea 
zemlju, jer se ovime saobraćaj i promet naravnim putem olakšava. 
Doline se same od sebe nudjaju na obradjivanje, a brda pogoduju 
obično stočarstvu, na mnogim mjestima i vinogradarstvu. Takovih 
osebina mogao bi svatko sam na pretek nabrojiti, tko se ikoliko 
zanima za gospodarstvo. 

Koliko orografska, toliko i geoložka svojstva tla utječu na 
gospodarstvo. 0 sastojinama humusa (gornje naslage tla) zavisi, 
kakova će se vrst bilja razviti, a o dubljini naslaga, o rudama 
i r u daćama zavisi, kakova se može podići industrija. Mnoga mjesta 
(Rude, Olovo, Srebrnica, Soli [Tuzla]) pokazuju svojim imenom, kakovi 
se prirodni darovi nalaze u utrobi zemlje na onome mjestu i ujedno 
javljaju, kakovim se gospodarstvom bavio u svoje vrierne naš narod 
u onome kraju. 

Dalje i geografski položaj nekoga kraja odlučno utječe na 
smjer gospodarskoga ravijanja, jer o zgodnom položaju zavisi raz- 
pačavanje i zamjena dobara. Tako je naš Dubrovnik bio u prošlim 
stoljećima trg za produkte iz ciele Bosne i Hercegovine. Zgodne 
luke za pristajanje brodovlja same se od sebe nude trgovini na 
službu. 


A što da reknemo o drugomu daru božjem, o vodi, koja 
je u isti čas i prirodni dar i prirodna sila? Voda je čovjeku 
potrebita za život kao zrak i kao kruh. Zato su se narodi nasta¬ 
njivali oko rieka i potoka i na najprimitivnijem stupnju kulture i 
gospodarstva. Uz vodu se najprije razvije i procvate svaka vrsta 
gospodarstva. Poljodjelstvu skopčanom sa stočarstvom treba vode. 
Voda složi industriji kao sila-kretalica: neznatni potočić može 
goniti stotinu mlinova, mali vodopad nadomješta stotine i tisuće 
konjskih sila. Voda služi za čišćenje, izpiranje raznih industriji po¬ 
trebnih tvari, te za miešanje, raztapljanje kemikalija. Voda je na¬ 
pokon najzgodnije i najjeftinije prienosuo sredstvo. 

Kao što su uz rieke najprije nastala sela, tako su se uz njih 
najprije podigli gradovi. Ovdje se najprije razvila razdioba rada, 
rodio se obrt, zametnula se zamjena dobara, razširio se promet i 
procvala trgovina. Plovne rieke u nutarnjosti zemlje postale su žilom 


kucavicom narodnoga gospodarstva. Poznato je ime njemačke Hanze, 
onoga vienca evatućih gradova uz rieku Rajnu. Kao u Njemačkoj 
uz Rajnu, tako su se podigli u Italiji gradovi uz rieku Pad. Pa i 
u našoj domovini imamo tomu primjera. Rieke Sava i Kupa služile 


su najživljemu prometu lievoj i desnoj hrvatskoj Posavini, tamo od 
Karlovca pa sve do Zemuna. Promet na Savi rodio je niz gradova, 
koji su cvali, dok je promet na vodi cvao, a koji danas propada, 
odkako je nepovoljna željeznička tarifalna politika onemogućila 
onakav saobraćaj, kakav je bio prije. 

A što da reknemo tek o moru? Sretan li je narod, koji ga 

ima! Svagdje uz more dokopao se je narod najprije blagostanja i 
kulture. Evo, dok nam grčka povjest tako slikovito pokazuje raz¬ 
vijanje grčkoga naroda uz more, ta ista povjest u isto vrieme jedva 
pozna koji narod u nutarnjosti Balkana po imenu, več ih sve krsti 
skupnim imenom n TraČani“, a inače ništavo njima ne govori. Kolika 
je razlika medju Grcima uz more i Tračanima sakritim u nutar¬ 
njosti zemlje! Zato si i žele svi narodi mora, pa koji ga nemaju, 
žele, da ga od drugoga otmu. Tko prati povjest Rusije, mora opaziti, 
da je sva težnja ruskoga naroda naperena onamo, da si na sve 
strane otvori put do mora. Zato je Rusija vodila ratove sa Švedskom, 
s Poljskom i s Turskom, a vodit će ih valjda još i s Japanom. 
Sretan li je — ili bi barem morao biti — hrvatski narod kraj ovako 
dugačke morske obale, kraj ovako zgodnih luka! Konstantin Porfi- 
rogenit veli, da su divlji Avari osvojili od Grka današnje naše 
zemlje te se ugniezdili u njima, jer su opazili, da je to (Dalmacija) 
„prekrasna u zemlja. Pa i sam Konstantin tvrdi, da je dalmatinska 
pokrajina bila najljepša i najbolja izmedju svih grčkih pokrajina 
na zapadu (t. j. u Evropi). Naši djedovi, premda gorani tamo sa 
Karpata, težili su za morem. Oni su prešli preko liepe ravne Ungarije, 
pa su je ostavili za leđjima, ali uz more su se zaustavili i ovdje se 
trajno nastanili. Da su se naši djedovi brzo sprijateljili s morem, 
tomu imamo dokaza na pretek. Ta jedva što su zaposjeli kopnenu 
Dalmaciju, osvojili su odmah i susjedno otočje te ga trajno napu¬ 
čili. A jedva su se ponešto u kuci uredili, već plove preko Jadrana 
i osvajaju zemlje u susjednoj južnoj Italiji. Dvie sta godina iza 
svoga dolazka na jug već su gospođovali Jadranskim morem. 
Za bana Domogoja toliku su silu razvili na moru, da su talijanski 
gradovi posredovanjem cara Lotara sklapali obranbeni i napadajni 
savez protiv bana, — ali uzalud. Kao prvo, tako su i od sada morali 
plaćati brodarinu (harač) hrvatskomu banu svi, koji su htjeli 
ploviti Jadranskim morem. Za kralja Tomislava bila je hrvatska 
ratna mornarica jaka do 180 brodova. A ta je mornarica u mirno 
vrieme, svjedoči isti car Konstantin. vozila trgovinu po Jadranu. 
Tako se je razvilo gospodarstvo i kultura našega naroda uz more 
vrlo rano, a za nutarnjost zemlje, osobito na iztočnim granicama, 
jedva se štogod i znade. 

Doista je more velika blagodat po narod. Gdjegod se uz more 
nalaze u blizini dvie države, nastaje medju njima takmenje za 
gospodarstvom nad morem. To svjedoči povjest Danske i Skandi- 

navije, Englezke i Francuzke, Rusije i Turske. A i iz prošlosti se 
naše domovine vidi borba izmedju apeninskog i balkanskog polu¬ 
otoka o gospodstvo na jadranskome moru. Najprije se tu susrećemo 
s borbom izmedju Ilira i Rimljana, zatim Mlečana i Hrvata, te na- 
puljskih Normana i Bizantinaca, MleĆana i ugarsko-hrvatskih vla¬ 
dara, a napokon izmedju Austrije i Italije. Italija i danas kuša, 
kako bi u budućnosti pretvorila Jadransko more u talijansko jezero, 
što najbolje pokazuje svojatanje Albanije. 

Naš hrvatski narod imao je u prošlosti golemih nevolja i 
neizmjernih potežkoća, da se održi, pa ipak su njegovi krajevi uz more 
i uz nutarnje plovne rieke gospodarski cvali bolje, nego danas. Po¬ 
gledajmo samo Dubrovnik. Uza svu tursku silu i prevrtljivu, ne¬ 
vjernu lakomost Venecije on je cvao gospodarstveno i kulturno. 
Posavski naši gradovi imali su trpjeti od vječnoga puškaranja medju 
braćom s jedne i druge strane Save, pa ipak čim bi za ćas zavladao 
mir, eto odmah prometa robom i saobraćaja ljudi bez razlike vjere 
i politićkih područja. Sve to dokazuje, da su sve prilike za to, da 
naš narod gospodarski i kulturno procvate. Priroda mu stoji na 
službu svojim silama i darovima, kao riedko kojemu narodu na 
svietu. Ako Što ipak ne napreduje, tomu treba tražiti druge zapreke. 
Uklonite te zapreke, gospodarstvo će procvasti upravo radi milo¬ 
stive prirode i njezinih darova. — Ovaka razmatranja nisu „eks~ 
kurzije a , koje ne spadaju u narodno-gospodarsku nauku. Narodno- 
gospodarska književnost drugih naroda dokazuje, da je narodno 
gospodarstvo tvrdo vezano s narodnim životom, da je ono veliki 
dio narodne politike. 

Tlo i njegove osebine utječu isto tako i na znaĆaj naroda i 
njegov razvitak, kao i na znaćaj gospodarstva. 0 zanimanju naroda 
zavisi razvitak mišljenja i rada njegova. Prispodobimo samo pomorca 
i poljodjelca, pa ćemo vidjeti razliku u nazorima, shvaćanju i radu. 

Osim tla udara svoj biljeg narodnomu gospodarstvu i klima, 
podneblje. Djelovanje podneblja na gospodarstvo pokazuje se u 
dvojakom smjeru: na tlo i na čovjeka. Tlo je naravna podloga 
svakomu gospodarstvu i produkciji, ali podneblje omogućuje veći 
ili manji razvitak odredjenih grana produkcije; tlo čini, da se u 
nekim krajevima razvija samo stanovita vrst gospodarstva i produk¬ 
cije, dok na drugome mjestu dopušta i mješovitu produkciju. čovjek 
se svojim radom može boriti dosta uspješno proti zaprekama, Što 
mu postavlja tlo; ali proti utjecaju klime pokazuje se njegov 

odpor bezupješnim. Taj utjecaj tako je odredjen, da čovjek ne može 
uza sav trud promieniti značaja kojemu kraju, kojemu je obzirom 
na produkciju podneblje utislo svoj biljeg. Tako je n. pr. pojas 
vinske loze tako odredjen podnebljem, da se nastojanje čovječje 
izjalovi, ako hoće da uzgoji lozu samo nekoliko kilometara preko 
te naravne granice. To isto vriedi i za mnoge žitarice, voće, 
drvlje itd. Još očevidniji utjecaj pokazuje ona velika životna topla 
morska struja, štono izlazi iz mexikanskoga zalieva kraj Floride, pa 
ide sjevernim smjerom kraj iztoČne obale sjeverne Amerike, a onda 
zakreće sjevero-iztočnim smjerom prema Eoglezkoj i Norvežkoj sve 
tamo do blizu sjevernog pola. Ova struja ublažuje svojom toplinom 
podneblje oko ovih zemalja, te čini da su Irska i Englezka plodni 
otoci, isto tako i švedsko - norvežki poluotok, dok je poluotok 

Labrador malone cielu godinu pod ledom, premda geografski ne 
leži sjevernije od spomenutih zemalja. Ali od njega se odvratila 
topla struja, pa i život. Pred tri godine izašla je u Washingtonu 
osnova, kako bi se mogao Labrador privesti životu, t. j. gospo¬ 
darstvu i kulturi. Tu se veli, da bi trebalo probušiti poluotok 
Floridu te tuda propustiti struju. Na to su neki englezki listovi 
odgovorili, da bi to doduše značilo dati život Labradoru, ali ujedno 
zadati smrt evropskim zemljama, koje od te struje živu, kad bi 

struja drugim smjerom krenula; to nije, rekoše, američka nutarnja 
stvar, već i životno pitanje evropskih naroda. Ovu smo osnovu 

spomenuli zato, što je ovo prva veličajna misao, koja smjera onamo, 
da bi čovjek ravnao podnebljem. To je danas dakako tek akađe- 
mičko pitanje, puki matematičko-tehnički projekat, pa će još mnoga 
struja prostrujiti mimo Labradora okrećuć mu ledja. Ali Englezi 
u onaj čas nisu osnove smatrali posve nemogućom. Drugi pokusi 
čovječji, da se prkosi podneblju, nisu ni spomena vriedni. 

Kao što podneblje utječe na narav tla, tako djeluje i na narav 
čovjeka : na vrst i množtvo čovječih potreba, na njegov duševni i 
tjelesni razvoj, a i na njegove sposobnosti. A od svega ovoga 

zavisi, kako će čovjek prirodne sile i darove svoga kraja, svoga tla 
izcrpsti. U vele vrućim i velestudenim pojasima zakržljavi ljudski 
rod i duševno i tjelesno. U jednom i drugom kraju živi čovjek od 
prirodnih darova. Podneblje i tlo jednolično, potrebe jednolične, 
život jednoličan, rad jednoličan, mišljenje isto takovo, — eto vječne 
stagnacije u gospodarstvu i kulturi. 

Umjereno je podneblje sa svojim promjenama najpovoljnije 

djelovalo i na narav tla i na narav čovjeka. Umjerena toplina i 
umjerena studen, izmjenita vlaga i suša, te različite posljedice svih 
promjena prinukale su čoyjeka, da se višestrano razvije. I tako je 
čovjek umjerenoga podneblja nadkrilio svoga brata s ledenoga sje¬ 
vera i juga, te žarkoga ekvatora u duševnim i tjelesnim svojstvima, 
pa je zato i zagospodario na svim stranama zemaljske kruglje. 


§ 15. Rad. 

Drugi je važni faktor u produkciji rad. Pod radom ne razu- 
mievamo svaku ikoliko napornu djelatnost, već je rad ona djelat 
nost, kojom čovjek ide za kakovom gospodarskom svrhom, 
a skopčana je s nekim žrtvama. Zato eto po vješt nije upisala u 
zaslugu Gladstoneu možda najmučniji rad, Što ga je on kadkada 
znao raditi — kalanje klada. To je bila zabava. Gospojica, koja 
cieli dan prosjedi uz glasovir, ne radi; konobarica naprotiv, koja 
cielu noć na stolcu driemlje, dok se gosti zabavljaju, radi, i te 
kako radi. Lovac često čitave dane od rana jutra do kasne ve¬ 
čeri provede na stajalištu više puta gladan i žedan, promokao 
i prozebao, a da nije ljubitelj divljači, već ako što ubije, po¬ 
kloni. Ovo je doista naporna djelatnost, pa ipak nije rad, već 
zabava. Zato razlika rada od zabave ne stoji niti u muci i na¬ 
poru, kako neki misle, već one „žrtve 4 * stoje u onom neumo¬ 
ljivom „moraš" ovo ili ono raditi, dakle u nekoj prikrati slobodna 
izbora rada i u njegovu trajanju. Tako su mislili i stari narodi. 
Sloboda je za njih značila to, da slobodnjak ne mora raditi; a ako 
hoće, da može odabrati, Što hoće da radi. Grci su i Rimljani sma¬ 
trali poljodjelstvo radom dostojnim slobodna čovjeka, pa su tako 
senatski poslanici našli Kvinta Cincinnata, gdje ore, kada su mu u 
ime senata predali diktaturu u ruke. Samo rob mora da radi sve, 
što hoće i što ne će, te kako dugo gospodar zapovieda Kršćanstvo 
je ove stare nazore popravilo, te svaki pošten rad oplemenilo. Ali 
to je išlo težko za rukom, pa još i danas misli visoki činovnik i 
častnik, da bi na cielu obitelj pala ljaga, kad bi mu sin bio cipelar, 
i zato ga sile, da „študira* 4 te da bude „gospodin ci , ma bio i tupoglav. 
U Njemačkoj se spočituje osiromašilim ili prezaduženim plemićima, 
da se srame raditi, jer to nije dostojno plemića; ali mukte živjeti 
na račun sirotinje, ili se oženiti s djevojkom, koja bi ga svojim imet¬ 
kom branila, to ne smatraju sramotom. Pa ipak svaki Čovjek mora da 

radi, ako ne će da bude smatran trutom, koji od tudje muke živi. Ako 
mu nije sile, da sam za sebe radi, neka radi za svoje bližnje, za 
družtvo, jer svaki čovjek imade samo toliko vriednosti, koliko druŽtvu 
koristi. Cieli narod mora da radi, jer bez rada nema priradnje. Svaki 
je rad, bio kako čedan, produktivan, Čim kakovoj potrebi služi. 

čim većma napreduje kultura, tim se večma i rad ciepa u 
razne vrste. Gospodarska znanost obazire se na gospodarski rad i 
na njegovu razdiobu. 

Po svojem historijskom razvitku dieli se ekonomski rad od prilike 
u ove kategorije: l.Prisva janje slobodnih dobara. Ovamo spada 
lov, ribolov, branje voća, posvajanje, ogradjivanje slobodnog diela 
zemlje, i branjenje proti trećemu; sabiranje i izkapanje ruda (prvo¬ 
bitno za nakit). To je najprimitivniji stupanj gospodarstva. —- 
2. R u k o v o d j e n j e i upravljanje naravnog procesa u gospodar¬ 
stvu. Ovamo spada stočarstvo^ poljodjelstvo, voćarstvo, vinogradar¬ 
stvo itđ. — 3. Kemičko i mehaničko preradjivanje tvari, kao 
kod obrta, industrije i umjetnosti. -— Napokon ide ovamo 4. du¬ 
ševna produkcija, 5. prienos dobara i 6. vrhovna uprava 
cieloga gospodarstva. Sve ove grane naravnoga rada običavaju se 
ovako razredjivati: praprodukcija, obrt i industrija, trgovina i trans¬ 
port, razdioba dobara, te državna zaštita osobe i vlastničtva. 

Osim sa stanovišta historijskog razvoja gospodarstva dao bi 
se rad razvrstati i sa stanovišta drugih okolnosti. Tako bi se mogao 
podieliti rad u duševni i tjelesni, premda se jedan od dru¬ 
goga ne da odieliti; jedino se može reći, da jedna strana nadvla- 
djuje, kako to biva kod stvaralačkog i mehaničkog rada. 
Sveučilištni profesor, koji svoju nauku neprestance proučava, iztra- 
žuje i izpituje, pa tako znanost proširuje i predaje, — taj profesor 
radi duševno i stvara. Ali koji svake godine čita ista skripta, što ih 
je možda pred deset, dvadeset godina sastavio, taj radi mehanički. 

Sa stanovišta ekonomske znanosti važnija je razdioba rada u 
tehnički i ekonomski rad. Kad seljak sam ore, ili kopa, 
tad obavlja tehnički posao; ako zapovjedi slugi, da sieno na kola 
natovari i kući odveze, kad odredi, da se krmci na sajam gone, ili 
da se ovce strigu, tad obavlja ekonomski posao. Kod malenog 
gospodarstva obavlja gospodar i jedne i druge poslove. Prava raz¬ 
dioba ovakvoga posla iztiče se kod velikog gospodarstva, osobito 
kod industrije, gdje tehničke poslove obavljaju tehnički izučeni 
radnici, a ekonomske (trgovačke) poslove trgovački izuČeno osoblje. 

V # 

Čovjeka nagone na rad najprvo potrebe, a zatim želja za 

v 

udobnošću i užitkom. Sto su ove pobude jaće, to se i rad upornije 
provadja; a što je s mukom i radom skopčana veća nagrada (pri¬ 
vreda), to je veća volja za rad. Zato, što se koji narod nalazi na 
nižem stupnju kulture, što su njegove potrebe neznatnije, što je 
manji uspjeh rada (privrede), i Čim je manje izgleda, da će radnik 
uživati sam plodove svoje muke, to je slabiji rad, slabija volja i 
ljubav za rad. Zato je rob najgori radnik, pa ga niti sam bič nad- 
glednikov nije kadar pritjerati, da radi kao slobodni radnik; zato 
najbrže radi onaj radnik, koji se je pogodio, kako se ono veli, 
„upoprieko*, t. j. stanovitu količinu rada za stanovitu plaću; ili 
kao onaj, Što se pogodio „po komadu*. Ovi znadu, da će to više 
zaslužiti, što više posla obave u stanovito vrieme. 

Produktivnost pojedinačnoga rada zavisi stranom o naravnoj 
darovitosti pojedinca, kao i o tome, da li je ta darovitost upotrieb- 
ljena na onaj rad, na ono zanimanje, za koje pojedinac ima volje; 
dalje zavisi o njegovu prosvjetnom i ćudorednom uzgoju, kao i o 
vježbi i navadi. To su eto uvjeti za produktivan rad pojedinca. A 
kao Što pojedinac, tako i cieli narodi imadu svoju veću, ili manju 
produktivnost rada, koja opet zavisi od štokakvih uvjeta. 

Produktivnost cieloga naroda zavisi ponajprije o prirodnim 
uvjetima, t. j, o podneblju, položaju i sastavu tla, zatim o duševnim, 
tjelesnim i ćudorednim svojstvima radnika (naroda), o organizaciji 
rada i o kulturnom stanju naroda. Mi smo o prirodnim odnošajima 

već na svome mjestu govorili. Sto se osobnih sposobnosti radnika 
tiče, to se prava razlika može najbolje vidjeti na primjeru. Računa 
se, da jedan englezki poljodjelski radnik uradi više u deset sati, 
nego dva ruska u 17 sati. Naporni poslovi iziskuju naprezanje 
duha i tiela, a ovakav fizijološko-psihološki potrošak snage treba 
nadomjestiti i krepkom hranom i odmorom. Englezki radnik, veli 
se, uradi dva puta toliko, koliko njemački, a četiri puta toliko, 
koliko ruski. Ali zato englezki radnik i više no dvostruko bolje 
živi od njemačkoga radnika, a možda i deset puta bolje od ruskoga. 


No sva produktivnost ne stoji samo u težkom i napornom 
radu. Tu ima još i sva sila drugih zanimanja, gdje više vriedi 
vještina, okretnost i inteligencija radnika, nego tjelesna jakost. 
Englez je eto dobar za ovakove naporne poslove, gdje mišice i 
šake imadu da odluče ; ali gdje se radi o vještini, o gibkosti duha 
i tiela, tuj ga pretiču i Niernci i Francuzi i Talijani. Ćudorednost 

radnika stoji n tom, da bude savjestan, da radi onako, kao da za 
sebe i svoju vlastitu korist radi; da se znade svladati i redu se 
pokoriti. Svi ovi uvjeti svagdje su nuždni; no bezuvjetno su nuždni 
ondje, gdje se radi u društvu, ili u skupinama, jer čim veći sklad 
vlada medju radničtvom, što zajedno rade, tim sustavnije napreduje 
rad, tim je veća volja k radu u cielom društvu A gdje je volje, tu 
je rad i po kolikoći i kakvoći izdašniji. 

Produktivnost u narodnom gospodarstvu zavisi dalje o množtvu 
pučanstva, a naročito o broju onih, koji gospodare i priradjuju, 
napram broju cieloga pučanstva; mnogo dakle odlučuje razmjer 
radnoga diela pučanstva naprama potrošnomu. Dalje zdravstveno 
stanje naroda, a i razne osebine narodnoga značaja mnogo djeluju 
na narodnu priradnju. Kulturni napredak naroda omogućuje na¬ 
rodu, da i pronalazke znanosti u gospodarstvu sgodno upotriebi i 
nova vrela priradnje stvara. Na taj način kulturni narod razvija 
ne samo svoju fizičnu snagu u gospodarstvu, nego i intelektualne i 
etičke sposobnosti. K svemu tomu dolazi još organizacija 
produkcije. 

Organizacija produkcije stoji u razdiobi rada, koja opet do- 
naša sa sobom takovu zavisnost jedne grane rada o drugoj, jed¬ 
noga radnika o drugom, da se može govoriti o svezi ili ujedinjenju. 
Prema tomu zavisi prirađnja o zamjenitoj razdiobi i ujedinjenju 
rada. Razdioba i ujedinjenje rada dvie su strane društvenoga rada, 
g d j e se odjeljuje jedno od drugoga, što bi jedno drugome smetalo, 
a spaja se ono, što se zamjenice upodpunjuje. Gdje se u društvu 
radi, tu nastaje razdioba rada sama od sebe. Tu razdiobu donašaju 
sobom koli volja i sposobnosti radnika, toli svojstva i tehničke sa- 
stojine samoga rada. Svaki prođukat, prije nego Što je sgotovljen, 
iziskuje različnoga rada. Uzmimo za primjer kola, sastavljena od 
mnogo komada, a mnogi komad od više različitih sastojina. Kolar 
na selu izradi sam svaki pojedini od ovih komada; u tvornici 
kola izradjuje jedan radnik samo jedne komade, drugi samo druge 
i t. d. — U krojačkoj tvornici jedan radnik samo kroji, drugi 
samo puceta prišiva i t. d. 

Ova razdioba rada imade svoje dobre i loše strane. Pred¬ 
nosti stoje u tom, što se radnik u svom poslu do savršenosti 
uvješti. To donosi sa sobom, da radnik može razmjerno mnogo više 
komada i mnogo ljepše i bolje od svoje stvari izraditi, a sve 
s manje muke, manje vremena. A budući da u tvornici svaki 

radnik dopre prije ili kasnije do prave vještine u svojoj struci, to 
onda cieli produkat bude na koncu jeftiniji. Uzmemo li još na um 
strojeve, koji obavljaju vanredne usluge u produkciji, te omogućuju 
izradnju u velikim količinama, tada možemo reći, da razdioba posla 
ima u produkciji te prednosti, da produkti postaju jeftiniji, da se 
u velikoj množini i razli kosti izradjuju. A to sve dolazi na korist 
kupcima (konsumentima). 

Ali razdioba rada ima i svoje tamne strane. Ona stvara ve¬ 
like stališke i razredne razlikosti u socijalnom odnošaju izmedju 
radnika i poduzetnika s jedne strane, a međju radničtvom i podu¬ 
zetnicima samima raedju sobom s druge strane. No najveća nepri¬ 
lika stoji u tom, što ovakav jednolični rad učini radnika do skraj- 
nosti jednostranim, te dok ga sili, da sve sile na stanovite kretnje 
usredotoči, te se u tih nekoliko kretnja do virtuoznosti uvježba, 
dotle na sve druge strane zakržljavi. čovjek postane po svom 
jednoličnom radu. jednoličnim kretnjama pravim strojem, i to tim 
više, što mu se duh ili malo, ili ni malo tim radom ne bavi, kad 
se je jednom toliko uvještio, da može mehanički bez ikakvog raz¬ 
mišljanja svoj posao obavljati. S druge strane postane ovakav radnik 
vrlo nesamostalan, dakle ovisan u svakom pogledu. Krojač, koji 
ne zna nego puceta prišivati, kolar, koji ne zna nego obloge pra¬ 
viti, ne će nikada samostalno obrt otvoriti, već će morati uviek u 
tvornicu, pa i u njoj tražiti takav rad, kakvomu je vješt. No kraj 
svega toga nadmašuje korist, što je donaša razdioba rada, daleko 
one nedostatke, što su s njom spojeni. To je obee mišljenje. 

Nijedno gospodarstvo ne može se ni pomisliti bez veće ili 
manje razdiobe posla, a najmanje bi moglo obstojati i razviti se 
narodno gospodarstvo i narodna produkcija bez takove razdiobe, 
čitav narod ima toliki broj različitih potreba, da mora porazdieliti 
brigu i rad oko pribavljanja sredstava za namirenje potreba. No 
uza sve to potrebe su naroda radi kulturnoga napredka toliko po¬ 
rasle, da nijedan narod ne dostaje posve sam sebi. Budi tlo, budi 
klima, budi koji ini razlozi ne dopuštaju, da narod kod kuće priradi 
sve, što mu treba za život, ili za udobnost. Ovakve potrebe nami¬ 
ruje narod tako, da od svojih produkata daje u zamjenu drugomu 
narodu, koji onih dobara ima, ili ih kupi od njega. Sjetimo se 
n. pr. kave, koja uspieva samo u tropskim krajevima, pa je ipak 
postala za život potrebnim dobrom i najsiromašnijim razredima u 
većem dielu izvantropskih krajeva. Koliko se je raznovrstnoga posla 

obavilo, dok je kava došla do nas i u našu kuću ćak onamo s otoka 
Jave. Ovu je kavu n. pr. Holandez, posjednik plantaža, pomoću 
kinezkih radnika (kuli) sabrao i na englezki brod stovario te poslao 
u Hamburg trgovcu, koji ju je poslao u Beč, a iz Beča došla je 
k našemu seoskomu trgovčiću. Ovakova razdioba rada prekoračuje 
okvir narodne produkcije i razdiobu narodnoga rada, jer su se tomu 
poslu i drugi narodi pridružili. Zato se ovo zove medjunarodna 
razdioba rada. Pa kao što evo mi trebamo produkte stranoga 
naroda, tako drugi narodi trebaju neke naše produkte. Na taj način 
drži se narodno gospodarstvo jednom rukom medjunarodne produk¬ 
cije, dok se drugom rukom dotiče produkcije pojedinaca u svom. 
narodu; tako narodno gospodarstvo dovodi domaću produkciju i 
razdiobu domaćega rada u doticaj sa medjunarodnom razdiobom 
posla. Zato imade pravo pobornik njemačke zaštitne carine, kad na 
temelju narodnog gospodarstva uči, da pojedinac (individuum) može 
samo po narodu i u narodu razviti svoju produktivnu silu, te doći 
do sigurnosti, slobode i blagostanja. 

§ 16. Kapital. 

Pojam i razne vrste kapitala. 

Poj am kapitala još nije obćenito utanačen; jedni mu podavaju 
preširoko značenje, drugi preuzko. Predaleko bi nas zavelo, kad 
bismo htjeli navađjati razna mnienja. Zato ćemo ubrojiti u kapital 
sva ona dobra, koja se pretežnim mnienjem ovamo ubrajaju. Prema 
tomu kapital je svako dobro, svaki produkat, što iz produkcije 
izlazi i daljoj produkciji dobara služi. Zato sva dobra, što ih je 
narod od svojih predja baštinio, ili svojom rukom priradio, sve je 
to kapital. Ceste, mostovi, luke, kanali, javne zgrade —* sve je 
to narodni kapital (obično privatni). Kapital je dakle djelo ljudskih 
ruku, koje ima da služi stvaranju novih dobara. I tako kapital vrši 
svoju svrhu time, Što se troši i trošenjem opet preporadja, pojav¬ 
ljujući se opet u spodobi novih dobara. Zato i veli John Stuart 
Mili: „Kapital vodi svoj obstanak od pokoljenja do pokoljenja na 
isti način kao i pučanstvo, ne na način, da se Čuva od propasti, 
nego da se preporadja/ Kapital dakle ne stoji u novcu, 
već se samo novcem izražava; novac je mjerilo, kojim se izražava 
vriednost kapitala. A jer je to mjerilo i sredstvo za zamjenu obće 
priznato, zato se rado uzima simbol stvari za samu stvar. Nego 
Milobar: Narodno gospodarstvo. 9 

upravo zato, što se pod kapitalom mogu pomišljati razni pojmovi, 
jer se i danas rieč ,,kapital“ u raznom smislu upotrebljuje, bit će 
umjestno, da te izraze svedemo na njihovu vriednost i značenje. 

U knjigama, novinama, govorima, polemikama često se čita i 
čuje o kapitalu, no svaki put u drugom smislu, te se istom iz 
ostaloga sadržaja može razabrati, što se misli pod kapitalom. Jednom 
se veli, da je kapital nuždan za produkciju i da „bez kapitala nema 
produkcije". TJ ovom smislu razumievaju se pod kapitalom sva 
sredstva, što su nužđna za produkciju. Kad se opet govori o pri¬ 
vredi kapitala, tad se misli na onaj kapital, što je uložen u trgo¬ 
vinu, ili ini privredni, a ne produktivni posao. Je li govor o 
„borbi rada protiv kapitala", tad se misli pod kapitalom sveukupnost 
bogatili poduzetnika. Govori li se o „gospodstvu kapitala", tad se 
tu misli na one gavane, što državama novac posudjuju, ili svojim 
bogatstvom i spekulacijom na burzama umjetno dižu i pritišću 
cienu robe efektima (vriednostnim papirima). A. zahtieva li se, da 
se i „kapital oporezuje“, tad se pod tim misli onaj kapital, što je 
uložen u raznim vriednostnim papirima i hipotekama (a ne onaj, 
koji je uložen u obrt ili u zemljište). 

Ovo su od prilike najčešći slučajevi, gdje se govori o kapitalu 
u dosta neizvjestnom smislu. Inače se kapital i drugčije označuje, 
obično onom svrbom, kojoj služi. U takovom je slučaju oznaka 
tako točna, da se odmah znade, kakav je to kapital. 

Označuje li se kapital po svrsi, kojoj služi, tada se običaje 
razlikovati uporabni kapital i privredni kapital. Uporabni 
su kapital ona dobra, koja služe ravno za udovoljenje potreba. Pri¬ 
vredni kapital su ona dobra, koja se u neki posao ulažu, budi u 
produkciju, budi u promet, u svrhu, da se njima privriedi. 

Prodnkcioni kapital (ona dobra, što služe stvaranju novih 
dobara) jest stojeći i kolajući kapital. Stojeći kapital su ona 
dobra, ili ona sredstva, što služe produkciji, ali poslije svršenoga 
procesa ostanu i dalje u ruci producentovoj, pa mogu i dalje poslije 
svršene jedne produkcije služiti drugoj, itd. Takav stojeći kapital 
ne stupa zajedno s produktima u promet. Tvornice su i strojevi 
takav stojeći kapital. Oni se troše i izrabljuju, ali ostaju nepo¬ 
sredno u posjeda producenta. Kolajući ili prometni kapital su 
ona dobra, koja vlastnik potroši, ili iz svoga izravnoga posjeda 
izruči, ili u promet stavi. Sva vriednost ovoga kapilala leži u novo¬ 
stvorenom produktu. Kod pamučne su industrije tvornica i strojevi 

stojeći kapital, a novci uloženi u pamuk odlaze u spodobi konca 
ili katuna u promet, da se opet povrate producentu u ruke u obliku 
novca, samo dakako u većoj mjeri. Kolajući kapital donaša odštetu 
za izrabljeni stojeći kapital, on ga uzdržava, nadomješta, stvara i 
ćini produktivnim. Zato se drži, da je u produkciji povoljniji onaj 
odnošaj, gdje je kolajući kapital veći od stojećega. 

Štednja i spekulacija. 

Kapital nastaje, vele neki, štednjom, t. j. na taj način, da čovjek 
privriedi više, nego mu potrebe iziskuju, pa da taj višak spravlja 
za buduće uživanje. Da je štednja bitni uvjet za očuvanje i pove¬ 
ćavanje kapitala, te da se Štednjom može postati malim kapita¬ 
listom, o tom nema dvojbe. Ali da bi samom Štednjom mogao i 
najmarljiviji radnik postati kakovim gavanom, to uztvrditi ne može 
ni najgorljiviji apostol štednje. Bogatstvo je mnogih američkih, 
evropskih i inih gavana nastalo budi nasiljem, budi sretnom spe- 

kulacijom. Englezi su prognali iz Irske i Škotske kmetove i oduzeli 
im zemlje, opljačkali su kolonije, izsisali crnce, odrli radnike u 
rudokopima i tvornicama. Američani su dugo trgovali ljudskim 
mesom — crnačkim robljem sve do šestdesetih godina XIX. vieka 
te ove crnce izrabljivali gore nego niemu živinu. Istina, mnogi je 
od tih američkih gavana bio u mladosti pusta sirota, te je počeo 
svoju karijeru vrlo čednim sredstvima. Svaki je od njih počeo 
štednjom i postao sićušnim kapitalistom, ali Čim je oćutio u žepu 
samo stotinu dolara, već seje dao na spekulaciju. Tko čita životopis 
većine, a moglo bi se uztvrditi bez velike pretjeranosti, gotovo svih 
američkih gavana, dolazi do uvjerenja, da su bogatstvo stekli uz rad 
sretnom i prevejanom spekulacijom. Siromah čovjek, ili obični srednji 
posjednik mora štediti, jer inače ne će niti sama sebe moći uzdr¬ 
žati, a kamo li svoju obitelj ; a još će manje moći dati svoju djecu 
naobraziti. Bogatun ne treba štediti, za njega je dosta, da ne sije 

v 

ludo novac, pa će postajati svaki dan bogatiji. Mnogi Zidove stav- 
ljaju primjerom marljivosti, Štednje i obogaćenja. Ali taj im primjer 
ne valja, jer se Židov laća samo onakvoga zanimanja, gdje speku¬ 
lacija ima Široko polje, kao što je n. pr. trgovina. Zato tu vriedi i 
opet ono, što netom gore spomenusmo, da je uz radnju i štednju 
sretna, ili drzovita spekulacija izvor bogatstva. Ali i medju gava¬ 
nima riedko je koji postao to, što jest, premda je „prnjama* počeo, 
kako znadu moraliste govoriti. Oni su se doduše dokopali nekog 

blagostanja, ali da bi jedino radnjom i štednjom postali milijunašima, 
to je težko dokazati. A ako medju njima ipak ima razmjerno vrlo 
mnogo gavana posijanih po svim državama, to se razlog tomu mora 
tražiti u sasvim dragim okolnostima i uzrocima, nego što je štednja. 

Zidovi i njihov kapital. 

Mi smo čuli, što veli J. Stuart Mili o kapitalu, da se naime 
preporadja, te da prelazi od pokoljenja na pokoljenje. A treba znati 
da nitko nije tako i toliko kapitalizovao, kao Zidovi. U srednjem 
vieku zabranjivala je crkva s početka u obće svake kamate, a poslije 
je dopuštala samo vrlo umjerene. S kršćanskoga, s moralnoga gle¬ 
dišta to je podpuno odgovaralo onoj zapoviedi o ljubavi bljižnjega; 
ali s gospodarskoga gledišta nije odgovaralo svojoj svrsi. Mi ćemo 
vidjeti, kad budemo govorili o kamatima i lihvi, da zakoni protiv 
lihvarstva nikada i nigdje nisu postigli u velikoj mjeri svoje svrhe, 
već su lihvarstvo samo povećali. Tako je bilo i u srednjem vieku. 
Novaca se je uviek trebalo, pa su se zato tražili pod uvjetima, pod 
kakvim su se mogli dobiti i gdje su se mogli dobiti. A tražili su 
ih poglavito vladari i knezovi, koji su inače strogo pazili, da kršćani 
ne bi lihvarili. U Židova je bilo od pamtivieka sgrnuto ponajviše 
pokretnoga kapitala, — novaca. Oni su držali novac za najsigur¬ 
niji kapital, pa ga zato nisu ulagali u nepokretnosti, već jedino u 
privredne poslove, u trgovinu, posudbinu itd. Istina, srednji viek, 
pa i ciela prošlost sve do najnovijega vremena upravo ih je silila 
na ovakove poslove, jer im zakoni u kršćanskim državama nisu 
dopuštali niti jednakopravnosti, niti nepokretnog imetka. No odatle 

v 

se ne smije zaključivati, da su upravo te uredbe učinile Zidove 
trgovcima i lihvarima. U rimskoj državi, osobito u vrierue carstva, 
mogli su posjedovati nepokretnog imetka, koliko su htjeli, pa nisu 

htjeli. U Turskoj vidimo sličnu pojavu. I ondje je državna vlast 

✓ 

skroz tolerantna spram Zidova, pa je takova bila i u prošlosti; ali 
Židovi nisu u nekretnine davali novca, već ako je koji u najboljem 
slučaju kupio koji komadić zemlje i kućicu. Na taj eto način pre- 

v 

nesli su Zidovi iz staroga vieka u novi jur veliki pokretni kapital, 
pa su ga posudjivali onima, koji su to tražili, ali dakako uz velike 
kamate, jer njih nisu vezale crkvene naredbe. Kako je već spome¬ 
nuto, novaca su najviše posudjivali sami vladari i knezovi. Ovakim 

v 

uslugama znali su si Zidovi izhoditi ne samo izričnu dozvolu za 
lihvarenje, već su im vladari znali dati i zakoniti djelokrug za 

„posaoNa kralja Andriju II. diglo se je po dva puta plemstvo i 
malo da mu nije skinulo krunu s glave; a medju ostalim griesima 
spočituje mu se, što se je zadužio kod Zidova, pa im za odplatu 

y 

duga izručio poreze, u ime kojih su onda Zidovi gulili kožu i meso 
sa seljaka i plemića. A tako je bilo i u drugim državama. 

II Austriji dopustio je Friđrik Bojovni Babenbergovac Žido¬ 
vima, da pobiru 114% (g°d- 1244.), a češki kralj Pfemysl Otokar 
II. preko 60%. Odatle se vidi, da se je tiekom vremena upravo 
morao nagomilati u rukama židovskoga naroda golemi kapital. A 
da je tako, svjedoče činjenice. Kada su se naime društveni odno- 
šaji konsolidovali sredinom prošloga vieka, pa kad je židovski puk 
dobio posve jednaka prava sa svim ostalim građjanima, tada su 

v 

najednom iznieli Zidovi sav svoj kapital na svjetlo. Po cieloj Evropi 
u najvećim gradovima niknuše tako rekuć preko noći najljepše i 
najluksurijoznije uredjene gradjeviue, čitavi kotari židovskih posjed¬ 
nika. Svi veliki poslovi, gdje je trebalo imati velikoga kapitala, iz¬ 
vedeni su ili samo židovskim novcem, ili velikim dielom njihova 
novca. Novinstvom i burzom zavlada židovski upliv. 

Iz svega se ovoga vidi, da niti kod židovskog pučanstva nije 
novac niknuo samo „štednjom u . Istina, Zidovima se mora priznati, 
da štednjom i radom mogu služiti za uzor drugim ljudima. Ima i 
medju njima štokakvih, kao i medju svim drugim ljudima; ali po- 
priečno mora se priznati, da je Židov marljiv, triezan i poslovan. 

v 

No nada sve nadkriljuje Židov ostale ljude spekulacijom. A kako 
smo prije rekli, to je istom pravo sredstvo obogaćenja, dok je 

V 

rad i štednja samo izvor blagostanja. Štednja i rad đovadja do ma¬ 
loga i srednjega kapitala; ali vješta, mudra i oprezna spekulacija 
dovodi do bogatstva. Svaki veći posao skopčan je sa spekulacijom. 
Zato, ma koliko to i bilo žalostno, što su najplemenitiji elementi, 
kao rad i štednja, tek od sporedna zamašaja kod sticanja, to ipak 
činjenice i izkustvo dokazuju, da je spekulacija glavna poluga za 
sticanje velikog bogatstva. Spekulacija se može voditi u velikim i 
malim poslovima; pače svaki je posao skopčan s manjom, ili većom 
spekulacijom, jer proračunavati okolnosti znači spekulirati. Zato bi 
se pojam spekulacije dao mjeriti velikim aršinom. No obično se 
pod spekulacijom misli onakav posao, gdje se sa znatnim rizikom 
ide za znatnim dobitkom. 

Spekulacija — seljenjem u Ameriku. 

0 spekulaciji bit će još govora na svome mjestu. Za sad se 
može našemu narodu preporučiti, neka u prvom redu radi i štedi, 
jer njegove prilike, njegova osobna svojstva, prilike naše domovine 
premalo mu davaju polja za spekulaciju, a još manje jamstva za 
uspjeli spekulacije. Našega naroda primila se jedna vrsta opasne 
špekulacije — seljenje u Ameriku. Ova je spekulacija često tako 
vratolomna, da rizikom nadkriljuje igru i najdrzkijeg burzijanca. 
Naš seljak proda više puta savkoliki svoj imetak, samo da namiri 
put u Ameriku u lov na sreću. A kraj svega toga često i život 
stavlja na kocku. Zato bi trebalo, da se naša inteligencija što više 
približi narodu, da steče povjerenje naroda, pa da ga upućuje, neka 
radje ide u Slavoniju, ili u Bosnu s onim novcem, što ga primi za 
prodanu zemlju. Neka ga upućuje, da u Americi ponešto prolazi 
stanovita vrsta obrtnika, a seljak i prosti radnik, što dolazi onamo, 
dobiva samo onakovu zaslužbu i posao, kakav su prije obavljali 
crnački robovi, jer Američani evropske radnike u obće smatraju 
robljem, ravnim kitajskomu „kuli", kao što preziru „gnjilu" i „de¬ 
generiranu" Evropu i njezinu inteligenciju. Ondje organizovano do¬ 
maće radničtvo ne trpi, da mu stranci u vlastitoj kući snizuju nad¬ 
nicu, koju je ono težkom borbom izvojštilo. I u Americi vrvi narod 
sa sela u grad, pa radnika ima dosta, te ako strani radnici hoće 
da jeftinije rade, onda ih američki radnici „linčuju", kako se je to 
Talijanima već više puta dogodilo. Poslije ukinuća trgovine robljem 
zamienili su kitajski kuli robove, t. j. preuzeli su njihov rad; a od- 
kada je američka središnja vlada zabranila uvažanje kulija, od onda 
austrijski, ruski i talijanski izseljenici obavljaju te poslove. — Našim 
zemljacima još i to u velike otežčava položaj, što nisu vješti en- 
glezkomu jeziku. Osim toga američke oblasti stavljaju od najnovijeg 
vremena potežkoća izkrcavanju na američko tlo time, Što vraćaju 
sve radnike, koji ne dokažu, da imadu toliko imetka, da mogu ne¬ 
koliko mjeseci bez zarade živjeti. Pače i inače je našim izseljeni- 
cima ondje najgore. Ruski konzulati zaštićuju svoje zemljake, jer 
Amerićani imadu respekta pred Rusijom; Irci i Škoti vješti su en-^ 
glezkomu jeziku, a osim toga ib Američani smatraju po krvi svojom 
bracom; njemačkim naseljenieima ide takodjer dosta dobro, jer su 
Niemci u Americi brojni i dobro organizovani, tako da svojim gla¬ 
sovima mogu odlučiti izbor predsjednika republike. Austro-ugarska 

pak monarkija svojom silom, osobito svojom mornaricom ne impo- 
nuje Američanima, a ne uživa ni simpatija, pa tako zaštita njezinih 
konzula Često pomaže tek malo, a ponajviše ni malo našim zemlja¬ 
cima. Naša monarkija nije do danas izhodila odštete za nekoje svoje 
državljane ubite u Americi već pred nekoliko godina, a Italija je do¬ 
bila odštetu za svoje linčovane državljane već nakon nekoliko mjeseci. 

Jednako žalostno stoji ta stvar i sa gledišta narodnoga gos¬ 
podarstva. Mnoge obitelji ili se sasvim upropaste, ili zapadnu u dug 
do grla, a najsposobnije im sile odu u sviet onako na sreću. Istina, 
ima slučajeva, gdje ovakova spekulacija i sretno uspije. Ali to je 
slučaj, a gore spomenuto je pravilo, pa s ovim treba računati. 
Naravski, drugačije bi stvar izgledala, kad bi ovo izseljivanje bilo 
uredjeno. 

Nama se Čini, da je izseljivanje postalo već takovom činje¬ 
nicom, ako ga posmatramo i sa gledišta narodnoga gospodarstva, 
da se više ne bi smjelo držati privatnom stvari pojedinca, već bi 
prema toj pojavi moralo zauzeti stanovište i društvo i državna vlast. 
Upozorit ćemo na neke točke. 

Prije svega treba držati na umu, da se naš narod ne seli u 
tudji sviet preko mora iz kakove obiesti, već li iz gospodarskih 
uzroka i u gospodarsku svrhu. Imajući to na umu, mora biti 
svakomu jasno ovo: dokle siromaštvo i nužda našega seljaka sili 
u sviet, dotle ga prazne rieči utjehe, te papirne zabrane ne će 
sklonuti, da miruje i gladuje. Zato, da se izseljenje zaprieći, moralo 
bi se narodu gospodarstvo podići. Tu bi trebalo mnogo toga s u- 
stavno raditi i podizati; treba stvoriti čitav niz uredaba, kojima 
se seljak može poslužiti. Dok toga nema, dotle se seljaku ne može 
braniti, da si drugdje kruha traži. 

Napokon ovakovo izseljivanje, kako se većim dielom naš narod 
seli, ne samo da se ne bi moglo smatrati kakovim zlom pod svaku 
cienu, već bi to mogla biti i jedna vrst sreće, jer se naš narod 
većinom ne seli u tudjinu, da ondje ostane, već samo da se ma¬ 
terijalno pomogne, pa onda da si stečenim kapitalom podigne gos¬ 
podarstvo, a po tom je to i državi na korist, Izkustvo pokazuje, da 
ovi izseljenici od prvoga dana svojega rada u tudjini rade samo za 
svoju kuću i rodbinu, pa prema tomu i za svoju domovinu i državu. 
Moglo bi se uztvrđiti, da od onih izseljenika imađe i obćina i dr¬ 
žava više koristi, nego oni žuljevi, koji su taj novac zaradili. Pa 
ipak ni država ni obćina nije do sada gotovo ništa učinila za ove 

izseljenike. A moralo bi im se ići na svaki način na ruku, a ne 
prieČiti ih na sve moguće načine. 

Mi mislimo, da bi trebalo pomišljati na sliedeče: 

1. Izseljivanje neka bude javno, a ne neka vrst kriomčarenja. 
Da se to uzmogne postići, neka se pronadju putevi, da se putnice 
lako izdavaju. 

2. Neka se stvori neka vrst burze za rad (radničtvo), gdje bi 
ljudi dobivali upute o tome, gdje ima posla. Ova burza imala bi 
biti u ravnoj svezi s našim ljudima u tudjini; ona bi morala imati 
svoje podružnice, ili barem pouzdane izvjestitelje po Čitavom svietu. 
Ovako bi se narodu omogućilo, da već kod kuće saznade, kamo će 
na sigurni postio, a ne istom da u tudjini traži zarade. Osim toga 
bilo bi dobro omogućiti narodu dobavu putnoga troška, da ne padne 
u lihvarske ruke. Ovakova radnička burza, agencija, morala bi biti 
djelo društva samoga uz pripomoć vlade, koja bi opet morala sta¬ 
jati u savezu s konzulatima, te naše izseljenike materinskom brigom 
i zaštitom pratiti od domaće grude diljem cieloga njihova putovanja, 
sve dok se kući ne povrate. Ta briga i trud bio bi obilno nagradjen, 
jer država već danas imade i te kakove koristi, gdje se gotovo ni¬ 
malo' za njih ne brine. 

Štednjom srednjih i nižih razreda pučanstva nagomilali su se 
u novije vrieme veliki kapitali u novcu. Tko da se ne sjeti velikih 
zajmova, što ih je treća francuzka republika učinila kod svoga naroda? 
Koliko je kapitala otišlo u razne velike radnje (n. pr. Suežki i 
Panamski kanal)? Koliko je novca u najnovije vrieme posudjeno 
Rusiji? A evo sav taj golemi kapital izišao je iz žepa poglavito 
malih i srednjih posjednika u Francuzkoj. Ovakav mali kapital u 
novcu ili vriednostnim papirima može se štednjom pribaviti. No za 
pravo to ne znači sam kapital stvarati, već si samo pribaviti pravo 
na dobra u toj vriednosti. Tko ima banku od 1000 forinti, taj 
dobiva samo pravo na stanoviti broj dobara u vriednosti ove svote; 
ali on nije ni jedno od ovih dobara stvorio. Za pojedinca je nuždno, 
da si ovakovo pravo na dobra pribavi, da štedi i da višak spravlja. 
Ali za narodno gospodarstvo to baš nije vrlo povoljno, ako svi 
pojedinci samo Štede. Štediti ne znači drugo, nego se odreći stano¬ 
vitog broja dobara, te mjesto njih spravljati novac. No nitko ne 
će, da mu ,,mrtvi u kapital leži, već svatko hoće, da ga „na korist 
uloži u , hoće da ga produktivnim učini. Na taj eto način u onom 
istom smjeru, u kojem se ulaže kapital u produkciju dobara, ogra- 

nicuje se potrošak dobara. Posljedica toga jest to, da se onda mora 
ograničiti i produkcija, t. j. da se suvišni kapital mora iztisnuti iz 
produkcije. Taj suvišni kapital postane onda „mrtvim" kapitalom. 
Sad treba ili slati kapital u inozemstvo, da se ondje na korist uloži, 
ili treba produkte u inozemstvo slati i ondje prodati. No hoće li 
n. pr. njemački producent, da svoje produkte, recimo, u našoj mo¬ 
narhiji proda, mora ih dati jeftinije, nego što ih prodaje naš domaći 
producent. Da se njemački producent uzmogne uspješno sa našim 
domaćim producentom takmiti, mora sa što manjim troškovima pro¬ 
ducirati, a zato manje plaća svojim radnicima. A jer ovakav od- 
nošaj više ili manje postoji u svim industrijalnim državama, zato je 
i golema utakmica posvuda, a odatle gospodarska bieda radničkoga 
naroda, odatle socijalizam. Zato radnici i prijatelji radnika govore, 
neka bi poduzetnici i producenti manje štedili na radniku i povisili 
mu plaću, pa će radnici postati konsumenti, a time će ponarasti 
i produkcija. Drugi opet vele, neka radnici i ini slojevi pučanstva 
ne štede, već neka troše i konsumiraju, pa će se onda i produkcija 
dići. Odtuda, kako se vidi, nikako napolje, jer se pita : tko da počme, 
gdje da se poČme, kako i kada ? To je eto goruće pitanje moder¬ 
noga doba u svim industrijalnim državama: što sa kapitalom? Sto 
sa produkcijom? Sto sa siromašnim razredima pučanstva? To su 
pitanja, koja danas pokreću nutarnju i vanjsku politiku industri- 
jalnih država. Nije na nama, da se upuštamo u rješavanje ovoga 
problema. Nama je samo iztaknuti, da naša domovina još nije in~ 
dustrijalna zemlja kraj svih svojih desetak tvornica. Kod nas još 
prevladjuje velikim dielom poljodjelstvo; a koliko ima obrta, to je 
pretežnim dielom mali obrt, koji mnogo trpi od vanjske velike in¬ 
dustrije, pa bi trebalo, da se organizuje u jedinstveno tielo i tako 
sjedinjenim silama opre toj utakmici. Prema tomu nije ni radničko 
pitanje kod nas sasvim iste naravi kao u industrijalnim zemljama, 
kao što i naš radnik nije posve jednak tvorničkomu radniku. Naš je 
radnik većinom pomoćnik maloga obrtnika, pa će i sam biti obrtnik. 
Mali pak obrtnik riedko je kada kapitalista. On ne ide za tim, da si 
u inozemstvu izvojŠti tržište, već je sretan, ako mu je kod kuće 
toliko mira, da može svojom produkcijom ikoliko pristojno živjeti. 

Već je spomenuto, da je za produkciju nuždan i „kapitaP. 
Razumievaju li se pod takovim kapitalom sredstva, pomoću kojih 
se stvaraju dobra, onda je kapital bezuvjetno nuždan. Razumieva li 
se pod kapitalom novac, tad on nije absolutno nuždan za produk- 

čiju. Produkcija je starija od novca. Bilo je doba, kada se je pro- 
duciralo, dok se za novac još nije ni znalo. U komunističkim za¬ 
drugama i autarkijskim veleposjedima staroga vieka i početkom 
srednjega vieka produciralo se bez ikakvog novca. Kolike su se 
tvrdje i kašteli sagradili u srednjem vieku bez novčića, na puku za- 
povied kakova kneza ! Danas bi ovakova jedna utvrda stojala, kad 
bi se gradila onakvim primitivnim načinom, na stotine hiljada, 
možda na milijune forinti. U ono vrieme dostajala je volja gospo¬ 
dara i njegovo pravo, da zapovieda kmetovima, i dužnost kmetova, 
da slušaju. Danas su drugačije socijalne uredbe. Danas ima pravo 
svatko, da raspolaže svojom radnom snagom, a ne može bez 
stanovitih uvjeta raspolagati tudjom. Budući da jednaki jednakomu 
ne može da zapovieda, to ne preostaje drugo, nego da se nagode, 
tko će zapoviedati, a tko slušati. A jer nitko ne će da drugomu 
služi za badava, t. j. da svoju silu troši za tudju korist, to ne pre¬ 
ostaje drugo, nego da za radnu snagu ustupi dio koristi. A kako se 
vriednost svakog dobra u novčanom gospodarstvu izražava novcem, 
to je novac ili novčani kapital u istinu potreban za produkciju, i 
to ne radi produkcije same, već radi socijalno-gospodarskih uredaba. 

Kapital ne stoji samo u posjedu novca, ili inih stvarnih do¬ 
bara, već i u stanovitim pravnim odnošajima. Ovoj su vrsti kapi¬ 
tala stvarna dobra samo podloga, stanovito pravo i izvor novčanih 
prihoda. Ove vrsti kapitala predstavljaju samo stanovite količine 
vriednosti, koje posebno obstoje upored sa stvarnim dobrima ili 
kapitalima, na kojemu se temelje. U takove kapitale brojimo akcije, 
hipoteke, zadužnice itd. Kraj akcije, koja predstavlja neku glav¬ 
nicu, jer donosi posjedniku dividendu, obstoji neki posao, koji je 
opet posebni kapital, ali je akcija sudionik toga kapitala. Kraj 
hipoteke obstoji zemljište, na koje je hipoteka upisana. Upravo se 
kod ovih založnica, hipoteka, akcija i t. d. najbolje vidi, da ima 
posebnih vriednostnih kapitala kraj onih realnih. Ovi se kupuju i 
prodavaju, prelaze iz ruku u ruke, a da se pri tom ne mienja 
gospodarski odnoŠaj niti na jednom, niti na drugom kraju. Vried- 
nostni kapitali nisu produkciona sredstva, nego su samo neko 
pravo na stanoviti dio iz neke produkcije, kapitala ili posla. 

Ova se vrsta kapitala javlja samo kod visoko razvitoga narod¬ 
noga gospodarstva, kod novčanog i kreditnog gospodarskog sustava. 
Ali zato je ovdje od to većega zamašaja. Dva, tri primjera najbolje 
će to pokazati. Englezki narodni imetak cieni se na 10 milijarda 

funti sterlina. Od ovoga golemog imetka odpada do 40°/ t) , dakle 
malo ne polovica, na taj (kako ga Offermann zove) fiktivni kapital. 
Leroy-Beaulieu cieni imetak francuzkoga naroda na 230 milijarda 
franaka. A od toga odpadaju oko 93 milijarde na čisti vriednostni 
kapital, dakle preko jedne trećine čitavoga imetka. U Pruskoj 
broji (1896.) cieli narodni imetak oko 52 milijarde maraka, a od 
toga preko 21 milijardu iznosi vriednostni kapital. Pitanje je sada, 
kako da se prosudi ovaj vriednostni kapital sa gledišta narednoga 
gospodarstva. Neki zaključuju, da se iz ovoga „kapitalizovanja“ 
mora zaključivati na produktivnu suagu naroda. Nama se čini, da 
se to ne smije tako obćenito uzimati. Ovaj vriednostni kapital može 
bez dvojbe služiti za dokaz produktivne snage jednoga diela 
naroda, ali ne za produktivnu snagu cieloga naroda. Kad bi ovaj 
kapital stojao u samim akcijama, hajde! hajde! Ali ovaj kapital 
stoji u hipotekama, obveznicama, zadužnicama i t. d., te se prema 
tomu pokazuje velikom stranom kao dohodak jednoga (bogatijega i 
malo brojnijega) diela na račun drugoga i to siromašnijega diela pu¬ 
čanstva. Iz ovoga izvodi gore spomenuti Offermann. da je ta vrst 
kapitala, taj „fiktivni 4 * kapital, uzrokom nizkih radničkih nadnica. 

Ovo su tri elementa, tri faktora produkcije. Kako je već u 
uvodu spomenuto, iz raznih kombinacija ovih triju faktora nastaju 
spomenute već razne grane produkcije, a obširnije o svakoj bit će 
još govora. Sada prelazimo na područje o prometnim sredstvima, 
o kojima ne će kasnije govora biti, pa ćemo o njima odmah po¬ 
drobnije progovoriti. 

[Četvrto poglavlje]. 

Pomoćna sredstva narodnoga gospodarstva. 

§ 17. Promet i prometna sredstva. 

Priradnja i potrošak dobara dva su pola, izmeđju kojih se 
kreće narodna gospodarska djelatnost. Od onoga časa, kad je koje 
dobro stvoreno, pa do časa, kad je potrošeno, proteče dulje, ili 
kraće vrierne. Osim toga velik dio dobara ne potroši se na onom 
istom mjestu, gdje su stvorena, već prevale često vode i gore, dok 
dospiju na mjesto, gdje će se potrošiti. Ovo putovanje robe od 
producenta do trošitelja zove se prienos dobara, a to je jedan dio 
prometa. Ali dobra se ne kreću i ne putuju sama. Ljudi robu na¬ 
ručuju, izmjenjuju i prenašaju. Tu imamo dakle i saobraćaj ljudi, 



140 


i taj saobraćaj istom je preduvjet prienosu dobara. Prema tomu 
spada i taj osobni saobraćaj u promet. Ali dobara ima raznih vrsti. 
Ima dobara, koja služe neposredno i ravno za porabu; a ima i 
takovih, koja služe za izmjenu, za promet; napokon ima i takovih, 
koja se u obće ne mogu potrošiti, kao što je n. pr. zemljište. Pa 
ipak velimo, da je ovo ili ono zemljište „preneseno“, a cesto se 
čuje, da je ovaj ili onaj lakoumnik „zatrošio“ kuću i kućište, 
zemlju i zemljište. I ovo je dakle ,,prienos' { i potrošak dobara, ali 
nije fizički, nego pravni, pa i on spada u promet. Odatle se vidi, da 
promet stoji u prienosu stvari i osoba, u gospodarskom saobraćaju 
ljudi, te u pravnim odnošajima ljudi spram stvari i ljudi medju sobom. 

Kao što za svaki potrošak snage, tako se i za prieaos dobara 
traži odšteta i nagrada. Od tuda se vidi, da promet ne posreduje 
samo izmeuju priradnje i polroška, već služi i u svrhu privrede 
trećih, te i ovima omogućuje sticanje imetka i tako utječe na raz¬ 
diobu dobara i poredak priradnje i potroška. Prema tomu usredo¬ 
točuju se u prometu svi momenti gospodarske organizacije stano¬ 
vitoga naroda. 

Promet nastaje svagdje, gdje se je razvila razdioba rada i 
razdioba pučanstva u razrede i zanimanja, jer je time nastala 
medjusobna zavisnost i nuždna izmjena dobara. Ali ovoj izmjeni 
mogu stojati na putu razne zapreke. Tako se može dogoditi, da 
neposrednoj i ravnoj izmjeni stane na put nestašica sredstava za 
izjednačenje vriednosti. Ovu zapreku imadu da odstrane shodna 
sredstva, kao novac i vjeresija (kredit). Dalje mogu da ote- 
gote izmjenu dobara potežkoće kod prienosa dobara, osoba i viesti. 
Ove potežkoće imadu da odstrane transportna i komunikaciona 
sredstva. Osim toga mogu i razni nazori o mjeri i težini otežČati 
izmjenu dobara. Tomu imadu da doskoče državne uredbe. Napokon i 
udaljenost izmedju producenata i konsumenata te nepoznavanje po¬ 
treba na jednoj strani, a na drugoj nepoznavanje izvora dobara ta¬ 
ko djer je znatna zapreka izmjeni. Ovoj potrebi ima da doskoči trgovina. 

Narodno gospodarstvo obuhvaća gospodarstvo pojedinaca. 
Država je pak uosobljena organizacija svih državljana i njihovih 
pojedinih gospodarstva. Odatle sliedi, da je napredak narodnoga 
gospodarstva u interesu ciele države, jer od narodne privrede za¬ 
pada i državu dio za pokriće njezinih potreba i potreba „gospoda- 
reće osobnosti“ u državi. U tu svrhu radi država u jednu ruku, 
da svede interese pojedinca i njegova gospodarstva u sklad s inte- 

resima cjelokupnosti. Zato ona traži, da se interesi pojedinca imadu 
podvrći interesima cjelokupnosti, ako ovi dvoji interesi dodju u 
sukob. S druge strane upravo zato, što u svom interesu mora da 
unapredjuje „gospodareću osobnost", stvara država za ovu osobnost, 
za cielu gospodareću sveukupnost, dakle i za sve pojedince takove 
gospodarske uvjete, kojih pojedinac ne bi mogao stvoriti, a ipak 
svakomu pojedincu istim pravom stoje na uslugu. 

Odatle izlazi, da promet spada velikim dielom pod javno pravo. 
Sa stanovišta javnoga prava državi pripada pravo nadzora nad svim 
poslovima i zavodima, što se odnose na komunikacije, novčarstvo 
i vjeresiju, ako imadu da služe obćinstvu. Sa stanovišta tehničke 
uprave stoji država na načelu, da se u prometu oživotvore takovi 
uvjeti, koji će uza što veću štednju i što veću sigurnost olako- 
ćivati uporabu prometnih sredstava Sto se pak tiče socijalne strane, 
to se drži načelo, da se svakomu državljaninu u obće stave na 
službu uvjeti za kapitalizovanje bez obzira na veličinu i vrst nje¬ 
gova kapitala i gospodarstva. Ta svrha imala bi se postići tako, 
da se prometna sredstva u pravednom razmjeru podiele i poraz - 
mjeste medju sve krajeve države, te da se njima svatko uzmogne 
služiti uza što manje troškove i što veću udobnost. — Na ovaj 
način zasieca promet i u državno gospodarstvo i u financije. 

Iz ovoga se vidi, da pod nadzorom javne uprave stoji: nov¬ 
čarstvo i vjeresija sa suvislim uredbama, utez i mjera, ceste i pu¬ 
tovi, parovožnja, parobrodarstvo, pošta, brzojav i telefon. 

§ 18. Novac i novčarstvo. 

ćim se je u kojega naroda razvila razdioba rada i s njim 
skopčana izmjena dobara do tolikoga stupnja, da je nastao neki 
promet, odmah se osjeti potreba, da se pronadje neko dobro, neka 
roba, koja bi tu izmjenu olakoćivala. U naturalnom gospodarstvu 
bila je izmjena skopčana s golemim potežkoćama. Nije to bilo sa¬ 
svim lako sastati se s čovjekom, koji je imao upravo onakvu robu, 
kakvu bi tko htio kupiti, ili koji bi trebao upravo onakvu robu, 
kakvu tko nosi na pazar. Pa ako bi se srećom ovakva dvojica i sa¬ 
stala, nastaje nova potežkoca: kako se pogoditi za mjeru i za cienu? 
Ako ja trebam n. pr. kotlić i lončić, a na sajam sam došao s konjem, 
— kako da se izvrši sada trgovina? Ovakove potežkoće upravo su 
silile na to, da se pronadje neko dobro, neka roba, koju bi svatko 

htio u zamjenu primiti, čim se je ovakova roba pronašla, te u 
prometu stekla obće priznanje i mjenitbenu vriednost, postala je 
ona novcem. Naravski na primitivnom stupnju prometa bio je i 
taj novac primitivan. Tako se n. pr. Abesinci još i danas služe ko¬ 
madima kamene soli kao novcem. Naši djedovi služili su se dugo 
vremena kuninim kožicama kao novcem. Grdje uspieva kava, služile 
su manje, ili veće vrećice kave kao manja, ili veća svota novca. Naj- 
vjerojatnije je, da se je u početku uvela kao novac, t. j. kao obće 
priznata vriednost, ona roba, koja se odlikovala najvećom uporabom. 
Dakle u prvom razvoju prometa odlučuje uporabna vried¬ 
nost. S vremenom je izkustvo pokazalo, da je za novac kao sred¬ 
stvo izmjene dosta svejedno, ima li novac i sam po sebi kakovu 
vriednost. Pokazalo se je, da je dovoljno, ako je ona stvar samo 
sposobna za promet (izmjenu), te ako joj državna vlast poda vried¬ 
nost, proglasivši je zakonitim sredstvom izmjene i plaćanja. Na taj 
način mogao je eto i papir postati novcem; na taj eto način može 
se protumačiti, zašto je u zemljama, gdje se je kavom plaćalo, upravo 
najgora kava služila kao novac; zato su s vremenom uveli koma¬ 
diće volovske kože s državnim žigom i oznakom vriednosti kod na¬ 
roda, gdje se je prvobitno stokom plaćalo. Osim onih stvari, koje 
su se odlikovale svojom uporabnom vriednošću, rado su se uzimali 
kao novac i onakve, koje su se odlikovale ljepotom, te sbog toga 
služile za ures. Tako n. pr. služe i danas školjke tauričkih puževa 
za sredstvo izmjene u Indiji i južnoj Africi, jer te Školjke nose 
urodjenici kao ures. No svaka od ovih stvari ima većih ili manjih 
nedostataka, pa nije posve sgodna za promet: jedna nema nikakve 
praktične uporabne vriednosti; druga nije liepa; treća nije trajna; 
četvrta je radi težine nezgodna za prienos; peta je prejeftina, pa 
se mora nositi u prevelikim količinama; šesta je preriedka, premalo 
je ima, pa je radi toga odveć skupa (n. pr. dijamant). Iz svega toga 
se razabire, da stvar ili roba, koja ima da služi za novac, mora 
imati sliedeća svojstva: mora da bude takova roba, koju će svatko 
pod svakim uvjetom rado primiti; mora biti dragocjena, da se ne 
mora u velikim količinama nositi; mora imati svoju posebnu obće 
priznatu vriednost, i ta vriednost mora imati neku stalnost, da uz¬ 
mogne biti mjerilom vriednosti drugoj robi; napokon ta roba ili 
stvar mora imati takovo svojstvo, da se dade po volji dieliti u veće 
ili manje komade, ili vriednosti. A imade li ta roba još i esteticku 
vriednost, odlikuje li se i ljepotom, tada se tim bolje preporuča za 

novac. Tiekom vremena i izkustvom došlo se je do uvjerenja, da su 
kovine najbolje sredstvo za novac, jer se po volji dadu dieliti i jer 
su trajne. Lykurg je uveo u Sparti željezni novac, a ostali su na¬ 
rodi privoljeli bakru. Bakar je sgodniji za novac nego željezo, jer 
ga je manje i jer je ljepši, te je prema tome nešto dragocjeniji. 
Ako je Lykurg ipak privolio željezu, tomu je bio politički razlog 
po^sriedi: on je htio onemogućiti prometni saobraćaj Spartanaca sa 
susjednim narodima, da time što dulje u čistoći sačuva strogi dr¬ 
žavni ustav, što ga je sam Sparti odkrojio. — No ni sam bakar nije 
idealna kovina za novac: odveć je jeftin, pa zato može da služi 
samo za izmjenu najjeftinije robe. Za skupocjenu robu morala bi 
se davati velika količina bakra, a to bi sam promet znatno otežča- 
valo. Englez Pratt, putujući u Tibet, morao je uzeti petnaest kitajskih 
nadničara (kuli), koji su mu nosili pune vreće bakriša. Napokon se 
došlo do uvjerenja, da su srebro i zlato najsgodnije kovine za novac. 
Ove se kovine odlikuju ljepotom, trajnošću; dadu se po volji dieliti 
u razne količine, odolievaju rdji, dadu se taliti i kovati. Radi lje¬ 
pote počeo se sviet ovim kovinama odmah služiti za ures, tek što 
ih je upoznao. A budući da je ukrasivanje i kićenje prešlo ljudima 
tako u krv, da se je u velike udomilo koli kod najprimitivnijih, toli 
kod najkulturnijih naroda, imadu ove kovine već radi toga trajnu 
vriednost. A i neku praktičnu vriednost imadu ove kovine. Bogati 
Rimljani, osobito Rimljanke, upotrebljavali su ulaštene zlatne i sre¬ 
brne ploće za zrcala, a zlatne igle za vlasi, za kopčanje (fibule); 
štokakove žulencije (medailoni) takav su mah preotele, da su se 
morali dosta rano, već za republike, izdavati zakoni protiv preko¬ 
mjernog trošenja na urese. Zlatno posudje, noževi i žlice spominju 
se u Rimu već od prvoga punskoga rata, jer se pripovieđa, da su 
kartažki poslanici bili u Rimu pogošćeni iz zlatnoga posudja. U 
vrieme carstva ponarasla je potreba dragocjenih kovina još više, jer 
se je u to vrieme već novčani sistem u rimskom carstvu podpuno 
razvio. A i luksus je daleko nadkrilio onaj luksus rimske republike. 
Za carstva postalo je zlato svemogućom silom. Za novac kupovalo 
se sve, počevši od korice hljeba do zlatne carske krune. Ovo nije pre¬ 
stalo ni poslije pada zapadno-rimskoga carstva, već se samo nasta¬ 
vilo u iztočno-rimskom carstvu. Osim toga i crkva je postala dobrim 
konsumentom dragih kovina, jer je za kaleže upotrebljavala zlatne, 
ili barem pozlaćene kupe, a za sviećnjake i svjetiljke srebro. Naši 
su se predji bez dvojbe takodjer rano upoznali sa zlatnim novcem, 

jer su se odmah dali na revnu trgovinu sa susjednim bizantinskim 
pokrajinama i gradovima (Apulijom, Venecijom itd,). Ta jedva što 
su zauzeli Dalmaciju, već primaju od pape novce za odkup robova 
i svetih moći. 

I tako je eto zlato i srebro imalo vazda i kao novac i kao 
ures svoju vriednost, dakle i prometnu i uporabnu vriednost; a to 
Čini, da te kovine sačuvaju tu vriednost i dalje, te da postanu i 
ostanu mjerilom vriednosti svim ostalim vrstima dobara. Tako su 
ove kovine postale podlogom novčanomu sistemu u narodnom gos¬ 
podarstvu svih kulturnih naroda. 

Uvedenjem novca u gospodarstvo uklonjene su sve one potež- 
koće pri izmjeni dobara, o kojima smo prije govorili. Istom uvede- 
njem novca dobio je imetak svoju pravu i gibku vriednost: u svojoj 
spodobi kao zemljište, kuća, šuma, stoka — imetak je odveć vezan 
i negibiv. Ali time, što se imetak može u svako vrieme unovčiti, a 
novac opet u imetak uložiti, postao je sav posjed, sve vlastniČtvo 
gibivim, tekućim, prenosljivim. 

Državno uređjenje novca. 

Državno uređjenje novčarstva pojavlja se istom onda, kada 
koja vrsta novca vec faktično postoji. Uporaba novca, veli Knies, 
niti je posljedica kakovog formalnog sporazumka međju ljudima, niti 
je posljedica kakove državne uredbe, već ta uporaba novca izraste 
kao naravni plod prometne izmjene. Za to imamo kao primjer onu 
lošu kavu, koja služi kao novac, gdje je prije kao novac služila bez 
dvojbe najbolja vrsta. 

Država ntjeće na novčarstvo n dva smjera: 1. što ođredjuje, 
koja roba, koja se kovina ima smatrati novcem; 2. kako ima biti 
tehnički uredjeno novčarstvo. 

Time, što država odredi, koja roba ima biti novcem, ustanov¬ 
ljuje ona vrednotu ili valutu (valuta, etalon, standard, legal 
tender). Prema tomu je valuta zakonom priznano pravo stanovitoj 
stvari, da se ima priznati i primati u neograničenoj mjeri kao sred¬ 
stvo za plaćanje. 

Budući da država može pravom svoje suverenosti, da na svom 
području podade ovakovu zakonitu vriednost kakovoj hoće robi, t. 
j. da proglasi novcem, štogod hoće, — to odatle sliedi, da može 
biti raznih vrednota (valuta). Gdje država proglasi zlato zakonitim 
sredstvom plaćanja ili novcem, tu velimo, da vlada zlatna vred- 

nota; gdje je srebro proglašeno novcem, tu se govori o srebrnoj 
valuti; a gdje su obadvie ove kovine zakonitim sredstvom plaćanja 
(novcem), tu se govori o dvoguboj vrednoti ili b i m e t a 1 i z m u. 
Gdje su obje kovine priznate novcem, tu mora biti ustanovljen 
vriednostni odnošaj izmedju obiju kovina. Do godine 1893. bio je 
odnošaj zlata prema srebru kao 1 : 15*5, t. j. za 1 kg finoga zlata 
moglo se kupiti 15*5 kg. finoga srebra. Od g. 1893. ovamo znatno 
je pala ciena srebru, pa je danas odnošaj 1 : 30*1, ali se i taj još 
uviek koleba na štetu srebra 

Gdje se zlato i srebro jednako upotrebljuju kao zakonito sred¬ 
stvo plaćanja, ali im vriednostni odnošaj nije zakonito ustanovljen, 
tu se veli, da vriedi paralelna valuta. 

U zemlji, gdje je zlatna valuta, slobodno je svakomu donieti 
surova zlata u državnu kovačnicu, te si ondje dati skovati propi¬ 
sanoga zlatnoga novca prema kolićini donesena zlata. To isto vriedi 
i za srebro u zemljama srebrene i dvogube valute. No ako se u 
ovakovoj bimetalistićkoj državi ne dopušta kovati srebreni novac pri¬ 
vatnim posjednicima srebra, onda se veli, da u toj zemlji vlada hra- 
majuća vriednost. To isto vriedi i za zlato, ako se kovanje ne do¬ 
pušta privatnicima. 

Sve ove vrednote zovu se metalićne (kovinske) valute, jer im 
je podlogom jedna, ili obje od spomenutih dviju kovina. Ali osim 
ovih imade još jedna vrednota, koja je osobito zanimljiva obzirom 
na našu monarkiju, pa ćemo se njom potanje zabaviti na svome 
mjestu. To je papirna valuta. Ovdje papir ima svojstvo i za¬ 
konitu vriednost novca. Ovo je pravi antipod nekadanjemu najpri¬ 
mitivnijemu novcu, koji je dobivao svoju vriednost od svoga upo¬ 
rabnoga svojstva, a ovaj dobiva svoju jedino na zapovied države i 
sbog svoje prometne sposobnosti. 

Time, što država odredi, koja se kovina ima smatrati novcem, 
nije još i sam novac stvoren. Tu još treba onu kovinu u novac 
pretvoriti, t. j. treba ju tehnički obraditi. Država odredi, kakav 
oblik i vanjštinu mora da ima od kovine skovani novac, 
zatim koliku težinu mora imati ovakav komad novca, te koliko 
mora ovakav komad kovanoga novca sadržavati čistoga zlata, ili 
srebra. Kao Šfco odredjivanje, koja kovina ili roba ima biti,novcem, 
tako i odredjivanje pravila, prema kojima se ima kovati novac, to 
je jedno od suverenih prava države (Miinzhoheit). Država ima ta¬ 
ko djer izkljuĆivo pravo kovati novac (Munzregal). 

Milobar: Narodno gospodarstvo. 

Kod kovanja novca odredi država najprije odnošaj kovanih 
komada novca naprama stanovitoj količini zlata. Taj odnosaj ili 
omjer zove se u Njemačkoj i Austriji Miinzfuss. Da se ne odale¬ 
čimo predaleko od ovoga naziva, prevest ćemo tu rieč m o u e t- 
skom stopicom. Pravo značenje najbolje će protumačiti pri¬ 
mjer. Zakon od 2. kolovoza 1892. (Br. 126 i 127 Reichs-Gesetz- 
Blatta), kojim se uvadja krunska vriednost u Cislajtaniji, veli medju 
inim: „Iz 1 kg. finoga zlata skovat će se 3280 kruna u komadima 
po 10 i 20 kruna". Evo u ovoj izreci je izražena monetska stopa. 
Tu se veli, da se od 1 kg. zlata ima skovati 328 komada, od kojih 
će svaki vriediti po 10 kruna, ili 164 komada, od kojih će svaki 
vriediti po 20 kruna, t. j. 1 kg. zlata ima se razdieliti na 328, ili 
164 iednaka komada. 

u 

Dalje država odredjuje težinu pojedinoga kovanoga komada. 
Monetska stopa kaže naime samo to, da komad zlatnoga novca od 
10 kruna ima sadržavati Y 328 kg. zlata; no koliko taj jedan komad 
sam za sebe ima težiti, to se iz te stope još ne može razabrati, jer 
se zlatni komadi novca ne kuju od čistoga suhoga zlata (bili bi 
odveć mekani), nego, da budu tvrdji, primieŠa se zlatu prostije, 
tvrdje kovine. 1 

Za zlatne dvadeset-Krunaše spomenuti zakon spominje surovu 
težinu (Rauhgewicht) 6*775 grama, a finu težinu (Feingewicht) 
6*097 grama. Ovaj prvi broj kaže, koliko teži cieli dvadeset-krunaš, 
a potonji, koliko je Čista zlata u tome komadu. Obično 1 / l0 ili 7 12 
od ukupne težine zlatnoga komada odpada na primiešanu prostu 
kovinu. Zlatni novac Englezke i Rusije ima Y 12 primjese, kod 
drugih država l / l0 . 

Kako se odatle vidi, pazi se kod zlatnih komada novaca na 
svaki miligram zlata, pa sada nastaje pitanje: što onda, ako se u 
prometu otrča koji komad zlatnoga novca? Ili, zar se ne bi moglo 
dogoditi, da se već kod samoga kovanja podkrade mala pogreška? 
— U istinu dogadja se i jedno i drugo; ali je zakonom odredjena 
granica, do koje se smije zlatni komad otrčati, ili kako velika smije 
biti pogreška kod samoga kovanja. Zlatni dvadeset-krunaš još je 
sposoban za promet (t. j. ima podpunu vriednost), ako teži 6*74 

1 Ovo miešanje zove se »Legirung«. teto je u jednom zlatnom komadu 
čistoga zlata, to se zove u Austriji »Kora«, a Čitava težina zlatnoga komada zove 
se „Schrot«. Liepih hrvatskih rieči za to dakako nemamo, a i ne ćemo skoro 
imati. 

grama (a inače bi po zakonu morao težiti 6*775), a deset-krunaš, 
ako teži 337 grama. 1 Kod kovanja je dopuštena pogreška do 
2°/oo na Čitavoj težini komada, a l°/ o0 na Čistom zlatu. — Otrča li 
se zlatni komad preko rečene mjere, tada ga država primi (kod 
svake državne blagajne, n. pr. kod poreznog ureda) pod cielu cienu, 
pa ga onda dade prekovati. Prekorače li već kod kovanja zakonom 
odredjeni remedium, tada se ne izdavaju u promet, već se ponovno 
dadu prekovati. 

Sada bi se moglo nametnuti još jedno pitanje. Kad se tako 
pazi na svaki miligram kod zlatnoga novca, zašto se ne bi skovalo 
jedan ili dva komada više? Ili drugim riečima: 0 čem zavisi ta 
„monetska stopa“ ? Na to pitanje u ovaj čas u kratko odgovaramo, 
da to zavisi o cieni surova zlata (nekovana, koje se prodaje u 
spodobi štapića). Ako 1 kg nekovana suhoga finoga zlata stoji 
3280 kruna (na svjetskom tržištu), onda država nema razloga, da 
jeftinije daje isto zlato u obliku novca, jer bi joj strane države za 
Čas razgrabile novac. A ni skuplje ga ne može davati, jer ga nitko 
ne bi htio primiti. To bi značilo htjeti oboriti cienu tudjoj robi, a 
toga opet ne će dopustiti strani trgovac robe. Obširnije i jasnije 
će se to protumačiti na svome mjestu, kad bude govora o cieni 
dragih kovina. 

Sada još preostaje pitanje: Kako stvar stoji u državama, koje 
imadu bimetalističnu vriednost, gdje naime i zlatni i srebrni kovani 
novci moraju da nose i faktički nominalnu vriednost, gdje oboji 
novci moraju i na tržištu teliko vriediti, kolika im je vriednost 
pečatom utisnuta? U ovom slučaju mora se proračunati na temelju 
tržne ciene njihova monetska stopa, te prema tomu izračunati te¬ 
žina pojedinog kovanog komada. To je tako zvana relacija. Ne¬ 
kada je bila u njemačkim državicama i u Austriji srebrna valuta, 
a jedinica je bila talir. Iz jedne funte srebra kovalo se 30 talira 
(== 90 maraka). Budući da je još do nedavna stajalo zlato spram 
srebra kao 1 : 15'5, to se je moralo iz jedne funte zlata skovati 
15V 2 puta toliko talira (maraka), koliko iz 1 funte srebra. Dakle 
1 funta zlata = 15*5 X 30 = 465 talira, ili 15*5 x 90 = 1395 
maraka. Danas je srebro spalo izpod polovice predjašnje vriednosti, 
pa bi po tome morala stojati funta zlata oko 2835 maraka u 
srebru. 


* 


1 To je takozvani Passire;ewicht. 

' o 

Relacija je nuždna novčana uredba u državama bimetalističke 
valute, jer tu mora novac da sadržaje faktično onu vrieđnost, na 
koju glasi, bez obzira na to, bio on u srebru ili u zlatu. Ali u naj¬ 
novije vrieme izgubila je relaciju ono znamenovanje, koje je imala 
još pred 15 do 20 godina. Oni srebreni novci, koji su još pred 15 
do 20 godina imali svoju podpunu vrieđnost, danas ne vrieđe niti 
polovicu; a ako se u prometu ipak primaju pod istu cienu, to je 
zato, što se smatraju sitnišem, a onaj je srebrni novac unaprieđ 
za sitniš odredjen. — Krizom srebra, t. j. naglim padom nje¬ 
gove vriednosti izpod polovice, uzdrmana je podpuno i bimetalistička 
valuta, a još više čista srebrna valuta, jer se vrieđnost srebra još 
niti danas nije pravo ustalila, već ima tendenciju, da još niže padne. 
U ovakvom položaju nije lasno odrediti relaciju izmedju zlata i srebra. 
A kad bi to koja država htjela, to ipak na obćenitoj situaciji nebi 
ništa mienjalo, jer tu svjetsko tržište odlučuje o cieni i zlata i 
srebra. Eno u Francuzkoj, Italiji, Belgiji i Švicarskoj (te zemlje 
čine t. zv. „latinsku novčanu uniju u ) još i danas postoji 
bimetalistička valuta na relaciji zlata prema srebru kao 1 : 15 l / 2 ; 
ali međjunarođna plaćanja moraju izplaćivati u zlatu, jer im nitko 
ne bi htio primiti srebra prema vriednosti, koja je izražena u rela¬ 
ciji. Prema tomu spao je srebrni novac faktično na sitniš, koji 
ima unutar granica dotičnih država mjenitbenu vrieđnost, ali 
nema više plaćevne vriednosti u medjuna rodnom saobraćaju. 

Ovo će nam biti razumljivije, ako razgledamo i narav i svoj¬ 
stva , sitniša 

•U običnom govoru običajemo smatrati }3 novcem“ i zadnji 
novčić, kojim možemo kupiti i „platiti“ kutijicu žigica. U istinu 
je pak novac samo onaj kovani komad, kako valuta ustanovljuje. 
U austrO'ugarskoj monarkiji, u smislu zakona od 2. kolovoza 1892., 
samo je zlatni deset i dvadeset-krunaš pravi „novac“. Mi imađemo 
evo već deset godina zlatnu valutu, a u času, gdje ovo pišemo, 
stalno od tisuću ljudi još ih nije ni desetak vidjelo zlatnoga toga 
novca, jer za milijune ljudi u kupovanju i plaćanju sav posao obavlja 
na račun i u ime pravoga novca njegov zamjenik — sitniš. — 
Razlog je tomu to, što država još nije predala zlatni novac u nu¬ 


tarnji promet. No sve da toga i nije, moralo bi se stotinu poslova 
obaviti bez zlata. Evo zašto ! Zlatni je deset-krunaš velik od pri¬ 
like kao jedan filir i teži 3Y a grama. To je već tako sitan novac, 
da ga čovjek jedva u ruci ćuti. Kada bi tko htio napraviti jednu 

krunu od zlata, tad bi ta kruna težila 0*3 gra ta, pa bi morala 

biti nekako deset puta manja od filira. To ne bi bilo moguće, a 

ni spretno za promet. Zato se zlatni novac ne kuje nego u nekoj 
stanovitoj veličini, a za vriednosti izpod ove veličine mora se naći 
druga kovina, kojom će se te vriednosti izraziti Za to je najsgod- 
nije srebro, koje ima gotovo sve prednosti kao i zlato, samo što 
je jeftinije, jer ga više ima. Srebro je nekako 32 puta jeftinije od 
zlata, prema tomu bi moralo 10 kruna srebra težiti od prilike 32 
puta toliko, koliko 10 kruna u zlatu, t. j. 107*84 grama. Koliki 
bi to tek bio golemi i nespretni novac, kad je već sadanji pet- 
krunaŠ (53 grama po prilici) dosta nezgodan! 

Po svojoj jeftinoći moglo bi se srebro upotriebiti i za sitniji 

novac od krune. Ali je srebro odveć meka kovina, lako se izliže, 

pa bi se morao ovakav sitni novac više puta pretaljivati; sbog male 
vriednosti i razmjerno velikog troška uzima se za posve sitni sitniš 
prostija i mnogo jeftinija, ali tvrdja kovina: nikal i bakar. 

Kako se iz svega ovoga vidi, svoju podpunu vriednost ima 
jedino „pravi" novac, zlatiŠi. On u istinu toliko vriedi, koliko 
na njem piše: Za jednu kilu zlatnih desetaka ili dvadesetaka dobit 
će čovjek svagdje kg. zlata, ili 3280 kruna. Svi pak ostali novci 
ne vriede u istinu niti polovicu onoliko, koliko na njima piše. Za 
to se zlatni novac i zove „zakonitim" novcem, a drugi se naziva 
„sitnišem" (Scheiđemunze). 

Iz ovoga je jasno, da sitniš samo predstavlja (reprezentira ili 
fingira) neku vriednost, koje u istinu nema. Zato se može s pravom 
pitati: Kako to, da se za taj sitniš može kupiti tolika količina robe, 
kao da bi sitniš imao podpunu vriednost? Zar se time ne oštećuje 
prodavalac? Ova mala zagonetka razjasnit će se tečajem razlaganja. 
A za sad za umirenje svakome kažemo, da sitniš dobiva svoju 
vriednost od zlatiša, i to na temelju i pod pokroviteljstvom onoga 
pravog novca. 


Djelovanje novca u narodnom gospodarstvu. 

Kad se stavimo na stanovište pojedinoga gospodarstva, pa pro¬ 
matramo novac i njegovo djelovanje,, tad nam se Čini, da je obilje 
novca najveće bogatstvo. Čovjek se ga ne može ni najesti, ni napiti, 
niti se njime zaodjeti, niti ogrijati, pa ipak svi ga cienimo. Uzrok 
je tomu taj, što je Čitavo gospodarstvo tako uredjeno, da čovjek 

može u svako vrieme dobiti za novac, što nm treba. Naučivši se 
Čovjek, da za novac može kupiti gotovo sva dobra, priuči se na po¬ 
misao, da je sve dobro novac, dok u istinu novac sam po sebi nije 
nego sredstvo, kojim se do tih dobara dolazi. Adam Smith ne 
daje mu niti iz daleka one vriednosti, koju mu običan čovjek obi¬ 
čaje podavati. Smith priznaje, da je novac naravski jedan dio na¬ 
rodnog imetka, samo ta sastojina narodnog imetka, veli on, nije od 
bog zna kolike znamenitosti, jer ne može biti nikada niti najneznat- 
niji dio dohodka, ^ec samo i jedino uvjet ili sredstvo, da se đodje 
do dohodka. A dohodak stoji u onim dobrima, što ih Čovjek treba 
za potroŠak i užitak. Ako čovjeku i preostane novca, pošto je na¬ 
mirio potrebe, tad „štedi" preostatak u tu svrhu, da ga budi on sam ? 
budi njegovi nasljednici opet potroše, ili ulože u dobra. Druge svrhe 
ne može novac imati, jer štediti jedino u tu svrhu, da se novac na 
hrpu sgrće, to je kao da bi ga u vodu bacio: ležao on na dnu mora, 
ili na dnu škrinje, isto je. Ako li se pak novac „na korist ulaže", 
t. j. u produkciju uloži, tad je to isto, kao da bi njime druga dobra 
pribavljao, jer su produkti za potrošak, t. j. da se prodadu, a prihod 
od njih poduzetnik i radnici diele i ulažu u dobra druge vrste, ili 
u drugu produkciju. U svakom je slučaju novac za to, da se u dobra 
troši, te da nova dobra pribavlja. Prema tomu, veli Smith, novac nije 
ništa drugo, nego veliki kotač, koji promiče kolanje dobara^ kotač, 
koji masu dobara bez prestanka promeće i promiče, te svakomu to¬ 
liko od tih dobara nagrne, koliko treba. I zato taj kotač, koji sva¬ 
komu njegov dohodak donosi, ne može da bude u isti čas i sam 
dohodkom. Po Smithu novac nije ništa ino, nego stroj u službi na¬ 
rodnoga gospodarstva, pa je zato glasoviti Lorenz v. Stein i upo¬ 
zori vao na to te opominjao, neka bi bio taj stroj čim jeftiniji, da 
se ne troši težka narodna muka u skupi stroj, dok istu službu 
može obavljati i jeftini. Ako dakle istu službu može obavljati jeftini 
papir, čemu trošiti skupo zlato? Pa doista nitko nije tako sgodno 
izrabio ovu Smithovu nauku, kao njegovi zemljaci Englezi. Oni su 
prvi uveli zlatnu valutu, pa ipak se nigdje toliko ne služi papirom, 
koliko u Englezkoj. Ovdje se veliki utržci plaćaju budi banknotama, 
budi čekovima; trgovci namiruju svoje platnje mjenicama, a sva 
plaćanja teku preko banaka. Kupac i prodavalac izravnaju svoje 
tražbine pripisom ili ođpisom u bankira, a bankiri to isto učine iz- 
medju sebe u t. zv. clearing-houses. Sav pak promet gotovo cieloga 
kraljevstva obavi se u velikom clearing-housu u Londonu. Godine 

1888. iznašao je cieli promet u tom clearing-housu oko 70 mili¬ 
jarda forinti, pa se je malne cieli taj golemi promet izravnao pri- 
pisom i odpisom malne bez groša plaćanja n gotovu: u cieloj 
zemlji nije gotovina iznašala niti šesdeseti dio od ovoga cieloga pro¬ 
meta (130 milijuna funti). Pa ipak ne bi bilo veće pogreške, nego 
tko bi odatle zaključivao, da bi se sav taj promet bio mogao oba¬ 
viti samim papirom bez onoga „pravoga" novca. Ovim papirnim 
poslovanjem učinilo se je samo to, da onaj zlatni novac nije trebao 
kojih 70 puta kolati iz ruke u ruku, te da se zlato nije time izrab¬ 
ljivalo. Ali bi bilo krivo mišljenje, da bi se zlato moglo prosto za¬ 
baciti, pa uvesti papir, od koga bi se po volji dalo „napraviti" 
novca, koliko bi se samo prohtjelo. Evo zašto : 

Trgovina nije drugo nego zamjena dobara. Da se dva dobra 
uzmognu zamieniti, mora se jednomu i drugomu ustanoviti vried- 
nost. Sredstvo, kojim se mjeri vriednost, jest novac. Ali se vriednost 
ne može mjeriti nego samo vrieđnošću, kao što se ploha ne može 
mjeriti nego plohom, crta crtom, utez utezom, pa zato eto i novac 
mora da ima svoju vlastitu vriednost. Mi smo već prije govorili o 
tom, kako je zlato imalo vazda vriednost i kako će je i u buduće 
imati. Ono bi imalo tu vriednost, kad i ne bi bilo kovano u novac. 
Naravski, čovjek ga kao kovani novac radje prima, jer mu država 
svojim pečatom jamči, da je to pravo zlato, i jer u isti čas sta¬ 
novitomu komadu pokazuje i količinu i vriednost. Banka naprotiv 
od sto kruna sama po sebi nema nikakove vriednosti, nego je do¬ 
biva istom onda, kada se za nju može dobiti zlata u vriednosti od 
sto K. A je li to nedvojbeno zajamčeno, onda je posjedniku banke 
svejedno, nosi li u žepu sto forinti u zlatu, ili u papiru; pače u 
sto slučajeva voli banku. Odavle se može razabrati, zašto u jednoj 
državi može obstojati zlatna valuta, a ipak se u prometu ne vidi 
zlata ni za liek, već sam papir, ili srebro. Mjesto da se dere i troši 
zlato, izdade država (ili po njoj ovlaštena banka) papir u promet; 
a državljani, kad znadu, da im je to svejedno, kao da bi imali zlato 
u rukama, primaju papir na mjesto zlata. I tako se može sav nu¬ 
tarnji promet obavljati papirom. 

Drugačije stoji stvar u prometu s inozemstvom, kako će se 
primjerom najbolje razjasniti. Trgovci naše monarkije nakupuju n. 
pr. u Francuzkoj robe za 100 milijuna, pa tu svotu izplate na poš- 
tarskim uredima dielom banknotama, djelomice srebrom, a dielom 
niklom. Ali zato preko granice ne priedje ni cigla bančica, već to 

izplati naša monarhija sve u suhom zlatu (ako Francuzi ne traže 
drugih vriednostnih papira); kad to država ne bi mogla, onda bi 
time izjavila, da je bankrotirala. Zato države, koje imadu manje 
zlata, uvedu u nutarnjem prometu papir, da zlatom uzmognu pla¬ 
titi inozemstvu; inače bi se moglo dogoditi, da u rukama državljana 
bude spravljeno i 500 milijuna zlata, a država ne bi mogla da plati 
inozemstvu niti onih 100 milijuna. —- Medjutim budi uz put spo¬ 
menuto, da državama, koje prodaju robu u inozemstvu, ne treba ve¬ 
like zalihe zlata, jer tu robu plaća i tudjina zlatom. 

Iz svega se ovoga razabire, da službu novca može obavljati 
i onaj papir, sam po sebi bez ciene, ali pravi novac mora da ima 
svoju vriednost. Zato se i dogadja, da u zemlji, gdje vlada zlatna 
valuta, ipak papir u nutarnjem prometu prevladjuje. U prometu s 
inozemstvom ne kola zlato takodier onoliko, kako bi mnogi mislio. 
Jedna država kupuje od druge robu, pa se u glavnom roba robom 
placa, a razlika bi se imala zlatom izravnati. Ali i to se manje do¬ 
gadja. Mi ćemo vidjeti, kad budemo govorili o mjeničnom tečaju 
(Wechselcurs), da i ovdje vriednostni papiri kolaju više, nego zlato. 

Po svem ovom obavlja novac (pravi) u gosp darstvu dvie službe: 
on je mjerilom vriednosti svim dobrima, te izravnava razlike medju 
tim vriednostima; sam malo radi u gospodarstvu, ali svekoliko gos¬ 
podarstvo radi na njem kao na granitnoj pećini. 


Razne valute. 

Izkustvo i osvjedočenje, da novac mora imati svoju vlastitu 
nutarnju vriednost, prinukalo je države, da biraju medju pleme¬ 
nitim kovinama: zlatom i srebrom. Pošto se je bio odnoŠaj izmedju 
zlata i srebra kroz nekoliko stoljeća tako ustalio, da se male pro¬ 
mjene gotovo nisu mogle niti osjetiti (1 : 14 do 1 : 15), prevladala 
je u predjašnjim stoljećima srebrna valuta, te se je održala sve do 
najnovijega vremena. Jedina je Englezka uvela već početkom XIX. 
stolj eća zlatnu vrednotu (valutu). Sve to veća produkcija srebra te¬ 
čajem prve polovice XIX. vieka (1811—50) počela je podrmavati 
srebrnom vriednošću. No u to se podigla znatno i produkcija zlata 
(1856—60), pa je to opet uzpostavilo neku ravnotežu medju obim ko- 
kovinama, ali je donielo sobom i to, da se je stalo i zlato više ko¬ 
vati u novac te si je dvoguba valuta (bimetalizam) sve više krčila 
put budi izričito, budi faktično. Kada je malo zastala produkcija 

zlata te prevladalo mnienje, da će zlata biti odsele sve manje; a 
kad je uporedo s ovom činjenicom i s ovim mnienjem produkcija 
srebra sve to više rasla, gubilo je srebro sve više cienu, pa su u 
sedamdesetim godinama mnoge evropske države stale uvadjati čistu 
zlatnu valutu, ili bramajuću (t. j. bimetalistiČke države obustavile su 
slobodno kovanje srebrnog novca). Koncem osamdesetih i početkom 
devetđesetih godina najednom je tako naglo ponarasla produkcija 
srebra, da mu je vriednost spala gotovo na polovicu. To je urodilo 
time, da je zlatna valuta prevladala faktično u medjuuarodnom pro¬ 
metu, i ako su neke još zadržale nominalno dvogubu vrednotu. 

Razumije se, da ovakove zamašne promjene nisu prošle tako 
glađko. Izmedju pristaša zlatne valute i bimetalista razvije se ljuti 
boj, koji još ni danas nije posve umuknuo. Ta razpra danas više 
nema druge do akademičke vriednosti, pošto je praksa, gdje je pre¬ 
vladalo zlato, učinila suvišnim i dalje teoretsko prepiranje. Ali zato 
je tim više zanimljiva borba Američana za srebro. Američka 
Unija imala je strogo provedenu dvogubu valutu tamo od godine 
1792. do 1873 Zakon od spomenute godine 1792. izriČno veli, da 
privatnici mogu po volji u državnim novČarnicama dati kovati zlatni 
i srebrni novac; da je odnošaj zlata spram srebra 1 : 15 , te da se 
ovaj novac ima svagdje primati kao zakonito podpuno vriedno pla- 
ćevno sredstvo Pod konac šestdesetik godina odkriše se novi srebrni 
rudnici, te privatno kovanje srebrnog novca preotme u velike mah. 
Novca se nakovalo više, nego ga je u prometu trebalo. God. 1873. 
prodru demokrati sa zakonom, da se odsele obustavlja kovanje sre¬ 
brnog novca od privatnoga srebra. Pet godina kasnije (28. velj. 1878, 
Blanđ-bill) podje za rukom moćnim posjednicima srebrnih rudnika, 
da nametnu i državi zakon, kojim se državi nalaže, da svaki mjesec 
ima kovati 2—4 milijuna srebrnih dolara. A godine 1890 iznesu 
novi zakon (Shermanbill, 14 /VII.), kojim se nalaže državi, da svaki 
mjesec kupi 4 1 / 2 milijuna unca srebra i da tako dugo kupuje, dok 
srebro skoči u vriednosti prema zlatu, kao 15’9 : 1. Za to srebro 
ima država platiti producentima srebra papirnim certifikatima, koje 
mora država kod svojih blagajna kao novac primati. Godine 1893. 
bude taj zakon dokinut, pošto je državi naprtio srebra u vriednosti 
od 160 milijuna dolara, koje je ukinućem Shermanbilla još niže palo 
u cieni. Sada se u američkoj Uniji plaća i srebrom i zlatom, ali 
kovati se može na privatni račun samo zlato. Ovim je u Americi 
uvedena hramajuća bimetalistička valuta. 

Posljedica ove vrednotne politike bilo je ovo: Američki, bolje: 
srebrni bogatuni htjedoše pod svaku cienu, da srebro uzdrže u nje¬ 
govoj vriednosti; a to je značilo umjetno dizati cienu srebru, a 
smanjivati je zlatu. Kako se je u Americi moglo plaćati kod države 
srebrom i certifikatima, to onda nitko nije htio zlatom plaćati, već 
ga je radje prodao u inozemstvo, gdje se je bolje plaćalo. S druge 
strane morala je i država inozemstvu plaćati zlatom, jer nitko nije 
htio dati svoje robe za propalo američko srebro. Osim toga su ame¬ 
rički spekulanti kupovali obezvriednjelo srebro u Evropi, pa ga 
skupo prodavali svojoj državi. Na taj način ostala je država bez 
zlata. Loš novac izagnao iz države dobar novac, pa sada morade 
američka Unija unajmljivati zlato, da izplati svoje obveze spram ino¬ 
zemstva, premda financijalno dobro stoji. A i u samom domaćem gos¬ 
podarstvu urodila je ova politika žalostnim posljedicama: do 600 
banaka i dioničarskih družtava bankrotira, oko 5000 poduzetnika 
propade, a preko milijun radnika i radničkih obitelji ostade bez 
kruha. 

Nešto slično dogodilo se Englezkoj u XVIII. stoljeću sa zlatom, 
kad se je silom htjelo potlačiti srebro dižući vriednost zlatu. Pos¬ 
ljedica je bila, da je sve srebro otišlo u tudjinu, gdje se je skuplje 
moglo prodati. Ovime je nagrnulo zlato u zemlju, te mu ovdje pala 
ciena. a država je bila prisiljena uvesti zlatnu valutu. To doduše 
nije bila velika nesreća, jer je zlato izgubilo samo za onoliko, za 
koliko se je prije umjetno dizalo; a to nije bio niti iz daleka onako 
osjetljiv udarac, kao ono u Americi. Odavle se vidi, da ni najmoć¬ 
nije države ne mogu vojevati proti svjetskomu tržištu, koje udara 
cienu i srebru i zlatu, te da je odnošaj, što ga to tržište jednoj i 
drugoj kovini podaje, jedini naravni odnošaj, prema kojemu se ima 
provesti i odnošaj medju novcem obiju kovina, gdje se hoće da uz¬ 
drži pod svaku cienu bimetalistička valuta. Medjutim su danas već 
države odustale od ovakih pokusa. 

U Francuzkoj se temelji valuta na zakonu od g. 1803. Ovaj 
zakon uvadja nominalno srebrnu valutu, ali je u istinu stvorio 
bimetalističku, jer je dopuštao i kovanje zlatnoga novca, učinio ga 
plaćevnim sredstvom i ustanovio razmjer prema srebru kao 1 : 15Y 2 . 
Francuzi kuju od kilograma novčanog zlata (Mvinzgold, 900 / 1000 , j er 
V 10 odpada na primjesu) 3100 franaka. Godine 1873. sklopi na te¬ 
melju istoga zakona Italija, Belgija i Švicarska, a malko kasnije i 
Grčka s Franeuzkom novčanu konvenciju, kojom si uzajamno do- 

zvoljavaju kolanje novca u svojim državama. To je t. zv. latinska 
novčana unija. Od srebra kuju se komadi po 5 franaka, po 2 
fr., po 1 fr. i y 2 fr. (u Italiji lire). Do g. 1873. moglo se je ko¬ 
vati srebrnog novca na privatni račun. Poslije je to ukinuto. U toj 
uniji vlada dakle hramajuča bimetalistička valuta. 

Po istom sistemu (franak) udešena je valuta u balkanskim dr¬ 
žavama : u Srbiji (1 dinar = 1 franak), u Bugarskoj (lev = 1 

V" 

fr.) u Rumunjskoj, u Spaniji (l pe3et = 1 fr.). 

Švedska, Norvegija i Danska dokinule su srebrnu valutu g. 
1872., 1873. i 1875., te uvele zlatnu. Zlatan novac je kruna sa 4 
grama od prilike zlata. 

U Holandiji vlada od god. 1875. hramajuću zlatna valuta. 
Jedinica je zlatna forinta sa 6 grama zlata. Nutarnjemu prometu 
služi poglavito srebro. 

U austro-ugarskoj monarhiji vladala je nominalno srebrna 
valuta sve do god. 1892. God. 1879. dokinuto je kovanje srebrnog 
novca na privatni račun. Ali od osamdesetih godina razvio se pravi 
novčani fenomen — samostalna papirna valuta. Papirna forinta 
oslanjala se najprvo na srebrne talire, a kada je srebro palo u 
cieni, oslonila se srebrna forinta na papirnu, t. j. sama po sebi ne 
bi vriedila 100 novč., ali radi papirne forinte stajao je i srebrnoj 
tečaj na 100 novč. 

Zakonom od 2. kolovoza 1892. uvedena je zlatna valuta. Od 

1 kg. suhoga zlata kuje se 3280 kruna u komadima po 10 i 20 K, 
a od jednog kg. novčanog zlata (Miinzgold — 900 / 1000 ; Vio primjese) 
2952 krune. Ostalo je već kazano (gl. str. 14^). U sitniš se broje 
srebrne krune. Od 1 kg. novčanog srebra ( 835 / 1000 ) kuje se 200 K, 
a privatnik je dužan primiti srebra do 50 K. Osim toga spadaju u 
sitniš nikleni komadi po 10 i 20 filira i brončani komadi po 1 i 

2 filira. Privatnik je dužan primiti nikla do 10 K, a bronca do 
1 K. U nutarnjem prometu kolaju još srebrne forintaČe, srebrne 
krune po 1 i 5 K, te državne i bankine note. 

U Nj emačkoj je provedena na laki način zlatna valuta 
poslije sretnoga rata s Francuzkom, gdje je Njemačka dobila do 6 
milijarda franaka odštete. Zlatni su komadi po 10 i 20 maraka. 
Osim toga ima Njemačka još do po milijarde maraka srebrnih ta¬ 
lira. Veći dio ovih leži pohranjen u kasama, ali ih zato još dobrano 
kola u prometu. Zato u Njemačkoj nema čiste zlatne valute, već je 
tu djelomice hramajuča zlatna valuta (1 talir — 3 marke). 

Po zakonu od 1885. ima Rusija nominalno bimetalistiČku 
valutu, i to hramajuću, jer je obustavljeno privatno kovanje sre¬ 
brnog novca. Ali u istinu ima Rusija papirnu valutu, jer je i 
ondje kao i u našoj monarkiji došao papir do neke samostalnosti 
radi srebrne krize. Zlatni je novac ovdje imperial (po 10 rubalja) i 
poluimperial. Ovaj potonji nosi 5 8 grama čistoga zlata. Inače ima 
Rusija srebrna i novca po 1, 1 j 2 i l j' rublja. U ovaj Čas se sprema 
u Rusiji uvedenje zlatne valute. 

Britanija ima već od 1816 god. zlatnu valutu. Od 1 kg. zlata 
kuje se 136'5 sovereigna. Sovereign ima 20 šilinga; Šiling ima 12 
feniga. U kolonijama vlada ista vrednota kao i u materi zemlji, je¬ 
dina Indija ima srebrnu (?) valutu. Od god. 1893. kuje novac je¬ 
dino država. 

Osim Indije ima još Kitaj i Japan čistu srebrnu valutu, te 
slabije južne i srednje američke države, kamo se u prvom redu treba 
da ubroji Mexiko U ovim zemljama mogu privatnici kovati novac, 
ali u Indiji ne mogu, pa je zato Heyn i ne ubraja u srebrnu va¬ 
lutu, nego u valutu „manje ciene*. 

Razne vrednote i medjunarodni promet. 

U državi zlatne valute srebro je roba, a u državi srebrne va¬ 
lute zlato je roba. Kilogram srebrnog našeg novca vriedi u ino¬ 
zemstvu toliko, koliko sadržaje u sebi srebra. Kad je bio odnošaj 
izmedju zlata i srebra 1 : 15 1 / 2 , vriedilo je u Njemačkoj 100 indij¬ 
skih rupija 200 maraka; danas, gdje je spao taj odnošaj na 1 : 30 x / 2 , 
stoji 100 maraka. Odatle se vidi, da s padanjem vriednosti drage 
kovine pada vriednost novcu kovanu od te kovine. Dok je odnošaj 
izmedju ovih kovina stalan, dotle je i uporaba obiju kovina slična 
bimetalističkoj valuti u kojoj državi; no kada stane padati ciena 
jednoj od ovih kovina, nastaju neprilike u nutarnjem, a još više u 
vanjskom medjunarodnom prometu. 

Ostanimo kod primjera s indijskim rupijama. Kad je stojalo 
100 rupija 200 maraka, mogao je njemački trgovac u Indiji kupiti 
za svojih 200 M robe za 100 rupija, a danas može kupiti još je¬ 
danput toliko robe za istu svotu. Indijski trgovac naprotiv može 
danas da kupi u Njemačkoj istom svotom (100 rupija) za polovicu 
manje robe, nego pred kojih 15 godina. Ovu priliku upotriebit će 
njemački trgovci, pa će što više robe u Indiji naručivati, a radi toga 
ponarast će u Indiji produkcija i izvoz robe. U Njemačkoj 

pak dogodit će se baš protivno: Roba, koja je bila odredjena za in¬ 
dijski trg, ne će se onamo slati, indijski trgovci ne će je naruči¬ 
vati, jer se je ciena toj robi podvostručila, pa će zato ta roba ostati 
u Njemačkoj. Dakle uvoz u Indiju znatno će malaksati. 

Ali time nije zaključen dalji proces. Radi većega naručivanja 
robe u Indiji dizat će se ciena robi u Indiji; a radi slabih naru- 
čaba iz Indije padat će u Njemačkoj ciena onoj robi, što je bila 
odredjena za Indiju. A budući da je svaka roba izradjena, da se po¬ 
troši, proda 7 a ne da se pokvari, to će toj robi znatno pasti ciena 
u Njemačkoj; indijski pak trgovac, koji bi bio u početku morao 
dati za ovu robu dvostruku cienu, dobit će je sada možda za po¬ 
lovicu ciene. A čim se to dogodi, poČima opet uvoz u Indiju, nas¬ 
taje dakle reakcija proti onomu prvomu stadiju. 

Sto se dogadja s izmjenom robe, dogadja se malo ne na vlas 
i s izmjenom, ili bolje s posudbom novca. Država, u kojoj je va¬ 
luta spala gotovo na polovicu predjašnje vriednosti, morat će svoje 
obveze spram države zlatne valute dvostrukim kapitalom (množtvom 
srebra) izplaćivati. Hoće li ovakova država da učini zajam u dr¬ 
žavi zlatne valute, namjerit će se u prvom stadiju na goleme po- 
težkoće, jer ma koliko bio zamamljiv dobitak i kamati, oprezni će 
novčari iz straha, da ne izgube glavnice radi dobrih kamata, sbog 
nesigurnosti vrednote u onoj državi svoju kesu nerado otvoriti. Po¬ 
sljedica toga će biti, da će u državi snižene (srebrne) valute pro¬ 
dukcija imati potežkoća, pa će cienu svojim produktima podići. Ali 
to će osjetiti i država podpune (zlatne) valute. Novčani kapitali nisu 
tu, da leže kao mrtvi kapital, već da se koristonosno ulože. A bu¬ 
dući da ih u nesigurno inozemstvo ne će da ulože, to im kod kuće 
pada ciena, te se davaju uz kamatnjak možda na polovicu snižen. 
Time je nastupio drugi stadij, u kojem sada može da dodje i dr¬ 
žava snižene valute do zajma uz primjerene uvjete. 

Iz svega se ovoga vidi, da se i država obezvriednjene (đepre- 
ciirane) valute može s vremenom oporaviti; ali je to skopčano u 
prvi čas svakako s mnogim žrtvama. Državljani depreciirane valute 
moraju plaćati inozemstvu u zlatnom novcu, pa tako ode u ino¬ 
zemstvo i ono malo vriednoga novca, što ga je bilo u državi; stranci 
pak plaćaju lošim novcem depreciiranoj valuti i njenim državlja¬ 
nima. Na taj se način nagomila u državi depreciirane valute još 
više lošega novca, i tako toj državi prieti pogibao, da je inozem¬ 
stvo gospodarski sasvim izsisa. To bi se i dogodilo, kada bi takav 

odnošaj dugo potrajao. U početku se to svakako dogadja; ali se i 
u nutarnjem prometu novac prilagodi onoj vried¬ 
nosti, koju ima u inozemstvu. Za jednu rupiju ne će se 
naime dobiti toliko robe, kao nekada, već samo polovica. Takva smo 
mi vremena doživjeli i preživjeli s našom papirnom forintom, kad 
je ono austrijskoj forinti bio tečaj jako pao. Onda je Austrijanac 
u Pruskoj morao za srebrnih 100 forinti dati 130, pače 140 pa¬ 
pirnih; Prus bi naprotiv kupio u Austriji za 15 srebrnih groša pa¬ 
pirnu forintaču (koja je u Austriji vriedila 20 srebrnih groša), a 
onda za tih 15 groša kupio robe za 20 groša. Ali je ovo potrajalo 
samo neko vrieme, jer domala nije forinta ni u Austriji vriedila više 
od 15 do 16 groša. 

Deprecijacija valute (t. j. kovine, na kojoj se osniva valuta) 
najljuće se osjeća, ako naglo nastupi. Ako se n, pr. danas na¬ 
jednom zahtieva dvostruko toliko srebra, ili zlata, da uzmogneš 
živjeti onako pristojno, kao pred godinu dana (jer se je kroz to 
vrieme najednom u velike pomnožala količina srebra, ili zlata), 
tada to najosjetljivije oćute oni, koji živu jedino od stanovitoga do- 
hođka u novcu (srednji i niži činovnici, kućevlastnici, a osobito rad¬ 
nici). Poljodjelci, obrtnici, industrijalci, trgovci ne trpe mnogo od 
takove promjene, jer se oni sa svojim produktima brzo prilagode 
novoj vriednosti novca: oni im prosto dignu cienu. A to i jest ono, 
što prije spomenute razrede najvećma zaboli 

Na sličan način, kao srebro, moglo bi i zlato izgubiti od svoje 
dojakošnje vriednosti. Danas jedan kg čistoga finoga zlata vriedi 
3280 kruna, a kg. zlatnoga novca vriedi 2952 K (jer u kilogramu 
novca nema podpun kg zlata, već i 1 / l0 primjese). Neka se sada na¬ 
jednom odkriju zlatni rudnici, te neka ciena zlatu na svjetskom tr¬ 
žištu padne za l / 3 , i zlatnomu će novcu pasti ciena za Y a , pa bi i 
naš trgovac morao dati trgovcu u inozemstvu za svotu od 9000 K 
mjesto 3 kg. zlatnoga novca ravna 4 kg. 

Na pitanje: Odakle potječu ovakove razlike izmedju zlatne i 
srebrne valute? — odgovaraju jedni, da je vriednost srebru pala 
zato, što ga se mnogo više producira (kopa), nego zlata; drugi opet 
tvrde, da mu je vriednost poglavito stoga pala, što se više ne upo- 
trebljuje za (pravi) novac. Ovo su bez dvojbe dva glavna uzroka; 
no koji je glavniji, težko je reći. Da o samoj produkciji ne zavisi 
razmjer vriednosti obiju metala, vidi se iz sliedećih podataka: 

Od odkrića Amerike pa do početka reformacije stajala je pro- 

dukcija zlata prama produkciji srebra u omjeru 3*1 : 96*9; dakle 
produciralo se je 32 puta više srebra, nego zlata; pa ipak je vried- 
nost zlata bila tek 11V 2 puta veća od srebrne (1 : 11*62). Od konca 
XVII. pa do god 1820. vrlo se je mienjao razmjer u kolićini pro¬ 
ducirana zlata i srebra, a vriednost se ipak nije znatno mienjala, 
nego se kretala izmedju 1 : 14*1 i 1 : 16*2. Od godine 1820.—50. 
producira se 20 puta više srebra nego zlata, pa se odnošaj u vried- 
nosti gotovo niti s mjesta ne pomiče (1 : 15*20, 1 : 15*90). Od god 
1850 —70. poskoči produkcija zlata tako, da se je srebra jedva 6 
puta toliko produciralo, koliko zlata, — pa ipak je omjer u vried- 
nosti obiju kovina ostao isti, kao i onda, kad se je srebra produci¬ 
ralo 20 puta više. Od godine 1870.—89. nadmašila je produkcija 
srebra za 16 puta produkciju zlata, pa je sada i vriednostni razmjer 
stao podati sa 1 : 15*9 na 1 : 16, 1 : 16 17, 1 : 18, 1 : 19 i sve niže. 
Kako smo vidjeli, pokušavali su Američani, da spase vriednost srebra 
do omjera 1 : 15*5 kupovanjem i kovanjem novca; ali to im nije 
pošlo za rukom God. 1893. ukinut je u američkoj Uniji Sherman- 
bill, a odmah za tim izadje zabrana privatnoga kovanja srebrnog 
novca u Indiji, — a zatim je sliedio srebrni krah: srebro pade izpod 
polovice predjašnje vriednosti (1 : 31*70). 

Veća produkcija srebra nije dakle sama po sebi toliko obo¬ 
rila vriednosti srebru. A ako se sjetimo, da su u sedamdesetim 
godinama XIX. vieka sve evropske države dokinule slobodno (pri¬ 
vatno) kovanje srebrnog novca; da je veći dio njih uveo zlatnu 
valutu te time snizio srebrni novac na sitniš; da su se napokon 
djelomice njima pridružile i velike države Amerika i Indija (uki- 
nuvši u zadnje vrieme slobodno kovanje srebrnoga novca), te da je 
zatim nadošao krah srebra, onda dolazimo do uvjerenja, da je ovo 
demonetizovanje (raznovČivanje) ubilo cienu srebru. Zato ma 
koliko i bila vratolomna politika američke Unije, nije bila bezumna, 
kako neki misle. Ako nije uspjela, to je ponajviše krivnje u tom, 
što je Evropa više i jače ubijala vriednost srebru, nego što ju 
je Amerika mogla dići. Povedu li se za Evropom američke i azijske 
države, kaošto se je povela Rusija, te uvedu zlatnu valutu, tada 
će bez dvojbe srebro još niže pasti, a zlatu će ciena znatno porasti. 
Nego zato ipak ne treba misliti, da će srebro spasti na cienu bakra, 
ili čak željeza. Istina je, da se vriednost kovini monetizovanjem (za- 
novčivanjem) najbolje diže; ali čim se više srebro demonetizuje, tim 
se više upotrebljuje u industriji. A u toj službi ne će nikada vried- 

nosti izgubiti. Posvemašnje demonotizovanje samo bi razvilo srebrnu 
industriju, te bi srebro i u ovom obliku zadržalo stanovitu vried- 
nost. A zlato, pošto bi se sva produkcija zlata upotrebljavala za 
novac, padalo bi u cieni naravnim pomnožanjem kovine, ili bi pak 
poskočilo u cieni (radi nestašice) do jošter nevidjene visine. 

Kako je izkustvo u američkoj Uniji dokazalo, ne može ni¬ 
jedna država sama zaprieČiti mienjanje vriednosti medju obim ko¬ 
vinama, već se mora prilagoditi svjetskomu tržištu. Jedino, što dr¬ 
žava može, a i mora u interesu svojih državljana učiniti, jest to, da 
zaprieči, kako ne bi loš novac iztisnuo dobra novca iz države. To 
se postizava razboritim uredjenjem valute i solidnim kovanjem novca. 
Inače današnji odnošaj ciene obiju kovina sili na zlatnu valutu; bi- 
metalizam podaje spekulantima prigode, da se obogate kupujući 
srebro, gdje je jeftino, i davajući ga kovati u novac, gdje bi vla¬ 
dala stroga bimetalistična valuta. To je dalo povoda državama, da 
su obustavile slobodno kovanje srebrnog novca. A to je pretvorilo 
srebrni novac faktično i ondje u sitniš, gdje nominalno vlada bime- 
talistička (hramajuća) vrednota. 

Ovi odnoŠaji dali su povoda kako bi se medjunarodnini ugo¬ 
vorom uredila medjunarodna bimetalistička valuta. .No kako je rne- 
djutim habsburžka monarhija i Rusija uvela zlatnu valutu, a bru- 
seljska se monetarska konferencija izjalovila (1892.), nestalo je nade, 
da bi se to moglo skoro oživotvoriti. 


Potrebanovca. 

PotreRe novca nisu svaki dan jednake. Poljodjelac treba no¬ 
vaca, kad mu se poslovi u proljeću i jeseni nagomilaju, a ne može 
da ih obavi sam, već mora da uzme težake. Isto tako mu treba no¬ 
vaca, kad dodje vrieme, da se plati porez, ili za sajmove. Industri¬ 
jalac treba novaca na koncu tjedna, ili mjeseca, da izplati radnike. 
Porezni uredi i obćinski osjećaju najveću potrebu prije „prvoga% 
kad im je ĆinovniĆtvo izplatiti. Iz ovoga se vidi, da svako gospo¬ 
darstvo ima svoje dulje, ili kraće vremenite odsjeke, kad mu po¬ 
treba novca raste. Kod nas je organizacija obrtničkoga kredita tek 
u povojima, a organizaciju se seljačkoga kredita tek mučno radja, 
pa zato se kod nas i slabo opaža plima i osjeka novčane potrebe 
i novčanoga prometa. Ali kad se sve to razvije, tada će i zadnjemu 
seljaku biti lako razumljivo, da množtvo novca, t. j. potreba sta- 



161 


novite količine novca zavisi o množtvu poslova, koji se imadu 
sklopiti, kao i o brzini kolanja novca. 

U našoj domovini može se čuti od jednoga kraja do drugoga, 
gdje narod jadikuje: „nema novca“ Da to čuje kakav narođno-gos- 
podarski učenjak onih naroda, gdje se je narodno-gospodarstvo vi¬ 
soko razvilo, dao bi na to od prilike ovaj govor: „Gdje se tuži, da 
ima previše novca, to je samo prielazno nagomilanje kapitala i vried- 
nosti, koje se ne mogu odmah koristonosno uložiti; gđj e se pak 
čuje tužba na nestašicu novca, — to u istinu nije nestašica novca sa¬ 
moga, več nestašica dobara, za koja se može u svako vrieme dobiti 
novca“. Izkustvo utvrdjuje istinitost rieči Adama Smitha, da „roba 
(razna dobra) ne trči za novcem, već novac za robomTo je živa 
istina, ali za Englezku, Njemačku itd , nipošto za nas Kod nas ima 
seljaka, koji imadu imetka na 1000 for., a hoće li da kupi blažče za 
50 for., težko dodje do tih 50 foi\, ako se uklanja lihvaru. A hoće 
li da uzajmi od banke, ili štedione (ako u obće gdje u blizini ob- 
stoji), tad ga to stoji toliko muke, truda, hodanja i plaćanja, da se 
radje toga posla i ne laća, dok mu voda ne dopre do grla. A da 
pri tom promet dobara zapinje, ne treba ni spominjati. Stoga ona 
tvrdnja, što je čovjek može čitati u svakoj knjizi o narodnom gospo¬ 
darstvu (u njemačkoj, englezkoj, ili francuzkoj književnosti): da 
se naime potreba novca ravna sama od sebe, te da toliko novca 
uviek nagrne u stanoviti kraj, ili stanoviti krug družtva, koliko ga 
u koje vrieme koji dio naroda treba, —- ta tvrdnja za naše na¬ 
rodno gospodarstvo ne vriedi ili u obće ništa, ili vrlo malo. A ne 
vriedi zato, što naš narod ne može lako do novca upravo u času, 
kad ga treba, t. j. kad bi želio da obavi kakav posao, ili trgovinu. 
Drugačije bi to bilo, kad bi organizacija kredita bila provedena, 
kad bi u svakom selu bila kreditna zadruga po ReifFeisenovu sis¬ 
temu. U proljeću bi nagrnuo narod u zadrugu i pozajmio novac, 
da si nabavi razne potrebštine za nastajući rad; a u jesen, kad 
bi narod unovčio prihod, opet bi vraćao zajam. Isto bi se dogadjalo 
oko sajmovnih dana. Gdje narod ovako lako dolazi do novca, kad 
ga uztreba i koliko ga uztreba, tu onda vriedi ona, da promet ravna 
potrebn novca; tu se onda može govoriti o potrebi novca (za šte¬ 
dione) i o snvišku novca (kada narod ili ne treba, ili povrati zaj¬ 
move) u stalna razdoblja. U dobro uredjenoj državi, te gdje je or¬ 
ganizacija kredita provedena, ne može se dogoditi, da Čovjek, koji 
ima nešto imetka, „nema gotove krajcare“, kad mu treba. Da đr- 
Milobar: Narodno gospodarstvo ti 

žava može zapasti u nepriliku, te joj ponestane „gotovine u (t j. 
zlatnoga novca), to se je već cesto dogadjalo; ali da bi ponestalo 
sitniša (a ovime se može sasvim dobro nutarnji promet obavljati) 
ili papirna novca, to se može dogoditi samo skrajnjoj nespretnosti 
kakova lakoumna ministra financija. 

Da promet odredjuje potrebu novca, t. j. koliko je novca po¬ 
trebno za promet, to stoji nad svakom dvojbom. Ali i to stoji, da 
količina novca ne stoji uviek u skladu s veličinom potrebe, ili da 
nije jednako pristupna svakoj potrebi. Odatle dolazi, da novac po¬ 
staje za jedan dio naroda (kojemu je teže pristupali) odveć skup, 
a za drugi dio odveć jeftin. S tim u savezu stoji tes auro van j e. 

Pod tesaurovanjem razumieva se nagomilavanje blaga (novca), 
koje se na taj način makne iz prometa, pa čini, da novac postaje 
skupljim, U državama, gdje narodno gospodarstvo nije dosta raz- 
vito, ili gdje ne vlada dovoljna sigurnost, prikazuje se to tesauro¬ 
vanje pod oblikom „čuvanja" i „sakrivanja" novca u posudama, 
u škrinjama, ili inače na skrovnim mjestima. Tako je bilo nekoć 
drugdje, pa i kod nas. Danas se tesaurovanje javlja u drugom obliku: 
banke i bankiri, pa i ini bogataši nagomilavaju novac, da ga daju 
u zajam uz veće, ili manje kamate. Koliko ovaj novac ostaje u ban¬ 
kama neupotrebljen, toliko se može smatrati tesaurovanim (n. pr. 
bankovne reserve). Ova vrst tesaurovanja nije neprilična po narodno 
gospodarstvo, pače ga unapređjuje, jer posreduje, da novac može 
dospjeti i do najnižih slojeva pučanstva. Istina, to posredovanje 
mora narod dosta skupo platiti; ali bez njega bi još teže došao 
do gotova novca. Zato treba, da ili država pomno nadzire rukovo- 
djenje ovakovih novčanih zavoda, ili da se narod sam organizuje 
u zadruge. 

Dalje zavisi potreba novca (i njegova količina) o brzini ko¬ 
lanja novca, jer i s tim stoji djelomično tesaurovanje novca u sa¬ 
vezu. Radnik, koji svake subote dobiva plaću, zadrži tu svotu kod 
sebe samo tjedan dana; iza toga vremena opet se ta svota nalazi 
u prometu. Ivućevlasnik, koji svake po godine dobiva najamninu, 
morat će čuvati tu svotu po godine. Tim je kućevlasnik stavio neku 
svotu izvan prometa za dulje vremena. Prema tomu svako privatno 
gospodarstvo ima svoju reservu. Ta je reserva tim veća i nepomič- 
nija, čim su prihodi na veće vremenite razmake odsječeni. A upravo 
u tim prihodima i razhodima stoji kolanje novca. Gdje ovako svako 
pojedino gospodarstvo čuva svoju reservu, tu mnogo novca stoji 

izvan prometa, pa to povećaje potrebu novca. U državama, gdje se 
je gospodarstvo visoko razvilo, pomaže se ovakovoj potrebi novca 
savršenim uredjenjem bankovnog poslovanja, te kreditom i kre¬ 
ditnim papirima, kako je to u velike uredjeno u Englezkoj. Kako 
je to uredjeno, vidjet ćemo, kad budemo govorili o bankama (gl. 
str. 182 i si.). 


Vriednost novca. 

Već je spomenuto, da u državama zlatne valute srebrne mo¬ 
nete nisu ,,novac“, već sitniš. Isto je tako zlatni novac u državama 
srebrne valute ,,roba“. Srebrni je dakle i zlatni novac vrst robe i 
ništa drugo; pa kao Što svaka roba, tako i novac dobiva svoju cienu 
na tržištu. Prema tomu imade i novac svoju uporabnu i prometnu 
vriednost, i njegova vriednost zavisi o ponudi i potražku. Jedino, u 
ćem se većma razlikuje novac kao dobro od drugih dobara, jest to, 
što kod njega uporabna i mjenitbena vriednost padaju na isto, jer 
novac u obće nema druge svrhe, nego da služi prometu, t. j. iz¬ 
mjeni dobara. Zato je i dovoljno, da se prati vriednost novca s 
prometne strane. 

Novac kao prometno dobro izražava svoju vriednost u omjeru 
s drugim dobrima. Je li roba skupa, t. j. dobije li se za stanovitu 
svotu novca malo robe, tada je novac jeftin; a skup je, ako se 
razmjerno za malo novca prema predjaŠnjemu dobije mnogo robe. 
I tako se u cieni robe očituje vriednost novca, pa se i tu može do¬ 
nekle govoriti o padu i dizanju novčane vriednosti. Samo je ova 
miena ponajviše djelomična te ograničena na vrieme i mjesto, pa 
se u ovom slučaju dizanje i padanje novčane vriednosti ravna samo 
po sebi. Je li ciena novcu pala (t. j. dobije li se za stanovitu svotu 
novaca razmjerno malo robe), tada se prosto ta roba ili nikako ne 
kupuje, ili se malo kupuje; je li vriednost novcu odveć poskočila, 
tada se ta roba više ne izradjuje, dok se ciena ne digne; a to nastaje 
odmah, Čim se manje ta roba nudi. Dalje zavisi ciena novcu, kako je 
spomenuto, i o potrebi i ponudi, čim se s više strana pita za novac, 
tim će se uz veće kamate posudjivati, bit će dakle skuplji; čim se 
manje traži, dat će ga bankiri uz niže kamate (da ne leži kao mrtvi 
kapital), i novac će postati jeftinijim. Tečajem cieloga XIX. stoljeća 
imao je novac dosta znatnu cienu, jer su se golemi kapitali tražili 
za velike poslove. Osim velikih ratova (Napoleonovi ratovi, krimski 

rat, franeuzko-pruski rat) provele su se velike gradnje: željeznice, 
parobrodi, brzojavi, telefoni, veliki priekopi i t. d. Pod konac XIX. 
stoljeća bio je novac razmjerno dosta jeftin, jer su goleme gradnje 
bile već gotove Osim toga djeluje na cienu novca i sposobnost 
u odplaćivanju onih, koji ga traže. Nepouzdani dužnici (n. pr. kra¬ 
ljevina Grčka, carevina Turska itd.) dobivaju novaca težko i pod 
skupim pogodbama. Kod ponude novca uz razne ine uvjete temeljna 
su podloga i ravnalo njegovoj cieni troškovi oko produkcije novca. 

Iz svega ovoga se vidi, da novac zadr/aje pod svim uvjetima 
svoje svojstvo kao roba, pa je toga radi i podvrgnut istim zakonima. 
Kao roba dade se novac staviti svojom vriednošću i cienom u omjer 
prema drugoj robi. A kad mu se vriednost mjeri vriednošću drugih 
dobara, onda je jasno, da na tu vriednost djeluju neizravno oni isti 
uvjeti, koji izravno djeluju na cienu one robe, s kojom u vriednosti 
prispodabljamo vriednost novca. A to su izradbeni troškovi, potreba i 
ponuda robe, zemljištna renta, kapitalistički dobitak, prienosni trošak 
itd. Ovi uvjeti dižu vriednost i cienu robi, a po tom i novcu. 

Kraj ovih neizravnih ili posrednih uvjeta imade i takovih, 
koji djeluju na vriednost novca ravno i neposredno, koji leže na 
strani novca samoga, a ne na strani robe. Tako n. pr zavisi vried¬ 
nost novca o vriednosti kovine, iz koje je skovan A ova kovina 
dobiva opet svoju vriednost pod raznim uvjetima. Izradbeni troškovi 
kod produkcije ovih kovina odlučno djeluju i na cienu same kovine, 
i na njezin novac. Tako je vriednost ovih kovina najniža ondje, 
gdje ih je narav obilno posijala i gdje se uza to najlakše može do 
njih doprieti. A najveću vriednost ima kovina ondje, gdje je u obće 
nema, već je treba pribaviti putem trgovine. U ostalom ni u ovom 

posljednjem slučaju ne digne se takova kovina do odveć velike ciene 

(prama prvomu slučaju) u onim državama, gdje se je gospodarska 
kultura visoko digla. S napredkom kulture razširi se naime i nov¬ 
čano tržište, otvori se slobodna utakmica, koja kao sa svom ostalom 
robom, tako i s ovim novčanim kovinama izravnava potrebu i po¬ 
nudu dragih kovina na raznim mjestima po cielom svietu. Tako se 
i u najudaljenijim mjestima nekako približi ciena ovih kovina onoj 

cieni, Što je imadu u svojoj rodnoj zemlji, t. j. što se više u ino¬ 

zemstvu traži, to joj i kod kuće ciena većma raste; a čim seje kod 
kuće većma dobiva, te postaje jeftinija, tim joj je i u inozemstvu 
ciena manja. Zato najslabije stoje u tom pogledu one zemlje, gdje 
je gospodarska i obća kultura najvećma zaostala. 

Ali osim izrađbenih troškova oko dragih kovina može na cienu 
novca djelovati i razlika količine novca prama potrebi novca u pro¬ 
metu. Tako se može dogoditi, da znatna količina plaćanjem ode u 
inozemstvo, ili da se upotriebi za indastrijalne svrhe, ili za tesau- 
rovanje. U ovakim slučajevima poskoči vriednost preostalomu novcu. 

Industrijalna uporaba dragih kovina djeluje neizravno na cienu 
novca time, što uzima kovinu iz monetizovanja; tesaurovanje dje¬ 
luje ravno na cienu novca, jer uzima sam novac iz prometa; no 
najveća količina novca dolazi u državu, ili odlazi iz nje medjuna- 
rodnim plaćanjem, već prama tomu, da li je bilanca aktivna, ili pa¬ 
sivna (t. j. je li se više robe izvezlo, ili se je više uvezlo). Država 
dakle ne može za pravo niti u svojoj kući da dade novcu stalnu i 
trajnu vriednost. 

Papirni novac. 

Mi smo do sada govorili o raznim valutama: o zlatnoj i sre¬ 
brnoj, o jednonogoj i dvonogoj (bimetalnoj), pa napokon i o šepavoj. 
Treba da još progovorimo o papirnoj. Ovom se valutom mnogi pod¬ 
riguju, a ipak ona u najvećim neprilikama državi najviše služi. 
No ne samo u nevolji, već papirni novac služi i kod naj obilati - 
jega državnoga stola. U jednu ruku nestašica kovanog novca, kao 
i troškovi i potežkoće kod plaćanja u gotovu, kredit i kompensi- 
ranje — sve to dovodi samo po sebi do toga, da se uvedu ft promet 
mjesto kovanog novca razne naputnice, doznačnice itd. na stanovite 
svote. Plaćanje u gotovu t. j. kovanu novcu ne bi se moglo oba¬ 
viti u mnogo slučajeva upravo sbog fizičkih potežkoća. Kućegazda 
n pr. proda kuću za 100 000 K pod uvjetom, da se ciela svota 
odmah izplati. Ako bi kupac htio pa plati kovanim novcem, morao 
bi donesti na leđjima vreću od 30 kg zlatnoga novca, što bi iz¬ 
našalo 90.000 kruna; a ako bi ostatak od 10.000 K htio isplatiti 
u srebru, morao bi na drugo rame naprtiti vrećicu sa 50 kg sre¬ 
brnog novca. A kako bi tek bilo, kad bi jedan od ove dvojice stanovao 
u Dubrovniku, drugi u Osieku, a trgovinu bi sklopili u Zagrebu, 
gdje kupac nema gotova novca! U ovom slučaju morao bi kupac 
postom poslati 80 do 100 kg što zlata, što srebra, te znatnu pošta¬ 
rinu platiti; osim toga morala bi se ta svota i osigurati, da joj se 
na dalekom putu ne bi sadržina na koji način smanjila Kad bi se 
ovako postupalo u međjunarodnom plaćanju, gdje se sve kovanim 
novcem plaća, te goleme vriednosti putuju iz jedne države u drugu, 

pa kad bi se sve to u kovanu novcu plaćalo, koliko bi to samo 
troškova i potežkoća zadavalo ! Ta 1000 kg zlatnoga novca tek je 
svota od 3 milijuna kruna! Zato se i medjunarodno izplaćivanje 
radje obavlja u vriednostnim papirima, a u gotovu novcu tek u 
najnepovoljnijim slučajevima, t. j ako vriednostni papiri skuplje 
stoje, nego li prienos i osiguranje gotova novca (t. zv. „zlatna 
toČka u , Goldpunkt) Ovakvi vriednostni papiri zamjenjuju dakle 
novac i u samom medjunarodnom prometu, a kako se ne bi u nu¬ 
tarnjem prometu udomaćili, gdje stoje pod zaštitom istih domaćih 
zakona i sudova! Vriednostni su papiri: mjenice, čekovi (check), 
založnice, zadužnice, doznačnice na novac itd Ovakove vriednostne 


papire mogu izdavati dozvolom i pod nadzorom države razna družtva, 
poduzetniČtva, banke i privatne osobe, — pa tim više država sama. 
Ali svaki vriednostni papir nije još ,,novac w . Novac može da izda 
ili država sama, ili od države na to ovlaštene banke Izdaje li dr¬ 
žava sama ovakove vriednostne papire sa svojstvom novca, tada se 
takovi papiri zovu „državna nota“ ; izdaje li ga koja od države 
ovlaštena banka, onda se zove „bankina nota u (banknota). 

Država izdaje ovakove papirne „note“ u dva slučaja: ili u tu 
svrhu, da olakša promet, ili kad je sama u novčanoj neprilici, t. j. 
kada ne može da si pribavi krupnoga (pravoga) novca niti trgo¬ 
vinom, niti zajmom. 

Izdaje li država note samo u svrhu, da olakša promet, da stvori 
sgodno prometno pomagalo, pa ako još k tomu obveze svoje bla¬ 
gajne, da na zahtiev izplate ovakovu notu zakonitim (kovanim) 
novcem, — onda ovakav novac nema upravo ništa dvojbena na sebi 
te je samo doznačnica na stanovitu svotu pravoga novca. Ovakva 
nota nema samostalne vriednosti, već se oslanja na sam novac. To 
je tim očitije, ako ovakova nota nema prisilnog tečaja, t. j. ako 
zakon ne zapovieđa, da se ova nota u privatnom prometu mora 
primati kao platežno sredstvo U ovom slučaju kola ovakova nota 
u prometu isto tako, kao kakav privatni kreditni papir. Ako se pak 


ovakovoj noti dade prisilni tečaj (Zwangskurs), ali se može svako 
vrieme na državnoj kasi „unovčiti“, t. j. ako se s njom može do¬ 
biti njezina svota krupnoga (zakonitoga kovnoga) novca, onda i ta 
nota uza sav prisilni tečaj nije nego doznačnica na pravi novac. 

Sasvim drugačije stoji stvar, ako se ovakovoj noti poda pri¬ 
silni način, a oduzme joj se pravo, da bude na državnim blagaj¬ 
nama ,,unovčena“, t. j. izplaćena krupnim novcem. U ovakovom 

slučaju imamo posla sa pravim pravcatim papirnim novcem, a ona 
prije spomenuta vrsta samo je prividni papirni novac. Ovaj pravi 
papirni novac razvio se obično iz prividnoga. Papirni je novac vrst 
zadužnice, izdala ga država, ili banka; u prvom slučaju duguje dr¬ 
žava posjedniku note svotu pravoga novca, koliko na noti piše, a 
u potonjem slučaju duguje banka. Ali je ovaj dug bezkamatan, t. 
j. niti država, niti banka ne plaćaju posjedniku ovako vili nota ka¬ 
mata. Uzmemo li na um, da država i banka izdadu po nekoliko 
stotina milijuna ovakovik nota, tad vidimo, da to državi nosi liepu 
korist, jer dok država može ovih nekoliko stotina milijuna koristo- 
nosno uložiti i ubrati koji milijun kamata, dotle ona za svoje note, 
što ih je izdala u promet, mjesto pravoga krupnoga novca, ne plaća 
niti novčića kamata. No ovakvo poslovanje može provesti bez ikakvog 
uštrba samo država uredjenih financija. Ali dade li se država u ova- 
kove poslove u vrieme nevolja i kriza, tada taj „koristni 4 i „jef¬ 
tini 4 novac može da skupo stane i državu i narod. Ovakav papirni 
novac iztisne obično krupni novac iz prometa, pače iz same države 
u inozemstvo, u državi tada ostane sam papir, pa tako nastane pa¬ 
pirna valuta. 

Kod papirnoga novca opažaju se sve one posljedice, što smo 
ik vidjeli kod obezcienjena (minderwertig) novca; samo još i više. 

Kako jur spomenusmo, papirna je nota samo zadužnica na sta¬ 
novitu svotu krupnoga novca. Zato ova nota sadržaje podpunu vried- 
nost (t. j, ona se prima pod onu cienu, koja stoji na noti zabilje¬ 
žena, ,,alpari“) samo tako dugo, dok dužnik (t, j. država, ili banka, 
koja je notu izdala, emitirala) svaku notu podpuno krupnim novcem 
izplaćuje. Zato ovakove note prolaze u prometu i bez prisilnoga te¬ 
čaja, kao da su pravi novac, dok obćinstvo ima povjerenja u pla- 
ćevitost (solventnost) banke ili države. Kod država i banaka do- 
gadja se naime, što i kod privatnik ljudi: posjeduje li čovjek imetka i 
kredita, može naručiti komadićem papira, na ceduljici, za 10 K kave, 
šećera itd., pa će ga na toliku svotu trgovac robom podpuno namiriti; 
nema li kredita, tad će mu je ili prosto vratiti, ili reći, da ne da 
više, nego za 5 ili 6 K — Tako to radi inozemstvo s papirnim 
novcem ove ili one države. Imade li inozemstvo povjerenje u dr¬ 
žavu, kojoj pripada papirna forintača, te znade, da će ta država 
svoju forintaču zlatom izplatiti, tad je prime u pari-vriednosti (t. j. 
za toliko, na koliko forintača glasi); ako inozemstvo nema povje¬ 
renja, onda ili u obće ne prima te forintače, ili je prima pod nižu 

cienu. U tom slučaju se veli, da taj papirni novac ima disagio. 
Ovo se potonje obično đogadja, t. j. inozemstvo prima papirni novac 
uz dosta sniženu cienu, pa onda tim papirnim jeftino kupljenim 
novcem kupuje i placa robu u zemlji, gdje taj novac vlada u pod- 
punoj svojoj vriednosti. Razlika u vriednosti (disagio) pada u žep 
inozemstvu. I to traje tako dugo, dok tomu papirnome novcu ne 
spadne vriednost i u vlastitoj kuci na onaj stepen, što ga ima u 
inozemstvu. 


Svaka država, kad izdaje papirni novac, Čini to „privremeno 
Više puta se dogadja, da se to „privremeno" dugo otegne; no na¬ 
mjera i želja, da bi u istinu privremeno trajalo to papirno stanje, 
to se ne može nijednoj državi poreci. To „privremeno" znaci, da 
se papir ima smatrati tako dugo plaćevnim sredstvom (novcem), dok 
država iz svojih domena, poreza, trgovačke bilance itd. toliko krup¬ 
noga novca prigospodari, da uzmogne opet papir povući iz prometa, 
da ga zamieni krupnim (pravim, kovnim) novcem. 

A kako se tu postupa? Država pobere putem raznih poreza 
krupni novac u svoje blagajne. U Času, gdje ćuti, da bi mogla doći 
u nepriliku prama inozemstvu s nedostatka novca, zadrži ovaj pri¬ 
brani novac u svojim rukama, pa mjesto njega stavi u promet pa¬ 
pirni novac s prisilnim tečajem Na ovaj način pobrala je država 
množtvo krupna novca, pa mjesto njega izdala vrst zadužnica, na 
koje ne plaća kamata: dobiva gotov novac bez kamata. Imajući taj 
novac u rukama stoji državi prosto, da opet u promet dade papirni 
novac, ili ovaj krupni. No ona će radje još neko vrieme podržavati 
u nutarnjem prometu papirni novac, a gotovim će novcem radje 
poslovati s inozemstvom, t. j. pobirat će krupni novac, što iz ino¬ 
zemstva dolazi na adresu njenih državljana u svoj žep, a državlja¬ 
nima će izplatiti tu vriednost u papiru. Tako se država može to¬ 
liko zadobaviti krupnoga novca, da može svaku svoju notu (papirnu 
forintaČu) gotovinom izplatiti. A time se digne i u inozemstvu vried¬ 
nost papirnomu novcu toliko, da svakog disagia nestane, t. j. pa¬ 
pirna forintača (n. pr. desetača) vriedi baš toliko, kao da bi u nju 
bilo umotano za 10 for. zlata. U ovakovom se slučaju veli, da pa¬ 
pirni novac počiva na metalnoj fundaciji, t j. da za njegovu 
vriednost jamči i da je pokriva krupni novac. 

No svaka država nije tako sretna, da bi mogla tako poslovati 


sabranim metalnim novcem: ona je izdala papirni novac u promet, 
a zlatni je, mjesto da ga je spravila u svoje kase, morala dati duž- 

nicima. Na Čem sad počiva fundacija papirnoga novca? Sada se veli, 
da ovaj papirni novac počiva na poreznoj fundaciji. U ovom 
slučaju mora država nastojati, da na svaki način dostigne aktivnu 
plaćevnu bilancu, t. j. da izvoz bude veći, nego uvoz, pe makar 
svoju robu morala i nešto jeftinije prodavati. Papirni novac, koji 
počiva jedino na poreznoj fundaciji, već je od svog poroda u ino¬ 
zemstvu izpod pari (ispod nominalne vriednosti). Ako sada zemlja 
papirne valute ima još pasivnu plaćevnu bilancu (t. j. mora razliku iz- 
medju uvoza i izvoza nadoplaćivati), onda papirnomu novcu padne 
vriednost u inozemstvu još niže. To se zove devalvacija. Ako 
se to za kratko vrieme ne popravi, onda papirni novac izgubi od 
svoje ciene i u vlastitoj svojoj kući. A to se zove deprecijacija 
Tako eto papirni novac (valuta) nema nikada dovoljno sigurnosti u 
svojoj vriednosti, a to daje povoda raznim spekulacijama, koje tu 
nestalnost još više povećavaju. Zato se može kazati, da je papirna 
valuta štetna po narodno gospodarstvo, jer sav promet nosi na sebi 
biljeg spekulacije, t j manje ili veće nesigurnosti. 

Papirni se novac poziva ili glasi redovito na stanovitu svotu 
krupnoga novca, jer taj papir obećaje, da će država u svoje vrieme 
izplatiti na ovu notu toliko i toliko pravoga, krupnoga novca. Prema 
tomu prislanja se papirni novac svojom vriednošću redovito uz me¬ 
talni novac; a koliko u cieni za njim zaostaje, toliko se disagiom 
nadoplaćuje. No izkustvo je dokazalo, da papirni novac (valuta) 
može do sgode izvojštiti posve samostalno svoj tečaj (kurs), svoju 
vriednost. Najbolji je tomu primjer austrijski papirni novac. U vrieme, 
dok još srebro nije u cieni palo, vriedila je austrijska srebrna fo¬ 
rinta u Njemačkoj 170 feniga, t. j. jedna austrijska srebrna forin- 
tača nosila je u sebi srebra u vriednosti od 170 feniga. Austrijska 
pak forintača glasila je prema tomu na jednaku vriednost, jer se 
je oslanjala na srebrne forintače, Ali od 1870-tih godina srebro je 
sve većina padalo u cieni, tako da je god. 1892. srebrna forintača 
vriedila u Njemačkoj još samo 130 feniga, a papirna je forinta za¬ 
držala svoju vriednost. Ali uza sve to plaćalo se i za srebrnu fo¬ 
rintu po 170 feniga, a to zato, jer su je smatrali zamjenicom pa¬ 
pirne forinte. Ovdje je dakle papirna valuta zauzela posve samo¬ 
stalno vriednost izmedju zlata i srebra, kao srednja vriednost. A 
to je moglo nastati odatle, što je papirna forinta reprezentirala 
kredit naše monarhije, a srebro je nosilo samo svoj vlastiti kredit, 
t. j. svoju vriednost, koju mu je podalo svjetsko tržište. Sličnim je 

putem prošao i ruski papirni i srebrni rubalj, samo ne tako daleko, 
jer ni ruski kredit nije tako visoko stajao, kao austrijski. 

Ovi primjeri pokazuju, da bi papir mogao sasvim dobro za¬ 
mjenjivati kovni onaj stroj ili „kotackad bi koja država stajala 
posve osamljena od ostaloga svieta (Schaffle) ; ali u prometu s 
drugim državama, uza sav liepi kurs austrijske papirne forintače, 
nije toj ljepoti kursa bilo zajamčeno vjekovanje, pa je zato naša mo¬ 
narhija u sgodnom času uvela zlatnu valutu, A to je bilo svakako 
sgodno upriličeno, dok je papirni novac tako krepko svoje stano¬ 
vište zastupao. 


Bankovna nota. 

Država se odlučuje na izdavanje papirnoga novca tek onda, 
kad to traži nedvojbena potreba. Ta potreba nastaje, ako je posku¬ 
pila ciena kovini, u kojoj država plaća, ili ako se je u državi sma¬ 
njila količina ovake kovine izpod normalne za promet nuždne ko¬ 
ličine. No država ne može dosta sigurno pratiti te potrebe, kad ne 
stoji sama posred prometa; zato mora imati organ, koji će sam stajati 
u prometu te tu potrebu prometnoga sredstva (novca) prosuđjivati 
i nuždi odmah udovoljiti, t. j. nuždnu količinu papira (novca) u 
promet staviti. Taj organ moi~a biti u jednu ruku podpuno slo¬ 
bodan i nezavisan od države u svom poslenom djelokrugu, — mora 
imati zakonom zajamčenu autonomiju, tako da se uprava (vlada) 
ne uzmogne svojim naredbama u rad ovoga organa uplitati. S druge 
strane mora taj organ stajati pod nadzorom države. Takav je organ 
u svakoj državi obično jedna banka. Ovakova banka ima veliku 
zadaću : ona ima da bdije i štiti kredit Čitave države, zato mora više 
paziti na taj kredit, nego li na dobitak u svom poslovanju; zato 
mora i ona imati osobite povlastice i dužnosti. Te su zakonom banci 
zajamčene i stoje obično u sliedećem: Samo jedna banka može iz¬ 
davati papirni novac. Da uzmogne svojoj bitnoj zadaći udovoljiti, t. 
j. prosuditi, koliko novca promet potrebuje, mora po čitavoj državi 
porazinjestiti podružnice (filialke). Njezin papirni novac mora biti 
fundiran na kovini (kovinom do stanovite zakonom propisane visine 
pokrit). Banka se ne smije upuštati u spekulacije. Njezin probitak 
(profit) stoji u tom, što izdaje mnogo papirnoga novca, t. j. zaduž¬ 
nica, za koji ne plaća kamata, a ona od metalnog novca vuče ko¬ 
rist. Budući da banka ravna kredit u prometu ciele države, to onda 
mora i sama uživati bezuvjetno povjerenje. To povjerenje zajamčuje 

joj država nametnuvŠi joj dužnost, da ima točno od časa do časa 
izvješćivati, kolika joj je metalna zaliha, koliko je papirnoga novca 
u prometu i koliko u zalihi. 

Papirni novac, Što ga izdaje banka, zove se bankina nota 
(banknota) za razliku od državne note. Na banknoti izjavljuje banka, 
da će izplatiti donositelju ovakove note označenu na njoj svotu u 
zakonitom novcu, te nota po tom reprezentira s jedne strane bankin 
dug, s druge strane pravo posjednikovo, da s ovom notom dobije 
od banke stanovitu svotu krupnoga (zakonitog) novca, budi zlat¬ 
noga, budi srebrnoga (prama državnoj valuti). Uživa li banka povje¬ 
renje, njezine note kolaju u prometu kao pravi novac, svak ih 
prima i daje, a da nikomu i ne pada na um, da ide tražiti od 
banke, da mu se dug u zakonitom krupnom novcu izplati. U ova- 
kovom su slučaju bankine note prava blagodat za promet. One 
glase obično na ovelike okrugle svote, koje olakoćuju računanje, 
uštede trud brojenja, troškove i neugodnosti prenašanja ovelikih 
metalnih svota. Osim toga ovakove note podržavaju neku postoja¬ 
nost u cieni novca. Plaćajuća bilanca raste i pada od Časa do časa, 
a količina krupnoga novca sad je veća, sad manja. Kad bi pla- 
ćevna sredstva (novac) bila vezana na krupni novac, svaki bi se 
Čas mienjala vriednost novcu već prema njegovoj količini. Ovako 
banka stoji pripravna, da pruži nuždnu svotu nota u svako doba i 
na svakome mjestu, kadgod se gdje osjeti potreba plaćevnih sredstava. 

Banka stavlja svoje note u promet obično putem i u obliku 
zajma: ona daje zajam, ali mjesto da ga izplati u metalnom novcu, 
izplati ga u svojim notama. Ovakav se zajam daje na kratke ro¬ 
kove, obično najdulje na tri mjeseca, i to pod takovom formom, da 
banka može lako i sigurno dug utjerati. Imađe još i drugih načina 
(n. pr. lombardiranje, t. j. pozajmljivanje na sigurne vriednostne 
papire i na robu); no to se dogadja manje; diskontiranje i es- 
komptiranje glavni je način. Budući da banka ne daje zajmova u 
gotovu novcu, već u svojim notama, može davati velike zajmove i 
time stavlja u promet plaćevno sredstvo. Ali odatle ne sliedi, da to 
banka može Činiti bez kraja. Posjednik note može zahtievati, da mu 
se nota izplati kovanim novcem, stoga banka mora biti pripravna 
na takove slučaje, pa zato mora čuvati svagda barem toliko gotova 
novca, da uzmogne odmah velik dio tih svojih nota gotovinom iz¬ 
platiti. Ovako vi se zahtjevi riedko dogadjaju u nutarnjem prometu. 
To se dogadja samo onda, ako n. pr. tko putuje u inozemstvo, 



172 


gdje ne kolaju bankine note njegove države. Ali ni u ovom slu¬ 
čaju ne treba, da ih izmieni kod same banke, jer se mogu izrnie- 
niti i u inozemstvu kod svake banke. Na ovaj se evo način do- 
gadja, da banki budu iz inozemstva prezentirane (pokazane) njene 
note „na uviđ“, pa sada treba, da ih banka zlatom izplati. Ali i 
u ovom se slučaju riedko kada dogodi, da u inozemstvo ode ban- 
kinih nota više od y & — ili se u obće riedko dogodi, da banka 
mora izplatiti najednom više od Y 3 svojih nota, pa radi toga i ne 
mora imati toliko „gotovine*, koliko je izdala nota. Ona pače može 
da do potrebe izda i dva, pače i tri puta više nota, nego što ima 
gotova novca u pohrani; ali zato višak mora da bude dragim na¬ 
činom osiguran. LT raznim državama razna je količina nota do¬ 
zvoljena. 

Budući da banka izdaje goleme svote papira, na koji bere ka¬ 
mate, a svoje zlato čuva, ili ga tek malo u razmjeru prema papiru 
izdaje, to se u bankinoj pohrani mora s vremenom nakupiti golema 
množina „gotovine*. A s druge strane, kao što banka iz svoje po¬ 
hrane izplaćuju note. koje stignu iz inozemstva, tako ona i goto¬ 
vinu, što stigne iz inozemstva, pohrani u svoju blagajnu, pa mjesto 
ove gotovine izda opet svoje note u nutarnjem prometu. Na taj 
način odrazu je se u porastu ili padanju bankine gotovine promet 
gotovinom cieloga narodnoga gospodarstva. 

Ali krivo bi bilo misliti, da se to priticanje i odticanje me¬ 
talnoga novca ravna samo po sebi, a banka samo da prima i iz¬ 
daje poput kakova stroja. To ne, već banka sama može djelovati na 
rastenje i padanje svoje gotovine. A kako je ta bankina gotovina 
u isti čas i gotovinska pričuva čitavog naroda, to onda banka dje¬ 
luje na pomnožene gotovine u čitavom narodnom gospodarstvu. To 
djelovanje bankino na priticanje i odticanje gotovine zove se ban¬ 
kina diskontna politika. 

Već je spomenuto, da banka daje svoje note (novac) u promet 
kao zajam. Daje li banka novac (note) u zajam uz nizke kamate, 
veli se, da je snizila diskont; u obratnom slučaju, da je povisila 
diskont. Ovo snizivanje i povisivanje diskonta od velikog je zama- 
šaja ne samo po nutarnji, nego i po vanjski promet. Kad banka 
snizi diskont, tada moraju da ga snize svi novčani zavodi, a 
kapital (t. j. novac) postane jeftiniji u cielom nutarnjem prometu. 

V' 

Cim je novac jeftiniji, čim se lakše zajmovi sklapaju, tim više po- 
naraste broj raznih poslova. Kamati se depozitima (uložcima) smanje, 

a to nuka, da se depoziti izvade iz banke te se ulože koristonosnije 
u kakove produktivne poslove. Vriednostni papiri i mjenice ino¬ 
zemstva poskoče u cieni, pa se zato jeftinim domaćim novcem ku¬ 
puju inozemski vriednostni papiri. Čim je novac jeftiniji, radje se 
upotrebljuje i na spekulacije. Inozemstvo kupuje rado bankine note, 
pa ih onda prezentira banci, da ih izplati gotovinom. A sve ovo 
zajedno Čini, da gotovina počima hitro odticati. Naravski, da ova- 
kova politika može biti odmjerena samo na kratki rok, samo da 
za neko vrieme dade prometu i poslovima življi poticaj. Sasvim 
obratno djeluje povišenje diskonta. Ovo otežčava dobitak zajma, 
prema tomu manje se uzaimlje, jer je novac skuplji, čim je teže 
do novaca doći, tim više padaju vriednostni papiri u cieni. A to 
sve sprečava, da gotovina ne odtiČe. S druge strane gotovina pri- 
tiče pomnožanjem depozita, koji nose više dobitka, Čim je kamatnjak 
poskočio. Domaće mjenice poskoče u cieni, jer su im kamati po¬ 
skočili ; vanjske mjenice gube vrieđnost, pa će zato domaći sviet 
tražiti od inozemstva, da mu tražbine izplati radje u gotovom novcu, 
nego u mjenicama i vriednostnim papirima. Na ovaj naćin pritiče 
gotovina iz inozemstva. Osim toga inozemstvo rado kupuje domaće 
mjenice, te daje za njih gotov novac. Ova politika ima dakle 
tendenciju, da preprieči odticanje gotovog novca u inozemstvo i da 
ojači priticanje. Tako može dobro situirana banka diskontnom po¬ 
litikom uviek podržavati ravnotežu izmedju potrebe i suviška goto¬ 
vine u narodnom gospodarstvu. 

Po zadatku, što ga ovakova banka (Notenbank) vrši u na¬ 
rodnom gospodarstvu, svak bi mislio, da je banka kakav državni 
zavod. U istinu je pak ovakova banka redovito privatni posao pod 
državnom ovlašću i državnim nadzorom. A što država toga posla 
ne uzima sama u svoju režiju, ima za to više razloga, a dva su 
osobito odlučna: 1. Država bi morala za ovakovu banku sav novac 
pribaviti, t. j. posuditi ga uz kamate. U ovom slučaju bile bi joj 
vezane ruke u njenoj diskontoj politici, jer bi morala nastojati, da 
po mogućnosti čim više koristi izvuče, da uzmogne plaćati kamate 
i amortizovati posudjeni i u posao uloženi novac. 2. U slučaju rata 
mogao bi neprijatelj prisvojiti sav bankin imetak, jer u smislu 
medjunarodnog prava smije si neprijatelj prisvojiti sav državni 
novac, što mu do ruku dodje; ali privatnoga ne smije. U takovom 
slučaju zadobilo bi narodno gospodarstvo takav udarac, da bi uz 
druge s ratom skopčane troškove moglo bankrotirati. A dok je 

banka privatni posao, nema država niti u prvom, niti u drugom 
slučaju nikakovib neprilika, a može si kod banke i te kakovih 
prednosti izboditi. 

Kako je banka privatni posao, to je sasvim naravski, da je 
privatnici moraju, privolom države, utemeljiti i namaknuti joj 
nuždna sredstva. Kada su privatnici iz svojib kapitalija stanovitu 
glavnicu sabrali, odredjuje država, koliko može banka da izda 
papirnog novca, i koliko mora imati u pobrani vazda pripravnog 
metalnog novca za izplaćivanje izdanih i u promet slavljenih nota. 
Osim svojib vlastitih kapitalija može banka doci do metalnoga 
novca svojom diskontnom politikom. Vidjeli smo, kad banka povisi 
diskont, onda pritiČe metalni novac i depoziti (ulaganje novca); a 
do potrebe može i sama banka da posudi novca. Osim toga može 
ona često isplatiti depozite (povratiti ih) u svojim notama, a ne me¬ 
talnim novcem. Velike banke često niti ne plaćaju nikakvih ka¬ 
mata; deponent ima jedino tu prednost, da mu banka bezplatno 
upravlja imetkom. Ako se ipak Što plaća, to zavisi o roku, kako 
dugo kani deponent dati svoj novac banci na raspolaganje. TJ 
svakom pak slučaju ima banka vazda paziti na dvoje: da bude 
pripravna svoje note (zakonom odredjenu količinu) gotovim novcem 
izplatiti i depozite na zahtjev vratiti. 

Budući da banka ravna kredit i kolanje metalnoga novca, 
dolazi do osebujnoga položaja u državi, tako da država mora od- 
nošaj s njom zakonom urediti. Obično je uređjeno tako, da dr¬ 
žavi pripada pravo nadzora bankina poslovodstva; dalje, vrste 
poslovanja, kojima se banka smije baviti (ostali bankovni poslovi, 
skopčani s rizikom, zabranjeni su), zakonom su ustanovljene, kao Što 
i osiguranje izplate nota. Osim toga je odredjeno, u kojem omjeru 
sudjeluje država kod dobitka. Kraj ovih prava ima država i svoje 
dužnosti prama banci. Ako naime država izdaje takodjer note, pa 
im dade prisilni tečaj, a da se ne moraju na državnoj blagajni 
metalnim novcem izplatiti, tada to isto pravo mora država dati i 
bankinim notama; inače bi ljudi državnim papirom pokupovali 
bankin, pa ga kod banke unovčili, na što bi banka ostala za 
kratko vrieme bez svoga krupniŠa. Za slučaj, da obćinstvo navali 
na banku, neka izplati svoje note, a banka ne bi imala pri ruci 
metalnoga novca, država za neko vrieme odrieši banku dužnosti 
izkupljivanja svojib nota. 

Banknotstvo nije u svim državama jednako uređjeno. Imade 

država, gdje svaka banka imade pravo izdavati (emitirati) note, 
ako udovolji uvjetima. Tako je n. pr. u američkoj Uniji i u Švi¬ 
carskoj (decentralizovanje banknotstva). U drugim opet državama 
dozvoljeno je samo jednoj banci, da izdaje note (centralizovanje 
banknotstva). Izkustvo je dokazalo, da je ovaj drugi sistem po¬ 
voljniji po narodno gospodarstvo, jer daje banci mogućnost, da 
svojom diskontnom politikom radi na uhar cieloga narodnoga go¬ 
spodarstva. Ona može više puta da prinese žrtava (sniženje diskonta), 

v 

što nije moguće n. pr. u Švicarskoj, nego kad bi sve ove solidarno 
postupale. Pojedina banka, pa bila ona i mnogo jača od drugih, 
samo bi sebe upropastila, kada bi udarila sličnim putem. 

Austro-ugarska banka. 

Naša monarkija ima jednu banku, koja ima pravo da izdaje 
note. To je austro-ugarska banka. Ova banka utemeljena je 1816. pod 
imenom „austrijska narodna banka“ (Oesterreichische Nationalbank). 
Uvedenjem dualizma dobila je današnje ime. Njezino sadanje ure- 
djenje osniva se na zakonu od 21. svibnja 1887. Njezin privilegij, 
koji je trajao do konca 1897., produljuje se provizorno do 1905. (?) 
U smislu ovoga zakona mora banka imati gotovine 40% od či¬ 
tave svote, što stavlja u promet u notama; ostali dio mora biti 
osiguran običnim bankovnim načinom (eskomptiranim mjenicama, 
varantima, lombardima, efektima i t. d.). Izdade li banka preko 
200 milijuna u banknotama više, nego što ima gotovine, tada mora 
banka da plati državi 5% poreza od toga viška. (Tih 5% zapada 
obadvije pole monarkije po ključu 70%: 30%). Ako banci poslovanje 
nosi preko 7% po dividendi, tada se suvišna svota dieli na po 
izmedju banke i države. Banka je obvezana zak. 21. veljače 1894. 
plaćati čisto surovo zlato (Goldbarren) po 3276 kruna kg. Naj¬ 
niža banknota, što je banka smije izdati, jest dvadeset kruna. 
Guvernera banke imenuje vladar, a poslovodstvo trajno nadzire 
vladin povjerenik. Iza uvedenja nove valute (zlatne) promienjeni 
su u tom smislu i bankini štatuti.* 

* Austro-ugarska banka izdala je ukupno za cielu Cislajtaniju zajma 
37,035.507 K; a za Ugarsku 256,332.856 K; za Hrvatsku pak 6,247.538 K. 
— Ugarska je dobila dosele malo ne 7 puta više novca od banke, nego au¬ 
strijska pola, a malne 44 puta više nego Hrvatska. A što to znači, može 
se prosuditi po tom, što ova banka daje zajam za l 1 / 2 —2°/ 0 jeftinije, nego 
koja mu drago najjeftinija banka u državi. 

Obzirom na narodno gospodarstvo naše domovine treba poža¬ 
liti, što austro-ugarska kanka nema više nego samo četiri podružnice 
u našoj domovini: u Zagrebu, Varaždinu, Osieku i Spljetu*. Tako 
dolazi novac u naš narod tek kroz desetu ruku, a to posredovanje 
mora platiti onaj, koji najteže dolazi do novca, a to je seljak i 
mali obrtnik. Zato naš narod ne može doći do jeftina novca. 

Kao što naša monarkija, tako gotovo sve evropske države irnadu 
ili samo jednu banku, što izdaje banknote, ili ako ih iinade više, 
tad samo jedna uživa privilegij, te uz takav monopolni položaj gos- 
poduje nad ostalim bankama, koje su prisiljene prilagoditi se po¬ 
litici njezinoj, te su o njoj tako zavisne, kao da su njezine podruž¬ 
nice. Jedina Švicarska imade preko dvadeset banaka, što izdavaju 
banknote: svaki kanton ima svoju takovu banku. Ali ni to ne će 
dugo potrajati, jer se već nekoliko godina radi o tom, da se ute¬ 
melji jedna središnja notna banka. 

§ 19. Vjeresija (kredit). 

Težko je pomisliti čovjeka bilo na kojem stupnju gospodar¬ 
skoga razvitka, a da ne bi tražio kakove usluge od svoga susjeda, pri¬ 
jatelja, ili rodjaka. Ovakovu uslugu traži Čovjek uz obećanje ili ,,vjeru“, 
da će se „odužiti^, da će vratiti milo za drago. Razdiobom rada i 
razdieljenjem ljudskoga družtva u skupine razliČna zanimanja i 
imetka ponarasla je ovisnost jednoga čovjeka o drugom, a ovime 

U Cislajtaniji su najbolje izrabile kredit kod banke: Ctalicija, Bukovina 
i Donja Austrija. U Galiciji i Bukovini, može se redi, gotovo je jedino vele¬ 
posjed uzeo ovaj kredit. Na 160 kuća uzajmila je banka u Galiciji svotu od 
3y 2 milijuna K, a na 172 vlastelinska dobra 14 milijuna K. U Bukovini 
danje 71 zajam na kuće u svoti od iy 3 milijuna, a na 156 vlastelinskih dobara 
preko 11 milijuna. Donja Austrija dobila je na 124 kuće 5'/ 2 milijuna, 
a 11 malih posjednika dobilo je zajma nešto preko 100.000 K. 

* Kao što je Austrija ostala kod austro-ugarske banke kratkih rukava, 
tako se je i još gore dogodilo i Hrvatskoj. Ugarska je dobila na 919 kuća 
58y 2 milijuna zajma (do 60 tisuća na kuću); ua 1.427 velikih posjeda dana je 
u zajam svota od 181*2 milijuna (do 130.000 na jedan posjed). Ali je zato u 
Ugarskoj najbolje prošao mali posjed, jer je i ovomu uzajmljeno preko 16 x / 2 
milijuna (preko 10.000 po posjedu), a to je golema podpora, jer je s 10.000 K 
malomu posjedniku uz jeftine kamate toliko učinjeno, kao da bi mu se posu¬ 
dila dvostruka svota. 

U Hrvatskoj je posuđjeno na 50 kuća l*/ 2 milijuna (po 30.000 na 
kuću), a na 114 velikih posjeda 4 - 7 milijuna (po posjedu oko 40.000 K). Mali 
posjed nije dobio ništa. 



177 


su se ponmožali i slučajevi, gdje jedan mora tražiti usluge od dru¬ 
goga. U starija vremena, kad je još neznatni dio ljudi znao pisati, 
posudjivale su se i uzvraćale ovakove usluge „na vjeru“ ; a ovakovo 
poslovanje zvalo se vjeresija. U to doba pazilo se kod zajmoprimca 
osobito na dvoje: na njegovu dobru volju, da će uslugu htjeti 
uzvratiti, i na njegovu imućtvenu sposobnost, t. j. da će moći 
zajam vratiti, dakle na povjerenje u osobno poštenje, a onda na 
jamstvo. U starija vremena vriedilo je ono prvo više, nego potonje. 
Danas shodni zakoni i oblici zajma nadomješćuju osobno jamstvo. 
U prvom slučaju bilo je dovoljno to, što se je čovjek mogao po¬ 
moći kod prijatelja i susjeda bez ikakovih formalnosti. Ali to je 
imalo i svoju slabu stranu: čovjek se je mogao pomoći samo u 
uzkom krugu najbližih i najboljih znanaca i prijatelja. Izvan ovoga 
kruga bio je Čovjek kao izgubljen. Osim toga čovjek je bio i pos¬ 
lije uviek moralno obvezan, pa makar i kako pošteno vratio zajam 
i platio kamate. Nekada je vjeresija značila toliko, koliko dobro¬ 
činstvo; danas je vjeresija „posao*, gdje i vjerovnik prima isto to¬ 
liko dobročinstva od dužnika, koliko i dužnik od njega. 

Premda se kredit pojavlja pod raznim oblicima na svim stup¬ 
njevima gospodarskoga razvoja, ipak je pravu snagu razvio istom 
na stupnju novčanoga gospodarstva. Novcem se dade svako gospo¬ 
darsko dobro izmjeriti; svako dobro dade se u novac obratiti i na 
drugu osobu prenesti. Oslanjajući se na novac, a bez momentane 
uporabe novca, razvila se je tolika izmjena dobara, toliki promet, 
da se je čitavo najnovije gospodarstvo prozvalo „vjeresijskim“. No 
to nije posebna, samostalna vrsta gospodarstva, već je to samo pro¬ 
širenje novčanoga gospodarstva. 

Vjeresija na podlozi novca i u savezu s njime nosi sama u 
sebi svrhu: koristonosnost i naplatu. Bankir, koji svojim mušteri¬ 
jama upravlja depozite; kucegazda, koji daje svojim stanarima kuću 
u najam; kapitalista, koji na kamate posudjuje svoj novac, —- svi 
ovi trebaju jedan drugoga, u svim ovim slučajevima svaka stranka 
ima svoju korist od kredita. Koristonosnost i naplativost oznake su 
prave vjeresije, t. j. vjeresijskog poslovodstva. Gdje je vjerovnik 
dobročinac, a dužnik moli pomoć, tu ili nema pravoga vjeresijskog 
poslovanja, ili je tu vjeresija i njezina organizacija skroz neraz- 
vita (n. pr. odnoŠaj seoskog lihvara napram svojim dužnicima). 
Prema tomu dala bi se vjeresija od prilike ovako označiti: Vjere¬ 
sija (kredit) je koristonosni prienos dobara iz ruke vjerovnika u 
Milobar: Narodno gospodarstvo. 12 

ruke dužnika, pri čem vjerovnik odmah daje, a dužnik u buduć¬ 
nosti uzvraća. 

Vrste vjeresije. 

Kao što imade prerazličnih vrsta potreba, prerazlicnih vrsta 
produkcije, tako bi se moglo nabrojiti i prerazličnih vrsta vjeresije, 
prema tomu, s kojega se gledišta posmatraju. Gledamo li na svrhu, 
u koju se vjeresijom dobavljena dobra upotrebljuju, tad govorimo o 
konsumptivnoj i produktivnoj vjeresiji; gledamo li kredit 
sa stanovišta roka (termina), tad ima kredita, kojima je rok od pr¬ 
voga odredjen (termini rani kredit), i kojima nije (n e t e r mi¬ 
niran); dalje ima kratkih i dugih vjeresija, te onakovih, koje 
se mogu odkazati, i koje se ne mogu. Obzirom na osobu dužnikovu 
može biti kredit javni, ako je osoba naravi javnopravne (juristička 
osoba), ili privatni, ako je osoba privatna. Obzirom na jamstvo 
može biti kredit osobni, ili realni. 

Kosumptivni je kredit onaj, gdje dužnik uzima vjeresiju ili 
zajam u svrhu, da si nabavi za život potrebne stvari ni ne misleć, 
da si pribavi sredstva, kojima bi se latio kakove produkcije ili sti- 
canja. 

Ova je vrsta kredita najneplodnija, pa zato mnogi narođno- 
gospodarski učenjaci (osobito Adolf Wagner) preporučuju, neka se 
iz narodnoga gospodarstva iztriebi kao biljka nametnica. No to ne bi 
bilo sasvim u redu, jer doklegod kredit zadrži svoj značaj, t. j. 
uzvrat u budućnosti, dotle se ne može zabaciti. Druga je stvar, ako 
se ovakav kredit izrodi u milostinju; no u ovom slučaju nije više 
govora o kreditu. Mladi odvjetnik, liečnik itd. u početku svoje 
prakse ima Često tako malo zasluge, da od nje ne može namiriti 
troškova potrebnih za život, te mora tražiti skroz komsumptivne kre¬ 
dite. A zar će se ovakvomu čovjeku zatvoriti vrata radi nekoliko 
stotina forinata, dok je on podoban, da svojim radom tu svotu za 
kraće ili dulje vrieme bez dvojbe trostruko, četverostruko vrati? 
Takova bi kreditna politika upravo stvorila lihvarstvo, dok prava 
svrha poštenoga kredita upravo ide za tim, da lihvarstvo izkorjeni. 
Drugo je, kada mali seoski posjednik dodje u najrođnijoj godini, 
da posudi 100 for., da si kupi kruha. Ovdje ne može biti govora 
o kakovom kreditu, jer ako ovaj seljak nema niti u najrođnijoj go¬ 
dini za kruh, kako će i odakle smoći druge, lošije godine? Ovdje 
može biti govora samo o darovanju i milostinji. No neka se do- 

godi, da seljaku, koji i u osrednjoj godini može izaći sa svojim pri¬ 
hodom, tuča i nevrieme potuČe i uništi usjeve, taj će biti prisiljen, 
da zatraži u pravom smislu rieči komsumptivni kredit. A zar će se 
ovakvome taj kredit uzkratiti, gdje je dosta, da druga godina dobro 
urodi, te on može da izplati dug do zadnjega novčića? Pametnije 
bi bilo malo bolje pripaziti na prste raznim prevejanim spekulan¬ 
tima, koji najvećom često lakoumnosti goleme svote posudjenoga, 
dakle tudjega novca, prospekuliraju. 

No izkustvo je dokazalo, da je za maloga obrtnika i maloga 
seoskog posjednika bolje, da ne otvara samostalnoga posla, ako 
nema"dovoljne svotice za početak. Neka ne ide za tim, da se „samo¬ 
stalnim” učini pomoću kredita, već neka ostavlja kredit za najcr- 
nije dane. Samo na taj način može mali obrtnik da si obezbiedi i 
zajamči obstanak. 

Sve ostale vrste kredita ubrajaju se manje više u produktivni 
kredit, jer služi ili stvaranju novih dobara (produkciji), ili te¬ 
čenju (Erwerb). 

Osobni je kredit onaj, gdje se osobi daje zajam bez jamstva. 
Ovamo spadaju ponajvećma kousumptivni krediti. No mnogi broje 
ovamo i mjenične kredite. Mi mislimo, da to nije posve izpravno, 
jer tko uzima kredit na mjenicu, obično daje vjerovniku više jam¬ 
stva, nego mnogi drugi krediti uz jamstvo, budući da kod mjenič¬ 
noga kredita jamči dužnik i njegovi jamci (žiranti) cielim imetkom, 
a kod realnoga kredita samo onaj predmet, koji se u zadužnici na¬ 
ročito spominje. 

Realni kred postoji ondje, gdje neko pokretno ili nepokretno 
dobro jamči vjerovniku za uzajmljenu svotu ili ino kakovo dobro. 
To se dogadja na tri načina: 1. ili daje dužnik nepokretnu kakovu 
stvar u ruke vjerovniku kao zalog (n. pr. kakav vriednostni papir, 
ili kakvu robu, zlatnu, srebrnu); ili 2. dotična se stvar zabilježi 
u zadužnici kao jamČevni predmet, ali ostaje u posjedu dužnikovu; 
ili 3. dužnik jamci stanovitim komadom zemljišta, ili gradjevinom 
(hipotekarni kredit). U prva dva slučaja zalog je pokretna stvar, 
stoga se kredit zove i mobiliarni; u potonjem slučaju zove se imo- 
biliarni kredit. 

Još treba iztaknuti ležeći (Anlagekredit) i tekući (TJmlauf- 
kredit) kredit. Prvi je obično dugoročni kredit uložen na kamate, 
često u savezu s amortizacijom. Ovakav kredit služi obično u svrhu 
velikih poslova trajne vriednosti. A i hipoteke, državni zajmovi itd. 

spadaju ovamo. Od jednake je važnosti tekući, svakidanji kredit, što 
ga obrtnici i trgovci davaju svojim mušterijama „do prvoga^. A 
ovamo spada i kredit, što ga u medjusobnom prometu davaju tr¬ 
govci, industrijalci, banke i ini veći poslovi. 

Ovaj bankovni i trgovački kredit stečevina je novoga vremena 
te jedan od najjačih kotača prometača u narodnom gospodarstvu. 
On čini, da u produkciji jedne robe mogu sudjelovati razni pošlo- 
vači udaljeni i mjestom i vremenom rada, pa da ipak svaki u svoje 
vrieme primi naplatu svoga rada još prije, nego se je roba razpro- 
dala. Kako bi n. pr. dugo morao čekati na svoj novac indijski ili 
američki pamučni vrtar, dok bi se prodala njegova roba, koja se 
mora najprije prevezti u Evropu, onda n. pr u Saskoj izpresti, u 
Švedskoj satkati, u Rusiji razprodati, medju sitne trgovce raspa ča ti, 
gdje po nekoliko mjeseci u dućanima leži, dok bude izplaćena! 
Kada bi ovim istim putem morao novac za razprođanu robu natrag 
putovati, morao bi indijski vrtar ili dalji posao obustaviti, pošto 
je svoj kapital uložio u predjašnji pamuk, ili bi morao biti tako 
bogat, da bi mogao i po dvie, tri nasadne perijode preko ruke pre¬ 
baciti. U ovom pak slučaju ne bi mu bilo nuždno pamuk saditi, 
već bi radje gdje u evropskom velegradu od rente živio. No vrtar 
ne treba da čeka: njemu trgovac izplati pamuk svojim mjenicama, 
trgovcu plati opet na isti način tkalac itd. sve do zadnjega trgov- 
čića, a svaki od njih može dobivenu mjenicu diskontirati u banci, 
kada ga je volja. Naravski, da pri tom mora da plati kamate, ali 
glavna je svrha postignuta: svaki može doći do svog novca, kad 
ga najbolje treba, ili može da ravno mjenicom naplati svoga vje¬ 
rovnika. 

Irnade i još nekih vrsta kredita, o kojima će biti govora na 
svome mjestu (kod poljodjelstva i obrta, te njihove politike). 

Organizacija v j e r e s i j e. 

Organizacija vjeresije, t. j. primanje i davanje kredita po nekom 
sustavu, poČima istom onda, kada se davanje kredita razvije u po¬ 
sebnu privrednu (obrtnu) granu. Razumieva se samo po sebi, da tu 
mora biti gospodarstvo već na liepom stepenu razvitka. Zato vi¬ 
dimo, gdje je gospodarstvo na nižem stepenu razvitka, ondje i nema 
javnih organa za davanje kredita, već su to privatnici, ponajvećma 
lihvari, koji davaju kredit iz svoga žepa. Gdje se pak gospodarstvo 

đovinulo većega stupnja, ondje se pojavljuju javni organi za posre¬ 
dovanje kredita, koji jednom rukom stoje u doticaju s onom stranom, 
gdje ima suvišnoga kapitala, koji želi, da se koristonosno uloži, a 
drugom rukom stoje u saobraćaju s onom stranom družtva, kojemu 
nedostaje kapitala za koristonosnu uporabu. Organi, koji se ova- 
kovim posredovanjem bave, zovu se banke. One vrše svoju zadaću 
tako, da na jednoj strani uzimaju kredit uz niže kamate, pa ga na 
drugoj strani davaju uz više kamate. Razlika izmedju ovib posto¬ 
taka pada na korist banke, i to joj je privreda. Naravski, da banka 
može imati i svoj vlastiti kapital; no gdje je veliki promet, tu do¬ 
lazi i banka do potrebe, da uzima kredit. Prema tomu rad banke 
u načelu je isti, kao i rad trgovca: jeftinije kupiti, skuplje pro¬ 
dati, razlika je dobitak. Zato bi se banke mogle i nazvati trgo¬ 
vinom osobite robe: novca, kredita i vriednostnih papira. 

Bankarstvo u obće bavi se ovim poslovima: kupovanjem i 
prodavanjem novca, posredovanjem izplaćivanja, davanjem kredita, 
skupljanjem velikih kapitala za velike poslove, trgovinom vried¬ 
nostnih papira. Tehnički izrazi za poslove, što ih banke obavljaju, 
poznati su pod imenima: kontokorent, lombard, hipoteke, efekti, 
depoziti, giro, diskonto, mjenični poslovi i banknotstvo. 

Kontokorent-posao (Conto-corrente) vodi banka, kada 
svojim mušterijama dozvoli kredit (u svojim knjigama) do neke 
visine. Obično daje banka toliko kredita, koliko trgovac poda banci 
sigurnosti. S ovim kreditom može onda trgovac odredjivati, kao da 
je u banku položio svoj depozit (uložak). Ovaj posao može biti od 
liepe koristi po trgovca, kad mu se desi, da bi mogao jeftino ku¬ 
piti, ili kad ne može da odmah izplati mjenicu, kad dospije, jer 
mu je gotov novac u robi. Razborit trgovac, da se osigura proti 
ovakvim neprilikama, stupit će u kontokorentni odnosaj s kojom 
bankom, koja će mu u svojim knjigama otvoriti kredit, pa mu sta¬ 
viti novac na razpolaganje. Trgovac, koji ima svoju kuću i zem¬ 
ljište, može lako kod banke dobiti kredit na svoje nekretnine. Ali 
mjesto da podigne sav novac, trgovac će se zadovoljiti time, da 
samo od sgode do sgode uzme omanju svotu novca, da izplati robu 
ili mjenicu. Pače trgovac i ne treba, da traži od banke za sebe 
novac, već prosto dade svomu vjerovniku ili ček, ili naloži banci, 
da izplati tomu i tomu toliku svotu. Tako si trgovac pribavi i 
većeg ugleda kod svojih vjerovnika, i više povjerenja kod banke. 

Ova vrsta posla stoji u savezu sa incass o-poslom, što znaci 

primanje tudjih tražbina, koje na banku stignu naputnicama (An~ , 
weisung) i mjenicama (Wechsel), 

U 1 o m b ar d-poslu daje se zajam na zaloge, koji su vried- 
nostne pokretne stvari (zlatnina, srebrnina, ili papiri). Ovim se 
poslom bave obično posebni zavodi, založnice. 

Hipotekarni poslovi su zajmovi na nepokretne zaloge (zem¬ 
ljišta, kuće). 

Efekti ili trgovina efektima stoji u kupovanju i prodavanju 
burzovnih vriednostnih papira, koji imadu svi kurs (vriednost) na 
burzovnom tržištu. 


Posao sa depozitima zove se čuvanje, upravljanje i kori- 
stonosno uporabljivanje novca ili vriednostnih papira, Što ih pri¬ 
vatnici polože kod koje banke. 

Giro-posao jest posredovanje banke kod plaćanja izmeaju 
više trgovaca jednostavnim odpisivanjem i pripisivanjem. Primjer 
najrazvijenijega giro-prometa jesu englezki Clearing-Houses. U novije 
se vrieme počima i kod nas uvadjati ove vrste promet, pa ćemo o 
njem kazati koju rieč više. 

Jednostavni primjer najbolje će nam razjasniti giro-promet. 

Trgovci A, B, C imadu kod banke uložena novca (depozita) 
ili kredita, recimo, svaki po 1000 K, pa ovi prepuste banci, da 
vodi njihove račune. Evo, kako to onda teče: 


Banka 

ABC 
1000 1000 1000 
— 200 + 200 

— 300 + 300 
+ 400 — 400 


Trgovac A kupi od trgovca B za 200 K. 
robe. Banka tu svotu ubilježi trgovcu B kao 
plus, trgovcu A kao minus. No trgovac B 
duguje trgovcu 0 300 K, koje banka ubi¬ 
lježi C-u kao plus, a B-u kao minus. Ali i C 


duguje trgovcu A 400 K, a banka zabilježi, kao gore, jednomu 


kao minus, a drugomu kao plus. Izračunamo li sve, moramo opet 


dobiti svotu od 3000 K, samo je iza prometa drugačije podieljena. 


U poslu s trojicom trgovaca bio bi banci vrlo lak i jednostavan 
račun, ali bi bio dobitak vrlo slab. A kod banke se upravo o tom 
radi, da nadje što više klienata, koji ulažu svoje depozite kod nje, 
da ona dobije Što više novca na razpolaganje, a da račun medju 
svojim klientima obavi što manjom svotom. Kadi toga im banka i 
vodi na jednoj strani račune zabadava, da na drugoj strani može 
što više njihova novca inače koristonosno uložiti. Priložena skri- 
žaljka odmah će cielu inače kompliciranu sliku razjasniti. 

Trgovci A, B, C, D, E, F, Gr klienti su jedne banke, svaki 
s uložkom od 1000 K. Trgovački proces razvija se ovako : 



A kup 

i robe od B za 

200 K, od C 

za 300 K 



B „ 


„ D „ 

100 „ 

„ E 

„ 400 

n 



c „ 

» H 

D „ 

300 „ 

„ F 

» 400 

n 

» B 

J) 



F „ 

)• 

300 , 

» D 

600 „ 

» c 

„ 300 „ 

B 

c 

D 

E 

G 

+ 300 

1 

B 


— 500 


+ 100 

. 

+ 500 


— 700 

+ 200 

D 




— 700 


+ 400 

+ 300 


E 


+ 100 

| + 500 

- 600 



i 

F 




+ 200 


— 500 


+ 300 

G 


+ 600 

+ 300 




— 900 


H 

+ 400 







- 400 

i 


+ 400 

+ 400 

— 100 

1 

+ 100 

— 200 

— 100 

— 600 

+ 100 

i 


Recimo, da je ovo račun za mjesec dana, što ga je banka pri¬ 
pisivala i odpisivala. Banka sračuna razliku, koja u ovom primjeru 
iznosi 1000 K, a plaćaju je C, E, F, Gr trgovcima A, B, D, H. 
No trgovci A, B, D, H ne uzmu ovib novaca, već im banka pri- 
piše te svote k njihovim uložcima, a C-u, E-u, F-u i Gr-u ih odpiŠe, 
pa onda počima račun s nova. U drugom se mjesecu može dogoditi, 
da 0, E, F, Gr imaju plus, pa se onda njima pripiše. čitav dakle 
račun ne traži od banke drugo, nego da za obračun drži kojih 
1000 K pri ruci, a ostalih 7000 K može dati n. pr. uz kamate na 
mjenice. Mjesto trgovaca A, B itd. mogu biti i banke iz raznih 
gradova sa svojom klientelom (trgovcima), koji svi skupa medju 
sobom stoje u kliring-prometu, a sve banke imadu svoju obraču- 
naonicu kod jedne banke, te će na isti način medju sobom obra¬ 
čunati, nakon Što je svaka sa svojim klientima obračunata. 

Kako već gornji primjer pokazuje, učinjen je medju spomenutim 
trgovcima promet robom u vriednosti od kojih 10.000 K samo sa 900 K 

pomoću obračunavanja; a londonska Clearing-Hous je neke godine 
prometnula 70 puta veću vriednost, nego u svoj bogatoj kraljevini 
imade novca, — sve tako rekuć bez filira novca, već sve čekovima 
(cbeck). Banke daju svojim klientima čekove (naputnice, doznačnice) 
na svoje ime. Kad klienat jedne banke kupi robe, ne plati te svote 
gotovim novcem, već izda trgovcu u visini te svote ček na svoju 
banku, i tako se medju sobom plaćaju gotovo svi trgovci u En- 
glezkoj. A sada dolazi obračun medju bankama u Clearing-Housu*. 

Diskonto-posao jest primanje i izplaćivanje mjesbnih mje¬ 
nica, pri čem si banka uztegne odmak kamate za vrieme od dana 
izplate mjenice do dana dospjelosti kao naplatu za dozvolu kredita. 
Trgovac kupi od tvorničara robe za 1000 K, ali ne može da mu 
isplati odmah, već kad ju proda (n. pr. za 3 mjeseca). Mjesto 
novca dade mu pismenu izpravu, kojom nalaže banci, da posjedniku 
ove izprave izplati u odredjenom roku svotu od 1000 K. Ova iz- 
prava zove se mjenica. Tvorničar dodje s mjenicom u banku, da 
podigne tik 1000 K, no banka mu ne će izbrojiti 1000 K, već će 
u ime kamata neku svoticu odbiti (discontare), A. taj račun zove 
se diskonto. 

Mjenični posao tjera ona banka, koja kupuje i prodaje 
mjenice, koje se ne izplaćuju u samome mjestu, pri čem si banka 
zaračuna nagradu za kredit, što ga daje ovim mjenicama, i za 
diskonto. ** 

Banknotski posao, t. j. izdavanje banknota, kako smo 
vidjeli, to je privileg tek riedkik banaka. 

No svaka se banka ne bavi svim ovim poslovima, ili se ne 


* Clearing-Hous je dvorana srednje veličine, a u njoj se nalazi stol u po- 
dobi podkove. Oko stola se poredaju u ustanovljeno vrieme (obično oko 10 
sati pred podne) zastupnici pojedinih banaka. Svaki od njih ponese čekove, 
što ih je njegova kuća (banka) primila od trgovaca drugih banaka, izmiene ih, 
sbroje i odbiju svote. Kad je to obavljeno, dolazi svaki sa svojim računima k 
direktoru, koji sjedi u sredini podkove sa 2—3 pisara (protokoliste), pa on 
jednoj banci pripiše njezin plus, drugoj njezin minus, i golemi promet od ne¬ 
koliko desetaka milijuna obračunan je u jednu ili dvie ure. 

** Banke naime kupuju u stanovito vrieme mjenice iz drugih mjesta i 
država, gdje i kada imadu niži kurs, da ih poslije prođadu uz viši kurs. Mje¬ 
nice, koje se ne izplaćuju u mjestu, gdje je ta banka, zovu se rimesse; a 
ako se imadu u inozemstvu platiti, zovu se devize. Ako banka ima mnogo 
ovakovih mjenica, a malo gotova novca, može te mjenice kod druge banke 
diskontirati. To se zove ređiskontiranje (reeskomptiranje). 

bavi svima jednako. Prema poglavitoj vrsti posala, kojima se naj¬ 
više bavi, nosi banka i ime. 0 svim tim vrstama banaka bit će 
govora na svome mjestu. 

Da kredit uzmogne vršiti svoju blagotvornu zadaću, treba da 
bude postavljen na Čvrste temelje. Gdje nedostaje volja i snaga 
pojedinaca, tu to mora država svojom zaštitom nadomjestiti; država 
mora dati vjerovniku u ruke moć, da uzmogne dužnika na njegovu 
dužnost prisiliti, a u drugu ruku samovolju vjerovnika ograničiti. 
Inače ne bi organizacija kredita bila u obće moguća. 

Time, što država i kredit i vjerovnika i dužnika jednako u 
zaštitu uzima, doprinaša ona mnogo tomu, da kredit ojeftini. Oso¬ 
bito se olakšava davanje kredita ondje, gdje vlada strogi mjeniČki 
i hipotekarni zakon. 

Dalje olakoćuju kredit i ona sredstva, po kojima se dade 
približno prosuditi, do koje mjere je tko sposoban za kredit. Ta¬ 
kova sredstva su n. pr. oporezovanje, katastar, razna osiguravanja. 


Kredit i plaćanje. 

(Prednosti giro-prometa u nutarnjem prometu.) 

Giro-promet, ima od prilike ove prednosti: a) prištednju na 
količini potrebnoga za kolanje novca; b) pošto se novac ne troši, 
već uviek stoji na razpolaganje, koliko ga je za promet potrebno, 
ne mienja mu se vriednost od časa do Časa, jer se ne dogadja, da 
ga se u jednom Času nakupi u prometu velika množina (pri čem 
mu pada vriednost), a odmah iza toga odplavi na drugu stranu 
(količina mu se smanji, pa onda poskupi); c) kao novcu, tako i 
robi ostane ciena relativno stalna; d) ta je ciena i jednomu i dru¬ 
gomu relativno nizka; e) u bankama se nakupi novca, pa ga one 
mogu lakše davati u zajam; f) medjunarodna plaćanja postanu 
jednostavnija, točnija i sigurnija; g) deponenti imaju tu prednost, 
da im se prištedi Čuvanje i upravljanje novca. 

No razumieva se, da je ovaj promet moguć samo ondje, gdje 
trgovci ne vode svaki svoju kasu kod kuće, već svoju kasu dadu 
banci, da njome upravlja (depoziti). Ali nije dosta, da se samo po¬ 
jedine banke ovim poslom bave; osjetljiva korist od ovakoga načina 
plaćanja pokaže se u pravoj mjeri, ako se čitavo plaćanje prenese 

na banke. Samo na ovaj način prištedi se pripisivanjem i odpisi- 
vanjem velika količina novca, koji se onda može dalje posudjivati 
uz razmjerno jeftinije kamate. 

Ako je giro-promet i bankovno plaćanje kod kulturno razvi- 
toga narodnoga gospodarstva postalo koristnim i udobnim u nutar¬ 
njem prometu, to su u medjunarodnom plaćanju postale banke gotovo 
nenadoknadive. Medjunarodno plaćanje obavlja se gotovim novcem 
(zlatom) tek od nužde. Pošiljanje, osiguranje, prienos, gubitak ka¬ 
mata za vrieme pošiljanja — sve to čini, da se za plaćanje radje upo- 
trebljuju vriednostni papiri (banknote, kamatni kuponi, čekovi i t. d.). 
No medju svim papirima od najvećega su zamašaja u medjuna¬ 
rodnom plaćanju mjenice. Kako medju narodima bez prekidanja 
traju obveze i plaćanja, to se na tržištu (na burzama) neprestano 
kupuju i prodavaju mjenice iz stranih zemalja, pa onda banke ku¬ 
puju ovakove mjenice te njima plaćaju tražbine u inozemstvo. Ako 
se ove mjenice, koje glase na stanovitu svotu, plaćaju onom svotom, 
na koju glase, tada se veli, da im je kurs (ciena) al pari; ako se 
plaćaju nešto većom svotom, tada se veli, da im je kurs nad pari; 
ako se napokon plaćaju manjom svotom, veli se u tom slučaju, da 
im je kurs ispod pari. Kurs, Što ga imadu inozemske (medjuna- 
rodne) mjenice, naziva se medjunarodnim, internacionalnim mje¬ 
ničnim kursom. 

I nad-pari i ispod-pari kurs ima svoju granicu, koja se na¬ 
ziva „zlatnom točkom“. Ovu granicu ustanovljuju troškovi skopčani 
s odpremanjem gotovog (zlatnog) novca. Ako je n. pr. tečaj mje¬ 
nica, što glase na Francezku, tako visoko nad pari, da bi banku 
skuplje stajale ove mjenice, nego pošiljanje zlata, tad će banka radje 
platiti gotovim novcem, nego da kupi mjenice. Isto se tako dogadja, 
ako su mjenice, znatno pale ispod pari. U ovom će slučaju fran- 
cezki trgovac zaktjevati, da mu se radje pošalje gotov novac uz 
odbitak transportnih troškova, nego da uzme još jeftinije mjenice. 
Zato, ako na našem tržištu znatno poraste, ili znatno padne kurs 
stranim mjenicama, tada prieti pogibao, da bi naš zlatni novac 
mogao odputovati u inozemstvo. U jednom i drugom slučaju nastoji 
banka (središnja notna banka), da svojom diskontnom politikom 
ovakovim eventualnostima doskoči. 

Sad nastaje pitanje: zašto mjenice mienjaju kurs (cienu) ? Me- 
djunarodni mjenični kurs zavisi o medjunarodnim plaćevnim obve¬ 
zama, plaćevnim bilancama pojedinih naroda. Plaćevna bilanca jedne 

države može biti aktivna, ili pasivna. Aktivna je, ako država ima 
više da primi za izvoz svoje robe i za svoje tražbine (n. pr. ka¬ 
mate za novac, što ga je posudila inozemstvu), nego što mora pla¬ 
titi inozemstvu za uvoz robe i za kamate svojih dugova; pasivna 
je plaćevna bilanca, ako država ima da nadoplati inozemstvu raz¬ 
liku izmedju uvoza i izvoza. 

Gdje se više robe izveze, nego što se uveze, tu se govori o ak¬ 
tivnoj trgovačkoj bilanci. Nekad se je mislilo, da aktivnost pla¬ 
će v n e bilance zavisi o aktivnosti trgovačke bilance. No izkustvo 
je taj nazor oborilo. Englezka ima više puta osjetljivo pasivnu tr- 
trgovaČku bilancu, pa uza sve to ima aktivnu plaćevnu bilancu. To 
dolazi odatle, što Englezka ima mnogo svoga novca uložena u ino¬ 
zemstvu, pa mjesto da kamate vuče kući u novcu, kupuje odmah 
potrebnu robu. Težnja narodnoga gospodarstva smjera onamo, da 
dostigne plaćevnu aktivnu bilancu. Naša monarkija (a tako i sve 
ostale, osobito eiviiizovane države) ima trgovačkih odnošaja s mnogo 
drugih država. U ovakovom se prometu dogadja, da je naša mo¬ 
narkija u koju državu više uvezla, nego što je iz nje izvezla, a iz 
druge je države više izvezla. Prema tomu ima ona spram prve dr¬ 
žave aktivnu trgovačku bilancu, a spram one druge pasivnu tr¬ 
govačku bilancu. Ako monarkija nema dugova ni u jednoj ovoj dr¬ 
žavi, onda će i plaćevna bilanca naše monarkije biti spram prve 
države aktivna, a spram one druge pasivna; u prvom će slučaju 
morati ona prva država platiti našoj monarkiji razliku, za koliko 
je monarkija u nju izvezla; u potonjem slučaju morat će monar- 
kija onoj drugoj državi platiti razliku. A kako države nastoje, da 
mjenicama izplate, to će se u prvoj državi više pitati za mjenice 
naše monarkije, pa će im ciena rasti. Našim će dakle mjenicama 
ciena (kurs) rasti u onoj prvoj državi, a njezinim će mjenicama kod 
nas ciena padati, a obratno će se dogadjati izmedju monarkije i 
one druge države. Medjutim ima, recimo, prva država (A) spram 
druge države (B) aktivnu plaćevnu bilancu, pa će mjenice države 
A u državi B poskočiti i tako će mjenice države A, kojima je pala 
ciena u našoj monarkiji, putovati na tržište u državu B, gdje im 
je ciena poskočila; a mjenice naše monarkije, kojim je ciena pala 
u B, putovat će u A, gdje im je kurs porasao. Ovo priticanje tra¬ 
ženih mjenica čini, da kurs ovim mjenicama ne će na tržištu bogzna 
kako ponarasti, jer će prema traženju ponarasti ponuda. No do¬ 
godi li se, da se ove mjenice još uviek više traže, nego što se nude, 



tada im kurs stoji nad pari; u protivnom slučaju izpod pari. — 
Kako se odatle vidi, mjenični kurs jedne države zavisi o sveukupnom 
njenom trgovačko-plaćevnim odnošajima spram svih ostalih država, 
pa se zato u mjeničnom kursu zrcali sav gospodarski odnošaj i 
kredit jedne države. Ovaj tiesni vez mjeničnoga kursa s trgovačkim 
plaćevnim, novčanim i tržištnim (burzovnim) odnošajima upravo sile 
trgovca, ne će li da skuplje plaća, da uzme u pomoć strukovno 
naobražene organe, koji se u te poslove razumiju. A to su banke. 
Na taj eto način postale su banke za medjunarodni promet i pla¬ 
ćanja upravo nenadoknadive. 

Kako se iz svega ovoga vidi, kredit u velike podupire pla¬ 
ćanje, a time produkciju, promet, pa i konsumpciju. Mi ćemo pos¬ 
lije vidjeti, da se bez njega gotovo najveći poslovi ne bi bili izvršili. 
Ali u drugu ruku nemaju posve krivo ni oni, koji iztiču tamnu 
stranu kredita. Budući da je pomoću kredita lako doći do novca, 
lako se može čovjek dati zavesti u nesigurne spekulacije, na hiper¬ 
produkcije itd., što uradja obično krizom. Osim toga olakoćuje i 
pospješuje kredit diferenciranje u imetku i razredima pučanstva: 
bogati postaje još bogatijim, a siromah još siromašnijim. Dok bo¬ 
gataš ima kredita te dolazi na lak naČm do novca, postaje sretnim 
spekuliranjem još bogatijim, siromah, koji uzima samo skupi „kon- 
sumptivni* kredit, pada još dublje u biedu. Bogataš će u svako 
vrieme doći do novca te tako moći izrabiti sgodne prilike i u svojim 
spekulacijama igrati se milijunima, a da niti stoti dio te svote njemu 
ne pripada* Ne uspije li spekulacija, profućkao je tudji imetak, a 
svoj je za vremena u luku spravio. A prevareni su ponajviše oni 
mali štediše, što od usta odkidaju, pa u štedionice spravljaju. 

No radi pojedinih slučajeva ne možemo osuditi cielu institu¬ 
ciju, i to tim manje, što se dobrom pažnjom, revnim, strogim nad¬ 
zorom, novinskim razpravljanjem poslovanja dade u velike zaprie- 
čiti ovakovo bezdušno igranje tudjiru dobrom. S toga je dužnost 
svake banke, da ne samo ne stavlja u pogibao povjeren sebi tudji 
novac, već da pruži i neke sigurnosti koli svojim poslovanjem, toli 
svojim imetkom*. 

* Tako banka mora da uđešava svoje aktivno poslovanje (kad ona daje 
kredit) prema pasivnomu (t. j. prema količini novca, što ga u zajam prima 
ili u depozitima dobiva). Banka, koja sama dobiva novce na kratke rokove 
(zajam ili depozite), ne smije davati kredita na duge obroke. Banka treba da 
ima svoju temeljnu glavnicu, koja se sastavlja prodajom dionica i upis- 

§ 20. Mjera i vaga. 

Preranoga dobra, što dolaze u promet, razlikuju se težinom, 
objamom, vriednošcu; ranoga se dadu dieliti, a prema tomu se 
i eiena razpada u dielove; mnoga se ciena odredjuje tek mjerom. 
Da se promet što vecma olakša, treba da mjera bude što jedno¬ 
stavnija, da se uzmogne čim lakše njome računati; dalje treba 
da bude jedinstvena, t. j. da se njome služe svi državljani u 
državi (a države nastoje, da ugovorima urede jedinstvenu mjeru i 
medju sobom); napokon treba da mjera bude nepromjenljiva, 
t. j. da je ne uzmogne svaki pojedinac po svojoj volji prikraći¬ 
vati i natezati. Da se sve ovo postigne, ima priskočiti u pomoć i 
država i mjestne oblasti. Država ima da ustanovi za 
svoje područje sistem mjere i vage, te da mu dade pravo, po 
kojem se mora da dade za stanovitu mjeru stanoviti kvantum robe. 
(Tko traži 1 1 / 2 kg kave, ima mu se odmjeriti zakonitim utezom 
17a kg kave, a ne starim utezima na „funte u i n lote w ). Mjestne 
pak oblasti imadu dužnost, da bdiju nad obdržavanjem državnih 
uredaba, t. j. mjestne oblasti vode policiju nad mjerom i vagom 
pazeći, da li su mjere i utezi, koji se upotrebljuju, zakonitim žigom 
označene. 

Još koncem XVIII. i početkom XIX. stolj. bilo je u Evropi 
blizu po tisuće različnih mjera. Od druge polovice XIX. vieka po- 
čimala se sve više u evropskim državama uvadjati decimalna 
mjera i utez: metar i kilogram. Jedino je Englezka do tvrdogla¬ 
vosti konservativna. Malo je teže s mjerenjem vremena: ali se je 
i u tom udarilo boljim putem. U srednjem vieku mjerilo se vrieme 
gotovo u svakoj državi, pače moglo bi se donekle reći, u svakom 
gradu drugačije. Ta eno imamo grčku, pizansku, florentinsku, mle¬ 
tačku itd. godinu. Grci i oni narodi, koji su pristali uz grčku 
crkvu, drže se još i danas Julijeva koledara, a zapadna je i srednja 
Evropa prihvatila Gregorijev koledar. 

Najgore prolaze duševna dobra, t. j. duševne tvorevine: one 

ninom dioničara. Ona služi vjerovnicima za jamčevinu, pa se zato zove i ga¬ 
rantiraj ućim fondom. Zato se ona ubraja medju glavnice, koje se drugima du¬ 
guju, premda često upravo one sačinjavaju glavni kontingenat poslovne glav¬ 
nice. Osim toga treba da svaka banka ima i svoj rezervni fond ili pri¬ 
čuvnu glavnicu, koja služi istoj svrsi kao i gornja, samo još u pooštrenoj 
mjeri. Kod banknotskih banaka pazi se još osobito na gotovinu, da uzmogne 
svoje note na zahtjev gotovim novcem izplaćivati. 

niti se dadu metrom odmjeriti, niti kilogramom odvagnuti. Kolika 
tu nestalnost vlada, najbolje svjedoči to, što se književne tvorevine 
procjenjuju po svojoj kakvoći (nutarnjoj vriednosti), a plaćaju se i 
po tiskanim arcima. 


§ 21. Prienosna sredstva. 

čim se je čovjek više u kulturi dizao, čim se je rad stao 
većma dieliti, tim je prenašanje dobara iz jedne ruke u drugu po¬ 
stajalo živahnije. Već na malo višem stupnju gospodarstva treba 
susjed susjeda, a na još višem stupnju treba selu grad, kasnije ne 
može država biti bez svoga susjeda; a danas evo ne može biti dio 
svieta bez drugih dielova. 

Da se dobra tako prometnu od jednoga kraja na drugi, služe 
tomu ceste, brodovi, željeznice, pošta, brzojav i telefon. 

Putova ima obćinskih, kotarskih i državnih. Oni služe gibanju 
osoba i prienosu dobara, te prema tomu spadaju u područje jav¬ 
noga prava i javne uprave. U uredjenim državama obstoji skup 
uredaba, koje uredjuju dužnosti o gradjenju i uzdržavanju cesta. 
Nekoć su to bile samo dužnosti za mjestne potrebe; danas su to 
mjestne dužnosti za obće potrebe, pa zato se i mora po nekom 
sustavu postupati (da ne bude državnih cesta, od kojih nekoja sela, 
ili obćine nemaju gotovo nikakve koristi, premda moraju prinositi 
za njezino uzdržavanje). Javna uprava ima da se brine za sigurnost 
ceste i prometa na njoj (cestovna policija). 

Kao što sva obćila, tako i plovitba spadne pod javnu upravu, 
čim primi značaj komunikacionog sredstva. Plovitba je kopnena 
(po riekama i jezerima) i morska. Radi jeftinoće prienosa od ve¬ 
likog je zamašaja i jedna i druga. Kopnena se plovitba vodi ili na 
naravnim vodama (jezera, rieke, potoci), ili na umjetnim (kanali ili 
priekopi). Ovdje pada na državu dužnost, da učini i uzdrži rieke 
sposobnima za plovitbu; kanali iziskuju velike glavnice, dok se 
sagrade i prekopaju, zato, tko se njima služi, treba da nešto plati, 
i ta tarifa spada u područje javnoga prava. Ako je kanal proko¬ 
palo koje družtvo (dozvolom države), imade to družtvo neku upravnu 
autonomiju pod nadzorom vlade. — Morska plovitba spaja narode 
i države morem rastavljene, te gospodarstva ovih država; njom se 
gospodarstva na pojedinim kontinentima nadomještaju, te tako po¬ 
jedina politička gospodarstva spajaju u jedno svjetsko gospodarstvo: 



191 


svaka je ladja karika u tom lancu, spajaču svieta. Da država uz¬ 
mogne ovoj velikoj zadaći udovoljiti, imade da izpuni dva uvjeta: 
1. da se plovitbi dade što veća sloboda, i 2. što jača državna 
zaštita u> doticaju s drugim narodima. U interesu je same države, 
da unapredjuje ^plovitbom promet, pa ona to i čini sklapajući s 
drugim državama trgovačke i plovitbene ugovore, koji stvaraju po¬ 
voljne gospodarske prilike; a u drugu ruku brineći se za tehničke 
potrebe i uvjete plovitbe. U jednu ruku daje država podpore i na¬ 
grade brodarskim i parobrodarskim družtvima; a u drugu se brine 
za naobrazbu primorskog brodarskog osoblja podižući nautičke Škole, 
pomoćne zavode, lučke uredbe, brodarsku policiju, zdravstvo itd. 
Država, koja ima more, uzdržava i gradi za sebe bojnu mornaricu, 
a trgovačku prepušta posve brizi svojih državljana. Ovo je bitna 
razlika izmedju plovitbe i željeznica. U novije vrieme nastoje sve 
države, da željeznice odkupe iz ruku privatnika, te da ih uzmu u 
vlastitu upravu, a kod brodarstva nije na to nijedna ni pomislila. 

Da se željeznice usredotoče u ruci države, nastoje države, 
da gotove već pruge, što su u rukama privatnika, odkupe, a nove 
iz svojih sredstava sagrade. Imade to sa gledišta narodnog gospo¬ 
darstva mnogo opravdanih razloga. Kod privatnoga se poduzeća 
nastoji, da se uloži čim manje kapitala, a za porabu hoće družtvo 
da od obćinstva izbije što više novca svojim visokim tarifama. Kako 
privatna družtva znadu biti sebična; može se vidjeti na francezkim 
i talijanskim željeznicama, gdje su kola (vagoni) već tako stara i 
iztrošena, da čovjek može u kolima II. razreda i pokisnuti. Razlika 
izmedju privatnih i državnih željeznica vidi se i kod nas. A i ta- 
rifalna i vozna politika udešena je tako, da u prvom redu nosi ko¬ 
rist željezničkomu poduzeću. Zato se je u novije vrieme u načelu 
zabacio nazor, da se željeznice imadu prepustiti privatnom kapitalu, 
jer služe tobože privatnim interesima. Uza sve to zahtievaju inte¬ 
resi naroda, da se država niti ovoga principa ne drži onako grče¬ 
vito kao sliepac duvara, jer bi se na taj način često nametnulo na¬ 
rodu tro šaka za razne zakutne željeznice, koje imadu tek mjestno 
značenje i gdje bi ponajvećma samo jedno družtvo imalo koristi, 
— kako se to znade i s cestama dogadjati. Ima slučajeva, gdje koji 
industrijalac, ili veleposjednik po svojim prijateljima izhodi, da mu 
se cesta sagradi do njegove tvornice, ili dvora, a naslov „obćinska“ 
cesta nema druge svrhe, nego da narodu i za budućnost naprti 
obvezu, da popravlja cestu, koju tvorničar ili vlastelin za svoju 

korist izdere. Tako bi se eto dogadjalo i sa željeznicama. Zato u 
ovom pitanju imade da odluče interesi sveukupnoga narodnoga gos¬ 
podarstva, pa bi prema tomu željeznice, koje služe sveukupnom 
prometu ciele države, ili obsežnoga kraja, imala graditi država; a 
željeznice, koje služe samo mjestnim ili pojedinačnim interesima, 
neka se grade na trošak mjestnib ili pojedinih interesenata, ali i 
ovdje pod nadzorom države. A ako su željeznice, koje služe ob- 
ćemu prometu, več sagradjene, a nalaze se u privatnim rukama, 
treba da ih država uzme u svoju upravu (režiju). 

Svrha je željeznice, da služi narodnomu gospodarstvu. Ova 
evo svrha ima da odredi ne samo smjer, kojim željeznica ima da 
se kreće, već da ravna i tarifalnom politikom. Da željeznice kao 
privatna poduzeća budu Što aktivnije, te dioničarima donesu što 
veće dividende, privatna će družtva prema tomu udešavati i svoju 
tarifalnu politiku. Država naprotiv ima dužnost, da željeznicom u 
prvom redu podigne narodno gospodarstvo, a u drugom će redu 
ići za tim, da pruga bude aktivna. Zato, bila željeznica s početka 
i pasivna, samo ako diže narodno gospodarstvo, ona je aktivna 
s gledišta narodnoga gospodarstva, pa će bez dvojbe prije ili kasnije 
postati aktivnom i s gledišta tarifalnoga. Radi toga se nama čini 
suvišna razprava: ima li tarifalna politika ići za tim, da željeznice 
nose čista dobitka, ili nema. Da privatna družtva idu za čistim 
dobitkom, to je razumljivo; u tu su se svrhu družtva i složila; no 
krivo je, ako se na isto stanovište principielno postavi i sama 
država. 

U željezničkoj tarifalnoj politici čitamo obično sliedece izraze: 
1) maksimalna tarifa, 2) normalna ili generalna tarifa, 3) partiku- 
larna tarifa, 4) diferencijalna tarifa i 5) refakcija. 

Maksimalna je tarifa najviša ciena za prievoz osoba i do¬ 
bara, što je država željezničkomu družtvu dopušta na temelju pred- 
hodnog ugovora ili koncesije. Ovakove ciene udaraju obično že¬ 
ljeznička družtva, da im pruga bude što aktivnija. — Normalna je 
tarifa ondje, gdje se primjereno plaća za prievoz, i to za sve jed¬ 
nako. Zato se ova tarifa zove i obična ili obćenita. — Par ti ku¬ 
lama tarifa dopušta pojedinim osobama ili poduzećima prievoz 
uz nižu cienu, nego je obična. —• Diferencijalna je tarifa ona, 
kad željeznička uprava dopusti trgovcima jednoga mjesta prievoz 
robe do drugoga mjesta uz nižu cienu, ako se ovi trgovci obvežu, 
da će duže vrieme veliku količinu robe prevažati. Trgovci, koji sta- 

nuju izmedju ta dva mjesta, plaćaju normalnu (dakle višu) cienu. 
Ovom tarifom gledaju željeznička poduzeća, da navrnu što veći 
promet na svoju prugu. — Refakcija zove se ona tarifa, koju 
željeznička poduzeća dozvole nekim veletržcima i špediterima pod 
stanovitim obvezama (n. pr. da će se služiti jedino prugama dotičnog 
željeznićkog družtva). Ove refakcije znadu biti i tajno ugovorene. 

Diferencijalne tarife i refakcije tamne su strane tarifalne po¬ 
litike. One mogu da donose koristi samo željezničkim poduzećima 
i nekim pojedincima, no nipošto cielomu narodnomu gospodarstvu. 
Zato bi država morala nastojati i nadzirati, da se to ne bi doga- 
djalo niti na privatnim željeznicama, a kamo li na državnima. Ipak 
cesto i sama država uvede cieli diferencijalni sistem. 

Diferencijalna je tarifa podobna, da neka mjesta, pa i Čitave 
pokrajine gospodarski podigne na račun drugih, a druge na korist 
prvih gospodarski zapostavi, paće cesto uništi. Tako je n. pr, neko 
vrieme prievoz robe iz Beča u Koln bio skuplji, ako se je roba 
ravno u Koln šiljala, nego ako se je poslala preko Kolna u Am¬ 
sterdam, pa iz Amsterdama u Koln. Od diferencijalne tarife i re¬ 
fakcije imadu dalje koristi samo neki pojedinci, koji plaćaju manje 
za prienos robe, pa je zato mogu jeftinije prodavati i tako pomoću 
refakcije izvojšte upravo monopolni položaj, dok drugi trgovci mo¬ 
raju ili propasti, ili se pretvoriti u filijalke ovih refakcijonaša. A 
dogodi li se uza sve to, da državna željeznica ima manjka, moraju 
ga plaćati svi državljani. Zato je dužnost naroda, da pazi i na 
željezničku tarifalnu politiku države, da ne bi diferencijalnom ta¬ 
rifom jedan kraj odveć milovala na štetu drugih krajeva. Nijedno 
privatno željezničko poduzeće ne može nanieti toliko Štete svojom 
tarifalnom politikom, kao što to može učiniti država. Kako se odatle 
vidi, željeznica je nož dvorezac: ona može da unapriedi gospodarstvo 
i podigne promet, gdje ga nikada nije bilo, a u drugu ga ruku 
može uništiti, gdje je od viekova postojao. — Napokon treba spo¬ 
menuti, da željeznice jamče za prievoz pošiljaka i za štetu, što bi 
je pretrpjele osobe krivnjom željezničkog baratanja. 

Pošta i brzojav prometna su općila, koja danas u svim 
državama stoje u režiji same države. Pošta se bavi prenašanjem 
pisama, pošiljaka i osoba. Pisma se prenašaju u neograničenoj mjeri, 
kod pošiljaka se pazi na težinu. Prevažanje osoba poštom zavisi 
ponajvećma o dozvoli države, koja u ovakvim slučajevima obično 
odredjuje i taksu (cienu) za vožnju. Dužnost pošte stoji u tom, 
Milobar: Narodno gospodarstvo. 13 

da pisma i pošiljke mora primati i u istinu odpravljati. Pošta mora 
stvari u zakonito vrieme izručiti i jamči za stvari, koje je primila. 
Listovna tajna stoji pod zaštitom strogih državnih odredaba. Ne¬ 
ovlašteno otvaranje tudjih pisama od strane poštarskog osoblja 
kvalifikuje se u civilizovanim državama jednako, kao što i neovla¬ 
šteno provaljivanje u tudju kuću. Ovakove se nepodobštine riedko 
događjaju u većim gradovima, a prije na ladanju i u manjim mje¬ 
stima. Poštanske pristojbe (porto) mjere se prema vrieduosti 
stvari za obće narodno gospodarstvo. Tako su n. pr. najjeftinije 
pristojbe za tiskovne stvari, za uzorke, a najskuplje se plaćaju 
pisma privatnih osoba (neslužbena). 

Brzojav služi pismenom saobraćaju i obćenju koli za pri¬ 
vatne, toli za javne poslove. Poput pošte stoji i brzojav u izklju- 
čivoj režiji države. Jedino privatne željeznice dobiju dozvolu od 
države, da smiju urediti brzojav uzduž svoje pruge u svrhu sigur¬ 
nosti prometa, dakle u svrhu javne sigurnosti, a ne za privatni 
saobraćaj. Kabel je podmorski brzojav, koji spaja sve dielove svieta 
God. 1866. bude proveden prvi kabel izmedju Englezke i Amerike. 
Danas spaja Evropu s Amerikom kojih 12 kabela, a s ostalim 
dielovima svieta do 1300 kabela. Najveći dio ovih kabela stoji u 
rukama Engleza, koji su sve svoje po čitavoj zemaljskoj kruglji 
razvijene naseobine spojili s materom zemljom. 

Telefon služi ustmenom saobraćaju. I telefon je država 
uzela u svoju režiju. 

U posljednjim desetgodištima XIX. vieka znatno su se podigla 
prometna sredstva. Željeznička mreža poskočila je od god. 
1870—1890 sa 200.000 km na 600.000 km. Brodarstvo, koje je 
brojilo 1870. god. oko 78.000 jedrenjača i 9000 parnjača, posko¬ 
čilo je oko 1890 na 14.000 parnjača, a spalo na 70.000 jedrenjača. 
(Ovamo nije ubrojen: Kitaj, Japan, Egipat). U samoj Englezkoj, 
Njemačkoj i Francezkoj poskočio je broj parnjača od 1870—90 
sa 3700 na kojih 10.000. Da je ovime i prienos znatno pojeftinio, 
sasvim je razumljivo. Izračunano je, da metarcent pšenice, raču- 
najuć ga po 12 maraka, potroši svoju vriednost transportom : na 
starim cestama iza 100 km, na novim cestama iza 400 km, na 
novim cestama iza 400 km, na željeznici iza 1500 km, po najno¬ 
vijim tarifama iza 4.500 km, a na brodu iza 25.000 km. To je 
jedan od velikih razloga, zašto se argentinska pšenica može u Ham¬ 
burgu uspješno takmiti s istočno-pruskom. 

§ 22. Ciena. Trg. Burza. 

Vriednost i ciena nije isto. Vi'iednost je stvari nešto apstraktno 
te nije prirodjena stvari. Vriednost nekoj stvari pripisuje svaki čovjek 
prema svomu nazoru. Zato se i vriednost ne smatra za kakovo svoj- 
stvo same stvari, već stanovitim odnošajem stvari spram čovjeka, 
ili spram njegove potrebe. Prema tomu drugačije procjenjuje vried¬ 
nost stvari prodavalac, drugačije kupac. Istom u c i e n i dobiva 
vriednost svoj konkretni izraz. Prema tomu je ciena utjelovljena 
mjenitbena vriednost nekoga dobra. Ono, što tko dobije kod pro¬ 
daje za koju stvar, to je utjelovljena vriednost te stvari. Za svaku 
stvar može se odrediti toliko cienš, koliko ima drugih stvari, za 
koju se može prva zamieniti. No budući da se stvari najradje i 
najobičnije zamjenjuju za novac, stoga se i ciena robi obično iz¬ 
ražava novcem. 

Kao što vriednost, isto tako i stanovita ciena nije prirodjena 
stvari. Ciena prikazuje dodirnu točku izmedju prodavaočeva i kupčeva 
nazora o vriednosti koje robe. Ti nazori ne nalaze uviek lako te 
dodirne točke. Tko je bio kada na sajmu, mogao je vidjeti, kako 
se kupac i prodavalac cjenkaju, udaraju dlan o dlan: tu se prika¬ 
zuju razni nazori o vriednosti. A kad su se napokon složili u 
vriednosti, onda se je rodila ciena. Prema tomu je ciena objektivna 
vriednost neke robe. 

Ciena robe zavisi o mnogim okolnostima, po kojima je ciena 
za istu robu u istome mjestu danas viša, sutra niža; ili je u isto 
vrieme ista roba n. pr. u Zagrebu skuplja, u Osieku jeftinija. Ciena 
se robi odredjuje na tržištu. Tu djeluje na nju ponajprije odnoŠaj 
izmedju ponude i potrebe. 

Čim se više koja roba traži, tim joj većma raste ciena; čim 
se većma nudi, tim postaje jeftinija. Prema tomu, ako je više ku¬ 
paca, nego prodavalaca, onda će ciena robi rasti; ako je obratno, 
onda će joj ciena padati. Nego i u jednom i u drugom slučaju ima 
ciena svoje granice, te ne će moći niti do neizmjernih granica 
rasti, ni padati. Razlog su tomu subjektivni momenti i kod kupca, 
i kod prodavaoca. Kod kupca će odlučivati ponajprije: a) vrsta 
potrebe, t. j. da li mu treba stanovita stvar za život, za hranu, ili 
za doličnost, ili za luksus. Razborit čovjek najprije će nastojati, da 
udovolji prvoj, onda drugoj, a istom u zadnjem redu trećoj potrebi, 

t. j. kupac će u prvom redu paziti na uporabnu vriednost robe. — 
Za tim će kupac gledati: b) na jakost svoje kese, i tako će upo¬ 
rabna vriednost i jakost kupčeve kese odrezati najvišu 
cienu robi (maksimalna granica ciene). Prodavalac će se staviti na 
stanovište kupčevo, pa će prosuđjivati, koju bi uporabnu vriednost 
imala stvar za njega, kad bi je on sam trebao. Time će od prilike 
prosuditi mjenitbenu vriednost svoje robe, no osobito će paziti 11 a 
to, koliko je njega samoga stajala, dok ju je napravio ili dobavio, 
t. j. pazit će na troškove produkcije. Prema onomu prvomu 
udarit će prodavalac prvu cienu, a prema potonjem spuštat će cienu. 
Izpod produkcionih troškova ne može prodavati, jer to ne bi bila 
prodaja, već darovanje. Odatle sliedi, da produkcioni trošak udara 
robi najnižu cienu (minimalna granica ciene). Izmedju ovih dviju- 
granica kreće se ciena robe, te u normalnim odnošajima niti kupac 
ne kupuje po maksimalnoj cieni, niti prodavalac ne prodaje po mi¬ 
nimalnoj. Ovamo još utječu razne okolnosti, koje čine, da se roba 
prodaje od prilike srednjom cienom. Ova srednja ciena utanačuje 
se na tržištu pod uplivom ponude (konkurencije prodavalaca) i tra¬ 
ženja (konkurencije kupaca). Tržna ciena, veli se, oslanja se u 
prvom redu 11 a produkcione troškove. No pod ovim troško¬ 
vima ne razumieva se samo onaj trošak, što ga je imao producent, 
dok je stvar sgotovio, već i svi oni troškovi, što ili je imao oko 
spremanja i dovoza robe na trg. U ovoj cieni mora biti sadržan 
dakle sav u produkciju stavljeni prometni kapital, odšteta za tro¬ 
šenje stajaćega kapitala, te naplata za rad. Ova ciena mora biti 
barem tolika, da naplati buduću produkciju iste robe. 

Ali je tržna ciena ujedno i konkurentna ciena. A konkurencija 
je borba o kupce, Što je vodi istovrstna roba na istom trgu. Prema 
tomu pobiedit će na trgu ona roba, koja je uza svoju vrstnoću raz¬ 
mjerno najjeftinija. Ali razni producenti produciraju jednako dobru 
robu, ali uz nejednake troškove. Zato će onaj moći jeftinije prodavati, 
koji s manje troška jednako dobru robu prodaje. Ovdje su dakle 
dvie različite vrste produkcionih troškova, pa se pita: koji će od 
ovih na trgu pobiediti? I tu će odlučiti ponuda i tražnja. Ako pro¬ 
ducent A, koji daje najjeftinije robu, može namiriti sve kupce, tada 
će njegova ciena biti tržna ciena, a svi ostali producenti morat će 
svojoj robi sniziti cienu do one, po kojoj prodaje A, ili će morati 
obustaviti produkciju. Ako pak A nema toliko robe, da namiri sve 
kupce, tada će kupci morati kupovati i kod skupljega producenta 

B, možda i C. U tom slučaju bit će tržna ciena ona, koju postavi 
u prodaju ulazeći producent. Ostali producent: D, E, F itd., koji 
skuplje prodaju, ne će ni trgovati na ovom trgu. 

No tržna ciena zavisi i o kupcima, ili bolje: o vrsti robe. 
Kod kupca se radi o tome, da li mu je roba nuždna, ili nije. U 
krajevima, gdje je n. pr. poplava uništila svu žetvu, kupovat će 
narod žitak najprije kod trgovca, u kojega je žitak najjeftiniji. 
Proda li ovaj svu svoju zalihu, kupovat će se i kod B i C. Ciena 
će biti nestalna, rasti će. Drugačije će biti kod robe, koja nije 
nuždna. Ako zlatni sat stoji 50 foi\, kupit će ga samo onaj, ko¬ 
jemu tih 50 for. nije nuždno za život; siromah čovjek kupit će 
radje kravicu. Neka zlatni sat spadne u cieni na 5 do 10 for. ? ili 
mu se povisi ciena za tu svotu, zato ipak ne će bogzna kako po- 
narasti traženje te robe, tako da bi joj odmah ciena skakala u vis, 
niti će se bogzna kako smanjiti traženje, ako ciena malo poskoči, 
tako, da bi toj robi ciena odmah za polovicu pala. Odatle se vidi, 
daje ciena po cl vr žena većim promjenama i talasanju 
kod n u ž d n e robe, a stalnije se drži kod one robe, bez koje 
čovjek može biti. 

Uza sve to, što se govori, da se ciena na trgu kreće oko 
produkeionih troškova, ipak se ne smije misliti, da bi sniženje tih 
troškova ravno djelovalo na sniženje ciena. Prva je posljedica jef¬ 
tinije produkcije veća množina robe: uz iste troškove izradjuje 
se više robe, ponuda ponaraste, ciena robi pada. Sa stanovišta ku¬ 
paca (konsumenata) koristno je svako sredstvo, koje olakšava i po¬ 
jeftinjuje produkciju. A u glavnom treba pozdraviti i poštenu kon¬ 
kurenciju, koja čini, da kupci mogu doći do dobre robe uz raz¬ 
mjerno jeftinu cienn. 

Protivno od slobodne konkurencije djeluju monopoli. Mo¬ 
nopol je izključivo pravo ili mogućnost koje osobe ili đružtva, da 
može ili smije nešto sama kupovati, prodavati ili izradjivati. Mono¬ 
poli mogn biti naravni, gospodarski ili pravni. — Naravni 
monopol postoji ondje, gdje ga same naravne (prirodne) okolnosti 
stvore. Na pr. posjednici šampanjskih (u Champagni, francezkoj 
pokrajini) vinograda irnadu monopol glasovitoga šampanjca, jer je 
produkcija ovoga vina ograničena prirodom na ovu pokrajinu. Imade 
prirodnih darova, koji uživaju cienu monopola. Glasoviti pjevači 
skupo se plaćaju, jer imadu riedku ljepotu glasa, koji se ne da 

umjetno umnožiti*. — Gospodarski monopoli nastaju gospodarskim 
uredbama ili ugovorima: karteli, ringi, trusti zaštitne carine, eks¬ 
portne premije, diferencijalne tarife — sve to može spriečiti naravnu 
konkurenciju i dići robi monopolne ciene. Pravni monopoli nas¬ 
taju državnim odredbama, kad se n. pr. osobite povlastice i patenti 
podiele pojedincima. No najvažniji su medju ovima državni mo¬ 
nopoli: kada država sebi pridrži pravo produciranja nekih stvari u 
svrhu, da izbije ćim veći dobitak, a da pri tom odveć ne obtereti 
svojih državljana, čim države slabije financijalno stoje, tim više 
produkcija monopolizuju. U bizantinskom carstvu gotovo nije bilo 
produkcije, koje država ne bi bila monopolizovanjem uništila. Ima 
stvari, koje bi trebalo svagdje podvrći državnomu monopolu (n, 
pr. produkciju špirita). No nikako država ne smije odveć pribirati 
pod monopol, jer bi to bilo na štetu narodnomu gospodarstvu. 

Monopoli mogu biti od slučaja do siuĆaja koristili po razvitak 
narodnoga gospodarstva, no samo neko vrieme. Monopol, Što ga 
uživa pojedinac, samo je njemu na korist, a ne cielomu narodu. 
Zato države i ne smiju da podjeljuju osobite povlastice i patente 
na vječita vremena. Pače ima slučajeva, gdje država mora da stane 
na put nekim naravnim i gospodarskim monopolima, da zaštiti in¬ 
terese drugih državljana protiv izrabljivanja. To čini država odmje- 
rujući primjerene takso i ,,limitacije“. Na osamljenim željezničkim 
postajama gostioničari bi s putnika odrli kožu, kad ne bi oblasti 
odredjivale cienu. U mjestima, gdje je samo jedan pekar, mesar, 
krčmar, trgovac, trebalo bi takodjer da oblasti ustanove maksimalnu 
cienu za robu, jer inače ovakav monopolista izguli narod. Zato, gdje 
nema konkurencije, da ravna cienom, tu mora država pripaziti, da 
se monopol ne izvrgne u deračinu. 


§ 23. Burza. 

Kakva trgovina, takav trg. Za malu trgovinu maleno tržište. 
U predjašnjim stoljećima, gdje su gradjani obrtnici producirali za 
susjedna sela, bio je tjedni sajam dovoljan, da udovolji potrebama 

* Carica Katarina II. silno se je začudila, kad joj je neka glasovita 
pjevačica dojavila, uz koji bi honorar htjela doći, da pjeva u Petrograđu. „To¬ 
liko ja ne plaćam cielu godinu niti svojim najstarijim generalima, koliko Vi 
tražite za jednu večer", odgovori carica pjevačici. A ova joj poruči: ,,E, pa 
onda neka Vam pjevaju cielu godinu Vaši stari generali, Veličanstvo". 

izmjene. Kada se je još jace razmahala trgovina i procvala pro¬ 
dukcija, dizali su se godišnji sajmovi u raznim gradovima po Či¬ 
tavoj državi. Ali kada su gospodarske sveze prekoračile granicu 
države te se razvila medjunarodna izmjena, tada se je moralo stvo¬ 
riti i mjesto za obavljanje takovih izmjena. Takove vrsti tržišta 
zovu se burze. 0 burzi veli Struck (Handb. d. Staatsvviss. T. II. 
p. 671): Pod „burzom 4 * se razumieva redovito sastajanje trgovaca 
i trgovačkih mešetara (posrednika) u svrhu poslovnog prometa, u 
svrhu kupnje i prodaje robe. Prema tomu označuje izraz „burza 44 
koliko samo to sastajanje osoba, toliko samo mjesto toga sa¬ 
stajanja. A to mjesto može biti kakova sgrada, pa i otvoren prostor. 
Burza spada dakle pod obči pojam trga (tržišta). Od ostalih 
tržišta razlikuje se jednom osebujnošću, koja joj po daje karakte¬ 
rističnu oznaku. Ta osebujnost stoji u tom, što na dragim trži¬ 
štima individualno označena roba stoji kao predmet prometa (trgo¬ 
vanja), a na burzi se sklapaju poslovi vrhu stanovitih množina 
(količina) stanovite robe. Tako kupujemo na nedjeljnom sajmu ovu 
ili onu (jednu) ribu, na marvinskom sajmu ovoga ili onoga konja 
jahača, na proštenju ovaj ili onaj smotak sukna. Pri ovakovom 
trgovanju obično si kupac robu ogleda i oproba, prije nego je 
kupi. Sasvim drugačije biva na burzi. Ovdje se kupi tisuću centi 
pšenice, ne gleđeć na ovu ili onu odredjenu vreću; tu se kupi 
50 akcija Laura-prorova ne gledeć na pojedine akcije. Odavle se 
razabire, da svaka roba nije podobna za burzovnu trgovinu, nego 
samo ona, kod koje se ne gleda na pojedine komade, nego se pro¬ 
daje u količinama (kvantumu). Takova je roba žitak (pšenica, raž, 
kuruza i t. đ.), kava, šećer, petrolej, špirit i t. d., ili n. pr. stano¬ 
vite vrste papira (efekti), n. pr. mjenice, akcije, državne zadužnice 
i t. d. Prva vrsta robe prodaje se na tako zvanim „prođuktnim 
burzama 44 , druga na „efektnim burzama 44 . Nego nije svaka pšenica 
jednaka, niti svaka kava jednako dobra i fina; stoga se i ovdje 
naznačuju razne kakvoće (kvalifikacija, klasiranje), ali po kvan¬ 
tumima. 

Razumieva se samo po sebi, da se na burzi ne obavlja trgo¬ 
vina kao na nedjeljnom vašaru: ovdje riba, ondje novci. Trgovac, 
koji prodaje 1000 centi pšenice, ne će je dovući na burzu, već kupi 
n. pr. na londonskoj produktnoj burzi pšenicu iz Odese, pa je 
uputi u kakav turbinski mlin u Škotskoj. Isto tako trgovac efektnih 
papira ne će strpati u džep sve svoje papire, što ih ima u zalihi* 

pa ili nositi svaki dan u jutro na burzu. Svi ovi poslovi samo se 
na burzi ugovore, a poslije toga se realizuju. 

Prema načinu i vremenu, kako se izmjenjuje roba i novac 
poslije ugovorena posla na burzi, dobivaju ovi poslovi razne nazive. 

1. Ako se roba placa i prima isti, ili sliedeći dan, onda se 
zove ovakav posao „gotovnim a , jer se od mali placa; a mogao bi se 
zvati i dnevnim*. 

2. Ako se kupljena stvar ima izručiti i platiti iza daljega ili 
kraćega, ali ustanovljenoga vremena, tada se ovakav posao zove 
„ povremenim a (Zeitgeschaft) ili „ terminskim “ (Termingeschaft). 
Može se dogoditi, da kupac hoće da svoju robu prije primi, nego 
je ugovoreno; tad se veli, da ,,ođkazuje w (termin); a čini li isto 
prodavalac, tad odkazuje on. Roba se smije i roože prije roka iz¬ 
ručiti; no na rok se mora. Kod produktne burze ustanovljuju 
se rokovi na koji mjesec, pače na po godine. Kod efektne burze 
obično se ustanovljuje rok pod konac mjeseca (odatle naziv tomu 
terminu „ Ultimo“). 

K povremenim poslovima znadu se pridružiti t. zv. điferen- 
cijalni poslovi, ili se prvi znadu pače izroditi u potonje, i to 
ovako: A proda B-u 1. siečnja akcija za 10.000 K uz pogodbu, 
da se akcije plate na 1. veljače. No sliedeći dan proda B akcije 
C-ii, ovaj opet proda dan kasnije D-u, na koncu mjeseca ostanu 
akcije na N-u. A i X stoje kao prodavalac i kupac, a da se nikad 
ni vidjeli nisu. Posao će se sad ovako razviti: Dan prije nitima 
(zadnjega) saberu se svi ovi sudionici u t. zv. likvidacionom uredu; 
likvidaciona komisija ustanovi kurs akcijama za 1. veljače, pa X 
plati A-u njegove akcije po kurzu; a ostali medju sobom obraču¬ 
naju te si izplate diferencije (razlike). 

Kod prođuktnih burza, gdje je rok (termin) dulji, preda pro¬ 
davalac kupcu izpravu, onako od prilike, kako se na sajmovima pre¬ 
li avaj u kupcu s prodanim blagom i mar vinske putnice. Na toj je 
izpravi zapisano ime prodavaocevo. Ta izprava ide iz ruke u ruku, 
te svaki zapiše svoje ime. Na koncu se opet jednom izpravom ovje¬ 
rovi, da je posao obavljen. 

Može se dogovoriti, da trgovac A kupi na burzi stanoviti broj 
akcija, kojih ne će ili ne može da preuzme. D ovakovom slučaju 


* „KassagesckaiV 1 . Ako se to ima obaviti iza nekoliko dana, onda se 
zove „pro einige Tage“. 

preuzme njegovu dužnost na sebe tko treći (obično koja banka) 
te mu predujmi potrebitu svotu, a on njoj preda spomenute akcije. 
To se zove report. No može se i to dogoditi, da A trguje na 
burzi robom, koje niti nema u posjedu, ili barem nema onoliko, 
koliko je kod prodaje ugovorio. U ovakovom se slučaju obrati na 
koga trećega, koji te robe ima, pa ovaj dade robu uz neku odštetu. 
Ovakav posao zove se deport. 

Pravim i ćudorednim poslovima na burzi mogu se sa stal- 
nošću smatrati samo dnevni poslovi, kad trgovac u istinu kupuje 
u tu svrhu, da đodje do robe i da namiri potrebe. Povremeni 
poslovi sadržavaju u sebi uviek neki dio spekulacije, naroĆito t. zv. 
b 1 a n c o-t er minski poslovi. Kod ovih poslova u obće se niti ne 
radi o robi, nego o razlici u kurzu: spekulira se na to, da će 
ciena robi u vriednosti (kurzu) do stanovitoga termina biti veća, 
ili manja, nego što je danas. * Oni, koji spekuliraju na to, da će 
ciena porasti, kupuju danas u nadi, da će do urečenog roka istu 
robu moći skuplje prodati. Ori igraju (u nadi) „na višu 41 (cienu), 
a la bausse (pa se zato nazivaju ,,baussiers“); oni pak, koji oče¬ 
kuju, da će ciena robi do urećenoga termina pasti, te u nadi, da 
će istu robu kod sliedećeg roka moći jeftinije kupiti, prodaju robu 
i igraju „na nižu“ (cienu), a la baisse (zovu se baissiers).** 


* Trgovac A pogodi na pr. 8 trgovcem B na dan 1. travnja, da će 
kupiti 1000 centi žita na 1. listopada uz cienu od 20 K. Na 1. listop. poskoči 
ciena žitu na 22 K. Ali trgovac B ne daje trgovcu A 1000 centi pšenice, centu 
po 20 K, kako je bilo ugovoreno (i pri kojoj je trgovini A profitirao 200 K), 
več naprosto izplati A-u razliku (diferenciju) od 200 K. Ova spekulacija osniva 
se jedino na možebitnom raste nju, ili padanju ciena (burza). Da se uz¬ 
mogne približno vidjeti, koliko se na burzama tjera ova vrsta spekulacije, 
evo primjera: U mjesecu travnju 1890. kupilo se i prodalo na burzi u Ne\v- 
Yorku 245 milijuna mjerova (busheis) pšenice, a u istinu nije uvezeno u New- 
York više od 3 milijuna mjerova pšenica Na dan 14. travnja kupilo se i pro¬ 
dalo na burzi 44 milijuna mjerova pšenice, a uvoz pšenice u grad dosegao 
je tek 15 milijuna mjerova kroz cielu godinu. Dakle na sam jedan dan 
„trgovalo“ se je za tri puta toliko pšenice, koliko se kroz cielu godinu uvezlo. 
(Cf. dr. Gustav Ruhland: Zur Aufhebung đer Blanco-Termingeschafte in Ge- 
treide, 1896, p. 24). 

** Englezi zovu one „na višu u »bikovi« (bulls; jer idu za tim, da na 
rogovima dignu protivnika, da silom dignu tečaj robi, koju su na predja- 
šnjem roku kupili, pa je žele skuplje prodati); one »na višu« zovu »međje- 
dima« (jer se medjed diže na zadnje noge, kad hoće da protivnika obori.) — 
Na burzi igraju čitave hrpe a la bausse ili a la baisse, pa ako jedna 

No najgora su vrsta burzijanaca t. zv. jobberi. To su ljudi 
koji bez robe i bez novca jedino na razliku kurza kod terminalnih 
(povremenih) poslova spekuliraju. Jobber će danas na burzi kupiti 
za 100.000 forinti robe, a nema ni 1000 for. u žepu. Ta šta ga 
briga! Do sliedećeg termina može možda deset puta prodati tu robu 
drugomu. Ako dobije više, napravio je posao; ako ne proda za 
cielu cienu, gledat će, da proda za malo nižu, te da plati malo di¬ 
ferencije. Na taj naćin izkrivljuju samo pravu cienu robi. 

Radi toga se dižu sa svih strana tužbe na diferencijalni, paće 
i na sam povremeni posao. No koliko i bio s pravom omražen ovaj 
diferencijalni posao, naročito blanco diferencijalni, radi toga ipak 
nije štetonosan sam povremeni posao. Ovaj čini, da stanovita roba 
u stanovito vrieme odveć ne poskupi. Kada trgovac u listopadu na¬ 
ruči žitak za travanj uz stanovitu cienu, pa ako u istinu kupi taj 
žitak, on će ga moći razmjerno dosta jeftino prodavati upravo u 
vrieme, kad bi bio možda vrlo skup. A što da se istom rekne o 
arbitraži (arbitrage)! To je posao, kad se roba kupuje na onome 
mjestu, gdje je jeftina, pa se prodaje onamo, gdje je skupa. Tim 
se čini hasna na dva kraja: ondje, gdje je žitku ciena pala, do¬ 
nosi nabava sama sobom, da ciena ne padne izpod produkcionih 
troškova: a ondje, gdje je ciena robi odveć poskočila, uklanja se 
monopol dvojice, trojice trgovaca. — No u terminskom je poslu težko 
razlučiti blancodgrača od ozbiljna kupca, kao što je težko razlu¬ 
čiti i dokazati nekomu, da igra na diferenciju, a da mu nije do 
robe. To i čini potežkoća kod nadzora, prosudjivanja i zabrane di- 


stranka uspije, druga plaća. Zato stranke ne biraju sredstava, već se rado služe 
i nepoštenim načinom. Nitko nije tako osjetljiv kao novčari: čim opaze pogibao, 
da bi mogla pasti vriednost onih papira, što ih imadu, odmah još za vremena 
gledaju, da te papire prodadu, unovče. U tu svrhu služe se lažnim viestima u 
novinama, da jedan drugoga ustraše i ponukaju na prodaju, ili na kupnju stano¬ 
vitih akcija. Najbolje je primjere za to podavao englezko-transvalski rat. Družba 
Cecil Rhodesa za produkciju zlata u Transvalu izdala je na tisuće akcija vrh 
transvalskih zlatnih rudnika i pokupila na stotinu milijuna pravoga novca 
za ove papire. Kad je buknuo rat, mislilo se je, da će Englezi za čas osvojiti 
Transval, a Rhodesova družba da će monopolizovati sve ostale transvalske. rud¬ 
nike, pa su akcije u cieni poskočile (od 1000 f. šterlina na 280 funti). Ali kada 
su se Buri neočekivano junački oprli te Englezima nanieli poraz za porazom, 
stadoše akcije Rhodesove padati. Englezi poslaŠe svoje dopisnike u Transval 
na bojište, da izvješćuju. Medju tima je bila i sva sila „bikovskih“ i „međjed- 
skih“ dopisnika, pa odatle i sijaset lažnih viesti. 

fencijalnoga posla. Stoga, koliko se i pazilo na burzu, dok obstoji, 
nikada se ne će nepoštena spekulacija moći iz nje podpuno izko- 
rjeniti. No odatle ne sliedi, da se ne bi mogla ograničiti. A duž¬ 
nost države i družtva stoji u tome, da učini, što može, kad već ne 
može, Što bi jse htjelo i moralo. 

Kod trgovine na burzi velikim dielom niti ne sudjeluju osobno 
kupci ni prodavaoci, već njihovi zamjenici, mešetari, koji za 
njih prodavaju ili kupuju. Mešetara ima dvie vrste: pravi mešetari 
(Mackler) i komisioneri. Prvi su obično uredovno namješteni i za¬ 
prisegnuti činovnici burze (a ima i privatnih mešetara); komisio¬ 
neri se malo, ili nimalo ne razlikuju od mešetara (osobito pri¬ 
vatnih), jer obavljaju gotovo iste poslove. Svi ovi mešetari i ko¬ 
misioneri zajedno sačinjavaju »parket" (Parkett). Za burzovnih sati 
sastanu se mešetari i komisioneri u sgradi burze te svaki nudi robu, 
koja mu je namienjena, da je proda. Prema veličini ponude i tražnje 
ravna se ciena papiru, ili robi. Za trajanja burze ciene od Časa do 
časa rastu i padaju, kao kod svakog pogadjanja. Od časa do časa 
izklikuju se ciene, koje onda burzovni Činovnici bilježe. Konačna 
se ciena onda uredovno preda u novinama javnosti. Za svoju službu 
dobivaju mešetari nagradu (courtage) od gospodara, za kojega su 
robu tržili. Komisioneri dobivaju proviziju. 

Makleri i komisioneri (parket) imadu nemile konkurente u 
..kulisi“ (kulisse), t. j. u mešetarima, koji se nude posjednicima 
robe, da će za njih igrati na burzi za manju nagradu, nego što to 
čini parket. S toga i parket snizuje cienu za svoje usluge. 

Američke su i englezke burze posve privatni zavodi; na ev¬ 
ropskom kopnu stoje burze pod većim, ili manjim državnim nad¬ 
zorom. Zato se u Americi i Englezkoj mnogo slobodnije spekulira, 
nego ovdje. Obzirom na ćudorednost u burzovnom poslovanju naj¬ 
više je do sada učinila pruska vlada na berlinskoj burzi*. 

* Berlinska burza stoji pod upravom starješinskoga kolegija (Altesten- 
kollegium), koji je izabran izmedju berlinskih trgovaca. Ovo ŠtarjeŠinstvo iz¬ 
daje pravila za promet. U nekim se slučajevima može proti odredbama kole¬ 
gija prizvati na vladu. Ovaj kolegij dieli ulaznice u burzu, te se za njih plaća. 
Ulaznica se ne smije načelno nikomu uzkratiti, osim onakim osobama, na ko¬ 
jima leži kakova ljaga ili porok (n. pr. koji je nesposoban, da plati svoje ob¬ 
veze). Tko se nedostojno ponaša, ili se služi nedopuštenim (nepoštenim) sred¬ 
stvima (n. pr. širenjem lažnih viesti, da djeluje na kurs papira), izključuje se 
za neko vrieme iz burze. Za razmirice postavlja taj kolegij dvie komisije: jedna 

Posmatramo li burzu s načelnoga stanovišta, kao tržište, tada 
za nju vriedi, što u obće za svako tržište. Na svakom se tržištu 
đogađja nepodobština, pa tako i na burzi. No tko ee radi tih ne- 
podobština odstraniti i samu dobru uredbu! Treba paziti, da se te 
nepodobštine ne događjaju, ili barem sve učiniti, da se ograniče, pa 
čim to bolje uspije, tim ee uredba bolje odgovarati svojoj svrsi. — 
Burza je dobra uredba. Na burzi izrone na površinu produkti ne 
samo zemlje, već Čitavog naroda: tu se pokaže nedostatak na jednoj, 
a suvišak na drugoj sirani svieta, pa se odmah i izravna. Bez pro- 
duktne burze ne bi se narod mogao obskrbiti po cielom svietu ži- 
vežom; a bez efektnih burza ne bi znali posjednici kapitala, kako 
bi na korist uložili svoje prištednje. Na burzi se dobiva priegleđ 
produkcije i potreba na cielom božjem svietu, jer se na njoj sastaju 
nudioci i tražioci čitavoga svieta. 

Ali imade i opravdanih prigovora protiv burze. Tako se veli 
n. pr., da burza umjetno diže i ruši ciene produktima. To je za 
neke slučajeve pođpuno opravdan prigovor. To se dogadja ondje, 
gdje kojoj skupini spelculanata (sindikatima, ringima, eornerima) 
podje za rukom, da produkte zakupe u svoje ruke, pa ih onda po 
volji ucjenjuju. Tako se je to dogodilo do sada sa bakrom, petro- . 
lejem i jedanput s kavom. U ovaldm slučajevima pretvori se kon¬ 
kurencija u monopol, sniženje ciene u povišenje do izrabljivanja. 
No to se ne dogadja lako 11 a žitnoj burzi. Bilo je pokušaja od 
strane američkih gavana, da zakupe i sav kruh, kao što im je bilo 
pošlo za rukom, da zakupe sav petrolej. Ali radi golemih količina 
produkata u raznim dielovima svieta nije im taj pokus uspio. 

Mnogo gore stoje stvari u tom pogledu na efektnoj burzi. 
Tu se lako dogadja, da se lažnim viestima obara vriednost (kurs) 
dobrim papirima.* Znade se i obratno dogadjati: papiri (osobito indu- 


je sastavljena iz stručnjaka, a druga je prieporna komisija (Schiedsgerichti. 
Komm.). — I bečka vlada radi o nekim modifikacijama u burzovnim poslovima. 
Do sada se stvar još proučava. 

* Uzmimo za razjašnjenje koji primjer. Akcije križevačke dioničke šte- 
dione imaju kurs od 600 K (a nominalna im je vriednost 200 lv), jer odbacuju 
dividende od 18%; akcije erdevičke štedione imaju kurs 440—460 K (nomi¬ 
nalna vriednost 100 K), jer odbacuju na uplaćenih 100 K od 20 do 26 K divi¬ 
dende; akcije ludbrežke dioničke štedione iinadu kurs od 800—900 K (a 
uplaćena je po akciji svota 100 K), jer dividenda nosi 40 K na 100 K. Kako 
se vidi, akcije ovih poduzeća nose dioničarima uza svu samaritansku svrhu od 
prilike jednake kamate, kao Cecil Rhodesove akcije. Recimo sada, da se nadje 

strijalnih poduzeća) znadu se umjetno u vis dizati, dividende im se po- 
visuju, samo da se Što više takovih akcija razproda i time što više 
gotova novca za ovakove šuplje akcije sabere. A kad se je to postiglo, 
onda se istom javlja prava vriednost (možda ispod polovice), pa 
akcije, koje su još pred mjesec dana odbacivale možda 20—30°/ o , 
najednom ne odbacuju ni 2-—3%’ ^ ^ a to eto burza unosi na pazar 
gnjile papire, podmićuje novine, da ih preporuče, e bi se što vise 
takovih papira prodalo, te u isti Ćas pocinja dva zločina: vara i 
time robi obćinstvo i kvari novinstvo.* 


Tu se radi o milijunima i stotinama milijuna. Po zakonu 
mogli bi se ovakove vrsti ,,žurnalistr a , koji lažne viesti u sviet 
šalju, kazniti. Ali to znadu biti odveć ugledne i uplivne osobe, s ko¬ 
jima se ne smije sasma jednako postupati kao s obićnim novi¬ 
narom. 


I diferencijalni poslovi na burzi navode lako na diferencijalnu 
igru (blanco). No tko meni može zabraniti, da ja u travnju naruĆim 
1000 centi pšenice za 1. listopada uz cienu 10 K po centi? A tko 
mi može zabraniti, da ja tu pšenicu još prije listopada prodam? 
Tko mi može dokazati, da ja ovu pšenicu kupujem, samo da igram, 
a ne, da je kupim? Diferencijalna igra tako se tiesno veže uz di¬ 
ferencijalni posao, da se igra ne može dokinuti bez štete za posao. 


Iz svega bi se ovoga dalo sliedeće zaključiti: Na burzu 
neka ne ide svaki seoski trgovćić ili šljivarćić igrati, jer može 
biti siguran, da će prije ili kasnije svoje groše izgubiti kraj 
onih rafiniranih jakih igraća, koji su skroz upućeni u sve tajne 


igre. Neka se ne lakomi na papire, koji odveć mnogo obećavaju. 
Tko može po svoga imetka zaigrati, pa još uviek goso ostati, taj 
si može dozvoliti, da i polovicu imetka stavi na kocku, a drugi 


neka ulaže svoje pristednje u sigurne papire (n. pr. državne za¬ 
dužnice). 


kaki spekulant, kojemu bi se prohtjelo tuđjik žuljeva, a težko mu je toliko 
platiti, razglasat će po burzi, ili po novinama, daje erđevička štediona bankroti¬ 
rala. Na ovu viest će se naći koji straŠivica, pa će za polovicu ponuditi svoju 
jednu ili dvie akcije. NaŠ mudrijaš znade, da će za 2—3 dana doći javno 
oprovrgnuće ove lažne viesti. No on je medjutim kupio za 900 K dvie mje¬ 
nice, koje u istinu vriede 1800 K. 

* Tko se ne sjeća onoga monstre-skandala, onoga Panamskoga procesa, 
gdje je častni starac Lesseps platio lopovštine Špekulanata svojim častnim 
imenom ! 

„U našem narodnom gospodarstvu, gdje vlada tolika razdioba 
rada, naliči burza srcu, kroz koje kola sva zdrava, ali i sva bolestna 
krv. Tu treba nastojati, da krv ozdravi, a ne očekivati, da će se 
kojekakvim šeprtljanjem oko srca i priliepljivanjem raznih, flaštara 
na prsima oko srca ujedno i krv Izliečiti“. (Roscher, System der 
Volkswirtsckaft, III. 487.) 

Peto poglavlje. 

Razdioba narodno-gospodarskog prihoda. 

ni faktori, koji kod narodne produkcije sudjeluju, diele i 
njezin dobitak. Ti su faktori: rad, kapital, narav — i po¬ 
duzetnici. Ta razdioba počiva na privatnom vlastničtvu kojega od 
spomenutih faktora. 



§ 24. Rad i zarada. 

Rad je roba, ali roba svoje vrste, bitno različna od svake 
druge vrste robe, jer je tako vezana na osobu, da se ne može od nje 
odvojiti. Ali kao roba podvrgnut je rad zakonu o cieni robe, kao 
Što i svaka druga roba: njegova ciena zavisi o tržištu, o ponudi 
ipotražkurada. U tome pak i stoji sva nevolja radništva, 
što je osoba podvrgnuta cieni robe, koju u sebi nosi. K tomu 
dolazi još ta nevolja, što je tržište ove najdragocjenije robe još 
najslabije razvito obzirom na organizaciju kolanja. 

Radniku je njegova radna snaga — njegov kapital, koji on 
slobodnim ugovorom daje na službu poduzetniku. Plaća, koju radnik 
dobiva od poslodavca (poduzetnika) za svoj rad, zove se zarada 
(Arbeitslohn). Zarada — to su radniku kamati na njegovu glavnicu. 

Nego zarada ili naplata rada nije isto, što i trošak rada. 
Naplata rada može biti sad veća, sad manja, a da roba ostane iste 
vriednosti; ili naplata rada može ostati ista, a poduzetnikova roba 

može biti kakvoćom i kolikoćom različna. 0 tome zavisi bolji ili 
lošiji uspjeh, da li su radnici više, ili manje vješti, da li su mar- 
Ijivi, ili lieni. 

Zarada se plaća ili u novcu, ili u naravi, ili u obojeni, a od¬ 
mjerit je se ili po vremenu (t. j. kako dugo koja radnja traje), ili po 
kolikoći radnje. U prvom slućaju odmjeruje se dnevno, na tjedan, 
ili na mjesec; u potonjem slućaju prema broju komada, ili prema 
kolikoći odredjena posla. Osim toga može poslodavac ustupiti ra¬ 
dniku neke osobite pogodnosti (provizije) povrh zarade. Naplata 
rada po kolikoći, ili kako bi se kod nas reklo, „u poprieko,® naj- 
sgodnija je ondje, gdje se ne radi o kakvoći, već o kolikoći rada, 
i to je povoljnije i po gospodara, i po radnika. A gdje se radi o 
kakvoći (kvaliteti) posla, povoljnije je po poslodavca, da se nagodi 
za dnevnu plaću.* U prvom slućaju prima radnik pogodbenima 
(Akordlohn), u potonjem slućaju dnevnicu (Taglohn, Zeitlohn) ili 
nadnicu. 

U teoriji se razlikuju dvie vrste zarade: normalna i tekuća 
(dnevna), ali — tako se bar nama ćini — u praksi izlazi na 
isto. Normalna naplata rada bila bi ona, koja bi nastala iz ravno- 
težja ponude i potražka rada; tekuća (dnevna) pak bila bi ona, 
koja bi zavisila o potražku rada: dakle o kolebanju izmedju ponude 
i potražka. U praksi svagda skoro odlućuje ovaj potonji uvjet. 
Riedki su slućajevi, da bi plaća radnikova zavisila o radnićtvu, već 
obiĆno o poslodavcima. To dolazi odatle, što je radnićtva obiĆno 
na pretek, te je ponuda redovito uviek veća, nego potražak za rad¬ 
nicima. A ta okolnost po jednodušnom uvjerenju svih ućenjaka 
ćini, da se radnićka plaća ne može nikada dići osobito visoko. Ovo 
je dakle razlog, koji odmjeruje rađniĆkoj plaći gornju granicu u 
ljestvici. Ta je okolnost takodjer onaj teret, koji radnićku plaću 
svedjer dolje tišti. Uza sve to imade i radnićka plaća svoj mini¬ 
mum, naravnu granicu, izpod koje ne može pasti, pa bila ponuda, 
kolika bila. Ta je granica, kao i kod produkcije svake robe: naj¬ 
niži produkcioni troškovi radne sile, t. j. najniži troškovi, najčedniji 

* Za gospodara je, koji hoće da dade vinograd prekopati (rigolati), sgo- 
đnije, da se s radnikom pogodi »u poprieko,« nego da ga uzima na dan, jer 
će radnik u ovom slućaju kopati marljivo u vlastitom interesu. Naprotiv kod 
ciepljenja (kalemljenja) loze, mislimo, da je probitačnije pogoditi se s radnikom 
za dnevnicu, nego li za posao. Kod ovoga naime posla sve zavisi o tom, 
da se valjano i savjestno ciepi, a ne o tom, da se mnogo nakaiami. 

prihod, od kojega radnik još može živjeti i „producirati radnu 
snagu,“ — raditi. Na temelju ovih dviju činjenica izveo je Ricarđo 
svoj „željezni zakon o radničkoj plaći, u što ga je prihvatio i otac 
njemačkih socijalista, Ferdinand Lassale. Istina, Ricardo je po 
Adamu Srnithu mislio, da za radničtvo obstoji neki stanoviti „fond w 
u narodnom gospodarstvu, o veličini kojega zavisi, koliko će broj 
radniČtva moći naći zasluge, pa je prema toj premisi zaključivao, 
da za druge ne preostaje dalje ništa. No ovo nije izpravno zaklju¬ 
čivanje. Taj tobožnji fond nije ništa unapried stalna, već se ravna 
prema potrebi naroda i njegova gospodarstva, a stvori se, gdje ga 
nema pri ruci, pomoću kredita. Osim toga se ne smije zaboraviti, 
da produkcija na zavisi samo o kolikoći radnika, već i o njihovoj 
kakvoći. Ondje, gdje posao ne zahtieva nikakve posebne (stručne, 
tehničke) vještine, tu ne će nikada nedostajati radnika, pa će zato 
i plaća za ovakav rad biti uviek bliža minumumu, nego li ka¬ 
kovom znatnijem porastu. Kod svih drugih radnja, Čim se više 
zahtieva vještine, povjerenja, ili žrtava, tim će više rasti plaća nad 
minimum. No i ovaj minimum, kao i kakvi mu drago maksimum, 
sasvim je relativne naravi. Za Engleza bio bi i maksimum, što ga 
dobiva naš težak, još uviek prenizki minimum, dok naši izselje- 
nici hrle u Ameriku, gdje obično ne dobivaju nego minimum plaće 
američkoga radnika, — pa su zadovoljni. 

Što još radu obaljuje cienu, to je slab promet rada i nesta¬ 
šica institucija za ovu vrstu prometa. Kako znademo, rad je roba, 
a svaka roba treba da ima svoje tržište, čim koja roba lakše kola i 
promeće se, tim joj se lakše nadje kupac, tim joj se lakše izjedna¬ 
čuje ciena. I ovoj robi nastoji se ciena izjednačiti, kao i svakoj 
drugoj. To se dogadja u svim zemljama i u svim granama indu¬ 
strije. Jer ako su u kojoj zemlji visoke nadnice (a to nastaje radi 
toga, Što se više radnika traži, nego ih se nudi), tada nagrnu u tu 
zemlju radnici iz drugih zemalja, gdje je plaća nizka. Radi toga 
će u onoj prvoj zemlji ciena radu padati, a u ovim potonjima rasti. 
Isto se dogadja i u raznim granama industrije: gdje je jedna grana 
industrije prezasićena radom (t. j. brojem radničtva), ondje pada 
radu ciena, pa se onda radničtvo odvraća od ove grane industrije 
k drugoj, gdje je ciena veća. 

Ali rad je roba svoje vrste — vezana na osobu; a osoba nije 
stvar bez srca i uma, bez čuvstva i misli, pa se ne može onako 
prometa ti kao žitak, vuna, kava, ili vriednostni papiri. Jednoga su- 
Milobar: Narodno gospodarstvo. 14 

steže ljubav za rodbinom i rodnim krajem, drugoga strah pred ne¬ 
poznatim svietom; jednome onemoguće veliki troškovi puta, da 
prenese svoju radnu snagu na drugo mjesto, gdje se bolje plaća; 
drugi se opet ne zna snaći o kretanju radne ciene (gdje je rad 
bolje, ili lošije plaćen, u kojoj zemlji, u kojoj grani gospodarstva, u 
koje li vrieme?). A k tomu dolaze ćesto i druge zapreke pravne, 
ili političke naravi, sada kod kuće, sad u inozemstvu. Tako se kod 
nas mnogomu uzkraćuje putnica, što nije platio budi vojne takse, 
budi da nije obavio sve kontrolne smotre, od prve do zadnje itd.* 

Iz svega se ovoga razabire, da je promet ovom robom, radom, 
već od naravi najmučniji, pa se zato i ciena ovoj robi najsporije 
izjednačuje. Ipak kraj ovih, rekli bismo, naravnih zapreka, koje 
otegoćuju promet ovom robom, imade i takovih, koje nastaju s ne¬ 
stašice svake sgodnije organizacije tržišta. Svaka druga roba ima 
divno uredjena tržišta (burze), gdje se svaki dan izjednačuje ponuda 
i potražak, -— samo rad, kojemu bi najviše trebalo ovakova tržišta, 
rad ga nema. Krivnja sbog toga leži poglavito baš i na samom rad- 
ničtvu, jer medju radniĆtvom vlada još i danas najnesvjestnija utak¬ 
mica i egoizam, paĆe i u onim zemljama, gdje se je radničtvo đo- 
vinulo do najveće prosvjete i gdje se je do sada najbolje znalo 
organizovati. Zato s punim pravom spocituje Francez Yves Guiot 
englezkomu organizovanomu radnićtvu, da ne radi o tome, kako bi 
naćelno podiglo cienu radu, već o tome, kako bi za sebe izvojstilo 
monopol. Slobodu organizovanja, kaže, nisu oni upotriebili u tu 
svrhu, da paralizuju organizaciju poslodavaca (kartele, ringe itd.) 
u korist Ćitavomu radnićtvu, već samo jednomu dielu; njihova or¬ 
ganizacija i nije za pravo naperena protiv poslodavaca, već protiv 
svoje braće: protiv neorganizovana radnictva, budući da organizo- 
vani radnici ne priete poslodavcima štrajkom ni rad šta toliko, koliko 


* Mi smo o tom već rekli svoju na drugome mjestu, pa i ovdje upozo- 
rujemo, neka bi se ta pojava malo proučila, a ne prosto, budi s kojih mu 
drago razloga, nastojala prisilnim sredstvima i zaprekama ugušiti. Kada se ne 
bi izseljivanje dogadjalo krimčarenjem (lažnim putnicama), već javno i slobodno, 
vlasti bi mogle bolje kontrolisati cieli ovaj pokret i učiniti ga koristnim na¬ 
šemu narodnomu gospodarstvu. NaŠ izseljenik, koji mora da tolike potežkoće 
svlada, ne bi smio izlaziti iz domovine s čuvstvom, kao da je sretno umakao 
najvećemu zlu, ako je izbjegao oku svojih oblasti, već bi mu se moralo takovo 
čuvsvo u srce uliti, da se u tuđjini ne treba bojati nasilja i nepravde, dok to 
oko nad njim bdije. 

radi toga, ako bi uzimali u rad neorganizovo radništvo. Bolje bi 
bilo, misli Guiot, da su se te radničke organizacije pobrinule za 
to, kako bi se ciena čitavomu radu podigla. A to bi se postiglo 
time, kada bi se suvišni rad na jednome mjestu, gdje svojom po¬ 
nudom obaljuje eienu radu, — odvodio drugamo, gdje je ciena 
veća. A to bi se dalo postići, kad bi se uredile „burze rada“, gdje 
bi radnici mogli pratiti talasanje izmedju ponude i potražka rada 
i prema tomu saznati u svako vrieme, kakav je ondje kurs (ciena) 
radu po Čitavom svietu. 

Mi sao je vrlo sgodna, a dala bi se i provesti, pa se je u tom 
pogledu počelo u najnovije vrieme nešto i raditi. Samo su podatci 
riedki, tako da ne možemo ništa reći niti o načinu, niti o uspjehu 
djelovanja. 

Prije nego završimo ovo o radu, treba da letimice spome¬ 
nemo dvie osobite vrste javnih radnika: činovničtvo i Častničtvo. 
Rad ovih radnika vezan je na stanovite norme u tehničkom, druž- 
tvenom i pravnom pogledu, te nije podvrgnut obzirom na naplatu 
zakonu o ponudi i potražku. Dakle se „slobodna utakmica “ niti na 
ovom području (barem u gospodarskom pogledu) ne razvija, niti na 
eienu ne utj eče*. 

y 

* Častničtvo je gotovo u svim, monarhijskim i demokratskim, državama 
vezano na neke stalne u glavnom iste principe: to je skroz posebno družtveno 
tielo, bez nekih političkih prava za vrieme službe, a s druge strane nekim 
posebnim pravima nadieljeno. činovničtvo je naprotiv njekako drugačije or- 
ganizovano u demokratskim, a drugačije u monarhijskim državama. Po nje¬ 
mačkom tipu (koji vlada i u našoj monarhiji) činovničtvo je takodjer posebni 
druživeni, gradjanski razred, odredjen jedino, i tako rekuć čitav život, državnoj 
službi. TJ demokratskim je državama činovničtvo takodjer gradjanska klasa, 
ali nije posvećena čitav život državnoj službi, već samo za stanovite perijode. 
Po prvom spomenutom tipu imenuje država svoje činovnike, po ovom po¬ 
tonjem ili se Činovnici izabiru (n. pr. u Švicarskoj), ili ih imenuje stranka, 
koja preuzima vladu, izmedju svojih istomišljenika. Prvi tip odgovara mo¬ 
narhijskomu principu vladareve suverenosti; potonji demokratskomu ili prin¬ 
cipu narodne suverenosti. Koji je od ova dva sustava bolji, težko je reći, jer 
svaki imade i svoje slabe strane. Izkustvo je pokazalo, da i jedan i drugi tip 
može odgovarati svojoj zadaći; ali i jedan i drugi mogu biti pristupni korup¬ 
ciji. Sve zavisi o ustavu i pravnom odredjenju djelokruga. No to svakako stoji, 
da činovnik mora imati zakoniti oslon isto tako proti pritisku odozgo, a i 

v 

proti pritisku odozdo. Čim je savršenije udovoljeno ovomu uvjetu, tim bolje 
odgovara ovaj stalež svojim dužnostima spram družtva i države. Osobito to 
vriedi za sudstvo. iSuđac ne smije nad zakonom i svojom savjesti poznavati u 
svojem djelovanju drugoga gospodara. Upravni činovnik imade širi djelokrug 

§ 25. Kamati. 

Drugi je faktor u produkciji glavnica, kapital, o čem je bilo 
govora na drugome mjestu. Naplata, Što je kapital dobiva za svoje 
sudjelovanje kod produkcije, zovu se — kamati. 

Kapital je roba, pa je prema tomu i njegova ciena podvrgnuta 
zakonu o ponudi i potražnji, čim više ima pri ruci kapitala, tim 
se većma nudi i time mu više pada ciena (kamatnjak). Ali se ka¬ 
pital, osobito u spodobi novca, vrlo lako promeće, pa se tako po¬ 
tražnja i ponuda lako izravna, a s njom i kamatnjak. No odatle, 
što je kamatnjak nizak, još ne sliedi, da svatko, bila to fizička, ili 
juristička osoba (država ili občina), može dobiti novaca uz ovako 
nizke kamate. Samo osoba, koja uživa podpuni kredit, dobit će 
novca uz prosječni, obični kamatnjak; druge ga osobe dobivaju 
prema tome, koliko podaju sigurnosti; jer tko daje svoj novac u 
zajam, traži veće kamate od dvojbena dužnika, nego li od sigurna. 
Onaj višak, Što ga dužnik plaća povrh običnoga kamatnjaka, zove 

V 

se nagrada za riziko (risico-premija). Cesto je uzrokom vi¬ 
sokim kamatima nestašica sgodne, ili svake organizacije kredita. 
Ali i u ovom slučaju utječe osobni kredit na visinu kamata. To 
se najbolje vidi kod državnih zajmova. Male balkanske državice ne 
mogu ni u vrieme najnižega kamatnjaka sklopiti zajma uz tekući 
kamatnjak. 

Kamati imadn svoju najnižu i najvišu granicu. Veli se, da 
kamati ne mogu pasti izpod produktivnih troškova kapitala. Ovo 
je analogija prema radničkoj naplati. Ali to je samo teorija. Gdje 
je kakova stalna mjera za „produkcione troŠkove“? Veli se, da je 
to trud oko sakupljanja kapitala. No, kolike razlike i u tome 

za vlastitu inicijativu i za djelovanje „po vlastitoj uvidjavnosti“. Njegov se 
rad ne smije protiviti niti duhu, niti slovu zakona, a još manje ustava, koji je 
u svakoj državi zakon nad zakonima. To se načelo tim više naglašuje, što 
upravni činovnik dolazi više puta u priliku, da ureduje u takovim slučajevima, 
kojih zakonodavac nije predvidio. Zato se n svim prosvietljenim državama 
polaže vriednost ne samo na strukovnu naobrazbu upravnoga činovnika, već 
i na njegove osobite prednosti u saobraćaju (takt, manire). Ovo je upravo 
bezuvjetno nuždno svojstvo naročito za redarstvene činovnike sbog delikatnosti 
njihove službe. Koliko se na to pazi u prosvietljenim državama, najbolje svje¬ 
doči n. pr. to, što je parižki redarstveni prefekat mogao poslati francezkim 
poslanikom na jednom od prvih dvorova na svietu, u Beču. L. v. Stein, 
Savigny i dr. uče, da u upravnom činovničtvu treba da bude upravo po izbor 
činovnička inteligencija, elita njezina. 

kraj toga kamatnjak bez obzira na trud sad raste, sad pada. Imade 
slučajeva, da je kamatnjak u Englezkoj i Belgiji pao na 2 — 1 V 2 %* 
Najvišu granicu odredjuju kamatnjaku zajmoprimci — potražnja. 
Čim veće pitanje za kapitalom, tim mu veća ciena. Ali ta raste 
samo dotle, dok još i onaj, koji zajam prima uz kamate, može 
imati od posudjene glavnice dobit. No prije svega treba znati, da 
kapital hoće pod svaku eienu da živi, da mrtav ne leži. Ali po 
svojoj naravi kapital uspjeva ondje, gdje mu se pruža neka sigur¬ 
nost proti olujama budi političkima, budi ekonomskima. Zato, čim 
se počirna oblačiti, kapital se povlači s tržišta. Zato u nesigurno 
vrieme vlada na novčanim tržištima najveća nervoznost, naročito 
na efektnim burzama. Ali baš odatle, što kapital ne može da mi¬ 
ruje, a sam se najvećma nemira bnji, odatle i dolazi velika ela¬ 
stičnost kamatnjaka, tako da u jednoj državi padne, a u drugoj u 
isti čas poraste. 

U ovakovim slučajevima povećava se kamatnjak premijom 
(nagradom) za riziko; a to nije Čisti kamatnjak, već tako zvani 
brutto-kamatnjak, čisti kamatnjak je ondje, gdje vlada podpuna 
sigurnost za posudjeni kapital, pa su kamati samo odšteta za upo¬ 
rabu i izrabljivanje posudjena kapitala. Tu vrieđi nazor Leroy- 
Beaulieuov: da visina kamatnjaka ovisi o uporabnoj vriednosti ka¬ 
pitala, a njegovo padanje potječe od padanja onih svrha, u koje 
se kapital produktivno ulaže, čim više napreduje civilizacija, Čim 
se više množe kapitali, što je veća sigurnost pri njihovu ulaganju, 
tim jača postaje tendencija, da kamatnjak pada. 

Vec se je za rana nabacilo pitanje: u kakvom odnoŠaju stoje ka¬ 
mati napram glavnici. 0 tom se pitanju razvilo jedno pet teorija. Naj¬ 
temeljitija nam se čini ona, koja smatra kamate naplatom kapitalu za 
njegovo sudjelovanje pri produkciji. No najviše simpatija uživa u rad¬ 
ničkom staležu Rodbertus-Marxova teorija „ deračine u (Ausbeutung), 
po kojoj bi kamati bili posljedica deračine, što je kapitalisti čine na 
w deranima“, deposediranima. Ova teorija može logički pristati u 
Marxov sistem, ali se kosi s današnjim vladajućim principom pri¬ 
vatnoga vlastniČtva. Sa stanovišta ovoga principa mogla bi se i 
radnička plaća nazvati deračinom, što je radnićtvo čini na kapitalu; 
jer ako je radniku njegova radna snaga kapital, za koji on prima 
u zaradi svoje kamate isto onako, kao što ih prima obični kapital, 
to se onda pitanje dade logički sasvim dobro okrenuti. Ovakovo 
tumačenje ne pristaje dakako u Marxov sistem, pa bi i cielo rad- 

niČtvo bilo slabo zadovoljno s ovom teorijom; ali pristaše privatnoga 
vlastniČtva imadu isto toliko prava, da ocienjuju komuniste, koliko 
prava imadu ovi, da ocienjuju privatno-vlastničke uredbe. 


§ 26. Zemljištna renta. 

Može se dogoditi, da čitaocu, što više više autora Čita, to za- 
mršeniji i nejasniji postaju njekoji pojmovi u narodno-gospodarskoj 
nauci. Takav je pojam i zemljištu e rente. Schonberg (Hanđb. đ. 
polit. Oek., 4. izd., Tiibingen, 1896. Bd I. p. 659) razvrstava raz¬ 
diobu dobara u sliedeće grane: 1) zemljištna renta, 2) radnička 
„ renta 3) kapitalova „ renta 4) poduzetnikov dobitak. 

Po ovom je autoru zemljištna renta ono, što je zarada rad¬ 
niku, a kamati kapitalu. Prema tomu imala bi sva zemljorađna 
privreda biti zemljištnom rentom. Tako se u običnom, životu, pa 
često i u knjizi govori. Ali u znanosti je drugačije. Englez David 
Ricardo (ili, kako neki vele, još prije njega Anderson i Malthus) 
utvrdi pravu narav rente. Po toj nauci, koja je više puta napad¬ 
nuta, ali se još i danas u znanosti nepobita održala, renta je samo 
jedan dio zemljoradničkoga prihoda Pri obradjivanju zemlje nuždan 
je -— osim zemljišta — još rad i kapital (težaci, djubre, sjeme itd ). 
Prihod od obradjene zemlje sadržaje naplatu za rad, kamate za ulo¬ 
ženu glavnicu i prihod od samoga zemljišta. Količina i vriednost 
prihoda mnogo zavisi o zemljištu, a ne o kapitalu, niti o radu, jer 
ovo dvoje može biti jednako na dva ili tri zemljišta, pa ipak je 
prihod dvostruk i trostruk na jednako velikom komadu zemljišta. 
A upravo ova razlika, što zavisi o zemljištu, zove se zemljištna 
renta. Zato se i veli, da je zemljištna renta diferencijalna, te je 
neka vrst monopola medju zemljištima. Izmedju deset jednakih par¬ 
cela, koj e se jednakim troškom i trudom obradjuju, urodi na A 
tako malo, da se niti troškovi niti trud nije naplatio; na B urodi 
toliko, da su se tek troškovi naplatili; na 0 toliko, da vlastnik 
može na njoj živjeti, na D toliko, da donese preko naplate truda 
i uloženoga troška još 5 K dobitka; na E ima 10 K dobitka, na 
F 15 K, na Gr 20 K, na H 30 K, na I 40, na K 50 K dobitka. 
Odatle sliedi, da parcele A i B ne će nitko ni obradjivati. U naj¬ 
većoj nuždi obradjivat će se parcela C, jer se na njoj može još 
toliko priraditi, da se može živjeti. 

Naprama parceli C nosi parcela D, E, F itd. 5, 10, 15 K 
itd. rente. 

Ovo bi bio primjer rente prema plodnosti zemljišta. Ali 
slična pojava može nastati i iz povoljnijega ili nepovoljnijega po¬ 
ložaja zemljišta. Dovoz žitka do grada stoji s parcele A, B, C 
itd, 1, 2, 3 itd. K po centi. Recimo, da obradjivanje stoji na svim 
parcelama jednako; dalje recimo, da 1 centa toga žitka stoji toliko, 
da svi dolaze do prodaje. Uz ovakovu cienu moći će prodati svoj 
žitak svi, ali će imati svaki drugu rentu. Ako G dobije 1 K, onda 
će drugi tim veću imati, čim su bliže gradu. 

Mi smo ovdje uzeli primjer, gdje bi troškovi produkcije bili 
jednaki; no koliko bi veća bila razlika, kad bi n. pr. obradjivanje 
boljih parcela bilo jeftinije, nego lošijih, ili kad bi se jeftinije 
obradjivale one bliže gradu, nego one udaljenije! Da se visina rente 
odmjeri, uzima se, obzirom na plodovitost zemljišta, kao najniži 
stupanj ono najneplodnije zemljište, koje se još obradjuje, jer po¬ 
kriva troškove produkcije. A obzirom na položaj uzima se za naj¬ 
niži stupanj rente ono najnezgodnije položeno zemljište, koje još 
produkcione troškove pokriva, (Dovoz se računa takodjer u produk- 
cione troškove.) Prema tomu u kratko: renta je razlika, što 
nastaje izmedju dvojakih produkcionih troškova. Obzirom na vlast- 
nika zemljišta renta je izvanredni prihod, Što ga dobivaju vlastnici 
boljega zemljišta (t. j. plodnijega, ili spram tržišta zgodnije polo¬ 
ženoga). 

Renta nastaje odatle, što je količina zemljišta stalna, te se ne 
množi, dok se pučanstvo množi. Odatle dolazi nužda, da se obra- 
djuju i mnogo slabija zemljišta 

Renta od zemljišta može pripasti prigodom iznajmljenja vlast- 
niku zemaljišta, ali takodjer i najamniku. U prvom slučaju obsto- 
jala je renta već prije najma, pa ju je vlastnik uračunao u zakup¬ 
ninu, što je zakupnik plaća vlastniku; u potonjem slučaju nastala 
je renta poslije najamnoga ugovora. 

0 vriednosti zemljoradničkih produkata zavisi vriednost zem¬ 
ljišta. Zato sve, što obaljuje vriednost ovim produktima, obaljuje 
ujedno i visinu rente; a što diže cienu produktima, to povisuje 
rentu. Vanjska utakmica u velike je oborila rentu zemljištnim po¬ 
sjednicima u evropskim zemljama; carina je podobna, da renti barem 
za neko vrieme pripomogne da se održi. Najvjerniji je saveznik 
zemljištnoj renti postojano rastenje pučanstva. 

Renta je (fizički) posljedica osobitih svojstava prirodjenih ovomu 
ili onomu zemljištu; a pravno je posljedica privatnoga vlastničtva. 

Ali upravo radi onoga prvoga nije ovo potonje uzrokom, što renta 
postoji, niti joj je ovo potonje kadro odrediti visinu. 

Renta nije uzrokom eieni produkata, već je posljedica ove 
ciene, t. j. ona proizlazi iz ciene. 

Rentu može imati samo prvi vlastnik zemljišta; drugi vlastnik 
dobiva samo kamate na glavnicu bez rente. Jedino ako se je renta 
povećala prama predjašnjoj, onda imade drugi vlastnik ovaj višak, 
te po tom i zemljište predstavlja veći kapital.* 

Zato je težko odrediti: gdje, kod koga može biti rente, 
a tko dobiva samo kamate na glavnicu. Pače i ondje, gdje ima rente, 
mienja se od časa do Časa u svojoj visini. Po svem tom bi se težko 
mogao provesti zahtjev socijalista, da se dokine renta kao „neza¬ 
služeni đar“, što ga dobiva posjednik zemljišta. 

tim veća ciena, čim nosi više rente; a obzirom na kamatnjak, tim 
više vriedi zemljište, šim je niži kamatnjak. 

U prometu dolaze rente ponajvećma na zemljišta s rudo¬ 
kopima, na gradiliŠfcna zemljišta u gradovima i na zemljišta gospo¬ 
darska. No treba imati pred očima, da svako zemljište ne nosi i 
ne mora nositi rente, već mnoga nose tek kamate na onu svotu, 
za koju su kupljena, dakle na onaj kapital, što je u njih uložen. 


§ 27. Dobit poduzetnikova. 

Gdje je organizacija budi produkcije, budi kapitala slabo razvita, 
ondje je i vrst radnika, koja podpada pod naziv „poduzetnik 44 , sla¬ 
bije razvita. Gdje je pak razvitak narodnoga gospodarstva uznapre¬ 
dovao, poduzetnici zauzimlju odlično mjesto u narodnoj produkciji. 
Poduzetnici ujedinjuju u sebi strukovno znanje i sredstva u svrhu 

V' 

produkcije. Gesto je i vlastnik produkcionih sredstava (kapitala i zem- 


* Tko ima n. pr. zemljište, koje nosi 4000 K, a isto toliki komad zem¬ 
ljišta obrađjivan uz iste troškove nosi njegovim susjedima 3000 K, taj ima 
od svojega zemljišta 1000 K. rente. No prodaje li taj svoje zemljište, računat 
če ovako; Zemljište, koje nosi 4000 K, na godinu, predstavlja glavnicu od 
100.000 K uz- 4% kamatnjak; kupac mojega zemljišta, premda dobiva za 
1000 Iv više prihoda, nego susjedi, ipak nema nikakove rente od toga zem¬ 
ljišta, već samo kamate na svoj kapital. No neka se snizi kamatnjak, ili neka 
se poboljšaju komunikacije te se prihod od zemljišta proda za 5000 K, i moj 
će nasljednik imati rentu od 1000 K. — U potonjem se slučaju vriednost zem- 
Ijištnoga kapitala povisila. 

ljišta), pa ond samo najmi rad. No ponajvećma nema poduzetnik 
pri ruci nego svoju tehničku naobrazbu, pa si mora tek nabaviti 
produkciona sredstva kreditom, ili udruživanjem s kapitalom. U tom 
slučaju mora poduzetnik iz svojega produkta iznieti kapital i kamate 
mu, naplatu za radnike, za zemljište, za svoj rad i eventualno neku 
dobit, profit. Profit je prema tomu razlika izmedju vriednosti 
produkta te troška za produkciju. Čim je veća vriednost produkta, 
tim je veći profit; Čim su veći troškovi, tim je manja dobit. Profit 
stoji dakle u upravnom razmjeru s vriednošću produkata, a u ob¬ 
ratnom razmjeru sa troškovima produkcije. 

Svaki je posao po svojoj naravi manja ili veća spekulacija, 
a u svakoj je spekulaciji sadržan manji ili veći riziko. Odatle dolazi, 
da u poduzetnikovu dobitku zauzima veliki procenat nagrada za 
riziko. 

Prema tomu je profit posebni prihod, različan od zarade, raz¬ 
ličan od kamata, različan od rente. Dakako, da je sve ovo sadržano 
u jednom, ako je poduzetnik vlastnik svib produkcionib sredstava. 
No ako svaki od produkcionib faktora pripada drugomu gospodaru, 
onda mora poduzetnik kombinovati sudjelovanje (koperaciju) ovih 
faktora. A to se dogadja putem ugovora, prije nego se započne 
produkcija, i to sa svakim pojedinim napose. Pri tom je poslu podu¬ 
zetnik tražilac rada, kapitala i zemljišta, a ovi su nudioci, dok po¬ 
duzetnik stoji kao nudilac pri prodaji gotova produkta. Ekonomski 
uspjeh ne tiče se načelno nikoga, nego poduzetnika. Zato sav profit 
i sav gubitak pada njemu na teret. Stoga u slučaju najsjajnijeg 
uspjeha kapitalista ne može tražiti nego svoj kapital i njegove 
kamate, kako je bilo ugovoreno, a tako radnici i posjednici zem¬ 
ljišta traže samo ono, što ih ide po ugovoru. U slučaju neuspjeha 
imadu oni isto pravo, kao i u slučaju najboljega uspjeha. Oni ni 
u jednom slučaju ne računaju niti na povišicu, niti na ponižicu 
onoga, što je ugovoreno. Ali u praksi su svi interesovani uspje¬ 
hom posla, jer u najviše slučajeva ovisi o uspjehu, da li će svaki 
faktor dobiti podpuni dio ugovorene naplate. U slučaju neuspjeha 
napravi poduzetnik kadkada „bankrot^, izjavi se insolventnim, pa 
se u tom slučaju moraju vjerovnici s njim nagoditi, t. j. popustiti 
dio svoje tražbine, ili nose produkat na dražbu, pa se naplate, 
koliko mogu, iz dobivene na dražbi svote. 

Kao što kamati i zarada, tako i profit imadu tendenciju, da 
se izjednače koli u raznim zemljama, toli u raznim granama pro- 

dukeije. Ali ovo se izravnanje gotovo nikada ne provede, jer mu 
stoje na putu prerazne zapreke. Proti poduzetničkom stališu naj- 
oprečnije stoji radnički stališ. To se lako razumije : poduzetnički je 
profit razlika izmedju ciene produkta i produkcionih troškova, t. j. 
Što manja plaća radnicima, to veća dobit poduzetniku. No Što se 
tuj dade učiniti? Kad bi država morala bditi nad tim, da radnik 
dobije pravedni dio za zvoj rad, tad bi pravednost zahtievala, da se 
država pobrine i za to, da i poduzetnik dobije pravedni dio za sebe, 
t. j. da uz stanovito visoku cienu proda svoj produkat. To bi zna¬ 
čilo ukinuti slobodnu konkurenciju, te dati jednomu razredu društva 
monopol na račun ostalih. Odatle se vidi, da to pitanje nije tako 
lako, kako se na površni pogled pričinja. No kao što je čitav da¬ 
našnji gospodarski sustav tek neki prielazni stadij, tako će se i 
ovaj odnošaj urediti, malo po malo. 

Poduzetnički je profit najkompliciranija vrsta dohodka, na¬ 
plate, ali je zato i poduzetnički stalež najslikovitiji razred u druž- 
tvu. Koliko god imade produkcionih grana u gospodarstvu, svaka 
ima poduzetnika, i to malih, srednjih i velikih, kapitalista i bez 
kapitala. Ali nigdje valjda nisu osobna svojstva i prednosti toli 
važne, kao kod poduzetnika, jer upravo na njihovu području naj¬ 
više odlučuje računanje s konjunkturama, spekulacija i utakmica. U 
naše doba, gdje sve većma preuzimaju maha veliki poslovi i veliki 
kapitali, nastaje sve to veći sukob medju malim i velikim podu¬ 
zećima. Poduzetnika biva sve to manje, na poprištu ostaju samo 
jaki. Inače poduzetnička renta ima takodjer tedenciju padanja. Tomu 
je više razloga, medju kojima je vriedno da se iztakne utakmica 
medju samim poduzetnicima, monopolne ciene bivaju sve to redje, 
kapitalna renta pada, riziko biva manji, jer se konjunkture sve to 
lakše proračunavaju, pa sa rizikom pada i rizikopremija itd. 

§ 28. Problemi pravedne razdiobe dobara. 

čitav narodno-gospodarski prihod dieli se medju spomenuta 
tri, ili Četiri sudionika pri produkciji. Jasno se odatle vidi, ako 
jednomu od ovih razreda pripane veći dio, da će druge tri, ili, što je 
još gore, koji od ostalih triju, ostati prikraćen. Odavle se mora 
roditi sukob izmedju prikraćenih i onih, koji više odnašaju. Taj će 
sukob bivati to oštriji i strastniji, što više budu posjedovne (eko- 

nomske) razlike dielile društvene klase u neke kaste. Odatle sliedi, 
da bi taj sukob bivao tim manji, čim bi razdioba dobara radjala 
manjom razlikom u gospodarskom i socijalnom smjeru. U današnjoj 
organizaciji narodnoga gospodarstva i u narodno-gospodarskoj pro¬ 
dukciji imade svaka od produkcionih klasa svoje posebne interese, 
pa vladala medju pojedinim pripadnicima ove klase bilo kakova utak¬ 
mica i antagonizam. Taj posebni interes svake pojedine klase stoji 
baš u tome, da za sebe i svoje Članove izvuče Što veći dio iz prihoda 
narodno-gospodarske produkcije. Tako nam se na području narod¬ 
noga gospodarstva prikazuje dvostruka borba: borba medju klasama i 
borba medju pojedincima iste klase. Ova je potonja čisto ekonomske 
naravi, a ona prva ekonomske i socijalne. Jedna od ovih, ona Čisto 
ekonomska, ne bi se dala ukloniti, pa to ne bi ni bilo u interesu 
napredka narodno-gospodarske produkcije; ali onu drugu, t. j. 
gospodarsko-socijalnu borbu, trebalo bi barem ublažiti, ako se već 
ne dade ukloniti. A to bi bilo dobro i po gospodarske i socijalne 
prilike. To bi se postiglo tako, kad bi sve klase u pravednom 
razmjeru udioničtvovale pri svakom dobitku, ili kad bi pojedini 
član jedne klase udioničtvovao na dobitku i svih drugih klasa. No 
hi li se to dalo postići na temelju današnjega gospodarskoga su¬ 
stava, slobodnom utakmicom, privatnim gospodarstvom, poduzetnič¬ 
kim kapitalističko-spekulativnim gospodarenjem, na temelju privat¬ 
nog vlastničtva nad produktivnim sredstvima, ili modifikacijom po¬ 
stojećih uredaba, ili čak radikalnijim promjenama, ili novotarijama, 
— to su upravo oni problemi narodnoga gospodarstva, koji najviše 
glavobolje zadavaju. 

John Stuart Mili opazio je veliki napredak u razvoju pro¬ 
dukcije, pa je iztraživao s jedne strane uzroke tomu napredku, a 
s druge strane djelovanje toga napredka na povišenje dohodka kod 
pojedinih produkcionih faktora. J. S. Mili pripisuje napredak pro¬ 
dukcije: 1. porastu pučanstva, 2. porastu kapitala, 3. tehničkomu 
poboljšanju produkcije. U drugom smjeru iztraživanja dolazi do 
sliedećih zaključaka: 

Povećanje pučanstva sa mo (uz isti kapital i način 
produkcije) donosi: padanje radničke plaće, dizanje kapitalne i 
zemljištne rente. 

Povećanje kapitala (uz isti broj pučanstva i način 
produkcije) donosi: povećanje radničke plaće, povećanje zemljištne 
rente na račun radničke plaće, te padanje kapitalne rente. 

Poboljšanje produkcije (uz isti kapital i broj pu¬ 
čanstva) donosi: padanje ciena kod produkata. 

Je li se način produkcije poboljšao samo kod industrije, tada 
će radničtvo i kapitalisti dobivati samo jeftinije produkte, a zem- 
ljištni će posjednici biti na dobitku i kao konsumenti (radi pojef- 
tinenja industrijalnih produkata) i kao producenti, jer će industrija 
trebati tim više sirovina, čim će jeftinije producirati. 

Je li se poboljšala poljodjelska produkcija, tada će biti na 
dobitku i radnici i kapitalisti, ali će zemljištna renta padati. 

A je li se napredak postigao na području svih produkcionih 
faktora u isto vrieme i u istoj mjeri, tada će ostati procenti do¬ 
bitka isti i kod radnika i kod kapitala i kod zemljoposjednika, 
samo će se moći hraniti veći broj pučanstva na istoj zemljištnoj 
površini. 

I poslije J. S. Milla bavili su se nar.-gospodarski učenjaci 
tim pitanjem, te su iztraživali, da li bi široki slojevi naroda došli 
do znamenitoga diela dohodka, kad bi se narodno-gospodarski 
prihod pojednačije razdielio. Nego učenjaci ne dolaze do istoga 
zaključka. Roseher misli, da bi i u tom slučaju, barem u Njemačkoj, 
i najpodpunija jednakost u podjeli dobara doniela tek neznatne 
prosječne dielove. Wagner naprotiv drži, da bi se sgodnim progre¬ 
sivnim poreznim sistemom, povišenjem radničke plaće na račun 
kapitalističkoga i poduzetničkoga dobitka i t. d., dali i najniži do¬ 
hodci u Njemačkoj (n. pr. oni od 900 maraka) podići za jednu 
trećinu. Leroy-Beaulieu, Englez Giffon i belgijski ministar Eudor 
Pirmez dokazuju, daje unapredjenjem produkcije dohodak siromašnih 
klasa mnogo jače i mnogo brže porasao, nego dohodak srednjih i 
viših klasa (cf. Schonberg, Handbuch, I. 779—780, 4. izd.), dok 
se s drugih strana, naročito sa strane socijalista, to pobija i baš 
protivno tvrdi. 

No ovime još nije odgovoreno na pitanje pravedne raz¬ 
diobe dobara. 

Po mnienju svih stajala bi pravedna razdioba dobara u tom, kad 
bi svaki suradnik kod produkcije dobio podpunu naplatu za svoj 
rad, te da se ne bi poradjao onaj zlokobni Marxov ,,Mehrwert K , 
što bi ga jedan faktor stvarao, a drugi nezasluženo u žep spravljao. 

Medjutim je proučavanje i iztraživanje pokazalo, da se ovo 
pitanje u praksi ne da provesti s individualnoga stanovišta. Zato 
se svaki autor, koji se tim pitanjem pozabavio, postavi na socijalno- 

političko stanovište. Tako Schaffle uzima na oko Čitavo družtvo i 
njegovo blagostanje, pa veli, da nije doduše možda pravedno, ali 
je barem najbolje ono razdieljenje dobara, koje promiče blagostanje 
Čitavoga družtva. Wagner uzima za izhođište svojega promatranja 
potrebe pojedinca, ustanovljuje im obseg, pa prema tomu stavlja 
zahtjeve, ali na kraju krajeva padaju i njegovi nazori u okvir 
Schaffleovih. On misli, da svrha narodnoga gospodarstva stoji u 
tom, da se postigne toliko narodnoga imetka i toliko narodno-go- 
spodarskoga prihoda, da uzmogne doci do dovoljnoga prihoda i 
onaj sloj pučanstva, koji žive u oskudnim prilikama, kako bi i on 
mogao ne samo ,,pođpunoma u udovoljavati svojim potrebama, već 
doci i do najnuždnijih kulturnih dobara svojega vremena. Wagner 
misli, da bi se to moglo provesti djelovanjem državne vlasti i za¬ 
konodavstva. 

Schmoller (Jahrb. f. Gresetzgebg, Verwaltg u. Volkswirtschaft 
im deutsch. Reich, Bd. XIX: „Đie Einkommensverteilung in alter 
und neuer Zeit tt ) proučava pitanje o razdiobi dobara s povjestnoga 
gledišta, te dolazi do nekih zanimljivih zaključaka, ali praktičnih 
predloga ne Čini. Diferenciranje u dohodku, veli on, isto je tako 
nuždno pri rastućoj gospodarskoj kulturi, kao i socijalno diferen¬ 
ciranje. U povjesti se izmjenjuju periodi, u kojima prevladjuje 
veće razmjerje u prihodu. Što družtvo postaje civilizovanijim, to su 
ograničeniji ovako vi gospodarski i družtveni prevrati. A što se sa¬ 
dašnjosti tiče, tu su plodovi narodno-gospodarskoga napredka pali 
u ruke u prvom redu onoj družtvenoj grupi, koja je ovo stanje u 
život dozvala. Gospodarska borba, razuzdana utakmica probudila je 
grabežljivu živinsku narav, koja uviek u Čovjeku driema, pa se tako 
dogadjalo, da nisu samo najsposobniji i najradeniji obogatili, već 
često najbezsavjestniji i najnepošteniji. U ovakovoj borbi stradao 
je osobito srednji stališ i u obće niži stališi. Ali se tješi Schmoller, 
da se proti ovoj nespodobnosti diže isto tako jaki ođpor, koji imade 
da zahvali svoj postanak „zdravomu moralnomu Čuvstvu puka u . 
Djelomice se počinje stvarati novi srednji stališ, radnička se plaća 
znatno diže, a živovanje se „masa’* poboljšava. Pisac i sam dopušta, 
da taj odpor nije svagdje jednako plodonosno urodio. 

Iz ovoga bi se dalo zaključivati, da će se po Schmollerovu 
mišljenju razdioba dobara izravnati naravnim putem, evolucijom iz 
gospodarsko-socijalne borbe. 

Dodatak. 

1. Pučanstvo. 

U narodnom je gospodarstvu od prve vriednosti pučanstvo, 
jer bez njega ne bi bilo ni gospodarstva. Ovdje će biti govor o 
pučanstvu kao o faktoru u narodnom gospodarstvu. 

U narodnom gospodarstvu zauzima pučanstvo — u glavnom — 
mjesto rada. Brojno pučanstvo povoljan je uvjet za produkciju i 
potrošnju, ali potežkoća nastaje pri razdiobi dobara. To se osjeća 
i danas, gdje je gibanju pučanstva mnoga i premnoga potežkoća i 
zapreka uklonjena s puta; u starija vremena, kada su narodi bili 
kao kitajskim zidom ogradjeni, osjećalo se je to još jace. Urnniji 
ljudi, državnici, filozofi i učenjaci stali su već dosta rano opažati i 
proučavati stanje i mienjanje pučanstva, (cf. Rob, v. Mohl: Gesch. 
u. Lit. d. Staatswissenschaften, Erlangen 1858, III.). Jedni od ovih 
govore o prednostima mnogobrojnosti pučanstva, drugi o sgodnoj 
razmjernosti; no većina ib opaža, da pučanstvo ima tendenciju, da 
se brže i više množi, nego sredstva za uzdržavanje, te da živežna 
sredstva čine granicu, preko koje pučanstvo ne raste. Sir Valter 
Raleigh (1552—1613) opaža, da se ljudstvo tako silno množi, da 
bi zemlja bila već odavna prenapučena, kad ne bi bio suvišak 
uništen gladom, bolestima, ratovima, ubojstvima itd. No najviše se 
je ovim pitanjem bavio Englez Th. Rob. Malthus (1798). Oslanja¬ 
jući se na činjenice, što ih je opazio u Americi, tvrdi: Kad bi se 
pučanstvo moglo množiti bez zapreke, podvostručilo bi se za 25 
godina, te bi raslo od perijoda do perijoda po geometrijskoj pro¬ 
gresiji. Uporedo proučava Malthus i plodovitost zemlje, pa dolazi 
do zaključka, da se živežna sredstva ne mogu ni u najpovoljnijim 
prilikama jace povećati nego u aritmetičkoj progresiji. Prema tomu 
postavlja ovakav odnosaj izmedju pučanstva i živeža: 

Množenje pučanstva: 1, 2, 4, 8, 16, 32, 64, 128 itd. 

Povišenje živežnih sredstava: 1, 2, 3, 4, 5, 6, 7, 8 itd. 

Sam Malthus ne govori o svojem računu kao o kakovom ne¬ 
pobitnom aksijomu, već iztiče, da odnošaj izmedju umnoženja pu¬ 
čanstva i živeža ima samo tu tendenciju, da se ovako urazmjeri. 
Da se razmjer izmedju pučanstva i živeža postigne, uči Malthus, da 
imađe preventivnih sredstava, koja ovise o volji pojedinca, i repre¬ 
sivnih, koja se sama od sebe namiču poradi nestašice hrane. 

Malthus ima dosta protivnika. Pavao Leroy-Beaulieu (Precis 

d’ economie politique, Pariš 1888) ruga se „englezkoinu protestan- 
skomu pastoru i iskrenomu filantropu*, Što propovieda teoriju, koja 
davno „ustrašuje i skandalizuje sviet“, te odvraća, da se Malthu- 
sova nauka ne može uporaviti na današnji položaj svieta. Mi priz¬ 
najemo, da i jedan i drugi može imati pravo : Maltlius u načelu i 
teoriji, a Leroy-Beaulieu u praksi. Maltlius ima u tom pravo, Što 
je nepobitna istina, da ljudski rod — množi li se bez zapreke — 
biva svagdje sve to brojniji, dok se zemljište, zemlja ne množi, 
ne raste. Leroy-Beaulieu može imati opet zato pravo, Što ljudski 
rod još nije tako napučio zemlju, da već ne bi imao gdje živeža 
priradjivati. A što je spomenuo „današnji položaj svieta“, imao je 
razloga, jer je danas prievoz s jednoga diela svieta na drugi i 
pravno i fizički tako omogućen, da se mirnim putem bez nasilja, 
prevrata i ratova može provesti čitava seoba naroda, pa se tako 
pučanstvo i živež dovesti u sklad. 

Tako bi od prilike stajala stvar s obćenitog gledišta. Ali sa sta¬ 
novišta pojedinih država, političkih naroda i njihova gospodarstva, 
rek bi, da teorija Malthusova uzprkos mnogih napadaja dobiva sve 
više znamenovanja. Rumelin (F. Schonberg: Handb. d. Polit. Oek., 
Tiibingen 1896, I. 871—872) veli, da je nauka Malthusova postala 
već „čvrstim vlastničtvom znanosti*, dakako: ne u svojem izvornom 
odielu, već popravljena i popunjenja. Svakako je mnogo pomogla, 
da su države stale posvećivati mnogo pažnje stanju i gibanju pu¬ 
čanstva, te njegovu odnošaju spram živežnih sredstava. Tomu pro¬ 
učavanju ima da služi Što točnija statistika, s jedne strane o gospo¬ 
darskim odnošajima pučanstva, a s druge strane o pučanstvu samom. 

Na prvi pogled Čovjek ne bi mislio, kako je u današnje vrieme 
težko provesti približno točnu statistiku (a posve točna gotovo je 
nemoguća). Istina je, porod, pomor i vjenčanja dadu se iz matica, bile 
one povjerene svećenstvu, ili političkoj oblasti, točno izračunati; ali 
prirast i gubitak pučanstva nenaravnim načinom (seobom, privreme¬ 
nim nastanjivanjem itd.) kraj današnjih je prometnih sredstava gotovo 
nemoguće ustanoviti. Isti Rumelin (o c. 830) veli: „Samo kraj dobre 
uprave, kraj inteligentnoga i savjestnoga kotarskoga i obćinskoga 
ČinovniČtva, te ako je elementarna školska obuka obuhvatila cieli 
narod, može se provesti podpuno pouzdano brojenje pučanstva. Ali 
dosta nepouzdanim postaju ova brojenja, ako obćine imadu kakav 
praktični interes, da broj svojega stanovničvta prikažu većim, ili 
manjim, n. pr. sbog izbornog prava, oporezovanja, novačenja itd.* 

Brojenje pučanstva ima svrhu, da od vremena do vremena (u 
nekim državama svake 5a u nekim svake 10. godine) ustanovi 
količinu pučanstva, kao i promjene, koje su izmedju jednoga i dru¬ 
goga brojenja, ili svake godine (porodom, pomorom, doseljenjem i 
odseljenjem) u pučanstvu nastale. TJ prvom slučaju ustanovljuje se 
stanje pučanstva, u potonjem slučaju mienjanje ili gibanje pu¬ 
čanstva. 

Stanje je pučanstva absolutno, ili relativno. Absolutno stanje 
sačinjava sveukupni broj stanovnika u državi na dan popisa, bez 
obzira na gustoću naseljenja u pojedinim mjestima ili krajevima; 
relativno je stanje količina pučanstva obzirom na gustoću. Ovo po¬ 
tonje se ustanovljuje obično po kvadratnom kilometru. 

Pri popisu pučanstva običava se osobito paziti, i to: kod 
stva, na brojni odnošaj izmedju mužkoga i ženskoga 

spola, na dobu pučanstva, na broj i stanje obitelji, na ođnošaje ob¬ 
zirom na stanovanje; kod gibanja ili mienjanja pučanstva prati 
se: statistika poroda (zakonitih ili nezakonitih), pomora, brakova, 
seljenja. 

Svaka od ovih točaka podaje svojim gradivom dragocjenih po¬ 
dataka ne samo znanosti, već i praksi (politici), ne samo nauci o 
narodnom gospodarstvu, već i nauci o đružtvu (sociologiji). Nas 
ovdje u prvom redu zanima stvar sa narodno-gospodarskoga gledišta. 

Absolutno stanje pučanstva pokazuje demografsku snagu na¬ 
roda, ili države. To je mikroskopska slika jednoga izmedju najglav- 
nijih faktora političke i gospodarske snage, naroda. Osim geograf¬ 
skoga položaja i kulture, ekonomska i politička neodvisnost najviše 
zavisi o broju pučanstva. Maleni narodi, pa bili i suverena država, 
pa stajali i gospodarski dobro, uza sve to su manje ili više u 
jednom i drugom smjeru zavisni o jakim susjedima, te se nalaze 
pod nekom zaštitom moćnijih država. U današnje vrieme, gđj e se 
niti same velike vlasti ne mogu podičiti, da su (gospodarski) posve 
nezavisne od drugih država, mogu to još manje maleni narodi. A 
gospodarske su prilike Često upravo odlučne i za politiku*. 


* Najljepši je tomu dokaz kraljevina Italija. Ova mlada romanska vele¬ 
vlast, puna vjere, nade i pretenzija za budućnost, mora da priduši za čas sim¬ 
patije za srodni francezki narod, koji je osim toga, rek bi, pripravan pomoći i 
njezinim budućim osnovama u Africi (Tripolis) i na Balkanu (Albanija), pa se 
veže radje uz Austriju i Njemačku radi časovitih gospodarskih probitaka. Još 
je jasniji odnošaj Srbije i Rumunjske spram naše monarhije. 

Relativno stanje pučanstva — to je mikroskopska slika, koja 
pokazuje, kako se je topografski razredilo staniČje u organizmu po¬ 
litičkoga naroda. Kad se ustanovi relativno stanje pučanstva, onda 
istom počima analiza, ili bolje fiziologija pučanstva, čim se je na 
kojem mjestu pučanstvo gušće smjestilo, tim je pouzdanije, ili barem 
vjerojatnije, da su tu povoljnije gospodarske, kulturne, obično i po¬ 
litičke prilike. To ipak ne mora biti svagda i svagdje*, ali se može 
uzeti za pravilo, jer predjeli, koji geografski (visoke brdine), ili 
klimatski nezgodno leže (sjeverni i južni pol), vrlo su na riedko 
napučeni. Isto tako nezdravi politički odnoŠaji mogu prouzročiti da 
i inače od naravi za savršenije gospodarstvo sposobne zemlje trpe 
ili pretrpe oskudicu na pučanstvu. Za to povjest podaje dosta pri¬ 
mjera**. 

Prava se fiziologija pučanstva otvara istom onda, kada se malo 
bliže promotre u pučanstvu odnošaji obzirom na spol, dobu, obitelj, 
obitavanje itd. 

Brojni odnošaj izmedju muž koga i ženskoga spola 
znatan je za sociologija i za narodno gospodarstvo. 

Božja providnost, ili kako se još veli, „priroda 4 *' se je pobri¬ 
nula za to, da izmedju mužkoga i ženskoga spola bude neko brojno 
ravnotežje. Istina^ statistika je dokazala, barem za Evropu, da mužka 
novorodjenčad nadmašuje za sitnu malenkost broj ženske novoro- 
djenčadi, tako da na 1000 ženske djece dolazi oko 1006 mužke. 
No ovaj se nerazmjer već za rana izravna većim pomorom mužke 
djece. Kasnije teže i opasnije radnje, vojne, pa izseljivanje jače 

* U Slezkoj (njemačkoj), u Irskoj, vele, bio je razlog gustomu napučenju 
lakoumno sklapanje ženitaba, jer nitko ne će uztvrditi, da su u Irskoj bile po¬ 
voljne gospodarske, a još manje političke prilike. Isto je tako bilo i u nekim 
slovačkim predjelima pučanstvo vrlo gusto, a da mu spomenute okolnosti baš 
nisu osobito u prilog. 

** Kad je Bosna spala pod Osmanlije, stali su turski sultani tako pro¬ 
ganjati katolički živalj, da je bosanskoj vlasteli (koja bijaše prešla na islam) 
bilo ponestalo kmetova za obrađjivanje zemljišta, pa su bosanski paše morali 
useljivati morovlalie. A poradi bezbrojnih provala i haranja turskih u našoj do¬ 
movini toliki se narod odseli u Ugarsku sve tamo do Moravske, da je pol do¬ 
movine gotovo opustjelo. Nekoliko viekova prije toga dogodi se dva, tri puta 
i srbskomu narodu još veea nevolja. Oko godine 925. bugarski car Simeon Ve¬ 
liki podjarmi Srbiju te djelomice zarobi, a djelomice razagna savkoliki srbski 
narod iz njegove domovine, tako da po svjedočanstvu cara Konstantina Porfi- 
rogenita nije ostalo nego kojih pedesetak ljudi bez žena i djece. Sličnih pri¬ 
mjera moglo bi se navesti i iz novije po vješti Turske. 

Milobar: Narodno gospodarstvo. 15 

proriede broj mužkaraca. Tako se dogadja, da je broj ženskoga 
pučanstva u Evropi jači od mužkoga : na 1000 mužkaraca dolazi 
oko 1025 žena, što za Evropu iznaša višak od kojih 5 milijuna žena. 

Ova prekobrojnost žena nad mužkarcima obično se smatra 
nepovoljnom pojavom u socijalnom i gospodarskom smjeru. Ovime 
se znatno povećaje broj neudatik osoba, čime se povećaje broj ne¬ 
zakonite djece, tako da dosta velik dio djece, a i žena, pada na 
teret družtvu; pod tim trpi gospodarska i obranbenbena snaga dr¬ 
žave, a i narodno gospodarstvo poradi umnožavanja konsumenata, 

Imade li se ova pojava smatrati družtvenom bolešću, tad joj 
se mora tražiti i lieka. Ali jedino je, što država može učiniti, to, da 
ukloni razne pravne zapreke, koje ne dadu ženama, da prošire 
svoju djelatnost i privredu, po čem bi mogle postati aktivnim čla¬ 
novima družtva. To zahtievaju zdravi odnošaji družtva i narodnoga 
gospodarstva. Istina, na ovaj bi način stupila žena kao takmac 
mužkarcu i na onim područjima, na kojima je mužki spol od vieka 
neosporivo gospodovao, jer je žena bila unapried od njih izklju- 
čena kao nesposobna, pa odatle i negodovanje mužkaraca na „ernan- 
cipovane“ žene. Nema sumnje, da su ovo čuvstvo dosta zaoštrile 
onakove nedostatno obrazovane mužkarače, koje su nezgrapnim 
odievanjem i izazivnim ponašanjem nastojale, da vanjštinom iztaknu 
ravnopravnost žene s mužkarcem. Ovime se je dala protivnicima 
ravnopravlja prilika, da se ne trebaju osvrtati na jezgru stvari, kad 
mogu da se ljuskom pozabave i samom je šalom lako smrskaju. 
Ali radi li se o jezgri pitanja, nitko uman nije uvjeren, da se je 
pustom frazom: „za ženu je kuhača u , „žena spada za ognjište'* 
izlieČilo socijalno i narodno-gospodarsko nezdravo stanje, nastalo 
prekobrojnošću žena. Osobito su slabi prigovori proti tomu, da žene 
vrše t. zv, liberalna zvanja. Fizička nesposobnost može biti riedko 
kada zaprekom ma ovom području, a Što se tiče intelektualne strane, 
me treba ovdje izticati premnogih primjera iz povjesti, iz kojih se 
vidi, da su žene bile sposobne i za najteže moralne poslove, več je 
dosta iztaknuti, što je izkustvo dokazalo: da je žena podobna, da 
i na području liberalnih zvanja podpuno dostigne prosječnu radnju 
mužkaraca. U ostalom ovo je pitanje interesa čitavoga družtva, pa 
se s ovoga stanovišta imade stvar i prosudjivati. A s ovoga se 
stanovišta pita: je li po družtvo koristnije, da mu služi ljekarnik, 
liečnik, učitelj, poštar, odvjetnik itd. izpod srednje ruke, ili iznad 
srednje ruke? Odgovor je na ovo jasan. Ali nejasnost i hotomično 

izkrivljivanje počima ondje, gdje je izmedju dva konkurenta žena 
sposobna nad srednju ruku, a mužkarac izpod srednje ruke. 

Dugo se je mislilo, da bi se sviet preokrenuo, kad bi se družtvo 
postavilo na ovakovo stanovište ravnopravnosti; no ta bojazan po¬ 
staje od dana na dan sve to manja. Istina, izmedju konkurenata 
nastaje antagonizam, ali taj antagonizam ide samo družtvuu prilog. 
Nesposobne mužke elemente potisne žena u kut, a sposobni razviju 
sve svoje sposobnosti, da postanu još sposobniji. 

Kaže se, da bi se ovime samo pomnožio proletarijat. S ova- 
kovim prigovorom može se svakomu na put stati u svakom poslu : 
trgovcu, zanatliji, tvorničaru — svakomu. Ali se sve ravna, jer se 
ravnati mora, jer je to ekonomski zakon, po potražku i ponudi. Gdje 
budu žene vidjele, da im se eksistencija ne zajamčuje, ostavit će to 
područje, pa prieei na drugo; ili ako ne budu uspievale u jednoj 
državi, ili u jednom dielu svieta, otići će drugamo. Širok je sviet, 
veli naš narod. Ali u sviet može samo onaj, tko ima oĆi za sviet, 
a to je inteligentan i naobražen čovjek. Zato treba raditi, da se ženi 
poda prilika za naobrazbu, jer nenaobraženi proletarijat bezuvjetno 
pada družtvu na teret prije, ili kasnije. 

Još je od većega zamašaja po narodno gospodarstvo razre- 
djenje pučanstva po starosti. Obično ili redovito se do- 
gadja, da se djece više narodi, nego što starijega ljudstva pomre. 
Odatle sliedi, da sitnoga naraštaja ima sve to više. Ovo rastenje sit¬ 
noga pučanstva može teći brže, ili sporije, i to je ono, što je po na¬ 
rodno gospodarstvo odlučno. Ako se sitno pučanstvo laganije množi, 
onda je veći broj odrasloga za rad i obranu sposobnoga pučanstva, 
ili ekonomski govoreći, veći broj pučanstva, koje producira. 

Statistika je pokazala, da u Francuzkoj ide na 100 produktiv¬ 
nih osoba 45 neproduktivnih; u Njemačkoj na 100 prod. 61. neprod., 
u američkoj Uniji na 100 prod, 67 neprod. Da li stotina osoba mora 
uzdržavati 45, ili 67 osoba, to je osjetljiva razlika. 

Da se prosudi rastenje nekoga pučanstva, proračuna se srednja 
prosječna starost čitavoga pučanstva, čim je više sitnoga svieta, tim 
će biti niža prosječna starost. (Izračuna se tako, da se sbroje godine 
svih pojedinaca, pa se razdiele brojem tih pojedinaca.) U Francuzkoj 
je iznosila u dvadesetim godinama poprieČna starost pučanstva 29, u 
Njemačkoj 24, u američkoj Uniji 21 god. 

Posmatranje razredjenja pučanstva sa gledišta starosti spada 
medju najzanimivije i najplodnije strane u statistici, jer se odavle 

mogu stvarati približni zaključci i za budućnost. A to daje državi 
i obćini unaprieđ dosta sigurno ravnanje obzirom na broj školskih 
sposobnjaka, vojnih obvezanika, ženitbenika, seoskoga, radničkoga i 
ostaloga gradjanskoga stališa. 

U organizmu naroda (političkoga, ili još točnije, državnoga 
družtva) pokazuje se obitelj stanicom (celulom) koja je prvi čo¬ 
vjekov korak k socijalnosti i etici (altruizam). Obitelj je najsolid- 
nija čestica države, na njoj za pravo počiva država. Obitelj je naj¬ 
stariji oblik čovječje socijalnosti; ona je starija od države, te je u 
državi našla samo svoju sankciju. Zato i sve države podavaju obi¬ 
telji počasti i povlasti, kao nijednoj đružtvenoj zajednici (kod suda 
n. pr. članovi obitelji ne moraju jedan proti drugomu svjedo¬ 
čiti itd.). 

Kad je danas govor o „stališu“ ili obiteljskom stanju, onda 
se pod tim razumieva, da li je tko oženjen (udat), ili nije. Naravnim 
načinom sklapala bi se obitelj (brak), kada bi osoba stupila u brak 
odmah po dovršenom tjelesnom razvitku. Kod naroda na nižem 
stupnju kulture tako se i dogadja. Na ekvatoru su djeca već od 
8 god. (ženska) sposobna za udaju; a što se dalje ide od ekvatora 
prema polovima, tim sporije raste zrelost za brak. No u najviše 
evropskih država još je više pomaknuta granica sposobnosti za že¬ 
ni tb u, nego što je narav odredila. Gotovo u svim evropskim drža¬ 
vama sposoban je za brak mužkarac sa 20 god., a žena s 18 god. 
No pravni (vojna dužnost), ekonomski i socijalni odnošaji učiniše, 
tla se danas ne smatra mužkarac sposobnim za ženitbu izpod 25. 
godine. Ova okolnost djeluje nepovoljno na bračni procenat, te u 
velike umnaža broj neudatih žena. Mi smo vidjeli, da broj žena 
brzo nadmaši broj inužkaraca uzprkos tomu, što je porod mužka- 
raca veći. Prema tomu su već unaprieđ ođsudjene prekobrojne žene, 
da ostanu neudate. No time, što se ženski spol mnogo brže raz¬ 
vija, a mužkomu stoje još i Štokakve zapreke na putu do ženitbe, 
to je obična posljedica, da se vršnjaci (n. pr. žene od 25 god. i 
mužkarci od 80 god.) ne uzimaju, jer pristigne mladja ženska ge¬ 
neracija. Ako ovakve okolnosti i umnažaju broj neudatih žena., zato 
su donekle liek protiv prenagloga umnažanja pučanstva. Naravski., 
da ovo nije osobito radikalan liek, jer prouzrokuje umnažanje 
nezakonite djece, te iz jedne socijalne neprilike nastaje i druga: 
povećanje procenta nezakonite (ponajvećma neobskrbljene) djece. 
Da li je povoljnije za družtvo, da se uvjeti ženitbe (osnivanje obi- 

telji) što većma olakšaju, te se time smanji broj neudatih žena, a 
poveća broj zakonite djece, ili bi bilo bolje, da se sklapanje ženi- 
taba Što većma otežča (čime bi se umnožio broj neudatih žena i 
nezakonite djece), —■ to je pitanje, koje spada u socioložku poli¬ 
tiku. Nama se čini, da se na ovo pitanje u obće ne bi moglo na¬ 
čelno odgovoriti, već bi se imalo postupati prema pojedinim slu¬ 
čajevima. 

U Njemačkoj se tuže, da se u nekim pokrajinama brakovi 
odveć lakoumno sklapaju, pa da odatle nastaje prenapučenost i si¬ 
romaštvo (n. pr. u Slezkoj). No vrlo je dvojbeno, bi li se pučanstvo 
slabije umnažalo, kada bi se zapreke stavile lakoumnomu osnivanju 
obitelji. Mjesto zakonitih obitelji i djece prevladale bi nezakonite, 
poligamija i nemoralnost, a to bi sve bilo još veće zlo. 

U prošlom desetgodištu dolazilo je u brak u zapadnim i 
srednjo evropskim državama od 100 mužkaraca ispod 25 godina 
samo oko 8*8 u / 0 , a žena 25°/ 0 ; do 30. godine taj se nerazmjer pri¬ 
lično točno izravna, jer na 100 mužkaraca dolazi 57 oženjenih, a 
od 100 žena 56 udatih. Sa 40 god. od 100 muž. 74 ih je oženjenih, 
a od 100 žena 77 ih je udatih. Kako se odavle vidi, u starijim godi¬ 
nama pocima broj udatih žena rasti, a to zato, što je pomor žena 
nešto veći u drugoj polovici života. — U Austriji dolazilo je u 
brak od 100 mužkaraca prije 25. godine samo 7 9°/ 0 , a od 100 žena 
ispod 25. godine 30*7 ; do 30. god. stupilo je od 100 muž. u brak 
49*3, a žena 60; do 40. god. bilo je u braku od 150 muž. 81, a 
žena 60. Odavle se vidi, da još do 40. godine nije niti polovica 
mužkaraca bila u braku. U Austriji je došlo u isto vrieme od 600 
mužkaraca svake dobe u brak 321*1, a od isto toliko žena udalo ih 
se 341*9. — Odavle se vidi, da dobra trećina mužkaraca nije bila 
u braku. Tu je dakle preostalo još dosta neudatih žena, kojih se 
broj povećao još za kojih 15 prekobrojnih (uzimajući, da na 1000 
mužkaraca dolazi 1025 žena). 

Prema tomu, kako je pučanstvo u kojoj zemlji ili pokrajini 
razmješteno, prema obitavalištima, može se približno za¬ 
ključivati na vrstu gospodarstva, kojom se pučanstvo pretežno bavi. 
Ladanje i varoš, grad, odavna su dva ponekud odieljena svieta. U 
prošlim je viekovima doista i mnogo značilo biti gradjanin („purgar"). 
I danas leži u tome neka razlika, ali druge vrste. Danas, gdje i 
seljak može biti gradjanin, a gradjanin seljak (t. j. poljodjelac), tu 
nema pravne razlike, ali imade razlika u gospodarskom, socijalnom 

i kulturnom pogledu. Gradovi (varoši) su od svoga postanka stje¬ 
cišta industrije i trgovine, a na ladanju je uviek gospodovao po- 
Ijodjelac; gradovi su bili i danas su sjedišta raznih oblasti, uČevnih 
i inih zavoda, dakle ognjišta kulture i svakog inog napredka. 
Obzirom na gustoću pućanstva gradovi su bili vazda daleko napu¬ 
čeni] i, nego li sela, a danas se to još jače opaža. U statističkom 
pogledu zanimiva je pojava, da se u gradovima osobito iztiče pro- 
cenat mladjega pučanstva i razmjerno slabi pomor. To dolazi odatle, 
što velik dio ovoga pučanstva sveđjer dolazi s ladanja u službu i 
na zaradu, u škole, ili u vojniČtvo. Poradi ovoga neprestanoga pri- 
ticaja čini se pomor u gradovima napram prirastu slab. Od ovoga 
priticaja mladoga elementa u gradove dobiva i porod svoju karakte¬ 
ristiku : u gradovima raste broj nezakonite djece. Ali zato i broj 
zločina, ubojstva i samoubojstva nadvisuje slične pojave na selu. 

Značajna je razlika izmedju ladanja i gradova, kao i oznaka 
za razvitak današnjih kulturnih država, vanredno hitro rastenje 
gradskoga pučanstva, To se opaža osobito u zemljama i pokrajinama, 
gdje je industrija vrlo razvita: pučanstvo ostavlja sela i dolazi u 
gradove, trči za industrijom*. 

2. Mienjanje (gibanje) pučanstva. 

Da se gibanje pučanstva uzmogne nadzirati, mora se ponaj¬ 
prije ustanoviti neka nepomična točka, prema kojoj se promatra. 
Ta nepomična točka jest stanje pučanstva na dan brojenja. Na- 
ravski, ovdje ne može biti govora o absolutnoj točnosti i nepomič- 
nosti. Pučanstvo se mienja svaki dan, gotovo svaki čas, jer se svaki 
čas sad netko rodi, netko umre, netko se izseli, doseli, vjenča, 
razstavi. Ali barem približno služi ovakova pomišljena, Časovita ne- 
pomičnost. U normalnim, ili točnije govoreći, u legitimnim pri¬ 
likama teče gibanje ovim kronolbžkim redom: vjenčanje, porod, 
pomor. 

1. Statistika vjenčanja ide za drugom svrhom, nego li je 
ona, što lebdi statistici pred očima, kad govori o obiteljskom „sta¬ 
lišu u . U ovom se potonjem slučaju radi o tom, da se ustanovi 


* Tako je australski grad Melburne za 50 godina narasao od 11.000 sta¬ 
novnika (1841) na 450.000; Xew-York (sa Broklvnom) za 100 godina od 
30.000 na 2,400.000, a Chicago za 50 god. od 4000 na preko jedan milijun. 

stanje vjenčanih u Času brojenja; u sadašnjem pak slučaju radi 
se o tom, da se ustanovi, kako vjenčanja godimice jedno iza dru¬ 
goga sliede poslije onoga stanja. Prema tomu posljedak prvaš- 
njega postupka imade da služi za osnov, s kojega se promatra ovo 
potonje gibanje. 

Samim činom vjenčanja ne nastaje nikakvo mienjanje ili gi¬ 
banje u pučanstvu, jer — osim iznimnih slučajeva — ovim se činom 
nije pučanstvo niti umnožilo, niti smanjilo. Istom posljedice vjen¬ 
čanja — porodi — uzrokuju gibanje. 

Broj vjenčanja ne da se ni za jednu godinu nekom sigur¬ 
nošću iz statistike proračunati, jer to ovisi o štokakvim okolnostima. 
Ponajprije se radi o gospodarskim odnošajima. Računa se, da će 
razborit čovjek stupiti u brak istom onda, kad je barem toliko gos¬ 
podarski osiguran, da će moći živjeti. Tako rade i seljaci, pa zato 
medju seoskim pučanstvom najveći dio vjenčanja pada u jesen, kad 
je minula žetva, te seljak znade, kako gospodarski stoji. Prema 
tomu dao bi veći broj vjenčanja u godini zaključivati na povoljnije 
gospodarsko stanje. Zanimljiva je ova pojava u godinama, kad je 
broj ženitaba najmanji: onda je procenat udovaČkih vjenčanja obično 
najveći. To ovisi takodjer o gospodarskim prilikama: udovci imadu 
obično već gotovo ognjište, pa ne trebaju da ga istom utemeljuju 
poput mladenaca. 

Osim gospodarskih prilika zavisi broj vjenčanja i o dobnom 
i spolnom razređjenju pučanstva. Gdje se pučanstvo zdravo razvija, 
tu se ponajviše vjenčaju mladenci, t. j. momci i djevojke. 

Po statistici većine evropskih država dolazi na 1000 stanov¬ 
nika popriečno 7*5 (na 2000 oko 15) godimice do vjenčanja. 

Popriečno trajanje braka ne da se lako proračunati ni 
približno, a kamo li točno. Da se uzmogne barem približno proraču¬ 
nati, morali bi se uzeti u račun samo oni brakovi, koji su smrću 
razvrgnuti. No kako ima znatan procenat razpitanih brakova, to 
ovaj procenat poremećuje računanje. Kad bi se i na taj procenat 
uzeo obzir, to ipak ne bismo mogli dobiti približno točna računa, 
budući da je u svakoj državi drugačiji zakon o razpitu. Približno 
se proračunava prosječno trajanje brakova (koji danas postoje) tako, 
da se broj postojećih brakova podieli prosječnim brojem onih bra¬ 
kova, koji su u stanovitom nizu godina smrću razriešeni. Tu da¬ 
kako ne može biti ni govora o tom, da bi to ikoliko vriedilo za po¬ 
jedine slučajeve; to je samo vjerojatni račun za statističare i za 

osiguravajuća družtva. Razumije se, da se iz samoga brojenja pučan¬ 
stva, kao niti iz matica vjenčanih, ne dolazi do ovoga rezultata, zato 
se ovako komplicirano i računa. 

Isto se tako ne da niti iz pučkoga popisa, niti iz matica ra¬ 
zabrati, koliko djece odpada prosječno na jedan brak, 
pa se i ovdje mora kombinovati. A to se Čini tako, da se sbroj za¬ 
konite djece od stanovitog niza godina podieli brojem brakova u 
tom nizu godina. I to je samo donekle približan, vjerojatan re¬ 
zultat, i to tim vjerojatniji, čim se veći niz godina promatra Na 
taj način izraČunano je za Francuzku, da na jedan brak odpada 
3'2, za Njemačku 4‘4 djece (1884—1893). 

Za socijalni, kulturni i politički razvitak vrlo je znamenito 
trajanje generacije. Pod generacijom se ovdj e ne razumieva 
sbroj svih istodobno živućih, već osrednji razmak izmedju starosti 
otaca i djece. Ovo osrednje razdoblje ili prosječno trajanje gene¬ 
racija proračuna se tako, da se uzme za podlogu prosječna starost 
mladoženja, pa se k tomu doda polovica perioda ženske plodnosti. 
Ovaj period ženske plodnosti (t. j. razmak vremena izmedju prvoga 
i zadnjega djeteta) izračunan je po gothaskom koledaru i po nekim 
obiteljskim bilježnicama na 12 godina. Prema tomu iznašala bi po¬ 
lovica toga perioda 6 godina. Uzmemo li, da se u srednjoj Evropi 
ljudi prvi put žene izmedju 25—30. godine, po čem bi bila pros¬ 
ječna starost mladoženja oko 28 godina, pa dodamo li k tomu 6 
godina prosječnoga trajanja ženske plodovitosti 5 to bi onda prosječna 
trajnost generacija iznašala za srednju Evropu oko 34 god. Razu¬ 
mije se, da se ovaj prosjek mienja, osobito ondje, gdje mužko i 
žensko mnogo ranije stapa u brak, jer je ondje prosječni period 
ženske plodnosti dosta dulji. 

čim su generacije kraće, tim se brže razvija politički i soci¬ 
jalni život naroda; što su dulje generacije, to je veći konserva- 
tizam. 


2. Porodi. Da se približno ustanovi frekvencija (brojnost) 
poroda, treba uzeti u račun samo za porod sposobne žene Ta spo¬ 
sobnost traje u srednjoj Evropi nekako od 18.—40. godine. Da¬ 
kako, da često dolazi do poroda i izvan ovih granica, ali ovo se 
razdoblje uzima u statistici kao pravilo. Prema tomu imade u na¬ 
rodu oko 22 godišta za porod sposobnih žena, ili 165 njih na 
1000 glava pučanstva. Za razdoblje od jednoga desetgodišta (1870 
do 1880) izračunano je, da na 1000 glava pučanstva odpada djece: 

u Francuzkoj 26*6, Austriji 39*9, Njemačkoj 40'7; ostale države 
stoje po broju izmedju Austrije i Francuzke. Tu stoji Francuzka kao 
minimum, a Njemačka kao maximum. U sliedećem desetgodištu pada 
broj poroda još većma u Francuzkoj (na 1000 glava pučanstva 21*9 
djece), tako da je god. 1890. brojila Njemačka više no dvostruki 
broj djece nego Francezka (1,759.000 : 838.000). Najplodniji su 
slavenski narodi, a najneplodniji su romanski, ili da točnije rek¬ 
nemo, Slaveni su najbogatiji porodima. To se najbolje vidi u Nje¬ 
mačkoj, gdje kraj njemačkoga življa živi slavenski. U Rusiji iznaša 
popriečni broj poroda za razdoblje 1881 — 86. 49 na 1000 glava 
pučanstva. 

Plodovitost ne zavisi niti o socijalnom, niti o geografskom, niti 
o klimatskom, niti o gospodarskom položaju. Istina, sve ovo utječe 
na odgoj, pa i na pomor djece, ali na plodovitost ne djeluje. Na 
brojnost porodjaja više djeluje brojnost vjenčanja, kako se je to 
pokazalo u razdoblju od god. 1880 —1885, kad je u srednjoevrop¬ 
skim državama bio spao broj vjenčanja, ali i broj poroda (u Fran- 
cezkoj sa 26*6 poroda na 25*8, u Austriji sa 39*9 na 38*8, a u 
Njemačkoj sa 40*9 na 38*7). U ostalom ova mnogobrojnost i malo¬ 
brojnost poroda dobrano se izravna tečajem odhranjivanja djece: 
mnogobrojnijoj djeci ponestane brižljiva pestovanja, pa odatle veći 
pomor, gdje je mnogobrojniji porod; a gdje je malobrojniji porod, 
brižnije je pestovanje. Tu počima djelovati Maltbusovo pravilo o 
odnošaju izmedju hrane i množenja ljudstva. 

Zanimljiva je činjenica, da redovito kod poroda broj mužke 
djece nadkriljuje broj ženske djece, o čem je več bilo govora*. Opa¬ 
zilo se, da pri ranijim (prvim) porodima prevladjuju mužka djeca. 

v 

Isto su tako kod Zidova brojniji mužki porodi. 

Nezakonita su djeca u mnogo slučajeva težki teret ne samo 
za roditelja, već često puta i za družtvo. U razmaku od 10 godina 
(1871 — 80) brojilo se od rodjene djece nezakonitih poroda: u Au¬ 
striji 12%) Njemačkoj 11%, Italiji 7*2%; dok je u zemljama, gdje 
vlada podpuna sloboda ženitbe, broj nezakonite djece mnogo niži, 
n. pr. u Rusiji 2*9, Grčkoj 1*3, Srbiji dapače 0*5. Osobito u ve¬ 
likim gradovima raste broj nezakonite djece (u Beču 43*3, u Pragu 


* Opazio je i iztaknuo to njemački učenjak Siissmilch u XVIII. stolj. Od 
tada se je to izpitalo na preko 200 milijuna poroda, te se našao spomenuti več 
odnošaj (106 muž. : 100 ž.). 



234 


33*4, Mtinchen 314, Rim 2O6°/ 0 ), pa to uzimaju za mjerilo moral¬ 
nosti pučanstva, te zaključuju, da je to nemoralnije pučanstvo, što 
je veći broj nezakonite djece. Istina, u vrlo moralnom puku neza¬ 
konit je porod riedkost. Ali prava nemoralnost, to je barem naše 
mnienje, mora da vlada upravo ondje, gdje kraj ženitbenib zapreka 
ipak nema nezakonitih poroda. Pravi i glavni razlog mnogobroj¬ 
nosti nezakonitih poroda leži u socijalnim i pravnim uredbama, u 
prekobrojnosti ženskoga pučanstva, u gospodarskim prilikama itd. 
Obcenita sloboda i rane ženitbe povećavaju broj ženitaba i srna- 
n J% u broj nezakonitih poroda. Uz ovakove norme spao je broj ne¬ 
zakonite djece u Njemačkoj u razmjerno kratko vrieme sa 12% na 
9%. Kasne ženitbe i zabrana tužbe na priznanje otčinstva podobne 
su da umanje broj ženitaba, a povećaju broj nezakonite djece. —- 
Statistika za izpitivanie moralnosti ne sravniuie broi nezakonitih 

1 J U U V 

poroda prema broju sveukupnih poroda (jer prema ovomu brojenju 
izpada procenat nezakonitih poroda manji), već poredjuje broj ne¬ 
zakonitih poroda prema broju neudatih, a za radjanje sposobnih 
žena. No k tomu se ne ubrajaju sve za radjanje sposobne žene (po¬ 
čevši, recimo, od 16. do 45—50. godine), već one od 20. do 35. g., 
budući da nezakoniti porodi kod žena izpod 20. i onih iznad 35. 
godine spadaju prije u iznimke, nego u pravilo. God. 1890. iznašao 
je broj žena izmedju 20 — 35. godine 5 1 / 4 % Čitavog pučanstva, a 
45% od onih za radjanje sposobnih žena. Prema tomu odpalo su 
na 1000 ovakovih neudatih žena (izmedju 20—35%) 63 nezakonita 
poroda. No uza sve to, što je procenat nezakonite djece dosta znatan, 
ipak je broj nezakonitih odraslih naprama broju poroda dosta malen, 
jer već prije pete godine do 50% nezakonite djece pomre ponaj- 
većma poradi nedostatne njege, a osim toga znatan procenat ne¬ 
zakonito rodjeoe djece bude kasnije ženitbom pozakonjen. 

Proljetni mjeseci reć bi da su najpovoljniji za začetak (kon¬ 
cepciju), jer su slučaji poroda najčešći u zimskim mjesecima, tako 
da se u ovim mjesecima život i smrt najčešće sastaju, jer je i pomor 
u zimskim mjesecima najveći. 

3. Pomor pučanstva zavisi poglavito o zdravstvenim i gos¬ 
podarskim odnošajima. Najbolje svjedočanstvo gospodarskoga blago¬ 
stanja, družtvene ćudorednosti i javnih uredaba stoji u tom, ako 
razmjerno velik procenat pučanstva doživi staraČko doba (od 70 do 
80 god.). Ali to riedki doživu. Po statistici još 18% dožive 70. go¬ 
dinu, ali 80. god. doživi od 100 jedva 5 ljudi. Poprečno trajanje 

življenja u evropskim državama iznaša jedva 40 godina. Po sta¬ 
tistici za desetgodište 1871—1880. umiralo je poprečno na 1000 
osoba: u Austriji 32*5, Italiji 31*1, Njemačkoj 28*7, Švicarskoj 24*9, 
Francuzkoj 24*8, Englezkoj 23*2, Švedskoj 19*2 osoba li ako se 
odatle vidi, najveći je pomor vladao u Austriji. Krivo bi bilo odavle 
zakljuČiyati na neku veću ili manju životnu sposobnost pučanstva, 
budući da je u svim ovim zemljama uračunan i pomor djece, koji 
je tim veći, što je veći porod. Pomor djece izpod 2. godine iznaša 
i u ovim zemljama 30—40%, a 45—50°/ 0 djece pomre prije no 
navrši 5. godinu. Ovamo je uračunana dakako i mrtvorodjenčađ. U 
razdoblju od 1865—78. umrlo je od 100 živorodjene djece 



u 1 . god. 

prije 5. god. 

u Austriji 

25-7 

39-1 

„ kaliji 

21-8 

38-7 

„ Prusiji 

21-7 

33-4 

„ Švicarskoj 

19-8 

26-5 

Francuzkoj 

16-6 

39-1 

» Englezkoj 

15-2 

25-1 

„ švedskoj 

13-7 

22-2 


Iz ove se skrižaljke vidi, da u Austriji umre već prve godine 
dobra */ 4 svekolike živorodjene djece, dok petu godinu doživi od 
stotinu djece tek 60. Prancuzka i Švedska prolaze najbolje u tom 
pogledu: u Francuzkoj podlegne pomoru prije pete godine tek */ 4 , 
a u Švedskoj gotovo tek y s . Tako pomor djece znatno povećava pro- 
cenat obćega pomora. 

Statistika ne podaje o uzrocima smrti još niti dovoljna, niti 
dosta pouzdana materijala, iz kojega bi se dala izvesti kakva pra¬ 
vila. U premnogo slučajeva, osobito u zemljama, gdje se zdravstvene 
ustanove ne mogu točno provesti (osobito na selu), nema lieČničkib 
izvještaja; a mrtvozornički izvještaji, koji se osnivaju poglavito na 
izkazima rodbine, premalo su za znanost pouzdani. No nedvojbeno 
je, da je siromaštvo i bieda u premnogo slučajeva uzrokom smrti. 
Nestašica liečničke njege, zdrave brane, čistoće i podvorbe prouz¬ 
ročila je često puta smrt, gdje bi se inače bilo dalo pomoći. Ne¬ 
zdravo vlažno-hladno podneblje, močvarne okolice, nezdrava voda, 
loše kanalizacije uzrokom su štokakvib epidemija. 

4. Prirast pučanstva. Sa stanovišta narodnoga gospo¬ 
darstva gleda se u prvom redu na umnažanje pučanstva, t. j. na 

vjerojatni prirast za stanoviti odsjek vremena. Na temelju toga može 
država zaviriti barem donekle u budućnost obzirom na broj pučan¬ 
stva i njegovo gospodarsko stanje. Prirast pučanstva izračunava se 
po onom obrazcu, po kojem se izračunavaju kamati na kamate. —- 
Statistika dokazuje, da broj poroda u evropskim državama koleba 
izmedju 25 — 50°/ oo (po tisući), a pomor izmedju 17 — 38°/ 00 . Prema 
tomu je višak poroda nad pomorom normalna pojava u životu pu¬ 
čanstva, pa je to dalo povoda, da se pokuša izračunati, kada će se 
broj pučanstva podvostručiti. 

Po gore spomenutom obrazcu izračunano je, da će se pučan- 

Pučanstvo u Evropi poraslo je od god. 1820—1890. od 200 
milijuna na 360 milijuna, a to čini godišnji prirast od 8’5 0 / 0 o* ^e- 
koliki će podatci pokazati, da je to dosta točan prosjek. U evrop¬ 
skim državama poraslo je pučanstvo u sliedećim razdobljima ovako 
(u milijunima) pro mille (°/ 00 ): 

Ove dvie potonje zemlje pokazuju se kao dva antipodna feno¬ 
mena: u Americi pokazuje se nenaravno vanredan porast pučanstva, 
a u Irskoj nenaravno velik gubitak. Jedna i druga pojava ima se 

pripisati poglavito seljenju pučanstva, a ne na jednoj strani po¬ 
rodu, a na drugoj pomoru. 

Kako porast pučanstva u Rusiji svjedoči (a to će se pokazati 
i kod drugih, naroda), prirodnim putem najbrže raste slavensko pu¬ 
čanstvo. U cieloj Evropi iznaša porod od prilike okruglo 13 mil., 
a pomor 10 mil.; preostane dakle godimice do tri mil. prirasta. No 
uzme li se, da se oko 1 / 2 mil. godimice izseli, — tada godišnji višak 
iznosi oko 2'5 mil. Za deset godina ponaraste do 25 mil. sitnoga 
pučanstva. Poprečni prirast iznosi oko 7*6°/ 00 . Po gornjem računu 
(shemi o podvostručeniu) podvostručilo bi se evropsko pučanstvo za 
87—90 godina. 

Kako je prije spomenuto, svako zdravo pučanstvo godimice 
raste. Kako je bilo poprečno izračunano, poveća se u Evropi pu¬ 
čanstvo tako, da na 1000 glava pučanstva nadodje godišnji prirast 
od 8 glava. Na prvi pogled moglo bi se činiti, da je na stvari isto, 
ako u državi A nastane taj prirast tako, da na 50 poroda dolazi 
42 pomora, ili ako u državi B dolazi na 20 poroda kojih 12 po¬ 
mora. S narodno-gospođarskoga gledišta to nije isto. Ako i mimo- 
idjemo izgubljene radne dane pri porodu, što u jednom narodu iz¬ 
nosi na milijune dana; ako i ne računamo troškove u slučajevima 
smrti, — sama visoka brojka pomora najjači je dokaz, da gospo¬ 
darske i zdravstvene prilike u tom narodu nisu baš povoljne. No 
odatle još ne slieđi, da bi pod svakim uvjetom imao biti poželjniji 
onaj drugi slučaj prirasta, gdje bi n. pr na 10 poroda došla 2 po¬ 
mora, te bi odnošaj ostao isti. Ovaki bi odnošaj pokazivao, da je 
dotično pučanstvo od naravi neplodno, te da se jedva napried po¬ 
miče. Takav bi se narod u slučaju pogibeljne epidemije, ili težkoga 
rata mučno oporavio. Najbolje bi dakako bilo, kad bi svaka država 
mogla ravnati prirast pučanstva onako, da bude gospodarska i 
obranbena snaga naroda što veća. Na to se dakako ne može niti 
pomišljati. Zato mnogi učenjaci, hoteći postići istu svrhu drugim 
putem, preporučuju pojedincima, da radjaju samo toliko djece, ko¬ 
liko ih mogu pristojno odgojiti i obskrbiti. Medju ovakve sumišlje- 
nike Malthusove spada i J. St. Mili i gotovo svi liberalistički na¬ 
rodno-gospodarski učenjaci. Tečajem zadnjih desetgodišta prošloga 
vieka pučanstvo se je Evrope toliko umnožilo, da učenjake snalazi 
briga, što će se dogoditi, ako stvar tako potraje; boje se: ne će li se 
zbilja dogoditi kakova socijalna katastrofa, kako ih Malthus nabraja 
i niže kao nuždnu posljedicu ravnoteže izmedju živeža i pučanstva. 

3. Seljenje. 

Rod ljudski živi i napreduje preporadjanjem (regeneracijom), 
t. j. procesom radjanja i umiranja. Ovo je dakle fizioložki proces, 
kojemu se čovjek ne može oteti. To je prirodni zakon — fizioložko 
mienjanje i gibanje pučanstva. Seljenje pak usudili bismo se na¬ 
zvati mehaničkim gibanjem u pučanstvu. Seljenje je u prvom redu 
posljedak gospodarskih prilika, bolje: neprilika. Ali posve neod¬ 
visno nije seljenje niti o naravnom, gore spomenutom gibanju pu¬ 
čanstva, jer većim dielom prenapučenost čini, da zemlja ne može 
hraniti prekobrojnog naroda. Ovo je naravni uzrok seljenju. No 
imade slučajeva, gdje zemlja nije nipošto prenapučena, pa ipak vlada 
toliko siromaštvo, da se narod mora seliti. Ovo je najžalostniji pri¬ 
mjer seljenja, jer mu nisu uzrokom prirodne sile, već nedostatci 
upravne skrbi. 

Seljenje naroda pojavljuje se pod raznim oblicima. U starom 
i srednjem vieku pojavlja se seljenje pod oblikom neprijateljskih 
invazija, gdje jedan narod podjarmljuje drugi. Takova invazija bit 
će bila i ona, što se opieva u „Ilijadi*. No nad svaku dvojbu bile 
su invazije Germana u Galiju u Cezarovo doba posijedkom gospo¬ 
darske potrebe, nastale poradi prenapučenosti. U tu vrstu seljenja 
imadu se brojiti i provale ratobornih stočarskih naroda: Huna, 
Avara, Magjara, Mongola, Turaka. I ovi narodi nisu ništa drugo 
činili, nego su Evropu — kako bi se danas reklo — „kolonizovali*. 

U današnje se vrieme pokazuje seljenje pod ova tri oblika : 
1. interlokalno seljenje na području jedne te iste države; 2. seljenje 
po stranim državama (putovanje) u svrhu kraćega ili duljega zadr¬ 
žavanja (obitavanja); 3. izseljivanje u strane zemlje u svrhu traj¬ 
noga obitavanja. — Prva vrst seljenja nije niti od velikoga na- 
rodno-gospodarskoga, niti socijalnoga zamašaja. Najobičnija je pojava 
ove vrste prikupljanje radničkoga elementa sa sela u gradove. To 
se osobito opaža u onim predjelima, gdje se koje mjesto stane po¬ 
dizati otvaranjem industrijalnih poduzeća. Sa socijalnoga gledišta 
može to biti povoljan ili nepovoljan znak. U Americi su neki se¬ 
oski krajevi opustjeli, a seosko pučanstvo nagrnulo u gradove, gdje 
je stvaralo suvišak radniČtva — proletarijat. Najzgodnije je, da 
seljak, koji ide kamo za zaradom, ne pusti svoga seljačkoga po¬ 
sjeda, jer sitni seljački posjed, ako si pomaže još zaradom kod in¬ 
dustrije, može da postane tako aktivnim posjedom, kao najsolidniji 

srednji posjed. Naprotiv u onim slučajevima, gdje sitni posjednici 
svoj posjed puste, prođadu, obično spadnu u proletarijat, koliko na¬ 
stupi prekobrojnost radničtva. 

Drugi tip seljenja jest onaj, kad n. pr. talijanski radnici do¬ 
laze k nama, ili kad naši ljudi odlaze u Ameriku, da što zasluže, 
pa « da se opet kući vrate. Ovo je sa stanovišta narodnoga gospo¬ 
darstva najpoželjnija vrsta seljenja, jer se time izravna odnošaj iz- 
medju broja pučanstva i živežnih sredstava. Su višak pučanstva ne 
samo da se u stranom svietu prehrani, već i pretičak zarade kući 
donese i podigne gospodarstvo kod kuće. Na ovaj način može da 
bez socijalnih neprilika živi narod i u zemljama, gdje inače vlada 
prenapučenost; a ondje, gdje nema prenapučenosti, dodje narod do 
znatnije prometne glavnice, kojom može voditi umno gospodarstvo 
(t. j. kupovati i prodavati u vrieme). Ova vrsta seljenja olakoćena 
je danas time, što je praksom prešlo već u načela medjunarodnoga 
prava, da je državljanima jedne države prosto putovati i nastaniti 
se u drugoj državi, te ondje gospodariti i svoje zvanje i obrt vo¬ 
diti, koliko ono nije vezano na osobite ustanove, koje omogućuju 
samo domaćim sinovima, da to zvanje izvrŠuju Inače pak stoje ino- 
zemci podpuno ravnopravni u civilnim i kaznenim stvarima s uro- 
djenim državljanima; jedino im dakako politička prava ovih po¬ 
tonjih ne pripadaju. Ali uza sve to države si pridržavaju, da po svojoj 
uvidjavnosti izvršuju svoje kućno pravo, pa tako se može dogoditi, 
da jedna država podanicima druge države pod raznim izlikama go¬ 
tovo onemogućuje obstanak u svojoj državi. Poznato je, kako Pru- 
sija van svojih granica tiska austrijske Poljake i Cehe, te Dance. 
Sa polucmiizovanim državama u Aziji i Africi sklapaju evropske 
države ugovore, u kojima su obično naročito stipulovane norme, 
kako se imade postupati s pripadnicima evropske države. Na Iztoku 
podpadaju evropski državljani pod jurisdikciju svojih konzula. To 
su tako zvane kapitulacije, koje još stoje u kreposti medju evrop¬ 
skim državama jedino — u Turskoj. Sve ostale evropske države za- 
htievaju, da se i inozemci imadu pokoravati upravnim i sudbenim 
oblastima njihova područja (t j. one države, u kojoj se nalaze). 

Treća je vrsta seljenja pravo izseljivanje iz jedne zemlje u 
drugu s namjerom, da se izseljenik više ne vrati. A izseljuje se narod 
ili u stranu državu, ili u kolonije matere zemlje. Izseljivanje se u 
kolonije provadja tako, da se pojedincu prepusti na volju, da si sam 
odabere vrieme i način i mjesto, gdje se hoće i kada se hoće na- 

seliti; ili država organizuje i podupire izseljivanje. No u svakom 
slučaju stoje državljani pod osobitom zaštitom matere zemlje, kojoj 
vazda stoji pred očima namjera, da koloniju dovede do procvata, 
kako bi od toga i matica imala koristi. Državljani pak, što se iz- 
sele iz matice države, nisu izgubljeni niti narodno, niti politički, niti 
gospodarski po narod i domovinu. Drugačije stoji stvar, kada se 
državljani izsele u stranu državu, ili u stranu koloniju s namjerom, 
da se ondie stalno nastane. 

Ovako vi si izseljenici obično izkode gradjanstvo (državljanstvo) 
u dotičnoj zemlji, te time prekinu svaku političko-pravnu svezu sa 
svojom pređjašnjom domovinom. Ovi više ne stoje pod zaštitom 
svoje domovine i njenih konzula, već pod zaštitom zakona svoje 
nove domovine, gdje preuzmu na sebe sva prava, ali i sve dužnosti. 
Ovakovi izseljenici izgubljeni su obično za kratko vrieme ne samo 
u političkom, već i u narodnom pogledu za svoju domovinu. Zato 
ovakav gubitak mogu pregorjeti samo veliki narodi i prenapučene 
države. Maleni pak narodi, kada bi im zemlja i bila prenapučena, 
nastoje, da im se izseljenici barem narodno (etnički) ne izgube. 
No maleni narodi, pa još k tomu neprenapuČeni u svojoj zemlji, 
počinjali bi samoubojstvo, kad bi dopuštali, da im se narod ovako 
izseljuje. 

Brižne i domoljubne vlade nastojat će, da do ovakove vrste 
seljenja nikako ne dodje. One će zato tim brižnije, ako je seljenje 
u obće nuždno, t. j. postalo gospodarskom nuždom, podupirati drugu 
vrstu seljenja (spomenutu pod 2.), samo da zaprieče izseljivanje. No 
ne treba tu pomišljati na drakoničke zabrane, a najmanje na one, 
koje diraju osobnu slobodu, te mogu da i čašo vi to seljenje pretvore 
u izseljivanje (ako je izseljenik vojni bjegunac, ili nije obavio sve 
kontrolne smotre itd., pa se bojao kući doći pred kaznom).* 

Seljenje našega naroda iz Banovine u Ameriku nosi poglavito 
i pretežnim dielom značaj pi’ivremenonoga seljenja; ali u Dalmaciji 
je na žalost sve veći broj onih, koji se sele, da se trajno izsele. 
Ovo je potonje velik narodni i gospodarski gubitak za nas narod, 
dok ono prvo zaslužuje, da država podade narodu, koji ide samo 

* Iz naše domovine, osobito iz Dalmacije, ode mnogi mladić preko mora 

y 

pod tudjim imenom, prije nego što je obavio vojnu stavnju, ili službu. Cesto 
se desi, da se ovakav namjeri na dobru trgovinu ili ini obrt, kojim se za ne¬ 
koliko godina gospodarski pomogne za sav život. Ovakav čovjek bogme ne će 
da raztepe svoj posao, pa da dodje na stavnju, ili tri godine pod pušku, da si 

privremeno na zaradu, što veću zaštita u inozemstvu i da mu se 
omogući povratak u domovinu. Osobito paziti treba na ovo potonje, 
jer ako se komu nije moguće povratiti, onda on povuče za sobom 
i svoju porodicu, a to je upravo onaj gubitak, što ga naš narod 
ne može lako pregorjeti. 

Iz Banovine se je već odselilo preko 1 / | milijuna naroda, 
dakle gotovo */ 4 ćitavog puĆanstva. Velik dio ovoga naroda od¬ 
selio se pod fcežkim gospodarskim neprilikama; drugi se dio od¬ 
selio u čežnji, da zaradi gotovine, kojom bi si podigao gospodarstvo 
i došao do neke družtvene vriednosti. U jednom i drugom sluĆaju 
ne bi se smjelo, tako barem mi sudimo, zadavati potežkoća. Ali zato 
se tim više mora država brinuti, da nam se ti izseljenici sretno kući 
povrate i da se svojim radom užiju svojega truda. Na ovu duž¬ 
nost države ne možemo da dosta dovoljno upozorimo, naroćito 
današnji dan, gdje nam se narod hrpimice seli u prekomorje. 

Spomenuli smo seobu naroda. Velika je bila ona, kojoj je 
palo žrtvom zapadno rimsko carstvo. Mnogi germanski narodi 
natisnuli se tamo prema jugu i zapadu. Bilo je tu lomljave i 
silnoga krvoprolića. Pa ipak učenjaci tvrde, da se ta golema i u 
povjesti toli znamenita seoba naroda ne da po broju pučanstva srav¬ 
niti s onom mirnom i laganom seobom evropskoga pučanstva u 
Novi Sviet. Do 30 milijuna svojega pučanstva odaslala je Evropa u 
druge dielove svieta u prvom redu u Ameriku. A toliko, vele 
učenjaci, nije bilo onih germanskih naroda, što su si porazdielili 
zapadno rimsko carstvo. 


onda razori svu budućnost. Time je postao vojnim bjeguncem i njega ćeka 
vazda kazna, čim se pojavi u domovini. U prvi čas na to niti ne misli, već 
misli samo, kako će si materijalno budućnost osigurati. No je li mu to jednom 
pošlo za rukom, vuče ga želja u domovinu. Izkustvo je na žalost dokazalo, da upravo 
onakovi ostanu u tudjem svietu, koje bi domovina najbolje trebala, t. j. oni, 
koji su se gospodarski podigli. Ovakovi se ljudi, naučivši se u tudjem svietu 
na ugledni družtveni položaj, ne mogu sprijateljiti s mišlju, da se vrate kući 
te da odsjede koju godinu u zatvoru radi bjegunstva. Zato bi trebalo, da se 
u tom pogledu zakoni sgodno promiene, i to tako, da od toga bude imao barem 
nekakove koristi i narod, pa i sama država. Ta stvar imala bi se olakotiti 
osobito onakim ljudima, koji se baš hoće da povrate u domovinu, ali obadju 
sve domaće zakone i postanu američki građjani, pa se kao takovi vrate u do¬ 
movinu, gdje stoje pod zaštitom svoje adoptivne američke domovine. Ovako rade 
osobito Niemci iz Njemačke, radi čega je već nekoliko puta došlo do diplo¬ 
matskih razmirica medju obim državama. 

Milobar: Narodno gospodarstvo, lb 

U početku XIX. vieka, pa sve tamo do sredine, nije bilo bog 
zna kako snažno seljenje Evropljana u strane dielove svieta. Istom 
neki osjetljivi uspjesi i neuspjesi na području gospodarstva potegoše 
sobom jače seljenje. Veliko olakoćenje putovanja pomoću željeznica 
i prekomorskih parnih brodova dodje u prilog onima, koji su 
gospodarski propali iza raznih kriza: propadanja maloga obrta u 
utakmici s velikom industrijom, poljodjelske nerodice, naročito kad 
je zavladala bolest koruna itd. Agrarni odnošaji u Irskoj i Škotskoj 
prouzročiše, da je narod zauzeo po procentu izseljenika prvo mjesto. 
Od god. 1820. do 1890 izselilo se iz Evrope preko 20 milijuna na 
roda, a od tih je sama Irska i Škotska dala dobru trećinu, a zajedno 
s Englezkom polovicu (t. j. 11. milijuna). Sve do devedesetih go¬ 
dina prošloga vieka bio je medju izseljenicima neznatan procenat sla¬ 
venskoga pučanstva. Poslije Britanaca bili su zauzeli prvo mjesto 
Niemci, no od poslije je broj njemačkih izseljenika spao, tako da je 
god. 1894. iznašao tek oko 40.000 (iz Njemačke). Ali od sredine 
devedesetih godina ovamo rek bi da se Slaveni počimaju otimati za 
prvo mjesto obzirom na procenat evropskih izseljenika. Medju njima 
se iztiču takodjer Hrvati, od kojih se je već preko 300.000 izselilo 
preko mora. Osim Slavena u velikom se broju sele još i Skandi- 
navci i Talijani. Skandinavci već od nekoliko godina davaju čitav 
l°/ 0 svojega pučanstva na izseljenje, a kraj svega toga broj njihova 
pučanstva raste u Švedskoj, kao u malo kojoj zemlji. A to znači, da 
se Skandinavci ne izseljuju za vazda, već samo privremeno na za¬ 
radu. A upravo tako biva u drugim državama. Opazilo se je naime, 
da izseljivanje na traje postojano, već da zavisi o gospodarskim i 
političkim odnoŠajima u zemljama izseljivanja i naseljivanja. 


4. Padanje hrvatskoga pučanstva. 

Svaki je od evropskih naroda imao tečajem viekova plimu i 
osjeku u svojem narodnostnom (etničkom) životu i razvoju. Cieli 
srednji viek nije nego neprestano krvarenje: ratovi medju susjed¬ 
nim državama neprestance se ponavljaju, a ako za čas utihnu, zamje¬ 
njuju ih gradjanski, politički, ili vjerski ratovi. To je bilo uzrokom, 
da ni u jednoj zemlji nije naraslo pučanstvo do onoga broja, što 
ga danas nazivamo prenapučenošću. No da je uza sve to u stano¬ 
vitim vremenitim odsjecima pučanstvo doseglo dosta visoki broj, 
dalo bi se zaključivati iz križarskih vojna. Kada čitamo, kakvi su 

to bili svetci, što su išli otimati sv. grob, rekli bismo, da se je više 
puta sabrala sa Zapada sva fukara, da poput skakavaca pohara 
Iztok. Pa onda one nebrojene plaćeničke Čete — živim su dokazom, 
da nije bilo nestašice seljačkoga naroda, jer leži u naravi ratara, 
da se nerado hvata pustolovina, dok može živjeti od mirna rada. 
— Silni ratovi i krvarenje nije prestalo ni u novom vieku. Tri- 
desetgodišnji rat, ratovi koaliranih država proti Ljudevitu XIV., 
francuzka revolucija, Napoleonovi rakovi, turski ratovi itd. — sve 
je to proždrlo toliko ljudstva, da do prenapučenosti još nije došlo. 
Istom u zadnjim desetgodištima prošloga stoljeća zavladao je u neku 
ruku obći mir, barem medju evropskim državama, te se u nekima 
poČima osjećati prenapučenost. U glavnom se može reći, da su te¬ 
čajem zadnjega stoljeća gotovo svi narodi rasli, a većina ih je do¬ 
stigla veći, ili barem onoliki broj pučanstva, koliki je imala za naj¬ 
veće plime u prošlosti. Samo naš hrvatski narod doživio je tečajem 
viekova takav razsap, da se od njega još ni danas nije oporavio. 

Tko poznaje povjest, priznat će, da u srednjem vieku nije bilo 
naroda u Evropi, koji bi bio utemeljio čistokrvniju narodnu državu 
od Hrvata. A po svoj prilici nije bilo tada niti brojnijega plemena 
od Hrvata. Hrvatski narod spusti se tamo sa Karpata u ravnu Pa¬ 
noniju (Ugarsku), pa prodre posred moćne avarske države u staru 
Dalmaciju, zametne ovdje rat s Avarima, koji su bili i ovu zemlju 
osvojili, svlada ih i napuči tu zemlju, koja se je po svjedočanstvu 
bizantinskoga cara Konstantina Porfirogenita prostirala od Bara (na 
jugu današnje Crne Gore) do Istre, a odavle uzduž Save sve do 
Dunava. Prema tomu zaposjeli su Hrvati odmah u prvi čas: Crnu 
Goru, Hercegovinu, današnju Dalmaciju i Bosnu. Ali sve ove 
zemlje još nisu dostajale brojnomu hrvatskomu narodu. Zato 
jedan dio naroda priedje preko Save i osvoji još Panoniju (zemlju 
izmedju Save i Drave) i Ilirik (današnju Srbiju). Svi kasniji ve¬ 
liki dogadjaji potvrdjuju, da to nije bajka Konstantinova. Car Kon- 
stantin pripovieda, da su rimski pape po dva puta učinili ugovor 
sa Hrvatima, po kojem su se Hrvati kirografima (pismenim ugovo¬ 
rima) obvezali, da svojim susjedima ne će nanašati od svoje volje 
rata, već da će se jedino ograničiti na obranu. Nema primjera, da 
je papa od ikojega drugoga naroda zahtievao Što slična. To je 
papa učinio dakako za volju bizantinskim vladarima. Ali je to ujedno 
dokaz, kako su Hrvati morali biti jaki susjedi. A kasniji ratovi sa 
premoćnom franačkom državom, od koje su se napokon oslobodili, 

potvrdjuju jakost države, ma da je i bila razdieljena u dvoje (Pa¬ 
noniju i Dalmaciju). Država Ljudevita Posavskoga protezala se je 
tamo od Koruške, pa sve do Tiruoka u današnjoj Srbiji. Malo 
kasnije i opet izbija na površinu silna moć Hrvata. Magjari osvoje 
velik dio Moravske i gotovo cielu Ugarsku, te dodjoše u nepo¬ 
sredno susjedstvo Hrvata. Nema zemlje u Evropi, koja ne strepi 
pred divljim konjanićtvom Magjara: Italija, Francuzka i NjemaĆka 
pune su vapaja i suza nad strahotama, što ih pocinjaju. A Hrvati, 
prvi i neposredni susjedi Magjara, — oni nisu robovali Magjarima, 
već upravo u ono vrieme, kad je sve strepilo pred ovim strašnim 
susjedima, podiže hrvatski narod moćno kraljevstvo, s kojim se u 
ono vrieme nije mogao mjeriti nijedan narod osim Bugara, ko¬ 
jima je u to vrieme vladao njihov najmoćniji i najslavniji vladar 
Simeon Veliki (908—927). Ovaj je odbio od svoje države i Magjare, 
i to tako krvavo, da mu više nisu dosadjivali; po nekoliko je puta 
dopro do pred sam Carigrad, gdje ga je morao kruniti patrijar 
Nikola, skrbnik spomenutoga cara Konstantina Porfirogenita. Radi 
Srba dodje do rata izmedju Hrvata i Bugara. U ono vrieme, kad 
je bugarski vojvoda Alogovotur (po svjedočanstvu cara Konstantina, 
na prievaru) zarobio savkoliki srbski narod, prodre bugarski ge¬ 
neral u Hrvatsku, gdje bude do nogu potučen. Da osveti poraz svoje 
vojske, povede sada vojnu na hrvatskoga kralja Tomislava sam car 
Simeon glavom. Tko pročita bizantinske povjestničare, kako opisuju 
bugarsku vojsku i oklopnike, uvjerit će se, da bolje vojske nije 
bilo u Evropi. Pa evo ovu izabranu silnu bugarsku vojsku smlavi 
hrvatski kralj hametice. Sam car Simeon pogibe. Uz Magjare, Pe- 
čenege itd. sigurno bi bili i Hrvati provalili u Bugarsku, da se 
nije u oyaj hrvatsko-bugarski spor umieŠao rimski papa. 

No nisu se Hrvati pokazali silnim narodom napram najsilni¬ 
jim susjedima na Iztoku, već i na Zapadu, kako to svjedoče sami 
neprijatni susjedi. Spomenuli smo, kako su se Hrvati odrvali sil¬ 
nomu franačkomu carstvu, ili ti gotovo cieloj zapadnoj Evropi. Ka¬ 
snije sin Ljudevita Pobožnoga, s kojim su prije Hrvati ratovali, 
Lotar, car franački i vladar Italije, osniva savez talijanskih gradova 
za navalu i obranu protiv Hrvata. Ali Mletčani, kojima je imao u 
prvom redu koristiti taj savez, volješe se izmiriti s Hrvatima i pla¬ 
ćati im dalje danak za plovitbu po Jadranskome moru. Hrvatski je 
dakle narod bio jači od ovoga saveza. 

Kako franačkoga, tako su se Hrvati malo bojali i bizantin- 

skoga cara. Car Konstantin Porfirogenit, koji inače u zviezde kuje 
svojega djeda, cara Vasilja I. Macedonca, bilježi o njem jedinu ne¬ 
slavnu uspomenu. On pripovieda naime, da je sam car Vasilj, ne 
moguć braniti gradova: Dubrovnika, Splita, Zadra, Trogira proti 
Hrvatima, zapovjedio tim gradovima, neka onaj danak, što su ga 
do sada plaćali bizantinskomu caru, plaćaju hrvatskim knezovima. 

Ovo su dogadjaji, koje bi bilo težko razumjeti, da car Kon¬ 
stantin, očevidac hrvatske moći i slave, ne bude podkriepio svoga 
razlaganja time, da je Hrvatska brojila u to vrieme 100.000 pje¬ 
šaka, 60.000 konjanika i oko 10—15 tisuća vojske na mornarici. 

Isti je car doživio i prvi razsap ovoga moćnoga hrvatskoga 
kraljevstva : ban lički Pri vina ubi svojega kralja Miroslava i uzur¬ 
pira priestolje. Sada se odmetnu od uzurpatora ban Moravije, ili! ti 
današnje Srbije, i dukljanski vojvoda Mihajlo Višević II. Za kralja 
Petra Krešimira izbije još jednom na površinu sva moć hrvatskoga 
naroda: u boju na kopnu (proti Bizantincima) i na moru (proti 
Mletčanima) razširi hrvatski narod svoju vlast. 

Iz svega se ovoga razabire, da hrvatskomu narodu nisu mogli 
nauditi niti najsilniji vanjski neprijatelji. Razsap hrvatskoga na¬ 
roda poČima od onoga Časa, kad je buknuo razdor u njegovoj nu¬ 
trini, u njegovoj duši. A taj razsap počima za kralja Zvonimira; 
sjeme pak razdora posijao je talijansko-lati uski kler dalmatinski. 
Ta Što je razbilo političko i narodno jedinstvo naroda hrvatskoga, 
nego vjerski razdori? Već iza smrti kralja Petra Krešimira nastaje 
medju Hrvatima borba za II. spljetski crkveni sabor i proti njemu. 
Sa Zvonimirom pobiedi talijanaška stranka, t. j. vanjski upliv, 
vanjska politika, vanjska kultura. 

Nasljednici Zvonimirovi stupaju njegovim stopama, sva nu¬ 
tarnja politika ide za tim, da se po cielom kraljevstvu provede duh 
II. spljetskoga sabora, a posljedice: propast hrvatske narodne crkve, 
a na njezinim razvalinama porod patarenstva i srbskoga pravoslav¬ 
lja. Tako se pojavi na području razvaljene narodne hrvatske crkve: 
bosanska (patarenska) i s r b s k a crkva. 

Uza sve to još se je nekoliko puta pokazala snaga hrvatskoga 
naroda kraj svih nesreća, koje su ga bile snašle. 

Navest ćemo samo dva sjajna primjera. 

Kada su u Evropu provalili Mongoli, podlegne im Ruska, 
Poljska i Ugarska. Kralj Bela IV. bježi medju Hrvate. Hrvati naj¬ 
prije uzmiČu u gore i na more, dok si saberu sile. Kada su se sa- 

brali, potuku Mongole najprije na moru. Mongoli, jaki konjanički 
narod, ne mogući razviti sve svoje sile u gorovitim predjelima, uz- 
miču do prostranoga Jelenskoga polja. Hrvati ih uzastopce sliede, 
prihvate bitku na otvorenom polju i pobiede odlučno. Kakova je 
to bila bitka, pripovieda sam kralj Bela IV. u poveljama, izdanim 
tim povodom sriemskoj braći Krešu, Kupiši i Raku, te krčkim kne¬ 
zovima Frankopanima. U tim se poveljama spominje, da je preko 
40.000 Mongola pokrilo bojno polje (iza toga slavnoga dogadjaja 
nazvano Grobničko polje). Ovakove bitke i pobjede ne po¬ 
znaje više Evropa u XIII. stoljeću. A da je to bila odlučna po¬ 
bjeda, vidi se odatle, što su u Hrvatskoj razbiti Mongoli, sabravši 
se malo iza bitke na Grobničkom polju, imali još toliko snage, da 
poplave i popliene Srbiju, dio Bugarske i Rumunjsku. 

Drugi je primjer naše narodne snage dugotrajni, žilavi odpor 
našega naroda proti silovitoj najezdi Osmanlija. Svi narodi, koji 
su došli u sukob s Osmanlijama, brzo podlegoše; najduže se odr- 
žaše Hrvati. Istina, u ovim težkim Časovima pomagahu ponešto 
Hrvatima susjedi, a ponajpače rimski pape. Ali slaba je ovo bila 
pomoć : ni za smrt, ni za život. Naši njemački susjedi podupirali 
su nas radi sebe. Ali nas je ta podpora skupo stala, jer gdjegod 
mogoŠe, moralno nam naškodiše. Iztok (Osmanlije) nam ubijaše na¬ 
rodno tielo, a Zapad (njemstvo i romanstvo) narodni duh. U ovom 
težkom dugotrajnom boju postrada silno hrvatsko pučanstvo. Sjeme 
vjerskoga razdora raztoči silni narodni dub, a plodove odnese Cari¬ 
grad: Osmanlije pretvoriše patarene u „turke“, a carigradski grčki 
patrijari veći dio naroda nagnaše na grčko-iztočno pravoslavlje. I 
tako od onoga silnoga naroda, koji je odolio Avarima, Frankima, 
Saracenima, Bizantincima, Magjarima, Mongolima, zaposio toliku pro¬ 
storiju, spao je na to, da se na poziv odazovu jedva dva milijuna! 

Ali nam zato nije oČajati. Iz letimičnoga ovoga priegleda naše 
povjesti jasno se vidi, da je našemu propadanju uzrok u cjepkanju 
narodne snage; a cjepkanje je i desorganizacija nastajala pod utje¬ 
cajem tudje misli i tudjih interesa, dok napokon nije i sama sviest 
o narodnoj nemoći tu nemoć povećavala. Odatle nam i nauk: Pro¬ 
budimo narodu sviest o njegovoj povjestnoj snazi, ujedinimo ga u 
jednoj narodnoj i gospodarskoj misli, pa ćemo opet ugledati snagu 
hrvatskoga naroda. 

§ 8. Vrieđnost.101 

§ 9. Imetak.. . 103 

Treče poglavlje. O produkciji dobara i njenim faktorima. 

§ 10. O produkciji u obče.106 

§ 11. Temeljni uvjeti za razvitak produkcije .109 

A. Moralni uvjeti produkcije: 

§ 12. Osobna sloboda.111 

§ 13. Privatno vlastničtvo .114 


* Na str. 49. treba izpraviti u naslovu: mjesto »II.« ima biti: »D.«, a 
na str. 53. mj. »III.« ima biti »E« (i obična slova); na str. 56. u naslovu mjesto 
HV.« ima biti »II.«; a na str. 62. ima se u drugom naslovu izostaviti »D.« 

B. Materijalni uvjeti produkcije. 

§ 14. Narav (priroda).118 

§ 15. Rad ..124 

§ 16. Kapital.129 

Četvrto poglavlje. Pomodna sredstva narodnoga gospodarstva.* 

§ 17. Promet i prometna sredstva .. . 139 

§ 18. Novac i novčarstvo.141 

§ 19. Vjeresija (kredit).176 

§ 20. Mjera i vaga. 189 

§ 21. Prienosna sredstva.*.190 

§ 22. Ciena. Trg. Burza.195 

§ 23. Burza.198 

Peto** poglavlje. Razdioba nar.-gosp. prihoda. 

§ 24. Rad i zarada...207 

^ 25. Kamati . 212 

§ 26. Zemljištna renta ... 214 

§ 27. Dobit poduzetnikova ..216 

§ 28. Problemi pravedne razdiobe dobara.218 


Dodatak: 1. Pučanstvo. — 2. Mienjanje [gibanje] pučanstva. — [3. Se¬ 
ljenje. — 4. Padanje hrvatskoga pučanstva.. 222 



* Pred ovim naslovom izpao je grieškom nadpis: „Četvrto poglavlje 4 . 

** U njekoliko primjeraka tiskano je grieškom »Četvrto«. 

